
Thf* book fn Gon 

AGANSOANI 

Sastroni kitaprangko changija, pilak Kristan 
searangni gisepo, De imitatione Christi - Krislok;^ 
daksningani ine minggipa kitap pangnan ming- 
singbalaha aro uko pile pile tariaha aro chapa 
kaataha. Uko pilak kusikiangchi ongnasipile 
peaha. . * 

Sawa uko scaha aro mai bilsio, daona king- 
king talbreja. Mingsinggipa kilap kingsa ongani 
gimin, milam Rt. Augustin (354-450) ba Rt. 
Anselm (1033/1509) ba Rt. Bernard (1090/1155) 
uko scaha ine aganaha. Indiba uarnang uko se- 
chongmotjaha. 

Sechenggipa Ickkarang gimaaha. Uarangko 
Latin kusikchi scahachim. Banga, Kempis-oni 
Thomas (Thomas a Kcnipis) (1380-1471), 
Holland asongni Certosin soinasi saksa uko scaha 
ine beberaaha aro skiaha. Indiba sandie nioa 
daororo bangbatan uko John Jersen rechong- 
motaha ine agana. John Jersen 1224 -bilsioni 
1240 bilsiona A. Chr. Vercelli songo (Ita)yo) Rt. 
Stephen-ni Benedectin soinasirangni pamong 
ongaha. 

Mitam mitamara ia kitap mande saksanisan 
seani ongja ine beberaa. Saoba saoba dij^gtang 
dingtang seanirangko kadime kitap kingsako 
tariaha ine agana. 

Kitapko tarigipa skianirang aro didianirangko 
soinasirangna aro antangtangko Isolna onkang- 
giparangna seaha. 

Indiba Kristan sakantian baptismako rae Isol- 
ni de ongpila. Indide gipin Kristo saksa gita 
ongna aro Kristoko daksningna joton kana nanga. 
Uni gimin Kristoko daksningani-ni skianirang 
pilak Kristoko jarikgiparangna gamchatbegipa 
onga. Rongtale tangna, antangko namatrorona 
aro Isoini mikkango chusokgipa Kristan ong- 
na, ia kitapko poraie chanchibewalgipa banga 
dakchakaniko mana. 

Ia kitapni pilak skianirang Sastroosa pang- 
chaka. Mingsingbegipa Bishop aro Skigipa saksa, 
Bossuet (1627-1704) Kristoko Daksningani kiiap 
bongagipa Nama Katta onga ine aganrongaohim. 

la kitapo bak mingbri ba kitap king bri 
donga. 

Mande Isol baksa nangrimna pilakna skangan 
antangko rongtalatna nanga (Via Purgativa). 
Sagipa bako iako skia. 

lani gimin ua antangko onatchina (odhai 2) 
aro bebekosa rachake (odhai 3), antangni daka- 
rangna simsakchina (4). Isoini kattao pangchake 
(5) mikbokanirangko (6), rasongko amaniko (7), 
ramram ripeng dakaniko gelchina (8). Unon chu- 
batgiparangna bamchina (9), belbelako gelchina 
(10), antangko jechakchina (11), nenganirangko 
aro dakmajoanirangko chakchikchina. 

la rongtalatani kamo reanggipa chasongrangni 
toromirangni dakmesokanirang kadongataniko 
ona (odhai 18). Uandaken mande pap kengnigipa 
kam onga (21), Isolsan anchingko katchaata (22), 
sina nanggcn (23) aro bichal kaako mangen (24) 
ine gisik rac, gital mande ongna (25) joton kagen. 

Antangko ronglalatmano mande maiko dake 
maiko gcle Isol baksa nangrimgen, lako masina 
aro chanchina nanga. Chongmolan ua ten^^suatcko 
nanga (Via illuniinativa). Kitapni gnigipa bak 
iako skia aro mesoka. 

Ua gisikni jakgitel onganiko nanga (odhai 1) 
nenganirangko aro jajrenganirangko cbakchikna 
(2) aro tomtomaniko amna nanga (3). lani girain 
grang gegniko nanga (4), je sronggipa niiksong- 
ani (5-6) aro rongtala namnikaniko, chongmotan 
ua pilakna bate Isolko (7) aro Unbaksa lipeng 
dakako (8) gamchatnikbala. Mongsongde ua 
chisolni ramako ree [isu baksa antangni chisolko 
ripcpana nanga (11-12). 

Iako masic mande Isol baksa nangrimna 
mana (Via unitiva). Kitapni gitamgipa bako iako 
mesoka. 

Ua gisik nange aro one Isolni kaltako knatima 
(odhai 1-2-3), kakket dake Isolna dangdike ona 
(4) aro katong gimikchi Isolna kasaa (5-6-7-8-9). 
Jisuko jarikna okamahana ua Isolko mitela (10) 
aro mamanti dakgnirangko chusokate (odhai 
11-oni 20-ona) Isolosa nengtaka aro suk mana 
(21-22). 

Gipin odhairango kitap segipa gisik senggipa 
aro bimchipbegipa sninggipa antangko namatro- 
roe salgini sukko chatotsoa aro chusokgipa tom- 
tomaniko mana ine skia. 

Agilsako Isol baksa nangrimna nambatsrang- 
gipa chol Rt. Eukaristia onga. Mande kraa gita 
ia Sakramentko rae, Isolko katongtango nok- 
chaka. Kitapni brigipa bak ia sakramentni dala- 
ko, gamchatako aro bilko gisik raata. 

Achik Kristanrangba ia kitapko poraie gisik 
nangbate Kristoko jarikgen aro bimchipbate Una 
dangdike ongen ine beberae, anga Latin kusikoni- 
ko uko Achik kusikchi pena joton kaaha. 

Ia kamo Pa. Jonathon Bangshall (Tila Pa) 
angni peako srongate aro namate angko namen 
dakchakaha aro anga uko mitelbea. 

Rt. Pitor ongchenggipa Kristanrangna seaha 
gita, Isol "Gitel aro Jokatgipa Jisuni Kristoni 
kasara aro uianio bilakrorochina” (II Pit. 3: 18) 
anchingko dakchakchina. 


Fr. A. BUCCIERI, S.D.B. 


3rd Dec. 1986 

Feast of St. Francis Xavier 

Patron of the Missions 

Bak I 


GISIKO TOROMI ONGNA 
DIDIANIRANG 



Angko ja’rikgipa andalao re’ruraja ine Gitel agana 
(John 8; 12). 




KATONGTANGKO RONGTALATBO 

(Jak. 4:8) 


Odhai 1 


KRISTOKO JA’RIKANI 

1 . Angko ja’rikgipa andalao re*ruraja ine Gitel 
agana (lohn 8: 12). 

2. larang Kristoni kattarang ong’a aro uarang 
an'chingko mikrakata. Beben, tengsuatako 
aro janggini andalaoniko jokatako manna 
skode, an’ching Kristoni janggi tanganiko 
aro cholonko daksningna nanga. 

3. Jndide hai an'ching Kristoni janggitanganiko 
mongsongbate chanchibewalna. 

4. Kristoni skianirang pilak rongtalgipa man- 
derangni skianirangna bate nambata aro 
gisik gnangipa uarango donnugimin man- 
nako man’gen. 

5. Indiba bang'a manderang Nama Kattako 
knarongani gimin simbra’a komia, maina 
uamango Kristoni gisik dongja. 

6. Kristoni kattarangko chu' gimik ma'sina aro 
gamchatnikna sikgipa, Kristo janggi tangaha 
gitan tangpana joton ka’na nanga. 

7. Na’a Isol Sano Sakgitamni gimin ning’tue 
aganna sapoba, gisiko ongipa ong’jaode aro 

iani giminan Isol Sano Sakgitamko namnik- 
atjaode, nang’na mai namgni ? 

8. Beben, daldala kattarang mandeko rongtal- 
gipa aro kakkctgipa ong'atja, indiba kakket 
dakgipana Isol ka’sara. 

9. Skimpilani mai, iiko ma’siana bate, skim- 
pilanian angna nambata. 

10. Na*a Sastro gimikko aro uigipa manderangni 
skianirangko mukosto uioba, Isoini ka'saako 
aro nitoatako man'jaode, nang'na mai 
namgni ? 

11. Isolna ka’sabo aro Unasa dangdikc on’bo. 
lana agre *‘pilakan ong’gramaia, pilakan 
baikamja'' (Toe skia. 1:2). 

12. Ning’lubatsranggipa uiani ian : a’gilsakni- 
rangko chonnike, salgionigipa songnokko 
am’ani. 

13. Indide gimagnigipa gamrangko am'ani aro 
uarango pangchakani ong'gramaiani onga. 

14. Uandaken rasongko aro chugipa gadangko 
am’ani ong'gramaiani onga. 

15. Be’enni skarangko chu’sokatani aro dal’a 
sastiko ra’bagnigipa sukrangko am’aniba, 
ong'gramaiani ong’a. 

16. Ru'ute janggitangna sikani indiba krae jang- 
gitangna gisik nanggijani, ong’gramaiani 
ong’a. 

17. Da'o ong'enggipa janggitanganinasa gisik 
on’ari aro rc’bagnigipa ong’gnirangko nichak- 
sogijani, ong’gramaiani ong’a. 

18. Iringjrotni kusi dongkamgipa biapona da- 
rianggija, bakbakan gimagnigiparangna ka’- 
sae dongani ong’gramaiani ong’a. 

19. PiPnipil ua aganbewalko gisik ra*bo: Mik- 
ronchi nikeba chuongja, nachikolchi knaeba 
kolgapja. 

20. lani gimin nang’ni ka’tong nikgiparangna 
kapakjachina aro na’a nikgijagiparangko 
am’rongbo. 

21. Maina be’enni sikako ja’rikgiparang janggiko 
ongsiata aro Isoini ka’saako gimaata. 

Odhai 2 


ONGfPA ONG’ANI GISIK 

1. Uianiko tnan’na sikani mande sakantini 
bewal ong’a; indiba Isolna kenani griode, 
uianichi na’a maiko man’gcn ? 

2. Beben Isolna dangdike on’gipa aro gisiko 
ongipa game cha’gipaan, goara de’gipa chan- 
chirakgipa, jean an’tangko gualpile askirang- 
ni wilwilaniko sandia, indakgipana nambata. 

3. An’tangko uichongmotgipa mande an’tangko 
dalnikja aro manderangni demitelanina kat- 
chaja. 

4. A’gilsak gimikkon uigenchimoba, ka'saani 
dongjaode, Isolni nikanio mai namgni ? Mai- 
na Ua angni kamrangkosa nie angko bichal 
ka'gen. 

5. Mandesal ong’na agre sintenabe, maina uiani 
nang’ko bingbangatna aro dilsretnaba donga. 

6. Skia man’giparang rasong aro mandesal 
inako namnikbea. 

7. Bang’a uianirangan janggina mamung manda- 
pani gri. 

8. Jean janggi jokani cholrangna simsakgija, 
gipin kamrangnasa gisik nanga, uan gisik 
gri ong'bebea. 

9. Bang’a agananirang janggiko okkaatja, 
indiba namgipa janggi tangani gisikko an'- 
saoata aro rongtalgipa ka’tong Isolo dala 
ka’donganiko ong’katata. 

10. Nangni janggi tangani rongtaljaode, nangni 
uiani badita dala aro ningtua, inditana 
nangko bichal kaani rakbatgen. 

11. lani gimin nang’ni sapana ba uiana dal’a 
daknabe, batesa nangna on’gimin uianina 
kenchakbo. 

12. Nangni nikao na'a uibegipa aro gisik seng'- 
gipa ong’ode, banga nang’ni manggijagipa 
skianirang dongkuenga ine gisik ral^o. 

13. An’tangko mandesal ine channabe, indiba 
nang'ni uigijako kurachakbo. 

14. Nang’na bate niamrangko uibatgipa aro sap- 
batgipa manderang bang’a. Indide maina an- 
tangko uamangna bate dal’nikbata ? 

15. Uie ra’nan aro skie ra’nan nangna namgni 
ong’na gita iako namnikbo : manderang 
nang’ ko uijachina aro mande mingjachina. 

16. An’tangko uichongmotbo : Ian dal’batsrang- 
gipa aro cholibatsranggipa skie ra’ani onga. 

17. An’tangko mamungba changija, gipinrang- 
kosa pangnan gamchatbate aro dal’e ra’anian, 
dal’a aro chusoksranggipa gisik gnangani 
onga. 

18. Sakgipinni paraken pap dakako ba mitchigni 
a.selo ga’akako nikoba, na’a una bate rong- 
talbata ine chanchinabe maina baditana king- 
king na’a name dongchagen ine uisoja. 

19. An’ching pilakan bilgri ong’a indiba darang- 
ba nang’na bilgri ongbata ine chanchinabe. 


Odhai 3 


bebeNi skiani 

1 . Ansenga ua mande, jena baikamgijagipa toe 
agananirangchi ba kattarangchi ongja, indiba 
Bebean antangan, antang ongtelaia gita, skie 
ona. 



2. Anchingni chanchiani aro nie uiani ningfuja 
aro pilnipil anchingko brangata. 

3. Talgijagipa aro masina mangijagipa skiani- 
rangni gimin daldalc bangbanggipa aganani- 
rangni mai namgni ? Maina uarangko 
uijahani gimin bichaini salo anchingko mat- 
nangjawa. 

4. Ancliing choligiparangna aro nangchongmot- 
giparangna gisik nanggija, nikronggijagipa- 
rangna aro cluk rabagnigiparangnasa gisik 
nangodc, anching gisik grigiparang ong- 
chongmota. 

5. Anchingo mikronrang dongoba nikja. 

6. Aro maina dolrangni aro maarangni gimin 
jajrenggen ? 

7. Jena jringjrotni katta agana, uan banga chan- 
chiarangoni naljokatako mana. 

8. Ua kattaonisa pilakan ongaha aro pilakan 
ua kattako aganpraka. Ua katta anchingna 
agangipa Abachengani (John 8:25) onga. 

9. Ua katta gri darangba masina ba kakket 
dake bichal kana amja. 

10. Je mandean pilakkon mingsa ine chana; 
pilakko mlngsanon nangrimata aro pilakkon 
mingsanon nika, indakgipa mande antangko 
mangrakata aro Isolo tomtome nengtaka. 

11. Oh Bebean, Isol, chotchanggijagipa kasaani- 
chi angko Nangmung saksan ongatbo. 

12. Pilnipil poraina aro banga kattarangko 
knana anga nengjok; jeko anga ska aro ama 
chugimik Nangon donga. 

13. Nangni mikkango pilak skigiparang kuagan- 
jachiiia; pilak dakgiminrang jrip dongchina. 
Naasan angna aganbo. 

14. Baditana kingking mandeni gisik Isol baksa 
nangrima aro sronggipa onga, inditana 
kingking bangbata aro ningtubata skiani- 
rang nengrae masigen. maina kosakoni 
masiani bilko mangcn. 

15. Rongtalgipa, sronggipa aro kimkinigipa 
gisik, kamrang bangoba brangatako man- 
jawa, maina ua chugimikko Isolni rasong- 
nasa kaa, aro jajrenggija antangnade sinteja. 

16. Nangni skatang dakgipa gisikna bate, 
nangna maia dalbatgipa champengani aro 
jajrengatani dongengpiti ? 

17. Kakketgipa toromi mande mikkangpara 
dakna nanggipa kamrangko gisiktangon 
tarisoa. 

18. Indaken ua kragijagipa skanirangona dil- 
sretako manja, batesa ua kakket chanchiani 
dilanina uarangko bamata. 

19. Antangko bamatna krenggipana bate sawa 
bilongbate dakgrika 7 

20. Aro antangtangko bamatna, salantian antang- 
tangni nokgipa ongpilna aro nambatrorona 
anchingni dakna nanggni kam ongna nanga- 
chim. 



21. la janggi tanganio pilak chusokanirang 
baksa chusokgijanirangba donga. Uandaken 
pilak anchingni sandie nianirang maiba 
andalani gri ongja. 

22. Gisiko one antangko uiani, ningtugipa skia- 
nirangko sandianina bate Isolona nambat- 
gipa rama onga. 

23. Skie raaniko aro je gipin uianikoba mat* 
nangnabe maina uarang nama aro Isolni 
donsogimin onga. Indiba rongtala katongko 
aro namgipa janggi tanganiko namnikbatbo. 

24. Indiba banga mandean name janggi tang- 
anina bate uianiko manna krengbata aro 
indaken uamang pilnipil brangatako mana 
aro bitelnangja ba banggijakosa nanga. 

25. Aiao ! Manderang jekai uianiko manna 
joton kaa, uandaken namgijako chelatna 
kragijarangko pangpikna aro nama cholonko 
rikskana krenggenchimode, manderangni 
gisepo indita namgija dakanirang aro jagiU 
dotanirang dongjawachim aro olakiram 
nokrango indita simsakgijanirang ongkat- 
jawachim. 

26. Beben, bichal kaani salo, anching maiko po- 
raiaha uko sandijawa, indiba maiko dakaha, 
ukosa sandigen; ba badita skia mane agan- 
prakaha ineba ongja indiba badita toromi 
onge janggi tangaha inese sandigen. 

27. Mingsako angna aganbo : tangmitingo 
nangni uigrikgipa dalgipa bidha mangiparang 
aro skia mangiparang dao bachijok ? 

28. Sakgipinrang dao uamangko chasongrikaha 
aro uamangko gisik rakuenggenma anga 
uija. 

29. Tangmitingo uamang mingsingachim: daode 
uamangko bimungan mingjajok. 

30. Aiao ! Agilsakni rasong maikai bakbakan 
bona. 

31. Uamangni janggi tangani skia manani kri 
onggcnchimode, uamangini skia aro poraia 
manani onggramaijawachim. 

32. Basiksak ia agiisnko ongramaigipa leka 
porako ame gimaa, maina Isolna dangdike 
onna bimchipbreja. 

33. Uamang gisiko ongiparang ongana bate, 
mingsingbegipa ongna namnikbata. lani 
gimin antangtangni chanchianio uamang 
gimaa. 

34. Jean antangni nikanio chona aro dala ra- 
songkoba mamungba ine chana, uan beben 
dala. 

35. Jean Kristoko manna gita agilsaknirangko 
jabol gita chana, uan gisik gnanggipa 
chongmot. 

36. Aro jean antangni skabo jegale Isoini nam- 
nikako daka, uan skia mangipa chongmot. 



Odhai 4 


GISIK GNANGE KAM KAANI 

1. Anching kuanti aganako ba kuskiako altue 
bebcrana nangja; indiba simsakbce aro chu- 
soke Isolni nikani gita kattako chanchina 
nanga. 

2. Aiao ! anching inditan bilgri maikai sakgi- 
pinni namgijako uni namana bate pilnipil 
aganbata aro beberabata. 

3. Indiba chusokgipa manderang je kaltakoba 
nengrae bcberaja, maina, uamang uia, maiide 
bilgrianichi namgijako dakninga aro aga- 
nanio guala gnang ongronga. 

4. Je mandean kam kaarango sengnapgija 
dakja ba antangni chanchiakosa rimking- 
kinge dakja, namcn gisik senggipa onga. 

5. Uandaken sakrikkitni kattako beberajana 
aro knagimin aro beberagiminko sakgipinna 
bakbak aganskajanian, gisik sengani chin 
onga. 

6. Gisik senggipa aro toromigipa mande nangko 
kupatichina aro nangni chanchiako jarikgija 
nangna bate nambatgiparangni skiako ambo. 

7. Kakket janggi tangani mandeko Isolni mik- 
kango senggipa aro banga kamrango chang- 
gipa sapgipa ongata. 

8. Baditana mande antangko onata aro Isolna 
bama, inditan ua pilak kamon senggipa aro 
tomtomgipa onggen. 

Odhai 5 


SASTROKO PORAIANI GIMIN 

1 . Rongtalgipa Sastrooniko bebeko amna nanga, 
aganna changako amnabe. 

2. Pilak sastroni kitaprangko, je gisikchi ua- 
rangko seaha, apsan gisikchi poraina nanga. 

3. Sastrooniko mongsongde namgniko amna 
nanga; aganani ningtuaniko amna nangja. 

4. |c gisikchi mingsinggipa aro ningtugipa 
kitaprangko poraia, apsan gisikchi namgipa 
aro ramram kitaprangko poraina nanga. 

5. Kitap segipa mande skia manbegipa ba nam- 
brcgijagipa onga, ian nangko jagidotatani 
ongjachina; indiba bebekosa amani nangko 
poraina onchina. 

6. Sawa iako aganaha, iako sandinabe, indiba 
maiko aganaha, iana gisik ongbo. 

7. Manderang badeanga. Indiba Isolni bebe 
jringjrotna dongkama (Ps. 116:2) 

8. Mikkang nigija Isol banga rokomchi an* 
chingna agana. 



9 lerangko anching poraipakna ba watchang- 
na nangachira. indakgiparangko masina 
aro agangrikna joton kaa dakanichi aro 
uie rana skani gisikchi, sastro poraiamko 
pilnipil champengna mana. 

10. Naa namgniko manna skode, gisik one, 
chanchichipa gri aro beberae poraibo aro 
mamung saloba antangko uigipa mande 
ine niingako amnabe. 

11. RongUilgipa manderangni kattarangko sandi- 
bo aro jrip donge knatimbo aro skang cha- 
songni toe aganarangko chonniknabe maina 
uarangko asel gri aganja. 

Odhai 6 


KRAGIfA MIKBOKANIRANG 

1. Mande mainaba dugapile mikboka changan- 
tian, gisiko tomtomani gri. 

2. Gaora degipa aro gamko mandapna sikrak- 
gipa mamung saloba suk ongja; kangal aro 
gisiko ongipa mande namen tomtoma. 

3. Jean antangko chusoke jechakkuja, bakbakan 
dakmajoako mana aro uko chona aro ram- 
ram aselrangon ama. 

4. Gisik bilgrigipa aro beenni sikanirangna aro 
agilsaknirangna gisik nangkuenggipa mande, 

altue agilsaknirangna mikbokanirangoni an- 
tangko chugimik chelatna manja. 

5. lani giminan uarangko chelatode ua duk 
onga aro saoba saoba uko warachakode ua 
altuen kaonanga. 

6. Aro ua antangni miksonganiko chusokata- 
haodc, ua dostangni gimin bakbakan gisiko 
sadikako mana^ maina ua antangni skako 
chusokataha, jean uni amgipa tomtomaniko 
manna dakchakja. 

7 Uni gimin skanirangko jegale aro uarangna 
dangdike ongijaniosa, katong kakket tom- 
tomaniko mana. 

8 Indidc ganggipa mandeni katongo ba apalni 
kamrangna mikpakmanigipa mandeo tom- 
tomani dongja; indiba bimchipgipa aro 
toromigipa mandeosa. 


Odhai 1 ^ 


ONGGRAMAIGIPA KADONGANI ARO 
GAORA DEANI 

1. Mandeo ba gipin dakgiminrango kadonggi- 
pa mande, gisik grigipa onga. 

2. Anchingni Gitel Jisu Kristona kasaani gimin 
sakgipinrangna dangdike onna aro ia agil- 
sako kangal ongna kratchanabe. 

3. Antango pangchaknabe; indiba Isolo ka- 
dongbo. 

4. Bil ama dipet dakbo aro Isol nangni nama 
miksonganiko patigen. 

5. Nangni uianio ba je gipin mandcni chalaki 
dakanio pangchaknabe, indiba Isolo pang- 
chakbo, maina Ua gisiko ongiparangko chel- 
chaka aro antangtangko dalnikgiparangko 
raona. 

6. Dongoba, nangni mane chaao ba bil gnang- 
gipa ripengskarango pangchake rasong cha- 
nabc; indiba Isolosa, jean pilakkon onaha 
aro gimikna bate Antangko onna ska. 

7. Nangni been bimangni dalana ba nitoana 
gaora daknabe, maina ua ontiti saen soa 
aro nidika. 

8. Nangni sapanina aro gisik senganina rasong 
daknabe; ongjaode Isol, Jean pilak ongte- 
laigipa nama gunko aro senganiko onaha, 
nangko namnikjawa. 

9. Antangko gipinrangna bate nambata ine 
channabe, jedakode mandeo maia donga, 
uko uigipa Isolni nikanio nangko namjabata 
ine chanchijawa. 

10. Nama kamrangni gimin gaora denabe, 
maina Isolni aro mandeni bichal kaani 
apsan ongja. 

Pilnipil manderangni namnikgipako Isol 
namnikja. 

1 1 . Nango nama gun dongoba, gisiko onaniko 
ripingna, gipinrang nambata ine chanchibo. 

12. Pilakna bate antangko chonbatgipa ine 
chanode mamung gimaani gri; indiba an- 
tangko saksanasa bate ine chanode, nangna 
bangen gimaani donga. 

13. Ongipa gisik baksa tomtomani chotchangja; 
indiba gaora degipa katongo mikbuani aro 
kaonangani ongkatronga. 

Odhai 8 


TALE ROKl- MASIGRIKANIKO GELBO 

1 . Nangni katongko sakrikkitna paraknabe. 
(Eccls. 8:22), indiba gisik scnggipa aro 
Jsolna kcngipa baksa nangni kamrangni 
gimin agangrikbo. 

2. Chadamberang aro agitalrang baksa agrc 
ronabc. 

3 Mane chagiparangko dennitelnabe aro daigi- 
pa manderang baksa dongpana amnabe. 

4. Gisik ongipa, sronggipa, toromigipa aro 
kakketgipa manderang baksa rorimbo, aro 
namgniko rabagnigiparangni gimin uamang 
baksa agangrikbo. 

5. fe mechik baksaba melinabe; indiba pilak 
namgipa mechikrangko Isolna pakwatbo. 

6. Isol aro uni sagrerang baksa inchroskana 
seokbo aro mandeskarang baksa rorimna 
gelbo. 

7. Pilak mandcnan kasabo, indiba pilaknn 
baksa meliani nambreja. 

8. Indakcn ongna mana, chongmotan badiaba 
nuindcko nikkujaoba. uni iningsinga tcng- 
pripa; indiba indakgipa mandeko nikahaon 
tiiikron buani onga. 

9. Gisepo sakgipinrang baksa rorimanichi ua 
inang anchingko namnika ine anching chan- 
cliia; indioba uamang anchingni namgija 
dakbewalrangko nikc anchingko namnik- 
jajok. 


Odhai 9 


MANIANI ARO BAMANI 

I . Maniani aro pamongni ningo donge, skatang 
dakna mangijania namen dakchakani onga. 

2. Pamong ongana bate, sakgipinni ningo donge 
manianio kenani gri. 

3. Bangan Isolna kasaani gimin ongja indiba 
draatako manani giminsa pamongrangko 
mania. Indakgiparang duk mana aro altue 

miteng miteng agana. Isolni gimin katong 
gimikchi antangtangko bamatjaode, uamang- 
an gisikni jakgitelaniko manjawa. 

4. Pamongni sasonni ningo dongjaode, ichi uchi 
rejojooba, naa tomtomaniko manjawa. 

5. Biaprangko ame aro bodilie bangan brang- 
atako manaha, 

6. Beben sakantian antangni namnika gita 
dakna ska aro antang gita apsangiparang 
baksa rona sikbata. 

7. Indiba Kristo anching baksa dongode, tom- 
tomaniko manna, anchingni chanchianirang- 
ko gisep gisepde watchangna nanga. 

8. Pilakkon skina manama ? Sawa inditana 
senga ? 

9. [ani gimin agre nangni chanchiao pang- 
chaknabe; indiba sakgipinrangni chanchia- 
koba knachakbo. 

10. Nangni chanchiani namoba, uko Isolni gimin 
watchange sakgipinni chanchiako jarikode, 
ian nangna cholibata. 

11. Pilnipil anga iako knamanaha : kupatianiko 
onana bate, uko knachake rachakode 
nambata. 

12. Sakprakprakni chanchiani namgipa ongnaba 
donga. Indiba asel aro japang dongoba, sak- 
gipinrangna bamna jechakani gaora deani 
aro watchanggija dakani chin onga. 

Odhai 10 


NANGGlfAGIPA KATTARANGKO 
AGANNABE 

1. Mana ilipet manderangni dongtogijaniku 
gelbo, maina agilsaknirangna simsake kam 
icaania. nama miksongani dongoba, banga 
champenganiko ongkatata. 

2 . Bebcn gaora dcani bakbakan anchingko 
ongsiata aro kabinga. 

>. Anga manderang baksa dongpajahaodc aro 
jrip dongahaode, nambatgnokchim inmana. 

4. Banga salon gisiktangko ongsiatcnba anching 
jrip dongtaia. Indidc inainasa anching pil- 
nipiJ ripcngskarang baksa agangrika aro 
golpo kaa 7 

5. Pilnipi] gipinrangniung agangrikani aselan 
ian ; anching sakgipinmung bangan golpo 
karime kadiraeatgrikaniko ama aro banga 
chanchianirangchi sinjetgimin kafongrangko 
olgrokatna ska. 

6. Aro jerangko anching namnika aro kapaka 
ba anching baksa meligrikja ine uia, ua- 
rangko anching kusi ongbee aganna aro 
chanchina namnika. 

7. Indiba, himangai- pilnipil indin aro ma- 
gnasa. 

8. Maina ia apalchini kadimeatani, janggini aro 
Isolonigipa kadimeataniko namen komiata. 

9. lani gimin somoiko indin reatjana simsakna 
aro bina nanga. 

10. Aganna nangode aro namode, skie namatako 
ongnigiparangko aganbo. 

1 1 . Namgija dakbewal aro janggini namroroani- 
na simsakgijani kusiktangko sason kagijani 
dala asel onga. 

12. Indiba janggiko namroroatna, gisikni skiani- 
rangni gimin toromi manderang baksa agan- 
grikanirangan namen dakchakani onga; 
mongsongbate jeo namgipa gisik chanchiani- 
rang gnanggipa manderang, Isolni gimin 
apsan kumonga. 

Odhai Uy 


TOMTOMAKO AMANI ARO GISIK 
SILROROANINA KRENGANI 

1 . Anching sakgipinrangni dakarang aro agana- 
rangna, jerangan anchingna nangpaja, gisik 
nangjaode, data tomtomaniko manna ama. 

2. fean sakgipinrangni sinteanirango bak rapaa, 
apalchini simsakanirangko ama aro ontitisa 
ba gisep gisepsa janggitangna gisik nanga, 
maikai ruutana kingking tomtomgen ? 

3. Sronggipa janggirang ansenga ! Uamang na^ 
men tomtomaniko niangen. 

4. Maina niitam toromigiparang inditana king- 
king chusokgipa aro Isolko chanchijring- 
giparang ongaha ? 

5. Maina uamang agilsakna kapakanirangko 
galsrangna krengaha aro indaken katong 
gimilvchi Isol baksa nangrinina aro ska giia 
janggitangna simsakna manaha. 

6. Anching anchingni sikanirangna agre gisik 
nanga aro baikamgijagiparangna agre sintea. 

7. Anching namgija dakbewal mingsakoba am- 
srangiongja aro salantian nambatrorona gisik 
nangja, lani gimin anching kasingipa aro 
dingbomgipa onge dongkama. 

8. Anching gisiktangtangna simsaksranggenchi- 
modc aro agilsaknirangna gisik nangjagen- 
chimode, Isolonigiparangkoba chatotgen- 
chim aro salgio nikgniko maibakai niksona 
raangenchim. 

9. Chugimik aro dalbatsranggipa champengani 
ian, je, anching kapakarang aro mikboka- 
nirangko galsrangja aro rongtalgiparangni 
chusokgipa ramao rena krengja. 

10. Chonchongipa champenganiko chagrongon 
bakbakan kadongani grijok aro mandeska- 
rangni kadimeataniko ama. 

1 1 . Dakgrikao bilakgipa sipairang gita warachak- 
na krenggenchimode, kosakoni Isolni ongi- 
min dakchakako nikchongmotgenchim. 

12. Maina Isol uni kasanio kadonge dakgrigi- 
parangna dakchakaniko onna tariGoa. Uan 
dakgrikani cholko ongkatataha, jedakode 
anching cheatgen. 

13. Namroroana adita toromni manianirangosa 
pangchakode, bakbakan anchingni toromi 
ongani bongen. 

14. Indiba hai anching ruachi jadilrangko der- 
solna. jedakode mikbokanirangoni joke, 
gisiktango tomtomako mangen. 

15. Bilsiantio namgija dakbcwal mingprakko 
galgenchirnode, bakan chusokgipa mandc- 
rang onggenchim. 

lb. Indiba pilnipi! bikpile nikna mana, chong- 
motan antangtangko Isolna ongkangani ruuta 
bilsini jamano, Isolona rebachengon gita 
namgipa aro rongtaJgiparang ongja. 

17. Anchingni bimchipani aro namroroani salan- 
tian barirorona nangachim. Indiba daororode 
saoba skangni bimchipani bakko ripingna 
manode uko dalnika. 

18. Abachengon ontiti joton kagenchimode. 
nengrae aro katchae chugimikkon amgen- 
chim. 

19. Anchingni gitchan dakbewalrangko galna 
nengani onga, aro antangni skako jechakna 
nengbatani onga. 

20. Indiba chongipa aro altugipa aselrango naa 
chegipa ongna manjaode, basako daldalgipa- 
rangko chena amgen ? 

21. Nangni gisikni skako warachakchengbo aro 
namgija dakbewalko galbo, jedakodc uarang 
kaslne kasine nangko dalbata nengnikanio 
gaakatjawa. 

22. Naa krae dakode badita tomtomaniko an- 
tangna aro badita sukko sakgipinrangna 
nangni kamchi naa rabagenchim ! lako 
masigenchimode nangni gisikni silroroanina 
naa simsakbatgenchim ine anga chanchia. 


Odhai 12 


CHAMPENGANIRANG DONGODE NAMA 

I. Gisep gisepde champenganirang, sinjetani- 
rang aro jajrenganirang dongode ancbingna 
namgni onga, maina pilnipil uarang man- 
deko gisik nangata aro antangan songregi- 
pasa ine masie, la agilsaknirangon kadongja. 

2. Gisep gisep anchingni dakani aro miksong- 
ani namoba, saoba anchingko jechakode aro 
anchingko namja aro chusokgijagipa ine 
chanode, anchingna namani onga. 

3. Indakarang pilnipil gisik ongiparang ongna 
dakchaka aro gaora deanioniko chelchaka. 

4. Jensalo manderang anchingko chonnika aro 
dalnikja» unon mongsongde gisikni sakki gita 
anching Isolona anpila. 

5. Mande Isolo kimkime pangchakna nanggen- 
chim, unon banga kadimeatanirangko amna 
nangjawachim. 

6. }e somoio namgipa mande jajrenga, dak- 
majoa ba namgija chanchianirangchi sinje- 
tako mana, unosa Isolko nangchongmota 
ine masibata aro Ua griode mamungkoba 
dakna manja ine kurachaka. 

7. Unon ua antangni dukrangni asel kalima 
aro bia. 

8. Unon ua janggi tangangkuna sikja aro siani 
sokbaako namnika jedakode ua siao Kristo 
baksa donggen (Phil. 1:23). 

9. Unon ua ia agilsako kenani gri tomtomani 
chugimik dongna manja ine masina mana. 


Odhai 13 


DAKMAJOANIRANGKO WARACHAKANI 

1. Anching agilsako donga dipet jajrenga aro 
dakmajoanirang gri tangna manjawa. 

2. lani gimin Jobni kitapo sea gnang : Agilsako 
mandeni janggi tangani dakmajoani onga. 
(Job 7: 1). 

3. lani giminba sakantian antang dakmajoani- 
rangni gimin simsakna aro biao mikrong- 
rakna nanga, ongjaode tusironggijagipa aro 
sako minokna mangen ame rerorogipa saitan 
togiani cholko manggen (Pit. 5:8), 

4. Dakmajoaoni jokna mangipa, kakketgipa 
aro toromigipa darang mandeba dongja aro 
anching pilakan uarangoni jakgitel ongja. 

5. Indiba dakmajoanirang banga duk aro sak- 
naaniko onoba, mandeko dakchaka, maina 
uarango gisik onatako, rongtalatako aro 
skiako mana. 

6. Pilak rongtalgiparang banga jajrcnganirang 
aro dakmajoaiiirangko manaha aro uarang- 
chi namgniko manaha. 

7. Aro jemang dakmajoanirangko amjaha, dak- 
srete gimaaha. 

8. Inditana rongtala dol aro donnugimin biap 
dongja, jeo dakmajoanirang aro champenga- 
nirang dongja. 

9. Mande janggi tanga dipet dakmajoanirang- 
oni joksrangna manja, maina dakmajoani 
jadil anching antangtangon donga. 

10. Anching mikbokani dedrang ongani gimin, 
jajrengani ba dakmajoani mingsa bonahaoa, 
minggipin ongkata aro anching pangnan mai- 
bako chakchikna nanga, maina katchaani 
namako gimaataha. 

1 1 . Bangan dakmajoanirangko gelna joton kaa 
aro bilongbate uarango gaaka. 

12. Anching gelacbisa amna manja, indiba 
chakchikachi aro gisik onchongmotachi pilak 
bobilrangna bate bilakbata. 

13. Dakmajoanirangko galmangmangari, jadilko 
pike galjaode, namgni dongja; batesa dak- 
inajoanirang sokbapilgen aro skangna bate 
namjabatgen. . 

•v/ 

14. Kaonange aro skete dakantchi ongja, indiba 
Isoini kasachakanichisa, kasne kasne, chak- 
chikachi aro ruuta somoini jamanosa dak- 
majoanirangko amna mangen. 

15. i^akmajoani somoio pilnipil kupatianiko 
rachakbo aro antangna dakako namnikgen- 
chim gita, dakmajoako mangipako kasae 
dakbo aro una kadimeaniko onbo. 

16. Gisik kimkimgijani aro Isolo kadongbrejani 
pilak namgija dakmajoanirangni abacheng- 
ani onga. 

17. Maina jekai kime peani grigipa ring chipak- 
korerangchi gitchobingbangatako mana. 
uandaken gisik bilgrigipa aro miksongani 
kimkim onggijagipa mande banga majoani- 
rango gaaka. 

18. Waal silko aro dakmajoania kakket mande- 
ko porika nia. 

19. Pilnipil anching maiko dakna mana, uko 
uija; indiba dakmajoanide anching maidak- 
gipa manderang onga, uko mesoka. 

20. Mongsongde anching dakmajoani sokba- 
chengon mikrakna nanga, maina doga dok- 
tikchengon apalo uko warachakode aro gisik 
choiguga gita napna ongjaode, bobilko 
amna altubata. 

21. lani gimin saksa aganaha; Abachengon 
warachakbo, ongjaode jamanchakesa samko 
tarigen. 

22. Maina abachengon ramram chanchiani 
kata, unikoa gisiko rokomanti 

pani, jamano katchanikani, namgilt 4Mtti 
aro rachakaniona soka. 

23. Indaken abachengon warachakjaodb, nam' 
gija bobil kasine kasine chugimik napsranga. 

24. Aro baditana kingking naa warachakna ja- 
roata, inditanan naa salanti bilgri ongbatro- 
roa aro bobil bilakbatroroa. 

25. Mitam manderang gisik pilchengani somoio 
bilongbata dakmajoanirangko mana, mitam 
mitam jamanosa. 

26. Mitam mitamara janggi tangani chugimik 
ongnasipile uarangko mana. 

27. Isol, Jean mande sakantini obosta aro bilko 
uia, aro Antangni seokgimin manderangni 
janggi jokanina chugiraikko tarisoaha, An- 

tangni sengani axo kakket dakani gita, 
mitam manderangna chonchongipa dakma- 
joanirangkosa ona. 

28. lani gimin dakmajoako manon kadongani 
gri ongna nangja; indiba gisik nangbate 
Isolo bina nanga, jedakode Ua pilak sinje- 
tanirango anchingko dakchakna namnikgen, 
maina Rt. Paul agana gita, anching chakna 
amna gita, dakmajoaniko chena cholkoba 
Ua ongen. (I Kor. 10: 13). 

29. Indide pilak dakmajoanirang aro jajrengani- 
rango hai anching gisikrangko Isolni mik- 

j^kango onatna, maina ua gisik ongiparangko 

^ jolcA^en aro chuatgen. 

30. Dakmajoanirang aro jajreng^irangchi 
mande badita natmoroaha porika nia. Ua- 
rangon bangbata mangni donga aro man- 
deni gunko talbate paraka. 

31. Sinjetako manjaosa mande toromigipa aro 
bimchipgipa ongode, ian orto dongja. Indiba 
sinjetani somoio ua chakchikode, ua namen 
nambatrorogen ine kadongani donga. 

32. Mitam mitamara dala dakmajoanirangoni 
joka, indiba pilnipil ramram salantini dak- 
majoanirango uamangko ama jedakode ua- 
mang chongiparango bilgri onga ine masie. 
dala dakmajoanirang sokbaode, gisik one 
antangtango kadongjawa. 

Odhai 14 


BINGBANG BICHAL KAANIKO 
GELNA NANGA 

1. Nangni mikronrangko antangchi anpilatbo 
aro sakgipinrangni kamrangko bichal kana 
ninabe. 

2. Sakgipinrangko bichal kaanio mande kam 
kagramaia, pilnipil sreta aro altue pap kaa. 
Indiba antangko nipile bichal kaanio man- 
dapgni donga. 

3. Pilnipil anching anchingni nika gitasan bi- 
chal kaa aro mikkang nitoani dongani gimin 
kakket bichalko gimaata. 

4. Anchingni gisikni sikani pangnan Isolkosa 
miksonggenchimode, saoba anchingni skako 
warachakoba, bakbakan anching duk man- 
jawachim. 

5. Indiba pangnan gisiko donnugimin ba apal- 
oni sokbagipa asel anchingko draa. 

6. Bangan uko masijaoba antangtangni daka- 
rango antangtangni namgnikosa ama. 

7. Aro agilsakni onganirang uamangni ska aro 
namnika gita ongode, uamang tomtome 
tangenga ine anching chanchia. 

8. Indiba uamangni ska gita ongjaode, uamang 
bakbakan gisik dingtanga aro duk mana. 

9. Chanchianirang ato gisikrang meligrikgijani 
gimin, ripeiigrang aro songdqnggiparangni 
gisepo, toromigipa aro rongtalgipa mande- 
rangni gisepoba pilnipil jegrikanirang ong* 
kata. 

10. Skangni dakbewalko altue watningja ato 
darangba antangni chaiichiana agre kusi 
onge minggipinko rachaka. 

11. Jisu Kristoni bilo pangchakgija, naa antang- 
ni nikanio ba sapanio pangchakaiode, naa 
nengesa tengsua mangipa mande onggen, 
maina Isolni ska ian, je anching Una bam- 
srangna aro je chanchiakoba jegale katong 
gimikchi una kasana nanga. 

Odhai 15 


KASAE DAKA KAMRANG 

1 . Je asel ongoba ba mandena kasaani giminba 
namgijako dakna nangja. Indiba namgipa 
mandeko dakchakna gisepo nama kamko 
dontongna ba uni palo nambata kamko kana 
nanga. 

2. Maina indake dakanichi namgipa kamko 
gimaatja indiba nambata. 

3. Kasaani gri apalni kam cholijasrang. 

4. Indiba kasae dakani kam, chonoba daloba, 
pilakan namgni donga. 

5. Maina mande badita kam kaaha uko Isol 
chanja, indiba baditana kasae kam kaaha, 
ukosa Isol chana. 

6. Bangen kasagipa banga kamko kaa. 

7. Name kam kagipa, banga kamko kaa. 

8 . Antangni skako jarikgija, dolni skako chan- 
chie kam kagipa namen kam kaa. 

9. Pilnipil mande kasaani giminsa maibako 
daka ine chanchia, indiba beenni skasa 
ongaia, maina beenni skako, antangni nam- 
nikako, bokshisna kadongako aro mikboka- 
ko uni dakanio ua jarikronga. 

10. Kakkct aro chusoka kasaa gnanggipa 
mande je kamoba antangni namgniko amja, 
indiba pilak kamon Isoini rasongkosa ama. 

11. Ua darangko mikbuja maina ua antangna 
kusi onganiko amja. 

12. Aro gisiktango katchana sikja, maina pilak 
mangniko amgija Isolosa katchana namnika. 

n. Ua darangnaba namani rasongko onja, 
indiba Isolnasa chugimik rasongko ona 
maina Unonisa chimikoni gita pilakan 
ongkata aro bonkamao pilak rongtalgipa- 
rang Isolosa suk onge nengtakaniko maggen. 

14. Oh- mandeo chongmotgipa kasaani ontiti 
donggenchimode, pilak agilsaknirang ong- 
gramaia inesa masisranggenchim. 

Odhai 16 


SAKGIPINRANGNI 

CHUSOKGirANIRANGKO CHAKCHIKANl 

1 . Antango aro gipinrango mangijako mamatna 
Isol minggipinko tik kakujask^, chakchikna 
nanga. 

2. Nangko porika nina aro nangni chakchikako 
uina indaka obostarangan nambatakon ine 
chanchina nanga, tnaina uarang griode 
nangni gunrangni gamchatani gri. 

3. Indiba ia champenganirangko mane, naa 
Isolo molmolna nanga, jedakode uarangko 
chakchikna ua nangko dakchakna nnmnik- 
gen. 

4 Saoba changsa changgni mikrakataniko una 
onoba knachakjaode, unbaksa jegriknabc, 
indiba chugimikko Isolna pakwatbo, jean, 
jedakode uni namnikaniko chusokatgen aro 
Uni pilak nokkolrango ua rasong chagen, 
naingijakoba namaona anpilatna amsranga. 

5. Gipinrangni chusokgijarang aro bilgri onga- 
rangko je ongoba chakchikna joton kabo, 
maina gipinrangba nangni banga chusok- 
gijarangko chakchikna nanga. 

6. Antangkon antangni ska gita namatna man- 
jaode, maikai sakgipinko nangni ska gita 
pilatna mangen ? 


J 

7., Kusi onge sakgipinrang chusokgiparang 
onga ine nika; indiba anlangtangde guala- 
nirangko namatja. 

8. Gipinrangko bilonge namatchina anchingni 
ska; indiba antangtangko namatakode nam- 
nikja. 

9. Gipinrang skatang dakode anching suk 
ongja; indakoba antangtangni biako man- 
jaode, anching suk ongja. 

10. Gipinrangko niamrangchi kaako anching 
namnika; indiba antangtangko champengako 
namnikjasrang. 

1 1 . lachin anchingko gita anching songsulko 
chanrongja ine tala. 

12. Pilakan chusokgiparang onggcnchimode, 
sakgipinni jakoni Isolna kasaani gimin mai 
dukko anching chakna nanggenchim ? 

n. Indiba Isol indaken tik kaaha, chongmotan 
anching saksa sakgipinni bojako ripechakna 
skie rana nanga (Gal. 6: 2) maina darangba 
guala gri, darangba boja gri, darangba an- 
tangna chusokgipa, darangba sengtegipa, 
indiba anching saksa sakgipin baksa chak- 
chikgrikna nanga, saksa sakgipinna kadi- 
meataniko onna, dakchakna, kupatina 
nanga. 

14. Sakantini gunan champengako manani so- 
moiosa talbate paraka. 

15. Maina aselrang mandeko bilgriatja, indiba 
maidakgipa mande onga, ukp mesoka. 

Odhai 17 


SOINASI ONGE JANGGI TANGANI 


1 . Tonitome aro nangrime gipinrang baksa 
janggi tangrimna skode, banga kamrango 
antangko jechakna naa skie rana nanga. 

2. Soinasirangni noko ba dolo songdongna aro 
uno matnanga gri bonkamaona kimkime 
janggi tangna, ramram kam ongja. 

3. Jean uno namen janggi tangaha aro namcn 
siaha, uan ansenga. 

4. Kraa gita tangna aro nambatrorona skode, 
agilsako antangko arikako mangipa aro song- 
regipa ine chanbo. 

5. Toromi onge tangna skode, naa Kristoni asel 
antangko goka ine chanbo. 

6. Posak aro chachurao kni ratani cholibreja; 
indiba cholontangko srongatani aro mik- 
bokanirangko amsrangani mandeko toromi- 
gipa ongata. 

7. Jean Isolnasa aro janggi jokanina agre ming- 
gipinko amdapa, jajrenga aro dukkosa 
mangen. 


8 . 

9. 


Jean chonbatgipa ongna aro pilakni ningo 
dongna joton kaja, ruute tomtome dongna 
manja. 


Dangdike, onna^, 


aason 


kana 


naa rebajaha. 




10. Aratna aro golpo kana nangko okamjaha ine 
uibo, indiba dukchakna aro kam kanasa. 

1 1 . lano chudapni wa’alo sonako porika nia 
gita mandeko porika nia. 

12. Isolni asel katong gimikchi antangko onat- 
gijagipa, soinasirangni noko dongrikna 
manja. 


Odhai 18 


RONGTALGIPA TOROMNl PAGIPARANGNl 
DAKMESOKANIRANG 

t. Rongialgipa pagitchamrangni chinggipu dak- 
mcsokanirango chongraotgipa aro chusokgipa 
ongani tengsuata. Uarangko gisik rabo aro 
anchingni daka kamrangde chonbea aro ma- 
miingan ongsrangja ine naa nikgen. 

2. Himangai ! Anchingni dakarang uamangni 
dakarang baksa tosusae, uarang mai onggcn ? 

3. Kristoni rongtalgipa ripengning okkriako 
aro ringna sikao, sinao aro nagande onganio, 
gamao aro nengao, mikrake walscngao aro 
okumu chakarango, bianio aro rongtala chan- 
chibcwalanio sinjetako aro chonnikako mana- 
nio, Gitelna dangdike onaha (2 Kor. 11:27). 

4. Aiao ! watatarang, toromna sootako mangi- 
parang, toromirang, rongtalgipa metrarang 
aro Kristoni jakkolko jarikna sikgiparang 

baditan dala jajtenganirangko chakna 
nangaha. 

5. Maina uamang jringjrotna janggitangko ri- 
pingna, ia agilsako uko gimaataha (Jn. 12: 
25). 

6. Aiao ! skangni rongtalgipa pagitchamrang 
mairongpile agisio suk gri aro dongtogija 
janggi tangaha; maidakpile mute dongtogija 
dakmajoanirangko chakchikaha; baditan bo- 
bllrangchi sinjetako manaha; mairongpile 
dongdikgijan Isolo bie dongaha; maidakpile 
raken niamnittangko Jarikaha, gisikni namro- 
roanina baditan krenge aro rake joton 
kaaha; namgijarangko chesrangna baditan 
rake dakgrikaha; Isol baksa magapatna 
maidakgipa rongtalgipa aro sronggipa mik- 
songanirang dongaha. 

7. Salo kara kaachim aro walo ruute Isolo bie 
dongachim, indiba kam kamitingoba gisik- 
chi Isolko chanchina dongdikjachim. 

8. Uamang somoiko mandapgnina jakkalaha. 

9. Isolna dangdike onna uamang somoiko chu- 
ongnikjachim aro Isolko chanchie banga suk 
manani gimin chana nangakoba gisik raja- 
chim. 

10. Uamang pilak gam. bil, rasong. ripengrang 
aro madrangko jegalaha (Luk. 14:25) 

Pilak agilsaknirangko nangnikjachim. 

11. Jangi tangna nangchongmotanirangkosa ua- 
mang jakkalachim; jokjatele beenna dangdi- 
ke onna nangode uamang duk ongachim. 

12. lani girain agilsakni gita uamang kangal 
ongaiachim indiba kasaanio aro guno mane 
chaachim. 

15. Mandeni nikao kangalrang, indiba uamangni 
gisiko kasaa aro salgionigipa suk gapachim. 

14. Agilsakna agitalrang, indiba Isolni sambao 
dongachim aro Uni ripengrang ongachim. 

15. Antangtangko mamungba ongja ine chana- 
chim aro agilsako chonnikako manachim 
indiba Isolni mikkango uamang gamchatgipa 
aro kasaa mangiparang ongachim. 

16. Gisik one janggi tangna uamang joton kaa- 
chim, sronge bamanio janggi tangachim; 
kasae dakanio aro chakchikanio reruraachim 
aro iani gimin uamang salantian gisik bari- 
roroa aro Isolni kasaaniko manachim. 

17. Uamang pilak toromi manderangna dakme- 
sokani onga aro bimehipbregijagiparangni 
dol anchingko arataona dilangana bate, 
name janggi tangna didibatna nanga. 

18. Rongtalgipa dolrangko dakchengon pilak 
toromigipa manderang maidakpile bimehip- 
achim. 

19. Mairongpilc bianina uamang gisik nanga- 
chim; mairongpilc namanina susaani ua- 
mango gnanggapachim; tik kaako jarikani 
bidingo mairongpilc manderaani aro bamani 
uamang pilakon sengachim. 

20. Uamang kakket chusokgipa aro rongtalgipa 
manderang ongachim ine daoba adita rugi- 
min nokrang sakki onenga, maina uamang 
krenge dakgrike agilsakko jakokkimao don- 
srangaha. 

21. Indiba daode saoba niamko pejaode ba asel- 
rangko chakchike rachakode uko dalgipa 
ine chana. 

22. Aiao ! Oaororo anching kasinjok aro gisik 
nangjaha. 

23. Maina skangni bimchipaniko bakbakan 
gimaataha aro aratani aro gisik nanggijani 
asci tangnaba nengnika. 

24. Toromna onkanggipa manderangni banga 
dakmesokanirangko pilnipil nike, nam- 
batrorona sikani gisik nango chugimik tusi- 
chipjagenchimosamung ! 

Odhai 19 


TOROMI MANDENI KAMRANG 

1 . Antangko Isolna onkanggimin mandeni jang- 
gi tanganio pilak gunrang tengsuchina, jeda- 
kode mikkangparak gitan gisikoba onggen. 

2. Batesa mikkangpara nikana bate, katongon 
rongtalbatna nanga, maina anchingko nikeng- 
gipade Isolsan, Jeko anching jeo dongoba 

namen manderana nanga aro sagrerang gita 
Uni mikkango rongtale rona nanga. 

3. Gisik pilchengan sal gita, bimchipna, salan- 
tian anchingni miksonganiko tik kataina 
aro aganna anching nanga. 

4. O Gitel Isol, angni nama tik kaanio aro 
rongtala Nangna dangdike onanio angko 
dakchakbo aro daalo name abachengtaina 
angko onpabo maina jeko daona kingking 
anga dakaha, gamchata gri. 

5. Anchingni nambatroroani anchingni tik keia- 
ni kri onggen aro kraa gita gadona sikgipa, 
nanien bimchipna nanga. 

6. Maina rake tik kagipa pilnipil gaakode, 
gisep gisepsa ba kimkimgija tik kagipade 
mai onggen ? 

7. Dingtang dingtang aselrangchi anchingni tik 
kaanirangko chusokatja aro anchingni kam- 
rango chongipa watchanganirangba gimaani 
gri ongja. 

8. Antangtangni sengnikanio pangchakgija, 
toromigiparang jekoba tik kaoba, Isolni dak- 
chakaniosa pangchaka aro jekoba dakoba 
uamang Uosa kadonga. 

9. Maina mande miksonga, indtba Isol tik kaa. 
Chusokatani bii mandeo gri. 

10. Toromni gimin ba songsulna kasaani asel 
gisep gisep maiba dakgniko watchangode, 
jamano uko altue chusokatna manpila. 

11. Indiba gisikni aratachi ba simsakgijachim 
uko altue watchangode, dos dala aro nam- 
gijani dongchongmota. 

12. Bil ama dipet krengoba, banga changon chu- 
sokgijanirang dongkugen. 

13. Indakoba pangnan maibako tik kana nanga, 
mongsongde anchingko champengronggipa- 
rangko chelatna. 

14. Been aro gisikko simsakbee nirokna aro 
tarina nanga maina minggnian namroroatani 
cholrang onga. 

15. Dongdikgija antang kamrangko nirokpilna 
manjaoba, gisep giscp, jedakeba salo 
changsa, chongmotan pringo ba a tamo iako 
dakbo. 

16. Fringe tik kabo, atamo kamtangko nipilbo: 
daal nangni agananio, dakanio aro chanchia- 
nio iiiaidakgipa mande naa ongaha ? Maina 
haida pilnipil uarangchi Isolna aro song- 
eulna duk onahakon. 

17. Saitanni denggugipa jagao gaakjana gita, 
bilakgipa sipai gita kangkare kabo. chabet- 
bonganiko gel bo aro naa altubaten beenni 
skarangko charapengen. 

18. Mamung saloba aratesa somoiko reatnabe, 
indiba poraibo, sebo, bichakbo, chanchibe- 
walbo ba jongadarangni namgnina maibako 
dakbo. 

19. Indiba beenko ranta kaanirango simsakbo; 
pilakande apsan kamko dakna amja. 

20. linmani mikkango dakrongbewd onggija 
katnrangko daknabe, maina badiaba kam- 
rangkode donnue dakon nambata. 

21. Indiba jinmani daka katnrango aratgipa ato 
nangni kamrango bimchipbatgipa ongnabe. 

22. Indiba dakna nangako aro geetgiminko chu- 
soke aro simsake matchotahaon, somoi 
dongode, nangni namnika gita dakbo. 

23. Pilakan apsan toromni kamko dakna manja, 
maina mitamrangna raingsa aro mitamrang- 
na minggipa dakchakani ongbata. 

24. Aro somoini kri manderang dingtang ding- 
tang toromni dakarangko namnika. 

25. Dakmajoani somoio mingsako aro tomtora- 
ani aro jajrenggijani somoio minggipinko 
nanga. 

26. Dukni salo mingsako aro Isolo katchaani 
salo minggipinko anching chanchina nam- 
nika. 

27. Dala maniani salrongo toromni dakarangko 
gital daktaina aro gisik nangbate rongtal- 
giparangni molmolchakako bina nanga. 

28. Dao agilsakko watnasigipa aro jringjrotni 
alaniona reangnasigipa: ang gita anching 
maniani saloni maniani salona anchingni 
tik kaako tangchaatna nanga. 

29. lani gimin ruutgijan jamanon anchingni 
kamrangni boksisko Isoloni manasigiparang 

gita, dala maniani salrango antaogtangko 
siinsake tarisona, toromna krabate tangna 
aro gisik nangbate niamrangko manina 
nanga. 

30. Afo bakbakan ia bokshisko manjaode, 
antangtangko chusoke tarikuja aro manchi- 
gimin somoio anchingko parapegnigipa 
rasongko manna krakuja ine anching chan- 
china nanga aro nambate agilsakko watna 
antangtangko tarisona nanga. 

3 1 . Lukas agana gita : ansenga ua nokkol, jean 
uni gitel rebaon mikrake sengsoenga ine 
nikgen (Luk. 12:37). 

32. Beben anga nasimangna agana; ua uko pilak 
gamsengni kosako dongen. (Lk. 12:44) 

33. Maina mitamrang rongtala salrangko aro 
mitamrang ramram salrangko namnikbata. 

Odhai 20 


SIKDIKDIK ARO TRIP DONGANINA 
KASAANI 

1 . Antangna chanchina choligipa somoiko 
ambo. 

2. Pilnipil Isolni kasae onanirangni gimin 
chanchibo. 

3. Ongronggijarangna simsaknabe, salko reat- 
nasa onggija, gisik pilchongmotna dakchak- 
gipa lekkarangko poraibo. 

4. Ramram golpo kaani, roamani, koborko aro 
aganmituako knatimaniko gelode, namako 
chanchibewalna chuonga cholko aro somoiko 
mangen. 

5. Dalbatgipa toromi manderang bil ama dipet 
manderangko gelna aro Isol baksa srik srik 
janggi tangna basee raaha. 

6. Senecani agana gita : Manderang baksa 
badita chang roriraa, rebapile antangko 
mande gita nikjajok. 

7. Mongsongde ruule golpo kamano iako nika. 

8. Maina aganbetbetana bate, jrip dongani 
nambata. 

9. Apalo roammitingo simsakna batede, noko 
tomtom donganian altubata. 

10. Indide antangni gisikni aro janggini nam- 
gniko manna sikchongmotgipa sakanti Jisu 
baksa donge jinmaoni maekna nanga. 

1 1 . Parake antangko mesokna sikgijagipasa kim- 
kim chadengna mana. 

12. Jrip dongna namnikgipasa krae aganna 
mana. 

13. Gipinrangni ningo antangko onatna sikgipa- 
sa kragipa dilgipa onga. 

14. Bamna sikgipasa hukum onna kraa. 

15. Uni gisik uko matnangjaode, darangba chu- 
gimik katchaja. 

16. Indakoba toromigiparang pangnan Isolna 
kenbeaniosa tomtomachim, aro dala gun- 
rang aro kasaarangni gimin mingsingoba, 
bimchipgipa aro gisik ongiparang ongachitn. 

17. Indiba denggugiparangni jokaniara ua- 
mangni gaora deanio aro kadongduganiosan 
pangchaka aro bonkatnao uamang kadong- 
ani gri ongpila. 

18. Namgipa Isolna onkanggipa ba kragipa 
soinasi naa onga ine ia agilsako kenani gri 
onggen ine pangnaba kadongnabe. 

19. Pilnipil jemangan manderangni chanao nam- 
batachim, anlangtangko kadongdugani gimin 
bcngbata asel nanggnirango gaakaha. 

20. Uni gimin majoarangoni joksranggija gisep 
gisep majoanirangko manon, banganan nam- 
bata; jedakode uamang antangtango kadong- 
dugajawa, ongjaode gaora dedugae agilsakni 
kadimeatanirangko amna jakgitele srete ra- 
ma renaba donga. 

2 1 . Aiao ! Jeari ba ikamgijagipa sukko amsrangja 
aro mamung saloba agilsaknirangna magap- 
ja, mairongpiie tomtome gisiktangko rakia! 

22. lean pilak choligijagipa nengnikanirangko 
chelate jokatako ongipa Isolni giminsa chan- 
chia aro uosan kadonga, mairongpiie banga 
tomtomako aro sukko mana. 

23. Simsakbee gisik pilchongmotna krengjaode, 
darangba salgionigipa kadimeatniko manna 
kraja. 

24. Katong gimikchi gisik pilna skode, nangni 
chongipa kuturio nape, agilsakni gamani 
napna onnabe, maina sea gnang : Nasimang- 
ni chongipa kuturirango gisik pilbo. 

25. Jeko pilnipil apalo gimaataha, uko kuturio 
mangen. 

26. Naa kuturio dongi-ongode ua nangna kusiko 
ona; indiba naa ongkatrongode, ua neng- 
nikanikosa ona. 

27. Gisik pilchengon naa nangni kuturio dongna 
aro namen rakina ranta kaode, jamano ua 
nangna namgipa ripeng aro chibcgipa kadi- 
meani onggen. 

28. Jrip aro tomtome donge toromi mande nam- 
batroroa aro sastroni ningtuanirangko masia. 

29. Indakeba walantio katongtangko sugalna 
aro rongtalatna mikchi-chiwaringko mangen, 
jedakode baditana kingking piJak agilsakni 
golmaloni chelao donga, inditan antangko 
Dakgipa baksa nangrimbatgen. 

30. Maina Isol aro uni rongtala sagrerang rorim- 
giparangoni aro ripengrangoni maekgipa- 
rangko grongna rebagen. 

31. Janggitangna simsakgija aiao inmananirang- 
ko dakana bate, dongnue tangna aro jang- 
gitangna simsakna nambata. 

32. Antangko Isolna onkanggipa mande gisep 
gisepsa ongkatode, antangko mesokna aro 

manderangko grongna roamjacxie, mitelako 
manna kraa. 

33. Jeko manmaija maina nina ska ? Agilsak aro 
uni sikarangba gimaangenga. (I Jon. 2:17). 

34. Beeni skarang roamna draata, indiba somoi 
badcangmano jrimbegipa katong aro brang- 
gipa gisikna agre mai namgniko rabaa ? 

35. Kalchae ongkatania rebapilon pilnipil duk- 
kosa rabaa; kusi onggipa attam, dukni 
pringko ongata. 

36. Indaken pilak beeni suk katchae napa, indiba 
bonkamao chika aro siako ona. 

37. lano nikgijagipa maia gipinko dingtang 
biapo nikna mana ? 

38. lano salgi, aa aro jerangchi pilak dakgimin- 
rang ongaha, chugimikko naa nika. 

39. Salgi ningo badia baikamgipa bostuko gipin 
biapo nikna mana ? 

40. Haida antangko okkaatgen ine naa chanchi- 
naba donga indiba unona sokangna man- 
jawa. 

41. Chugimikko dao nikna mangenchimoba, 
onggramaigipa nikanisa onggenchim. 

42. Chubatao Isolona nigidobo aro nangni pap- 
rangna aro gualanirangna Uo bibo. 

43. Gisik grigiparangna onggramaianirangko 
watgalbo. Naade Isoini nangna geetgimin- 
raiigna gisik nangbo. 

44. Nangni kuturini dogako chipchangbo aro 
nangona rebachina kasabegipa Jisuo mol- 
molbo. 

43. Kuturio Unbaksa dongrimbo maina gipin 
biapo indita tomtomako manjawa. 

46. Unoni ongkatjagenchimode aro aganmitua- 
rangko knatimjagenchimode, chusokgipa 
tomtomanio nambate donggenchim. 

47. Indiba gisep gisep maiba koborrangko knana 
kusi cngani gimin, katongni tomtomgijaniko 
chakchikna gaaka. 

Odhai 21 


KOTONGO GISIK PILCHONGMOTANI 

1. Nambatrorona skode Isolna kene dongbo 
aro agre skatang daknabe, indiba nangni 
been chugimikko bcnamatbo aro gisik gri- 
gipa katchaanio bakrimnabe. 

2. Katongo gisik pilbo aro toromigipa onggen. 

3. Gisik pilania namana banga cholrangko 
opraka. Uarangko gisik nangijachin bak- 
bakan gimaata. 

4. Je niandean antangni brangako aro indita 
banga janggini kenchakanirangko chanchibe- 
wala, ia agilsako maikai chusoke kusi onge 
tangna mana, ian aiao inmanani onga. 

5. Katong rakani aro anchingni chusokgija- 
rangna simsakgijani asel, anching jahggini 
dukrangko uijajok aro pilnipil grapani palo 
belbelenga. 

6. Isolna kenaosa anching jakgitel ongchong- 
raota aro gisiko rongtala. 

7. Ansenga ua mande jean gisik nanggijani 
pilak champengako chelata aro rongtale 
skimpile mingsanasa gisik onna mana. 

8. Ansenga ua mande jean antangni gisikko 
ongsiatgipa aro bal jrimatgipa pilakkon an- 
tangoni chelata. 

9. Kasoke dakgrikbo. Dakbewalko dakbewaichi 
ama. 

10. Naa manderangko watna uiode, uamangba 
nangni dakgniko dakna nangko watgen. 

1 1 . Sakgipinrangni dakarangko jakdangdiknabe 
aro dalbatgiparangni kamo nangbake ranabe. 

12. Pilakna skang antangko simsakbo aro pilak 
nangni kasagipa ripengrangna bate antangko 
mikrakatbo. 

13. Manderang nangko namnikjaoba duk man- 
nabe, indiba iani gimin duk manbo, maina 
Isoini nokkol aro toromi mande dakna nanga 
gita naa namen aro simsake tangkuja. 

14. Mande ia agilsako banga kadimeatanirang- 
ko mongsongde beenni kusinirangko man- 
jaode^ una cholibata aro nambata. 


4 

15. Indioba anchingni dosni gimin anching 
Isolni kadimeatanirangko manja ba ua- 
rangko chatote nikbreja, maina katongo 
skimpilna simsakja aro onggramaigipa agil- 
sakni nangnikanirangko watgalja. 

16. Naa Isolni kadimealako manna kraja indiba 
banga jajrcngako manna krabata ine uibo. 

17. Mande chiisoke skimpilode, agilsak gimik 
una bal boja aro kaa ongipasa onggen. 

18. Namgipa mande skimna aro grapna chuonga 
aseiko manronga. 

19. Maina ua antangni ba songsulrangni gimin 
chanchiodc. ia agilsako darangba jajrenga 
gri janggi tangja inc masia. 

20. Aro baditan rakbate antangko niroka, in- 
ditan skimpilbata. 

21. Kakket duk ongani aro gisik pilani japang- 
rang, anchingni paprang aro namgija cholon- 
rang onga. Uarangchi anching inditan ka- 
bingako mana maikai salgionigiparangni 
gimin chanchibewalna manbreja. 

22. Ruute janggi tangani gimin ongja indiba 
nangni signini gimin chanchibatgenchimode, 
naa antangko namatna krengbat-chongmot- 
genchim. 

23. Uandaken norokni ba janggi chiripramni 
rebagnigipa sitengtoanirangko gisik nange 
changchigenchimode, naa kusi onge duk aro 

nengako rachakgenchim aro rakgipa niam- 
naba kenchakjawachim ine anga beberaa. 

24. Indiba anching iarangko katongtango chipja 
aro daoba sukrangko amangkua, iani gitnin 
bimchipja aro aratbegipa onga. 

25. Pilnipil gisik bilgri ongani gimin, beenbn, 
danang, je aseini gitninba apoti kna. 

26. Indide antangko onate nangna gisik pilaniko 
onchina Gitelo molmolbo aro Katchinikgipa 
baksa bibo ; mikchirangni pitachi angko 
aldubo, o Gitel, aro banga mikchirangchi 
ringaniko onbo. 

Odhai 22 


MANDENI DUK 

1 . Isolona anpiljaode, jeo dongoba, jechi reoba 
naa duk tnangipa onggen. 

2. Nangni ska aro namnika gita aselrang ong- 
jaode, maina naa duk mana ? 

3. Antangni ska gita pilakko mangipa sawa 
donga ? Angaba ongja, naaba ongja; agilsako 
darangba dongja. 

4. Rajaba ongbo, popeba ongbo, agilsako duk 
aro jajrenga donggijagipa darangba gri. 

5. Obosta nambatgipara sawa ? Je mandean 
Isoini asel duk chakna kusi onga. 

6. Banga gisik grigipaiang aro bilgri onggipa- 
rang indaken belbela : 

7. Ua mandeni janggi tanganiko niboda; 
baditan mane chaa, baditan dala, baditan 
bilaka aro rasong donga. 

8. Indiba salgioni mangnirangna gisik onbo; 
unon ia pilak agilsakniranga dikdiksanasa, 
tik onggijagipa aro bal bojasan ine naa nik- 
gen; maina uaranga jajiengani aro kenani 
gri ongja. 

‘J. Chuongana bate agilsakni bosturangko man- 
dugaode, mandcna, kusini gri. 

10. Agilsako janggi tangani beben duknisa onga. 

(1. Mandeo toromi ongna sikani gisik badita 
baria, ia janggi tanganiko mitchinikbatroroa, 
maina uan mandeni namgija gualanijangko 
taibate nika aro masia. 


»2. Beben Ghana, ringna, w'alsengna. tusina 
nengtakna, kam kana aro gipin nangchong- 
motgipa janggi tangani dakanirang toromi 
mandena. jean uarangoni aro pilak paponi 
jokna ska, banga duk aro sinteaniko ona. 

15. Gisiktangna simsakgipa mandena, agilsakni 
beenna nanganiranga jrimgipa boja onga. 

™"8arangom 

jokna gisik one molmola : O Gitel. angni 
nanganirangoniko angko jokatbo. 

(Psm 24: 17). 

15. Indiba antangtangni dukko aro gimagnigipa 
janggi tanganiko uigijagiparangna aiao ! 

16. Maina mitam mitamrang agilsako dongna 
kapaka; aro kam kae ba biame nangani- 
rangko chuonge manjaoba, ia agilsako tang- 
angkuna manode, Isoini songnokna simsak- 
gija dakgenchim. 

17. O gisik grigiparang aro katong rakgiparang; 
agilsakgnirangna magape, beenni nanganina 
agre mamung gipinkon namnikjajok. 

18. Kragijagipa manderang ! bonchotao uamang- 
ni namnikgiparanga misilgni aro gamchat- 
gijagiparangsan onga ine uamang duk 
mangen. 

19. Indiba Isoini ronglalgipa manderang aro 
Kristoni toromi ripengrang beenni sukko ba 
agilsakni rasongko amjachim, indiba uamang 
kadongbee aro miksonge salginirangna kapa- 
kachim. 

20. Uamangko kragija dakaona saldrajana gita, 
uamang katong gimikchi baikamgipa aro 
nikgijagiparangna kapakachim. 

21. Jongadarang kadonga gri ongnabe. Nasi- 
mangni katongko namatrorona somoi aro 
chol dongkuenga. 

22. Nangni miksonganiko chusokatna maina 
salgipinna dontongkua ? 

23. Chakatbo ! Daon abachengbo aro aganbo: 
Ian dakani aro krengani somoi; ian an tang- 
ko namatani somoian onga. 

24. Je somoio naa duk aro sinjetako mana, unon 
nangna mandapani somoi onga. 

25. Nengtakram biapona sokangna skangan, naa 
waal aro chi gita rena nanga, (Psm. 65: 12). 

26. Antangko sinjetjaode, namgijako amjawa. 

27. la bilgri beeno donga dipet, anching pap 
gri, nenga aro duk gri tangna manja. 

28. Anching pilak dukrangoni joke nengtakna 
skachim. Indiba pap dakachi kasaaniko 
gimatahani gimin, chongmotgipa katchaa- 
nikoba gimataha. 

29. lani gimin agilsakni denggu dakanirang ba- 
deangjaskal aro siako tangachi amjaskal 
(2 Kor. 5:4), anching chakchikna aro Isoini 
kasachakanina sengkuna nanga. 

30. Aiao ! mandeni bilgri ongani inditan dala 
maikai pangnan namgijako dakningata. 

31. Daal naa nangni paprangko kurachaka, aro 
knalo apsan papkon daktaia. 

32. Dao papko gelna tik kaa, aro kontasani 
jamano mamungkoba tik kajaha gita, ukon 
daktaipila. 

33. Indide anching inditan bilgri aro tik onggi- 
jagiparang ongani gimin, antangtangko 
onatna aro dalnikjana aselrang chuonga. 

34. Jekon nengbeesa Isoini kasaachi manaha, 
antangtangni simsakgijanichi bakan uko 
gimaatna mana. 

35. Aro sal badeangmanoa anchingna mai ong- 
gen ! maina pringoba arata. 

36. Aiao anchingna ! maina anchingni janggi 
tanganio chongmotgipa toromi ongani sak- 
kiko mesokujaoba, tomtomako aro nengta- 
kako mangiparang gita, jak tome nengtakna 
ska. 

37. Cholontangko namatna aro gisik nambatro- 
roatna maiba kadongani donggenchimode, 
bimchipgipa abachenggiparang gita, nambat- 
gipa niamrango anchingko skie ranta kaato- 
de namachim. 


Odhai 23 


SIANI GIMIN CHANCHIANIRANG 

1 . Ruutgijan naaba sigen, Nangni obosta mai ? 
iako nisobo. 

2. Daal iano donggipa mande knalde dongjajok. 

3. Aro uko nikjaon, gisikba rajajok. 

4. Mairongpile mandeni katong bilgri aro rak- 
gipa onga ! Nikgiparangnasa simsakari 
onggnigiparangko nichaksoja. 

5. Ruutgijan sinasigipa gita pilak nangni daka- 
rango aro chanchiarango dakbo. 

6. Nangni gisik nangko matnangjagenchimode 
naa siana ontitiba kenjawachim. 

7. Siani kenanina bate, paprangko gelani nam- 
bata. 

8. Daalon tarikujaode, maikai knalo tarisogen ? 

9. Knasaltii vnai tik? Knasalo naa tangkugen 
ine sawa uia ? 

10. Ontitisa antangko namatode, ruuta bilsina 
tangoba, mai namgni ? 

1 1 . Aiao ! Ruute janggi tangani salrang anching- 
ko nambatatja, batesa pilnipil dosko bariata. 

12. Salsa mangmangna ia agilsako kraa gita 
tanggenchimode namachim. 

13. Banga mandean gisik pilchengaoni bilsirang- 
ko chana; indiba nambatroroani biterangdc 
bangja. 

14. Siani kcngni ongode, ruuta bilsina tangna 
haida kenbatgni onga. 

15. Siani somuiko pangnan gisik ragipa aro sa- 
lantian antangko sina tarisogipa mande an 
senga. 

16. Badiaba mandeni siako nikmanahaodc, naa- 
ba apsan rama gita repagen ine chanchibo. 

17. Pringo naa atamko nikjawa ine chanchibo. 
Atamahaoa salgipinko naa nikgen ine kura- 
chakna panabe. 

18. Indide pangnan sina tarisogimin ongbo aro 
indaken tangbo maikai siani nangni tarisogi- 
jani somoio nangona sokbajawa. 

19. Banga mandean rangitik aro chanchisQgijani 
soraoio sia. Beben mandeni Depante chanchi- 
sogija somoio rebagen (Lk. 12 : 40 ) 

20. Bonkamgipa konta sokahaon nangni batang- 
gimin janggi tangani gimin skang gita chan- 
chijawa aro naa antangni simsakgijanirang- 
na aro gualanirangna namen duk mangen. 

21. Siani salo jekai ongna sikgen, uandaken dao 
janggi tangenggipa mande kusi onggipa aro 
gisik gnanggipa onga. 

22. Maina je mandean agilsaknirangko chugimik 
mitchia, gisiko nambatrorona sikbeani donga, 
niamna kasaani gnang, dukchakani gisik 
gnang, nengrae bamani, antangko jechakani 
aro Kristona kasaani asel pilak nengnikani- 
rangko chakchikani gisik gnang, indakgipa 
mande siao kusi onge kadonganiko mangen. 

23. Ansengani somoio naa banga nama kam- 
rangko dakna mana. Indiba saani somoio 
maiko dakna mangen anga uija. 

24. Banggijasan saachi nambatako mana, jekai 
bangcn roamgiparang rongtalgiparang ong- 
rongja. 

25. Ripengrango aro madrango kadongnabe ba 
antangko jokatna changgipinnona dontong- 
nabe, maina nangni chanchia gita onggija. 
bakan nangko uigiparangba gisik rapiljawa. 

26. Simano gipinrang nangko dakchakgen ine 
kadongana bate, daon nama kamrangko 
kana aro daksamsona nambata. 

27. Daon naa antangna simsakjaode, jamanode 
sawa nangna simsakgen ? 

28. Ongenggipa somoi gamchatbegipa onga. In- 
diba himangai ! jerangan nangni jringjrotni 
janggina chimonggimin gamrang onggen- 
chim, indakgipa kamrangko dake somoiko 
reatjahani gimin kalimbeani onga. 

29. Somoi rebagen jensalo antangko namatna 
salsa ba kontasako amgen, indiba nan uko 
mangenma manjawama ? 

30. Oh kasara ripeng . Dao pangnan kene aro 
signiko nichaksoe tangode, badita dala asel- 
oniko aro dala kenchakaoniko antangko jo- 
katna mangen. 

31. Indaken name tangna joton kabo. maikai 
siani somoio kenchakna nangjawa; batesn 
katchana mangen. 

32. Dao agilsaknirangna sina skibo, jedakode 
unon Kristo baksa janggi tangna aba- 
chenggen. 

33. Chugimikko daon mitchinikbo, jedakode 
unon jakgitel inge Kristoona daariangna 
mangen. 

34. Duk chake nangni beenko benamatbo. jeda- 
kode unon naa chugimik kadonganiko 
mangen. 

35. Oh ! goka ! Janggi tanggenma tangjawa 
salsani giminan uijaode, mute janggi tang- 
gen ine maina chanchikua ? 

36. Basiksak togiako manaha maina chanchigi- 
jani kontao janggi chotjok. 

37. Badita chang naa aganako knamanaha : 
amikako tonualchi sootjok, aski sripc siaha. 
ua chugipa biaponi gaake sko bretaha, uade 
mi chamiting sigitikjok, uara kalgrikmitingo 
janggi galaha-saobara waalchi, saobara sil- 
chidarechi, sakgipin sabisichi ba dakaitni 
jakchi sootako manaha. 

38. Indide siani pilaknin bonchotani onga aio 
jagring gita manderangni janggi tangani 
bakan gimaa. 

39. Nangni simano sawa nangko gisik ragen ? 
sawa nangna bichakgen ? 

40. Kasara ripeng, jeko antangni namgnina 
dakna mana, uko dao dakbo, maina basako 
sigen naa uija. 

41 . Uandaken simano nangna raai onggen, ukoba 
naa uija. 

42. Somoi manmitingon gimagijagipa gamseng- 
ko chimongbo. 

43. Nangni jokanina agre mamungnaba sintena- 
be. Isolnasan simsakbo. 

44. Dao Rongtalgiparangko manderaachi aro 
daksningachi ripengskarangko dakbo, jeda- 
kode agilsako chusokahaoba uamang nangko 
jringjrotni dongramona rimchakgen. 


59 



45. Agilsakni kamrangode mamungba bak nang- 
pagijagipa gita, antangko songregipa aro 
agital mande gita chanbo. 

46. Nangni katong champengani gri Isolna mik- 
pakmanibo, maina iano nangni baikamgipa 
dongram dongja. (Hebr. 13: 14). 

47. Salantian mikchi onge aro maame salgichiko 
nigitoe bibo, jedakode simano nangni janggi 
rasong chae Isolona sokangna mangen. 

Odhai 24 


BICHAL KAANI ARO PAPNI SASTIRANG 

1 . Pilak kamrangon bonchotako nisobo, nangni 
obosta mai onggen; naa rake bichal kagipa- 
ni mikkango chadenggen. Uni mikkango 
mamung donnuani gri; Ua kumitu onako 
raja ba pasikanirangko knachakja indiba 
kakketo bichal kaa. 

2. O rasong grigipa aro gokagipa papi I naa 
gisep gisep kaonanggipa mandeni mikkang- 
ko nina paja. Indide nangni piiak paprangko 
uigipa Isolna maiko aganchakgen ? 

3. Nangko bichal kaani salna naa antangko 
maina tarisoja ? Unsalo darangba sakgipjnni 
dakchakachi jokatako aro warachakanikoba 
manjawa. indiba sakantian antangni bal 
bojako rana nanggen. 

4. Dao nangni krengani bite nanggen. Dao 
nangni grapako rachakgen, nangni skimako 
knachakgen aio nangni skimpilani sastini 
palo donggen aro janggiko rongtalatgen. 

3. Chakchikgipa mande dala aro jokatako on- 
gipa rongtalataniko mana. Ua sao onako 
mane uko chonnikani gimin duk mangija, 
sakgipinni papni gimin duk ongbata. Ua an- 
tangni bobilrangna kusi onge bichaka aro 
uamangni dosrangko katongomin kema kaa; 
ua sakgipinrango kema bina ruutja; kao- 
nangana bate kasachakningbata. pilnipil an- 
tangna nengskimaniko ona aro beentangko 
gisikna bamatatangna krcnga. 

6. [amano rongtalatna sengchaana bate, nam- 
gijarangko pangpike galna aro paprangko 
kimitna daon nambatgipa somoi onga. 

7. Beentangna agre kasaanichi anching antang- 
tangko togigiparang onga. 

8. Nangni paprangna agre ua waal maiko 
nisiatgen ? 

9. Baditana dao naa antangna kasae beentangni 
sukko ama, inditan jamano bangbata dukko 
mangen aro waalona bangbata ambolko 
dandakgen. 

10. Mande pap dakaha gitan sastiko mangen. 

1 1 . Uno aratgiparangko dingbegipa manggotchi 
sudikgen aro chabetbonggiparang namen 
okkrie aro ringna ske saknaatako mangen. 


61 



12. Uno gangbogiparangko aro kusina rikgipa- 
rangko karagipa alkatrachi aro seengipa sul- 
phurchi satdapgen aro mikbugiparang sak- 
naani gimin pagla achakrang gita gringgen. 

13. le denggu dakaniba kragipa saknaatani gri 
ongjawa. 

14. U'lno gambiiiggiparang kratchaatbeanikt* 
mangen aro rubigiparang nangchongmota- 
niko manjae maamgen. 

15. lano bilsi ritchasa dukchakbee dongana 
bate, uno kontasana saknaaniko chakchikani 
duk batgen. 

16. Noroko donggiparangna nengtakani ba kadi- 
meatani dongja. Indiba ia agiJsako anching 
gisep gisep kamoni joka aro ripengskarangni 
kadimeatako mana. 

17. Dao nangni paprangna simsakbo aro skim- 
pilbo, jedakode bichalni salo kenchakani gri 
rongtalgiparang baksa dongpana mangen. 

18. Maina unsalo toromigiparang uamangko duk 
ongiparang aro sinjetgiparangni mikkango 
kimkime chadenggen. (Wisd. 5: 1^ 

19. Unsalo jean dao manderangni rai onako 
bame rachaka, bichal kagipa ongskagen. 

20. Unsalo kangal aro gisiko ongipa mande na- 
men kadongen indiba gaora degipa kenbegen. 

21. Unon je mandeko Kristoni asel goka aro 
mitchignigipa ine chanaha, ua ia agilsako 
gisik senggipa ongachim ine talgen. 

22. Unon pilak chakchike rachakgimin sinjeta- 
nirang kusini onggen aro “pilak namja daka- 
niara kusiklangko chipgen“ (Psm. 106:42). 

23. Unon pilak toromirang katchagcn aro torom 
grigiparang duk onggen. 

24. Unon saknaalako mangipa been, siik man- 
ronggipana bale ansengbatgen. 

25. Unon namgijagipa bara chinding tengsugen 
aro rinoka bara kancha nidik nisi onggen. 

26. Unon sonani iiokna bate chonbegipa nokko 
dalnikbatgcn. 

27. Unon pilak agilsakni bilna bate chakchik- 
rongani cholibatgipa onggen. 

28. Unon pilrk agilsakni chalaki dakana bate, 
sronggipa bamaniko chuatgen. 

29. Unon agilsakni uianina bate, rongtala, srong- 
gipa aro kakket gisik katchabatani onggen. 

30. Unon pilak agilsakni gamna bate, gamko 
gamchatnikjaniko nambata ine changen. 

3 1 . Unon suk chaahana bate, gisik nange biaha- 
na kadimeatako manbatgen. 

32. Unon mute golpo kaahana bate, jrip donga- 
hana katchabatgen. 

33. Unon knatogipa katarangna bate, namgipa 
kamrang gamchatbatgen. 

34. Unon pilak agilsakni sukna bate, kangal 
onge tangani aro raka dukchakani gamchat- 
batgen. 

35. Dao ontiti duk chakna skibo, jedakode jama- 
no dalbatgipa dukrangoni jokgen. 

36. Jamano badita duk chakna mangen, daon 
ranta kachengbo. 

37. Dao ontiti duk chakna manjaode, maikai 
jringjrotni saknaatako chakna mangen ? 

38. Dao chongipa dukni asel chakchiksranggija- 
gipa ongode, noroko mai obosta onggen ? 

39. Beben changgni katchana manjawa, chong- 
motan agilsako suk ongna aro jamano Kristo- 
ni songnoko sason kapana. 

40. Daasalna kingking naa pangnan rasong aro 
suk mane tanggenchimoba, dao ranggitik 
gitdak sina nanggenchimode, nangna mai 
namgni dongkua ? 

41. lani gimin Isolna kasana aro una dangdike 
onana agre, pilakan onggramaia. 

42. Katong gimikchi Isolna kasagipa, siana, 
sastina, bichalna ba noroknaba kenja, maina 
chugimik kasaani kenchakani gri uko Isolo- 
na redila. 

43. Indiba daoba pap dakna namnikgipa, siana 
aro bichalna kenode, ian aiao inmanani 
ongja. 

44. Daoba kasaani nangko namgijaoniko jokat- 
jaode, norokna kenani nangko champengode 
namengkua. 

45. Indiba Isolna kenako dongalgipa mande 
name dongchana manja, indiba soitanni 
jagao ruutgijan gaakgen. 

Odhai 25 


ANCHTNGNI fANGGI TANGANIKO 
NAMATROROANI 

1 . Gisik nange aro bimchipe Isolna dangdike 
onbo aro pilnipil maina agilsakko wate an- 
tangko Isolna onkangaha chanchibo. 

2. lana ongjama ? Isolna tangna aro gisiko 
rongtalgipa ongna. 

5. Indide nambatrorona bimchipbo, maina ruut- 
gijan nangni kamrangna dormahako mangen 
aro unon nangona kenchakani aro duk sok- 
bajawa. 

4. Dao ontiti kam kagen indiba banga nengta- 
kaniko, oe, jringjrotni katchaaniko mangen. 

5. Naa Isolna dangdike onon bebegipa aro 
bimchipgipa ongode, beben Isolba kakket 
aro jaksrame onskagen. 

6. Naa cheani rasongko mangen ine kadongako 
watgalnabe indiba simsakgijanio ba gaora 

deanio gaakjana uko manchongmotgen ine 
chanchinabe. 

7. Changsao mande saksa, pilnipil gisik dong- 
tojae, kadonga paksa aro kadongja paksa 
ongon, aro duk gapkete giljanoko ganchini 
mikkaiigo tugope, molmole aiitangni gisiko 
indaken biachiin : Anga nama ramao reku- 
gen ine uiosamung ! 

8. Bakan gisiktango Isolni aganchakaniko kna- 
aha : Naa iako uigenchimode, maiko dak- 
genchim ? 

9. Jeko dakna sikgenchim, daon dakbo, unon 
kenchakani gri tanggen. 

10. Bakbakan kadimeataniko aro bilakataniko 
manenba antangko Isolni namnikana pak- 
wate jajrenga aro jajaa doggjaha. 

n. Antangna jaraano mai onggen, iako sandie 
nina sikani gisik dongjaha. Indiba minganti 
kamko abachengna, aro matchotatna, nam- 
gipa aro chusokgipa Isolni skani mai, ukosa 
sandina gisik nangaha. (Rom. 12:2). 

12. Gitelo kadongbo aro namako dakbo ine 
Katchinikgipa agana; aao songdongbo aro 
uni gamsengchi nangko okkaatgen. 

13. Banga manderangko gisik namroroaoniko 
aro antangko bimchipgipa namataoniko 
mingsa champengani ian : mandikana ken- 
beani aro dakgrikani nengani. 

14. Jeraangan namjabatgipa aro bikpilnikgipa 
obostarangko amna mandesal gita krenga, 
uamangsa pilak gipinrangna bate gisikni na- 
matanio baribata. 

15. Maina mande antangko badita sason kaa 
aro gisiklango chelchaka, inditan gisik baria 
aro kasaaniko manna krabata. 

16. Indiba pilakon bangako amna aro siatna 
apsan dongja. 

17. )eba ongchina, gisikni namgnina dakna sik- 
bregijagipa mandena batede bimchipgipa 
aro kingkot dakgipa mande, uni gisikni bil- 
grirang bangoba, nambatrorona mangen. 

18. Antangko bangen namatrorona mingni 
cholrang dakchaka, uarang, ongrongbewal 
namgija skanirangoniko antangko naljokate 
ripingna aro anchingna nangbatgipa nama- 
niko gisik nange amna. 

19. Jeko naa gipinrango nike namnikja, uko 
mongsongde chelatna aro amna krengbo. 

20. Maiba nama dakmesokaniko nikon ba knaon 
naaba daksningpana joton kaode, naa pang- 
nan namgniko mangen. 

21. Indiba naa maiba dosko nikode, apsanko 
dakjana simsakbo, ba naaba uko dak- 
manahaode, bakbakan antangko namatna 
krengbo. 

22.. Nangni mikronrang gipinrangko nia gitan, 
gipinrangba nangko nienga. 

23. Mairongpile anching katchaa aro ansenga 
jensalo toromi aro niamko manigipa, bim- 
chipgipa aro Isolna kasagipa jongadarangko 
nikna mana ! Indiba badita kagipa dukko 
mana jensalo niam gita rogijagipa aro 
jerangna uamangko okamahachim simsak- 
gijagiparangko nika. 

24. Jena nangko okamaha uko dakjaode aro 
geetgijarangna gisik nangode, badita gima- 
atako mangen. 

25. Nangni tik kaako gisik rapabo aro chisolo 
datkapgimin Jisuko mikkangtango donbo. 

26. JisLi Kristoni janggi tanganiko chanchie, naa 
mute Isoini ramao reahaoba, nangni kam- 
rangko U* gita ongatna skie rakujani gimin 
naa kratchana kraa. 

27. Gitelni rongtalsranggipa janggi tanganiko 
aro dukchak^iko gisik nange aro kasae 
chanchibewalgipa toromi mande, antangna 
pilak dakchakako aro nanganiko uno suak- 
pile mana, aro Jisuna agre ua nambata 
mesokaniko nangdapja. 

28. Chisolo datkapgimin Jisu anching katongona 
rebagenchimode, anching bakbakan chusoke 
skia mangiparang onggenchim. 

29. Bimchipgipa toromi mande chakchika aro 
una ongimin geetarangko rachaka. 

30. Indiba gisik nanggijagipa aro simsakgijagipa 
toromi jajrenganirango gaakroroa aro sam- 
tangtangchi sinjetako mana; maina gisiko 
suk manja aro agilsakni sukko amna uko 
champenga. 

31. Niamko manigijagipa toromi dala aselo ga- 
akninga. 

32. Olgroke aro krenggija tangna amgipa, pang- 
nan jajrcnggen maina mingsasikde uni nam- 
nikani ongjawa. 

33. Gipin loromirang uamangni dongchak- 
ramni niamchi indita kaako manoba, maikai 
suko roa ? 

34. Uamang chelachi rerongja, sikdikdik janggi 
tanga, kangal chaaniko chaa, ganding chin- 
ding kangaini onga, rake kam kaa. kusik 
aganbreja, waltinge donga, senggnang cha- 
kata, ruute bia, pile pile poraia, aro antang- 
tangko niamo rakia. 

35. Kartusianrangko aro Cistercieanrangko aro 
dingtang dingtang dolrangni soinasirang aro 
sisterrangko chanchibo. Uamang walrikit 
Isolko mitelna chakatronga. 

36. Uni gimin indita toromi manderang Isolko 
mitelna kusi onge chadengon, indakgipa 
rongtalgipa kamo tusidimuna aro aratna, 
nangna kratchaani onggen. 

37. Oh ! Anchingni Gitel Isolko katong gimik- 
chi aro kusikchiba mitelana agre mamung 
gipin kamko kana nangjaosamung ! 

38. Oh ! mamung saloba chana, ringna aro tu- 
sina nanggija pangnan Isolko rasong chaatna 
aro janggini kamrangkosa dakna nangaio- 
samung ! 

39. Unon dao gita beenni nangarangna dangdi- 
ke onna draatako manana bate kusi ongbat- 
genchim. 

40. la nanganirang dongjagenchimode, indiba 
anchingni manrongbregijagipa janggini chaa- 
nirangsan donggenchimode, namachim. 

41. Te somoio mande ia gadangona sokbaa, aro 
je dakgiminrangoni kadimeataniko amja, 
unon ua chusoke Isolko namnikna aba- 
chcnga. 

42. Uandaken je asel ongoba, ua chuongnike 
donggen, unon bangako mane katchajawa 
ba banggijako maneba duk ongjawa, indiba 
kadonge. chusoke Isolo pangchakgen, maina 
Isol una pilakon pilakan onge Isolna ma- 
mungba gimaja ba sija, indiba chugimik una 
tanga aro Uni geeta gita gongrake una dang- 
dike ona. 

43. Nangni bonkaman salko gisik rabo; gimaat- 
gimin somoi rebapilja. 

44. Simsakjaode aro bimchipjaodc pangnaba 
nambatrorojawa. 

45. Gisik nombrokode dongtogija ongna aba- 
chenggen. 

46. Indiba gisik nangbee simsakode, namen tom- 
tomako mangen aro Isoini kasaachi aro na- 
mako amroroachi nengako uijawa. 

47. Bimchipgipa aro simsakgipa mande je asel- 
naba antangko tarisoa. 

48. Beenchi kam kaana bate namgija kamrang- 
ko aro mikbokanirangko chelatani kam 
jrimbata. 

49. Chongipa gualanirangko geigijagipa, kasne 
kasne dala aselrango gaakgen. 

50. Namgniko dake salko reatode, atamo pang- 
nan kusi onggen. 

51. Antangko nirokbo, aro gipinrangna jc ong- 
china, antangnade simsakbo. 

52. Antangna baditan nengskimaniko ona, indi- 
tang nangni gisik namrorogen. Amen. 

Bak II 


GISIKCHI JANGGI TANGNA 
DIDIANIRANG 



Maina Ua indaken agana : Saoba Angna Kasaode, 
ua Angni Kattako manigen aro Chinga uona 
rebae, uo donggen. (John 14; 23). 




NASIMANGNI GfSIKNI MIKRONRANGKO 
JSOL TFNGSUATCH1NA (Eph. 1 r 18) 


Odhai 1 


GISIKO AGANGRIKANI 

1 . Gitel agana : Isoini songnok nasimangon 
donga. (Lk. 17:21). 

2. Katong gimikchi Gitelona anpilbo aro ia 
namgijagipa agilsakko watbo; unon nangni 
gisik tomtomako mangen. 

5. Apalnirangko chonnike, gisikni giminsan 
simsakna skibo aro Isoini songnokni nango 
napbaako naa nikgen. 

4. Maina Isoini songnok Gisik Rongtalgipao 
tomtomani aro katchaani onga. (Rom. 14: 
17). Uko denggugiparangna onja. 

Naa nangni katongo Kristona kragipa dong- 
raniko tariode, Antangni kadimeataniko 
onna Ua nangona rebagen. 

6. Pilak uni rasong aro mikkim gisikonisa aro 
uanon Ua kusi onga. 

7. Gisiko simsakgipa mandeko Ua pile pile 
gronga, unbaksa Uni agangrikania chia; uko 
kadimeata aro katchaata, una banga tom- 
tomaniko ona aro unbaksa bangen aro aiao 
inmanpile nangrima. 

8. Hai, bebegipa janggi, ia chawarina nangni 
katongko tarisobo, jedakode ua nangona re* 
bana aro nango dongkamna nanmikgen. 

9. Maina Ua indaken agana : Saoba Angna ka- 
saode, ua Angni kattako manigen aro Chinga 
uona rebae, uo donggen. (John 14:23). 

10. Indide, Kristona biapko onbo aro pilak sak- 
gipinrangko napna onnabe. 

1 1 . Kristoko manahaoa, naa mane chaa aro 
nangna chuonga. 

12. Ua nangna pilakkon ongen aro nangni nanga- 
nirangna kakketgipa sanditime ongipa ong- 
gen, jedakode naa manderango pangchakna 
nangjawa. 

13. Maina mandede dikdiksanon dingtangaia 
aro galchipaia, indiba Kristode jringjrotna 
donga aro bonchotaona anchingko dakchaka. 

14. Choligipa aro kasagipa ongoba, bilgri aro 
gimagnigipa mandeo bangen kadongna nang- 
ja aro gisep gisep ua nangko jechakoba aro 
manengoba, bange duk manna nangja. 

15. Oaal nangni ripengrang knalo nangni bobil- 
rang ongnaba donga aro pilnipil balwa gita 
nangona anpiltainaba donga. 

16. Gitelosa kadongsrangbo aro Unasa kenbo 
aro kasabo. 

17. Ua nangna aganchakgipa onggen aro nam- 
bata dakchakaniko ingen. 

18. lano nangni baikamgipa songjinma dongja; 
jeo dongoba naa songtegipa aro agital mande 
onga, aro naa gisiko Kristo baksa nangrim- 
kuja dipet nengtakaniko manjawa. 

19. Ian nangni nengtakani biap ongjani gimin, 
maina iani niwilwalenga ? 

20. Nangni dongram salgisa ongna nanga aro 
agilsakni pilakkon balpakangenggipa gita 
nikna nanga. 

21. Pilakan gimaangenga aro naaba apsanan 
gimoangenga. 

22. Romtomako aro gimaatako manpajana gita. 
uarango rimkingkingnabe. 

23. Chubatsranggipa Isolko naa chanchibo aro 
Kristoo dongdikgija bibo. 

24. Ningtue salgionigiparangko chanchibewalna 
sapjaode, dukchakgipa Kristo baksa nengta- 
kako manbo aro Uni rongtalgipa parirango 
dongna kusi ongbo. 

25. Maina Kristoni parirang aro gamchatgipa 
matani chinrang nangni kadonggipa katnap- 
ram ongode, jajrenganirango banga kadi- 
meatako mangen; manderangni chonnikana 
simsakjawa aro aganmitakako chakchikgen. 

26. Gitel Jisu Kristoba ia agilsako manderangni 
chonnikako manaha aro Uni nangbeanio, 
rorimgiparang aro ripengrang Uko matnang- 
mitingo watgale kataha. 

27. Gitel )isu saknaatako aro chonnikako manna 
namnikaha aro naade sakgipinko matnange 
aganna paama ? 

28. Kristoko bobil dakgiparang aro aganmi- 
takgiparang gnangchim aro naade pilakkon 
nangni ripengrang aro nangko dakchakgipa- 
rang ongatna skama ? 

29. Nangna nengnikanirang sokjaode, nangni 
chakchikani mukutko baoniko mangen ? 

30. Naa jechakaniko chakchikjaode, maikai 
Kristoni ripeng onggen ? 

31. Kristo baksa rasong manpana skode, Kristo 
baksa aro Kristona duk chakbo. 

32. Changsamangmang nangni gisik Jisuo nape 
Uni kamenggipa kasaaniko chatotna mangen- 
chimode, naa antangni duk ba sukna chan- 
chijawachim, indiba matnangna mananina 
katchagenchim, maina Jisuna kasaanian 
mande antangko mikchinikata. 

33. Jisuna aro Bebena kengipa mande aro kragi- 
ja mikbokanirang gri gisiko kakketgipa man- 
de antangko Isolona anpilna altue mana aro 
antangna obostana bate gisikchi dedoako 
mana aro katchae nengtakna mana. 

34. Jean pilakkon, manderangni agana ba chan- 
chia gita onggija, ongtela gita, chana, uan 
mandesal ongchongmota aro uni uiani man* 
derangoni ongja indiba Isolonisa. 

35. lean agilsakgnirangko dalnikja indiba gisikni 
dilako mane rea, loromni kamrangko chu- 
sokatna krara biapko aro somoiko nangja. 

36. Gisik gnanggipa mande antangko gualja 
maina ua agilsaknirangna chugimik antangko 
onkangja. 

37. Apaini kam ba somoi gita dakna nanga 
kamba, iiko champengani ongja, maina iia 
obostani kri antangko jakkala. 

38. Kraa gita aro niam gita gisiktangko raki- 
gipa, manderangni onggija aro kragija 
dakanirangna simsakja. 

39. Baditana apalchinirangna gisik nanga, indi- 
tan mande champengako aro gisik nanggi- 
jako mana. 

40. Nango kakket aro rongtala gisik donggen- 
chimode, pilakan nangni namgnina aro man- 
dapanina onggenchim. 

41 . lani gimin banga aselrang nangko duk ongata 
aro jajrengata, maina daona kingking naa 
antangna chusoke sikuja aro pilak agilsakni- 
rangko watgalkuja. 

42. Agilsaknirangna rongtalgijagipa kapakana 
bate, mandeni katongko ongsiatgipa aro 
kabingipa mamung gipin gri. 

43. Apaloni kadimeaniko jegalode, salgionigipa- 
rangko chanchibewalna aro gisiko katchana 
mangen. 



Odhai 2 


GISIKO BAMANI 

1. Sawarang nangko bobil daka aro sawarang 
nangna chaka, uani giminde bange chanchi- 
nabe; indiba nangni pilak dakanirango Isol 
nang baksa dongchina gita nangni simsakani 
aro dakna nanggni ongchina. 

2. Namgipa gisiko dongbo aro Isol nangna 
warachakgen. 

3. Maina jekon Isol dakchakna ska, darangni 
mikbuaniba onia dakna manjawa. 

4. Jrip dongna aro duk chakna amode, Isolni 
nangna dakchakako nikchongmotgen. 

5. Nangko jokataniko cholko aro somoiko Ua 
uia; iani gimin naa antangko Una pakwatna 
nanga. 

6. Dakchakaniko onna aro anchingko pilak 
brangsoniko naljokatna Isolni onga. 

7. Pilnipil sakgipinrang anchingni gualanirang- 
ko uiode aro matnangode, nambatgipa gisik 
ongiparang ongna anchingko dakchakani 
onga. 

8. Antangni chusokgijarangni gimin mande 
antangko onatode, altue sakgipinrangko 
tomtomata aro bakbakan antangni kosako 
kaonanggiparangko kasinata. 

9. Isol gisilc ongipako chelchaka aro naljokata, 
una kasaa aro uko kadimeata, una dengdala, 
una dala kasaako ona aro antangko onatao 
niko uko rasong one dedoa. 

10. Isol gisik ongipana Antangni ningtuanirang- 
ko parapea aro kasae uko Antangona salbaa 
aro okama. 

11. Gisikoongipa chcmnikako aro kratchaataniko 
manmano namen tomtmnaniko mana maina 
ua agilsako onggija Isolosa pangchaka. 

12. Pilakna bate antangko onbatgipa ine chan- 
kuja dipet, naa nambatroroahj; ine cluanchi- 
nabe. 


Odhcii 3 


NAMC.llVV TOMTOhKilPA MANDi: 

1. Pilakna skanj; naa arijaiigko lomtomc il^nho, 

unon naa .'•akgipiiirangki- fomtomaona raha- 

na 

2. Skia inangipa niandena bate tonHonvfttpa 
maiKlc dakchakiuM ong^buUi 

^^dnggipa mandc namakoba namgi'^a pilata 
aro nanigijako beberamnga. 

romlomgipa aro namgipa mande pilakko 
namgipa ongata. 

5. Tomtomao donggipa mande darangkoba 
chanchichipja, indiba jean chuongnikja aro 

jeon jajrenganirang gnang, indakgipa mande 
banga chanchichipanirangchi jingjengatako 
mana; ua antangba tomtomja ato gipinrang- 
koba tomtomna onja. 

6. Ua pilnipil jeko aganna nangja uko agana 
aro pilnipil jeko dakna nambatgenchim uko 
dakja. 

7. Ua sakgipinrangni dakna dakgnikosa chan- 
chia aro antangni dakna nanggnikode guala. 

8. Uni gimin pilakna skang antangko nicheng- 
bo aro unon antangni songsulrangni kosako 
kakket onge nirokskana mangen. 

9. Naa antangni kamrangna pasikaniko onna 
aro repiminikna namen sapa aro sakgipin- 
rangni pasikanikode rachakna sikja. 

10. Antangko matnange jongadako kema kaode 
nangni kam kakket ongbatgenchim. 

1 1 . Antangna chakchikako manna skode, sakgi- 
pinrangkoba chakchikbo. 

12. Nibo, daoba nango chongmotgipa kasaani 
aro gisik onani gri. Gisik ongipa mande 
antangna agre darangni kosakoba kaonang- 
ja aro kating dakja. 

13. Namgipa aro sontolgipa manderang baksa 
janggi tangrimna dala kam ongja, maina 
pilakan iako namniktela aro sakantian suk 
tomtomna ska aro antangna chakchikgipa- 
rangna kasabata. 

14. Indiba karakgipa, kanamgijagipa, skatang 
dakgipa aro anchingko jegalgipa manderang 
baksa tomtome janggi tangna manode, ian 
dala, mitelgnigipa aro manderana krakra 
kam onga. 

15. Mitam mitam antangtangko tomtomao rakia 
aro sakgipinrang baksa tomtome janggi 
tanga. 

16. Mitam mitamara tomtomaniko antangtangon 
manja aro gipinrangkoba tomtome janggi 
tangna onja. Uamang gipinrangna bal boja 
onga aro antangtangna balboja ongbata. 

17. Aro mitam mitamara tomtomao janggi tanga 
aro gipinrangnaba tomtomaniko onna krenga. 

18. Indiba ia dukni akaweo anching chusokgipa 
tomtomani jechakanirangko mangijao ongja; 
gisik one dukrangko chakchikaniosa onga. 

19. Chakchikna mangipa bangbata tomtomaniko 
mangen. Indakgipa mande antangko amgipa, 
agilsakni nokgipa, Kristoni ripeng aro salgi- 
ko manrikgipa onga. 

Odhai 4 


NAMGIPA ARO SRONGGIPA GISIK 
MIKSONGANI 

1. Grang gegnichi mande agilsaknirangoni bi]- 
doe kata; uarangan sronggipa gisik aro 
rongtala katong onga. 

2. Miksonganio gisik sronggipa aro kasaani 
kamo katong rongtalgipa ongna nanga. 

3. Sronggipa gisik Isolko miksonga aro rong- 
tala katong Uko mana aro chatota. 

4 . Nangni gisik pilak mikbokanirangoni naljo- 
kode, je dakaniba nangko champengani 
ongjawa. 

3. Isolni namnikana aro songsulni namgnina 
agre mamungkoba miksongjaode aro am- 
jaode nangni gisik jakgitel onggen. 

6. Nangni katong kakketgipa onggenchimode, 
pilak dakgiminrang janggi tangani janera 
gita aro rongtala niamni kitap gita nangna 
onggenchim. 

7. Maina chongipa aro ramram dakgiminrang- 
ba Isolni namako aganpraka. 

8. Nangni gisik namgipa aro rongtalgipa ong- 
genchimode, unon naa champengani gri 
chugimikko nikgenchim aro masigenchim. 

9. Rongtala katong salgi aro norokko nappreta. 

10. Sakantian antangni gisik gita apalniko bichal 
kaa. 

1 1 . Agilsako katchaani dongode, rongtala katong 
gnanggipa mande uko manchongmota. 

12. Aro badiaba biapo duk aro jajrengani dongo- 
de, namgijagipa gisik uaran^o uibata. 

13. Jekai waalo donatgimin siloni maram teng- 
gala aro chugimik chingchaa, uandaken 
katong gimikchi Isolona anpilgipa mande 
aratako gala aro gital mande ongpila. 

14. Mandeni gisik kasina abachengode, ua 
chongipa kamkoba namnikja aro apalchini 
kadimealako altue rachaka. 

15. Indiba jensalo antangko chusoke bamata aro 
mandena krakra Isolni ramao rena aba- 
chenga, unon jerangan skang una bal boja 
ongachim, uarangko ua mamungba chanja. 

Odhai 5 


ANTANGKO PORIKA RAANI 

1 . Antangtango agre kadongna nangja maina 
pilcpile anching Isolni dakchakgipa kasaako 
manja. 

2. Anchingo donggipa tengsuani bangja aro 
simsakgijani gimin uko altue gimaata. 

3. Aro pilnipil anchingni gisik namen andala 
ine anching masija. 

4. Pilnipil anching mangijako daka aro krat- 
chagija pasikako ama. Gisepo kragija gisik 
anchingko dila aro uko anching bimchipa 
ine masisreta. 

5. Sakgipinrangni chongipa gualanirangko mat- 
nanga aro antangtangni dalbata dosrangko 
watchanga. 

6. Sakgipinni asel chakchikna nangode uko 
aganna aro tosusana anching tarakbea; in- 
diba anchingni asel sakgipinrang duk chak- 
ode, una gisik onja. 

7. Jean kakket daka aro antangni kamrangko 
nipila, indakgipa mande sakgipinrangko bi- 
chal kana cholko manja. 

8. Gisiktangna simsakgipa mande pilakna skang 
antangni gimin simsakchenggen. 

9. Aro jean antangko btmchipbee simsaka. 
^akglp'mrangni gimin aganningja. 

10. Sakgipinrangni gimin agananiko dontong- 
jaskal aro dingtangmancha dake antan^co 
porika rajaskal, naa mamung saloba gisikchi 
janggi tangna aro toromi ongna mantjawa. 

11. An tangna aro Isolna chugimik gisik nang- 
ode, nangni apalo nikanirangara nangko ja- 
jrengatjawa. 

12. Nangni gisik nangjamiting somoio, naara 
bao ? Aro antangna simsakgija pilakchiko 
rerorohaoba, nangna mai namgni 7 

13. Tomtomaniko aro chongmotgipa nangrima- 
niko manna skode, chugimikko watchange. 
antangkosa nirokna nanga. 

14. Pilak agilsakni sinteanirangoniko antangko 
naljokatode, naa bangen nambatrorogen. 

15. Agilsakni maikoba gamchatnikode, naa 
bangen chusokjawa. 

16. Isolna aro Isolnina agre mamungba nangna 
chugipa, dala, katchaatgipa aro namnikat- 
gipa ongjachina. 

17. Dakgiminrangoniko mangipa pilak kadimea- 
tani onggramaiani ine chanbo. 

18. Isolna kasagipa janggi, Isolna komibatgipa 
pilakko gamchatnikja. 

19. Jringjrotgipa, arigrigipa aro pilakkon dong- 
gipa Isolsan janggiko kadimeatna aro gisik- 
ko katchaatna mana. 

Odhai 6 


NAMGIPA GISIK KATCHAANI 

1. Namgipa gisikni sakki namgipa mandeni 
rasong onga. 

2. Nangni gisik namchina aro naa pangnan 
katchagen. 

3. Namgipa gisik bangen chakchikna mana aro 
dukrango pangnan katchaa. 

4. Namgijagipa gisik pangnan kenchaka aro 
tomtomja. 

5. Nangni gisik nangko matnangjaode, naa 
tomtome nengtakgen. 

6. Namako dakjaode katchanabe. 

7. Denggugiparangba mamung saloba bebegipa 
katchaako aro gisik tomtomaniko manja. 

maina denggugiparangna tomtomani dongja 
ine Gitel agana. (Is. 48: 12) 

8. Aro uamang : “Chinga tomtomao dongenga; 
namgijarang chingona sc^bajawa; sawa 
chingna namgijako dakgen ?’’ ine aganoba, 
uamangko beberanabe, maina r£mggitik kao- 
nange Isol chakatgen aro uamangni dakani- 
rangko gimaatgen aro uamangni chanchiani- 
rang bilding biidang onggen. (Ps. 145:4). 

9. Kakket kasagipa mandena jajrenganirango 
rasong chana mamung nengani gri. maina 
\ndaken rasong chaania anchtngni Gitelni 
chisolo rasong chaani onga. 

10. Manderangni ongipa aro manderangornkpi 
mangipa rasong chaania dikdiksanasaa lNi||» 

11. la agilsakni rasongmung duk 
chapaia. 

12. Namgipa manderangni rasong, mandeskani 
kusiko ongja indiba uamangni gisikosa. 

13. Kakketgipa manderangni katchaani Isoloni 
aro Isol baksa; uamangni kusini bebeoni 
onga. 

14. Chongmotgipa aro jringjrotni rasongko am- 
gipa, baikaragijagipana simsakja. 

15. Aro baikamgijagipa rasongko amgipa, ba 
uko katong gimikchi mitchigijagipa, ua sal- 
gini rasongko gamchatnikbreja ine mesoka. 


88 



16. Jean mitelanirang ba matnanganirangna gisik 
nangja, banga gisikni tomtomaniko mana. 

17. Jeni gisik rongtala, ua altue kusi onggipa 
aro tomtomgipa onga. 

18. Nangko mitelana naa rongtalbatgipa ongja 
ba nangko matnangana naa namjabatgipa 
ongja. 

19. Naa jekai onga indakesa onga ba Isolni 
nangko nikanina bate naa dalbata ine 
channa manja. 

20. Nangni gisiko naa maidakgipa mande onga, 
iako chanchiode, manderangni agaaani- 
rangna naa simsakjawa. 

21. Mande mikkangkosa nika, indiba Isol 
katongkoba nika. (Raj. 16: 17) 

22. Mande kam nia, Isol tnangstmgako chana. 

23. Pangnan namako dakani aro antangko ma- 
mung gitaba chanani, gisiko onatit donga 
ine mesoka. 

24. Je dakgiminonikoba kadimeataniko amgi- 
jani, dala rongtalani aro gisikni kadongani 
sakki onga. 

25. Jean antangni gimin mandeskarangni sakki- 
ko amja, antang chugimikko Isolna pakwat- 
aha ine mesoka. 

26. Maina antangko nama ine mesokgipa racha- 
kuko manja, indiba jekon Gitel namnika, 
uasa ine Rt. Paul agana. (II Kor. 10; 18) 

27. Gisiko Isol baksa reruraani aro agUsakni 
pilak mikbokanioni jokani, ian gisikchi 
tanggipa mandeni obosta onga. 


Odhai 7 


PILAKNA BATE JISUNA KASAANI 

1. Ansenga ua mande jean Jisuna kasaaniko 
masia aro Jisuni asel antangko mitchinika. 

2. la Ripengni asel anching pilak gipin tipeng- 
rangko watna nanga, maina pilakna bate 
Jisu Antangna kasaaniko ama. 

3. Dakgiminrangna kasaani tolpinika aro bai- 
kamja; Jisuna kasaani kakket aro baikam- 
gipa onga. 

4. Dakgiminrangna kapakgipa baikamgijagipa> 
mung gaaka. Jisuko gipakgipa, Uo pangnan 
kimkime donggen. 

5. Una kasabo aro Uko ripeng ine ripingbo. 
Pilakan nangko watgaloba, Ua nangko wat- 
galjawa aro nangko bonkamao gimaana on- 
jawa. 

6. Namnikoba namnikjaoba changsao naa 
pilakoni ekgrikna nanggen. 

7. Tangmitingo aro sinasio Jisuni sambao dong- 
bo aro antangko ia bebegipa ripengna pak- 

watbo. Pilakan nangko watoba, Ua saksasan 
nangko dakchakna mana. 

8. Nangni kasagipa Jisu indakgipa ripeng onga. 
Ua sakgipinni dongako natnnikja indiba ua 
saksasan nangni katongko manna aro raja 
gita antangni singhasono gita asongna ska. 

9. Naa pilak dakgiminrangoni antangko Jokat- 
na uigenchimode, }isu kusi onge nang baksa 
songdonggenchim. 

10. Jisuo onggija, manderango pangchakania 
chugimikan ongnasipile magnasa ongaha ine 
naa nikgen. 

1 1 . Balwachi mogipa tiiuo kadongnabe aro 
pangchaknabe, maina "pilak been samsi 
gita onga aro uni pilak rasong abani bibal 
gita onga. (Is. 40:6). 

12. Manderangni nikna mangipa apalonikosa 
simsakode, naa bakbakan togiako mangen. 

13. Maina sakgipinrangoniko kadimeataniko 
aro namgniko amode, naa pilnipil gimaata- 
niko mangen. 

14. Pilakon [isuko amode, fisuko manchong- 
motgen. 

15. Indiba antangko amode, oe' antangko man- 
gen, indiba nangni gimaani onggen. 

16. Maina agilsak gimik aro pilak bobilrangni 
kamna bate mande Jisuko amjani gimin an- 
tangna bangbata gimaaniko rabaa. 

Odhai 8 


flSU BAKSA MELIBEE RIPENG ONGANI 

1. Anching baksa Jisu dongpaode pilakan 
sronge rea aro mamung nengnikani gri. 

2. Indiba Jisu dongjaode. chugimikan neng- 
nikani onga. 

3. Anchingni gisiko Jisuni aganako manjaode, 
kadimeatani mingantiba gamchatja. 

4. Indiba Jisu Katta kusakosa aganode, anching 
banga katchaataniko mana. 

5. Jensalo Martha Magdalaoni Mariana : Ski- 
gipa donga aro nangko okamatenga ine 
aganaha, ua uni grapgipa biaponi rangsan 
chakatjachimma ? (John 11:28). 

6. Je kontao Jisu anchingko grapaoniko gisikni 
kusi ongaona okama, uan katchaani konta 
onga. 

7. Jisu gri naa mairongpile rangipa aro rak- 
gipa onga. Aro Jisuo onggija maibako 
amode, naa mairongpile gisik grigipa aro 
ongramaigipa onga. 

8. Nangni agilsak chugimikko gimaatana bate, 
ian dalbatgipa gimaani ongjama ? 

9. Jisu gri agilsak maiko onna mana ? 

10. Jisu gri chaktogijagipa norok onga aro Jisu 
gnang ansaogipa salgi onga. 

11. Jisu nang baksa dongode, je bobilba nangko 
onia dakna manjawa. 

12. Jisuko mangipa mande gamchatgipa gam- 
jinko manaha, je pilak gamrangna gamchat- 
batgipa gamjin. 

13. jisuko gimaatgipa dalbeako gimaata; agilsak 
gimikko gimaatana bateba dalbata. 

14. jisu gri janggi tanggipa kangalbegipa onga, 
indiba jisu baksa tanggipa mande mane 
chabea. 

15. jisu baksa agangrikna uiani dala sapani 
onga aro jisuko ripingna uiani dala gisik 
gnangani. 

16. Gisiko ongipa aro sontolgipa ongbo aro 
jisu nang baksa dongpagen. 

17. Toromigipa aro tomtomgipa ongbo aro Jisu 
nang baksa donggen. 

18. Naa apalnirangko simsakode, bakbakan 
jisuko chelatna aro Uni kasaako gimaatnaba 
donga. 

19. Indiba Uko chelatmano aro gimaatmano, 
naa saona katnapgen aro badia ripengko 
amgen ? 

20. Ripeng gri naa name tangna manja aro pilak 
ripengrangna bate Jisu nangni ripeng ong- 
jaode, naa duk manbegen aro sikdikdik 
onggen. 

21. lani gimin sakgipino pangchakode, aro kat- 
chaode naa jara dakenga. 

22. Jisuko duk ongstan# bate, aplsak gunik 
anchingna bobil dakon nambata. 

23. lani gimin pilak anchingni kasararangna ba- 
teba Jisu dingtangmancha ripcng ongchina. 

24. Jisuni asci pilaknan kasabo, indiba Jisuna 
Uni aselsa kasabo. 

25. Anching fisu Kristonasa dingtangmancha 
dake kasana nanga, maina pilak ripeng- 
rangna bate Ua saksan nambatgipa aro bebe- 
gipa onga. 

26. Jisuni asel aro Jisuo ripengrangna aro 
bobilrangnaba kasabo aro uamang pilaknan 
bichakbo, jedakode pilakan Uko nigen aro 
Una kasagen. 

27. Dingtangmancha mitelaniko aro kasaaniko 
amnabe, maina uarang Isolnisan onga; Ugita 
darangba dongja. 

28. Uandaken darangni kasaaniko naa amnabe 
aro naaba darangnaba kasaaniko onnabe. 
Indiba Jisu nango aro pilak namgipa mande 
sakantio dongchina. 

29. Je dakgiminoni joke, nangni katong rong- 
talgipa aro jakgitelgipa ongchina. 

30. Isolna dangdike onna skode aro Citelni na- 
mako chatotna skode, antang chugimikko 
gale, rongtala katongko Isolna onna nanga. 

31. Pilakkon watgale aro dongale Isol baksa 
nangrimjaskal aro Uni kasaani mamung 

chapengani gri nangko salbajaskal, beben 
ia gadangona sokangna amjawa. 

32. Jensalo Isoini kasaani mandeni katongo 
napbaa, ua bilakgipa onga aro je kamkoba 
dakna ama. 

33. Aro jensalo ua kasaani uko wata, mande 
kangal aro bilgri onga aro sastina pakwat- 
gipa gita onga. 

32. larango ua kadongani gri ongna aro kagalna 
nangja, indiba kirakime Isoini nanmikako 
rachake pilak ongnasigipa aselrangko lisu 
Kristoni rasongna chakchikna nanga. 

35. Maina sinkarini jamano dingkari sokbaa; 
wal badeangmano sal nabataia aro mikka 
balwani jamano dala tomtomani soka. 

Odhai 9 


PILAK KADIMEANI GRI DONGANl 

1 . Isolonigipa kadimeataniko maiiode, mande- 
rangni kadimeataniko nangnikgija dakna 
nengmanja. 

2. Isolna kasaani gimin katongni sikdikdik 
onge, donganiko namnike, rachake aro 
pilakon antangko amgija dake ba antangni 
gunko changija dakeba, mandeni aro Isoini 
kadimeatani gri tangani, dalgipa, oe* dalbe- 
gipa kam onga. 

3. 


4. 


5 . 


Isolm dakchakaniko manon naa kusi aro 
toronugipa ongode, maia aiao inmanani 
onga . Pilakan indakgipa kontako namniif., 


Isolni kasaako tnangipa suk taraka. 

Aro Bilaksranggipani bangatako aro chubat- 
g\panv artako manglpa ba\ bojako uijaode, 
mai aiao inmanani ? 


6. Anching kusi onge kadimeataniko rachaka 
aro nengbeesa mande antangko jechaka. 

7. Rongtalgipa Laurence antangni dalgipa ka- 
malmung agilsakko amaha, maina pil.l 
agilsakni sukko chonmke, Isolni dalgipa 
Kamal Sixtus-oniba, jcna ua kasabeachim, 
Kristona kasaani asel ekgrikaniko chakch’ke 
rachakaha. 


8 Uni gimin inandena kasaana bate Dakgipana 
uni kasaani dalbataha aro mandeni ka- 
dunealani pido Isolni namnikako baseaha. 


9. Indaken Isolna kasaani ascl naaba nang- 
chongniotgipa aro kasabegipa ripengko watna 
skibo. 


10 


II. 


Am ttangni ripcng nangko watgaloba, duk 
mannabc, maina changsao anching pdakan 
saksa sakgipinom ckgrikna nanggen ine naa 


(lia 

Anitngko amarangna aro 
tsotnasa ktaana manna 
hangen an) ruute an tang 


kaiong giroikchi 
skangan, mande 
baksa dakgnkna 


nanga. 

12. Antango chuongnikaniko mangipa, mande- 
skarangni kadimeataniko amninga. 

13. Indiba Kristona kasachongmotgipa aro na- 
mako bimchipe amgipa maiide indakgipa 
kadimeatanirangna simsakja aro indakgipa 
krakra sukko amja, indiba batesa Kristoni 
asel dala dakmajoanirang aro jrimgipa kam- 
rangkosa chilna amskaa. 

14. lani gimin Isol nangna gisikni kadimeataniko 
onode, mitele uko rachakbo aro ian nangni 
mangni ongja, indiba Isolni boksissa ine 
masibo. 

15. Gangbingnabe aro katchaduganabe ba goka 
gita chanchinabe, indiba ia onaniko manaha- 
ni gimin gisik ongipa ongbo aro nangni pilak 
kamrango kenchake simsakgipa ongbo, mai- 
na ua somoi badeangahaon, dakmajoani 
sokbaskagen. 

16. Kadimeataniko bonaton, kadongani gri ong- 
nabe, indiba gisik one chakchike Isolni 
rcbapilana sengsobo, maina Isol bangbata 
kasaako aro kadimeataniko onna bil gnang. 

17. Isolni ramako uigiparangna ian gital aro 
ongronggijagipa ongani ongja, maina dala 
toromigiparang aro reanggipa chasongrangni 
katchinikgiparangba pilepile indakgipa ding- 
tang dingtang obostao dongpaaha. 

8. lani gimin saksa kasaako mangipa indine 
aganaha : Angni manbeanio anga ilengjawa 
ine anga agana. (Ps. 29:7). 

19. Indiba kasaaniko rapilon ua antangni gisiko 
masianiko indaken agandapaha : Naa nangni 
mikkangko angoni anpilaha aro ango jaj- 
renganirang gapaha. 

20. Indiba iarangni giscpo, ua kadongani gii 
ongjaha, maina gisik nangbate Isolo bie, 
agana : O Gitel, Nangona anga grapgcnaio 
angni Isolo molmolgen. 

21. Bonkamao antangni biani bitcko mane, uni 
bichakako knamanaha ine kurachaka aro 
agana : Gitel angko knachakaha aro angna 
kasachakaha. Gitel angko dakchakgipa 
ongaha. 

22. Indiba maikai ? Ua agana: Angni kalimani- 
rangko Naa angna katchaani pilataha aro 
kusichi angko suakatpilaha. (Ps. 29:11). 

23. Dao : dalgipa toromi manderang indakgipa 
obostao dongmanahaode, anching bilgri aro 
kangalrang, gisepo kasingipa aro gisepo bim- 
chipgipa onge, kadongani gri ongna nangja. 

24. Maina Rongtalgipa Gisik Antangni namnika 
gita rebaa aro reangpila. lani gimin Job 
agana : Pringwalni naa uko grongna rebara 
aro ranggitik uko porikka nia. (Job 7: 18). 

25. Indide Isolni dala kasachakanina aro salgio- 
nigipa dakchakanina agre maio kadongna 
ba pangchakna mangen ? 

26. Namgipa manderang, toromigipa jongada- 
rang aro bebegipa ripengrang, sastro aro 

nambegipa kitaprang, knatogipa ringani aro 
gitrang dongpaoba, kasara gri aro jakrara 
ongode, ia pilakan ontisaba dakchakani ongja 
aro ontisa katchaataniba dongja. 

27. Ua sotnoio cbachikana agrc aro IsoJni narn- 

nikao aiuangko chnat^ran^ana ptpiu 

nambatgipa choJ gri. 

28. Ka^^liln] kadimcaniko ha aJV 

langni bimchipaniko 

muiule bak.siikoba anra g!ViM:ku)a.. 

2^). B’tnga chiuiiako aro lcrig''UaU.ko map.gipa. 
darang tv.5romi mandcba daa\ V)a knalo dak- 
majoako niangija dongkuja. 

30. Bcbcn jcko Isolni gimin maiba dukchi porika 
rakuja, ua dala Isolni tcngsuatako manna 
kraja. 

31. Indide majoania, rebaenggipa kadimeanina 
skang skang reani chin onga. Maina dakina- 
joanirangchi porika raako mangiparangko 
kadimeatgen ine kurachakani gnang. 

32. Chegipana anga bol janggini biteko chachina 
ongen ine Gitel agana. (Par. 2:7) 

33. Mande gaora dejachina, dakmajoani jarik- 
paa. 

34. Saitan pangnaba tusija aro beenba sikuja. 

35. lani gimin dakgrikna antangko tarisona 
dongdiknabe, maina samtangtangchi pang- 
naba nengtakgijagipa bobilrang donga. 

Odhai 10 


ISOLNI KASAANA MITELPILANI 

1. Nangko kam kana atchiatahaon, maina neng- 
takaniko amenga ? 

2. Kadimealaniko manana bate duk chakna, 
aro katchaaniko rachakana bate chisolko 
ripcna naa atchiaha. 

5. Pangnan amna mangenchimide, agilsako 
sawa gisikni kadinieataniko aro katchaaniko 
kusi onge rachakjawachim ? 

4. Maina gisikni kadiineanirang pilak agil- 
sakni katchaani aro beenni sukna bata. 

5. Beben pilak agilsaknirang kragijagipa aro 
onggramaigipa ongtoka. 

6. Gisikni kusinirangsa suk aro namgipa onga, 
maina uarang gunrangni biterang aro 
rongtala katongrangna Isolni ongimin boksis 
onga. 

7. Indiba darangba antangni namnika gita pang- 
nan ia kadimeatanirangko manna amja, 
maina dakmajoani pangnaba chotchangja. 

8. Tolgipa gisikni jakgitel ongani aro antango 
kadongdugani indakgipa Isolni rebaako 
namen champengani onga. 

9. Kadimeatani kasaako Isolni onara, indiba 
mandeni Isolna pilak mitelpilaniko ongija- 
nia gualani onga. 

10. lani asel kasaani onanirang anchingona jok- 
bana manja, maina anching ongipako mitel- 
pilja aro chugimikko jokbagipa chimikona 
rapilja. 

11. Bcben krac mitelako ongipana pangnan ka- 
saako ondapna nanga. Indiba jeko gisik 
ongipana onronga, gaora degipaoniko raanga. 

12. Anga skimpilako nisiatgipa kadimeataniko 
nangnikja aro gaora dcaniona dilgipa teng- 
suako namnikja. 

13. Maina pilak chugipa gun rongtala, iade ong- 
ja; uandakcn pilak kusi ongani nama ba 
namnikani onga, iarangde ongja. 

14. Jc kasara angko gisik onbatgipa, toromibat- 
gipa, aro antangko watna namnikbatgipa 
ongala, uko kusi ongc anga rachaka. 

15. ]c mandean kasaaniko mane uko raangpila- 
nichi sasti mane skiako manaha, indakgipa 
mandc mamung saloba je namakoba antang- 
na salbakja; indiba antangko kangal aro 
namanian gri ine kurachakgen. 

16. Isolniko Isolna onbo aro antangniko antang- 
na ine chanbo. Chongmotan kasaako manana 
Isolko mitclbo indiba antangnade dos aro 
dosni kri sastiko manna nangniko chanchibo. 

17. Bonkamgipa biapo pangnan asongbo aro 
chubatsranggipako nangna onskagen. 

18. Maina bonkamgipa gri chubatsranggipaba 

gri- 

19. Isolni nikao dalbatsranggipa toromirang, 
antangtangni nikao chonbatsranggipa onga 
aro uamang rasong manbata jekae gisik 
onbata. 

20. Bebean aro salgionigipa rasong gapgipa- 
rang, onggrainaigipa rasongko amja. Uamang 
I solo pangchakc aro mangrake, mamung 
dakeba gaora dena manja. 

21 . Aro pilak mangimin namako Isolonisa mana- 
ha ine kurachakgiparang, saksa sakgipinoni 
rasongko amja, indiba Isolni ongimin rasong- 
kosa namnika aro antangtango aro pilak 
Rongtalgiparango aro pilakni kosako Isolko 
rasong chaatna nanga ine ska aro pangnan 
miksonga. 

22. [ndike pilak chonchona kasaanirangnaba 
mitelbo aro naa dalbata onanirangko manna 
kragipa onggen. 

23. Chonbatgipa kasae onaniko dalgipa ine 
chanbo aro ramram ongipako dingtangman- 
cha onani ine rachakbo. 

24. Ongipani mikkimko chanchiode je onani koba 
chona ba ramram ine chanjawa, maina chu- 
batsranggipa Isolni ongimin chonna manja. 

25. Ua dukko aro sinteako onoba, uarangko 
mi tele rachakna nanga, maina Ua jeko daka, 
pangnan anchingni namgninasa onga. 

26. Isolni kasaako ripingna sikgipa, Isol kasaako 
onode mitelgipa ongchina aro Ua uko raang- 
ode chakchikchina. 

27. Uko manpilna molmolchina aro ukogimaat- 
jana simsakgipa aro gisik onggipa on- 
china. 

Odhai 11 


CHISOLKO NAMNIKGTPARANG BANGJA 

1. Jisu banga Uni salgini songnokni sukko 
namnikgiparangko mana indiba banggija 
Uni chisolko ripegiparangko. 

2. Un baksa kadimeatako amgiparangko mana 
indiba banggija dukko namnikgiparangko. 

5, Ua banga chapagiparangko mana indiba 
banggija nimgiparangko. 

4. Pilakan Kristo baksa katchapana ska, indiba 
banggijasa Uni asel aro Un baksa dukko 
chakna namnika. 

5. Banga pittako peaona dipet Jisuko jarika, 
indiba banggija dukchakani ringchakaniko 
ringpaona jarika. 

6. Banga Uni daka aiao inmananirangko mania, 
indiba banggijasa chisolni kratchaako ra- 
chaka. 

7. Banga dukrang dongja dipet Jisuna kasaa; 

8. Uoniko maiba kadimeataniko mana dipet, 
banga Uko rasong chaata aro mitela. 

9. Indiba Jisu antangko donnuode aro dikdik- 
sana uamangko watode, uamang mitengmi- 
teng ine ba agre kadongani gri onga. 

10. Indiba jemang antangtangna maiba kadimea- 
taniko manna onggija Jisuna Jisuni aselsa 
kasaa. dalbatsranggipa kadimeatanio gita, 
gisikni duko aro sinteanioba Una kasaa, aro 
Uko mitela. 

1 1 . Aro Ua uamangna mamung saloba kadimea- 
taniko ongjaoba, unomangba uamang Uko 
rasong chaata aro pangnan mitelna namnika. 

12. Oh ! antangni namgni ba antangna kasaa 
gri fisuna rongtala kasara mairongpile 
bilaka. 

13. Pangna kadimeataniko amgiparang dormaha 
mangmangko amgiparang ongjama ? 

14. Antangtangni sukko ba namgniko chanchi- 
ronggiparang, Jisuna bate antangtangna 
kasabata inc mesokjama ? 

15. Indin Isolna dangdike onna sikgipako bano 
mangen ? 

16. Jekoba mikboksranggijagipa toromi mande- 
ko nikrongbreja. 

17. Beben bano chongmotgipa gisiko kangal 
onggipa aro je dakgiminkoba mikbokgija- 
gipa mandeko mangen ? 

18. Uni gamchala chelbcgipa arirangoniko raba- 
gipa bosturangna gamchatbata. (Toe Sk. 
31: 10) 

19. Antangni gamjin chugimikko mande sual- 
oba, mamnngba ongjawachim. 

20. Aro banga dukko chakoba, chona kamsan 
ongaigenchim. 

21. Aro uiani chugimikko mangenchimoba, 
unoba chiibanda onggenchim. 

22. Aro rongtalbcgipa aro toromibegipa ong- 
genchimoba, unoba name chusokgijagipa 
onggenchim. 

23. Maina iningsa una nangchongmotgipa donga. 

24. Uara mai ? Ian : chugimikko watenba, an- 
tangkoba watna aro anlangna kasaako gal- 
srangc anlangoni ongkatna nanga. 

25. Antangni dakgniko chusokatenba, ua ma- 
mungkoba dakkuja ine chanchichina. 

26. IJko dalnikna manoba, iako ua gamchatnik- 
jaclnna, indiba beben ua choligijagipa nokol 
onga inc kurachakchina. 

27. Jsol Bcbcan indaken agana : Nasimang 
gcetgiminrangko dakmantokahaode, agan- 
bo : chinga choligijagipa nokolrang onga. 
(Lk. 17:10). 

28. Unosa ua beben gisiko kangal aro nagande 
ongna mangen. 

29. Aro Katchinikgipa baksa aganna mangen : 
Anga saksan aro duko dongenga. (Ps. 25: 16) 

30. Darangba indakgipa mandcna mane cha- 
batja, darangba una jagitel ongbatja. dr- 
rangba antangko aro chugimikko watgipa 
aro antangko bonkamgipa gadango donat- 
gipana bilakbatja. 


Odhai 12 


Rt. CHISOLNI RAMA RAJANI RAMA ONCA 

1 . Banga manderangna ia katta raka : Antangko 
jechakbo, nangni chisolko rabo aro Jisuko 
jarikbo. (Luk. 9:23). 

2 Indiba Uni bonkamgipa kattako knana 
rakbatgen : Angoni katangbo, nasimang sao 
mangiparang, jringjrotna waalona reangbo. 
(Mt. 25;41) 

3. Bebcn dao kusi onge chisolni kattako kna- 
chakgiparang aro manigiparang, ua somoio 
jringjrotna sasti onaniko knana kenchak- 
jawa. 

4. Je somoio Gitcl bichal kana rebagen, salgio 
ia chisolni chin donggen. 

5. Unon pilak chisolko rachakgiparang, jemang 
tangmitingo chisolo datkapgimin Jisu gita 
tangaha, kadongbee bichal kagipa Kristoona 
katbagen. 

6. Indide maina chisolko ripepana kena, jean 
songnokona rama onga ? 

7. Chisolo janggi jokani, chisolo janggi tangani, 
chisolo bobilrangoni chelchakani donga. 

8. Chisolo chubegipa gun, chisolo chusokgipa 
rongtala gnang. 

10. Chisolna agre janggini ansengani aro jring- 
jrotni janggina kadongani gri. 

1 1 . Uni gimin chisolko ripcpae Jisuko jarikbo 
aro jringjrotni jangiona sokanggen. 

12. Jisu antangni chisolko ripec skang skang 
resoaha aro nangna chisolo sichakaha, jeda- 
kodc naaba chisolko ripcangpagen aro 
chisolo sina namnikgen. 

15. Maina naa Un baksa chisolo siahaode, Un 
baksa janggi tangpagcn. 

14. Aro Uni sastini rengsiko manpaode. Uni 
rasongkoba manpagen. 

15. Nibo, chuginiikan chisolosa pangchaka aro 
chisoini rongtalgipa rama aro salanti duk 
chakanina agre janggiona aro chongmotgipa 
tomlomaona rama gipin gri. 

16. Jechiba rebo, jekoba ambo, rongtalgipa chi- 
soini ramana agre. kosako nambatgipa aro 
kamao kcnani gri ramako manjawa. 

17. Nangni ska aro nika gita jekoba nambata 
ine chanchie tarie donoba, pangnan maiba 

dukko, sikoba sikjaoba, chakna nanga ine 
naa nikgen. Indaken pangnan naa chisolko 
nikgen. 

18. Maina naa beenni sadikaniko ba janggini 
sinteaniko mangen. 

19. Gisep gisep Isol nangko watgalgen; gisep 
gisep songsulrang nangko jajrengatgen aro 
pilakna bateba, pilnipil naa antangan an- 
tangna bal boja onggen. 

20. Nangko naljokatna ba kasinatna mangipa 
mamung chol ba kadimcataniko manjawa; 
indiba Isoini namnika dipet naa dukchakna 
nanggcn. 

21. Maina Isoini namnikani ian : naa dukrangko 
kadimeani gri chakchikna skina nanga, 
jedakode Una bamsrange, jajrengani gri 
gisikchi antangko onatgen. 

22. Saoba Krislo gita dukrangko chakna nang- 
odc, ua pilakna bate gisik gimikchi Kristo- 
ni dukchakaniko masigcn. 

23. Uni gimin chisol pangnan taric donga aro 
je biapoba nangna sengsoenga. 

24. fcchi katoba nca uoni jokna manja, maina 
jechi katoba naa antangko rimbita aro an- 
tangoni jokna manja. 

25. Kosakchi ongchong, kamachi ongchong, 
apalchi ongchong ba ningoniba ongchong 
nie nibo, naa pilakchin chisolko nikgen. 

Aro gisikni tomtomaniko aro jringjrotni 
mukutko manna skode, jeoba naa chakchik- 
na nanggen. 

26. Kusi ongc naa chisolko ripeode, chisol 
nangko ripeanggen aro nangni amgipa bia- 
pona, jeon duk chakani bonchanggen, uona 
nangko redilanggen. 

27. Ku^i onggija chisolko ripeode, uan nangna 
boja onggen aro jrimbatgcn. Indakoba naa 
uko ripcangna nanggen. 

28. Chisol gesako galoba, chisol gegipingko man- 
chongmotgen jean jrimbatnaba donga. 

29. |cko manderangni gisepo darangba gcina 
manjaha, naa watpakna mangen ine chan- 
chiengama ? 

30. Badia rongtalgipa mandc ia agilsako chisol 
aro sintca gri janggi tangjok ? 

31. Maina anchingni Gitcl [isu Kristoba ia agil- 
sako dongmitingo kontasanaba duk chak- 
gija tangjaha. 

32. Bebcn Kristo duk chakna kraa aro sigimin- 
rangoni chakatpilenba Anlangni rasongo 
napna nangaha. (Lk. 24:46). 

33. Aro maikai naara, ia rongtalgipa chisolni 
rama, jean rajarangni rama onga, iako gele, 
gipin ramako anienga ? 

34. Kristoni chugimik janggi tangani chisol aro 
duk chakani ongaha aro naa antangna neng- 
takaniko aro katchaaniko amama ? 

35. Naa dukrangko chakgija minggipinko amodc, 
bilonge guala niaina ia signigipa janggi 
tangani chugimik sinteanirangan gapa aro 
chisolrang uko duula. 

36. Aro mande badita toromigipa onggen, in- 
ditan jrimbatgipa chisolrangko mangcn, 
maina uko arikani duk, uni kasaani kri 
bariroroa. 

37. Indakoba ia rokomrokom sinteanirangko 
mangipa mande kadimeatani dakchakani 
gri ongja, maina duk chakaoniko antangna 
banga biterangko manenga inc ua masia. 

38. Maina kubi onge dukrangko rachakengon, 
jajrcngani bal bojarangan salgini kadimea- 
tani na kadongani ongskaa. 

39. Aro baditan sintcani beenko bekningata, 
inditan katongni kadimcatanichi gisik bilak- 
bata. 

40. Aro gisep gisep chisolo datkapgimin )isu 
gita ongna skani gimin, sinteanirangoniko 
aro champenganirangoniko inditan kadi- 
meataniko mana, maikai ua duk aro jajrenga 
gri tangna sikja. 

41. Maina baditana bangabata aro jrimbata duk- 
rangko Isoini gimin chakna mana, inditan 
Isol una kasabata ine ua beberaa. 

42. Ian mandeni bil ongja indiba Isoini kasa- 
rasa, jean bilgri beeno indaken bilaka kam- 
ko kaa, maikai mande jeko ongtela gita 

pangnan mitchia aro gela, uko gisik dingani 
gimin ua jako raa aro namnika. 

43. Chisolko ripcna, una kasana, beentangko 
duk onna aro nokkol itna, rasongko jegalna, 
matnanganirangko kusi onge rachakna, an- 
tangko mitchinikna, pilak duk aro gimaani- 
rangko chakchikna aro ia agilsako churoro 
silroroanirangko amgija dakna, iarang 
pilakan mandena altua kamrang ongja. 

44. Naa antangko nipilode mingsakoba anlangari 
chusokatna manja ine nikgen. 

45. Indiba naa Isolo kadongode, salgioni nang- 
na bil rcbagen aro agilsak aro been nangna 
bamgen. 

46. lieberaani nangni silchidare ongode aro 
Kristoni chisolni chin nango dongode, naa 
jringjrolni bobilnaba kcnani dongjawa. 

47. lani gimin bebegipa aro namgipa Kristoni 
nokkol gita, nangna kasae chisolo datkapgi- 
min nangni Gitelni chisolko kadonge ripena 
taribo. 

48. I a dukni akaweo banga champenganirang 
aro rokomrokom jajrenganirangko chakna 
antangko tarisobo, maina jcoba naa inda- 
karango gaakgen aro jeo dongnuoba iako 
manchongmotgen . 

49. Naa indakgipa mande ongna nanga aro nam- 
gijarangni sinteaoni aro dukrangoni jokani 

chol dongja. Naa uarangko chakchikna 
nanga. 

50. Gitelni ripeng ongna aro Un baksa rengsiko 
manpana skode, sikbee Uni ringchakaniko 
ringpabo. 

51. Kadimeatanirangni bidingo Isolo pang- 
chakbo. Uaiangko Uni ska gita onchina. 

52. Indiba naa antangde jajrenganirangko chak- 
na tarisobo aio uarangko dalbegipa kadi- 
meatanirang ine chanbo, maina saksa ua- 
rang pilakkon chakna mangenchimoba, ia 
janggi tanganio duk chakarang anchingna 
parapcgnigipa rasong baksa mamungba 
tosusana manja. (Rom. 8:18) 

53. ]e somoio Kristona kasaanirangni gimin duk 
chakaniranga nangna namnikani aro chi- 
nikani ongaha, unon nangna namaha ine 
masibo, maina agilsako naa salgini sukko 
chatotaha. 

54. Naa dukko chakchikna mankuja dipct aro 
gclna joton kaenga dipet, nangna namjawa 
aro jajrenganirang nangko jechiba jarikgen. 

55. Naa antangko jc obostaonaba tarisoodc, 
chongmotan duk chakna aro sinaba, naa 
bakbakan namkalgcn aro tomtomaniko 
mangen. 

56. Naa Rt. Paul gita chubatgipa salgiona rim- 
doangako manahaoba, iani giminan je duk- 
oniba jokgen ine chanchinabe. 

57. “Anga"’ - Jisu agana - Angni bimungni 
gimin uni pilak duk chakgnirangko una 
mesokgen. (Wat. 9: 16). 

58. Indide Jisuna kasana aro Una dandike onna 
skode, naa duk chakna nanggen; gipin chol 
dongja. 

59. Oh ! Jisuni bimungni gimin naa maiba 
dukko chakna kraosachim ! Maikai song- 
sulrangan skie nambatgenchim. 

60. Maina pilakan chakchikaniko namnika, in- 
diba duk chakna sikgipade bangja. 

61. Banga ia agilsakni sukko manna jrimbegipa 
dukrangko chaka. Indide naa beben Kristoni 
gimin ontiti duk chakna nangachim. 

62. lako uichongmotbo : sinakengipa gita naa 
janggi tangna nanga. 

63. Aro sakantian baditan antangna siaha, in- 
ditan Isolna janggi tangna abachengaha. 

64. Kristona kasaani gimin champcnganirangko 
rachakjaode, darangba salgionigipa skiani- 
rangko masina manjawa. 

65. Kusi onge ia agilsako Kristona duk chaka- 
nina bate mamungba Isolko namnikatbat- 
gipa aro nangko dakchakbatgipa ongja. 

66. Aro naa basena nanggenchimode^ banga 
kadimeatanirangchi ansaoaniko manana bate, 
Kristona dukrangko chakna basena nambat- 
genchim, maina Kris to gita aro pilak toromi- 
giparang gita ongbatgenchim. 

67. Beben anchingni namgni aro namroroani 
banga kusinirango aro kadimeatanirango 
pangchakja; indiba mongsongde dala duk- 
rang aro jajrenganirangko chakchikanio. 

68. Mandena janggi jokna, dukchakanina bate 
maiba nambatgipa aro cholibatgipa chol 
donggenchimodc, Kristo kattachi aro daka- 
chi mesokgenchim. 

69 Maina Uko jarikgipa sninggiparangko aro 
pilak Uko jarikna namnikgiparangko Ua 
tale chisolko ripepachina didia aro agana : 
Saoba Angni jaman rebana skodc, ua an- 
tangko jechinn aro antang chisolko ripcc 
Angko jarikehina. (Mt. 16:24) 

70. fani gimin chugimikko poraimano aro chan- 
chibewalmano, ian matchotani katta ongchi- 
na : Anching banga dukrangko chakc Isoini 
bongnoko napna nanggen. (Wat. 14:22). 
Amen. 

Bak III 


KRISTOKO DAKSNTNGANI 



Angni Isolrti angna agananiko anga knagen. 
(Ps. 84 : 9) 




JEAN GITEL BAKSA NANGRIMA 
UA UN BAKSA GISIKSAN ONGA. 
(I Kor. 6: 17) 


Odhai 1 


KRISTO BEBEGIPA MANDE BAKSA 
UNI GISIKO AGANGRIKA. 

(Sninggipa) 

1. Angni Isolni angna agananiko anga knagen. 
(Pa. 84:9). 

2. Ansenga ua mandeni janggi jean uo agangipa 
Gitelko knara aro Uni kusikoni kadimeatani 
kattako rachaka. 

3. Salgini aganmituako knachakgipa mande- 
rang ansenga; jemangan agilsakna aganmi- 
tuanirangko knachakja. 

4. Beben uamang ansenga jemang apalo gam- 
gipa kurangko knachakja aro gisiko agan- 
gipa aro skigipa Bebekosa knachaka. 

5. Agilsaknirangko nikgija gisikonigiparangko 
nikaigiparang ansenga. 

6. Uajnang anseng jemang gisikonigiparangko 
namen masia aro salantian ranta kaachi sal- 
gionigipa ningtuanirangna antangtangko 
tarisona joton kaa. 

7. Uamang ansenga jemang Isolna simsakna 
sike krenga aro pilak agilsakni champenga- 
nirangoniko antangtangko jokata. 

8. O angni janggi, iarangna simsakbo aro Gitel 
Tsoini nango agananiko knana beenni ska- 
rangni dogako chipchangbo. 

9. Nangni kasagipa Gitel indaken agana : 
Anga nangni jokatani, nangni tomtomani 
aro nangni janggi. 

10. Angmung dongbo aro naa tomtomaniko 
mangen. 

1 1 . Pilak baikamgijagiparangko watgalbo aro 
jringjrotnigiparangko ambo. 

12. Pilak agilsaknirang mai ? Brangatanirangsa. 

13. Dakgipa nangko watgalode, pilak dakgimin- 
rang nangna mai namgni ? 

14. lani gimin agilsak chugimikko dongale, 
nangko Dakgipana namnikgipa aro bebegipa 
ongbo, jedakode chongmotgipa katchaaniko 
mangen. 


Odhai 2 


BEBEAN KATTARANGNI GAMANI GRI 
GISIKO AGANA 

1 . (Sninggipa) : O Gitel aganbo maina nang- 
ni nokkol knaa. (Sam. 3: 10). 

2. Anga Nangni nokkol onga; angna masiako 
onbo maikai anga Nangni sakkirangko uina 
mangen. (Ps. 119:125). 

3. Angni katongko Nangni kusikni kattana gisik 
nomatbo; Nangni aganani ripamchi gita 
chinapchina. 

4. Changsao Israelni dedrang Mosena agana- 
chim : Naa chingna aganbo aro chinga kna- 
chakgen; indiba Isol chingna aganjachina: 
chinga sinaba donga. 

(Reong. 20: 19). 

5. O Gitel, anga indakede molmoljawa, batesa 
katchinikgipa Samuel gita gisik one aro 
sikbcc molmola : Aganbo Gitel, maina 
Nangni nokkol knaenga. 

b. Moses ba katchinikgiparangoni darangba 
angna aganjachina; indiba Naa Gitel Isol, 
pilak katchinikgiparangna dilako aro tcng- 
siiako ongipa aganbo, maina uamang gri, 
Naa saksanan chusoke skina mana. 

7. Uamangdc Naa gri mamungba ongsrangja. 

8. Beben uamang kattarangko aganna mana, 
indiba gisikko onna manja. Uamang knato 
begipa kattarangko agana, indiba Naa agan- 
pajoade katongko dingatja. 

9. Uamang scako ona, indiba Naa ortoko pea. 

10. Uamang ningtuanirangko aganpraka, indiba 
Naa uarango donnugimin chinrangni mik- 
songako parapea. 

1 1 . Uamang geetanirangko uiata, indiba Naa ua- 
rangko manina dakchaka. 

12. Uamang apalosa kam kaa, indiba Naa gisik- 
rangko ski a aro tengsuata. 

13. Uamang ramako mesoka, indiba Naa reani 
bilko ona. 

14. Uamang apalo chi rua, indiba Naasa bite 
nangata. 

15. Uamang kattarangchi skia, indiba Naa kna- 
gipana masianiko ona. 

16. lani gimin Moses angna aganjachina, indiba 
Naa angni Gitel Isol, jringjrotni bebe agan- 
china. 

17. Jedakode anga apalo kusikko manoba gisik- 
ni dingako manjae, bite gri onge sijawa, aro 
jedakode kattako knaeba uko chusokatgija, 
kattako uie uko namnikgija, kattako bebe- 
rae uko manigija dake angko bichal kaanio 
galonako manjawa. 

18. lani gimin, O Gitel, aganbo, maina Nangni 
nokol knaa. Maina jringjrotni janggini katta- 
rang Nangosan gnang. (John 6:69). 

19. Angni janggiko alamala kadimeatna aro 
pilak angni janggi tanganiko srongatna 
aganbo. Nangni rasongna aro jringjrotni 
demitelanina aganbo. 

Odhai 3 


GISIKO ONE ISOLNI KATTARANGKO 
KNACHAKNA NANGA. 

BANGA UARANGKO CHANCHIBEWALJA 

1 (Gitel) : Ang’de, Angni kattarangko kna- 
timbo. Angni kattarang chibea; uarang agil- 
sakni skia mangiparangni aro gisik gnang- 
giparangni uianina bata 

2 Angni kattarang gisik aro janggi onga. 
(john 6:65), aio mandeni chanchia gita 
uarangko tona manja. 

5. Uarangko onggramaigipa chuongnikaniko 
onna jakkalna nangja; indiba uarango jrip 
donge knatimna aro gisik onbec aro kasa- 
bee rachakna nanga. 

4. (Sninggipa) : Anga aganaha : Ansenga ua 
mandc, jekon Gitel skia aro Nangni niamko 
una ona, maikai uni dukni salrango neng- 
takaniko mangen aro agilsako sikdikdik 
ongjawa. (Ps. 93 : 12-13). 

5. Gitel agana : Anga abachengaintal katchinik- 
giparangko skiaha aro daona kingking pilak- 
na aganna dontongkuja. Indiba bangan 
Angni aganana nachil songja aro gisik nangja. 

6. Bangbata Isolna bate agilsakko kusi onge 
knachakbata. 

7. Aro Isolni namnikako jarikana bate antang- 

^katangko jarikbata. 

8. Agilsak agilsakonigipa aro chongipa kusini- 
rangko kurachaka aro kusi ongbee una dang- 
dike ona. 

9. Anga chusoksranggipa aro jringjrotni sukko 
kurachaka; indakoba manderangni katong- 
rang dingdoja. 

10. Manderang agilsakna aro uni nokgiparangna 
jekai dangdike ona, uandaken sawa pilakon 
Angna simsakbee aro bame dangdike ona ? 

11. Sagal agana : Kralchabo, Sydon (Is. 23; 4) 
aro aselko uina skode, knalimbo. 

12. Ontisa mangninan manderang bakroen song- 
rea; jringjrotni jangginade bangan jakusaba 
dena sikja. 

1 3 Gamchatgijagipa dorinahako ama aro pun 
papsanan kratchagija jegrika; uamang ram- 
ram kamna ba ontisa kurachakanina wal 
sal kam kana kenja. 

14. Indiba aiao- baikamgipa mananina, chang- 
sokgijagipa boksisna, chubatsranggipa nian- 
deraanina aro jringjrotni rasongna, uamang 
ontisaba jolon kana sikja. 

15. Indiba aratgipa aro jegrikrakgipa nokkol, 
naa kratchabo; maina nangna bate uamang 
janggina kam kaana bate siana kam kana 
namnikbata. 

16. Bonkamaona angna kasae, kimkim kakket 
onggipa mandena, jekon anga kurachaka 
ukon ongen; jekon anga agana ukon chu- 
sokatgen. 

17. Uamangni kadongara kadonggramaia; in- 
diba angni kurachakani onggramaija aro 
ango kadonggipako anga jakrara watja. 

18. Nangni bebena katchana bate uamang ong- 
gramaigiparangna katchabata. 

19. Anga pilak namgiparangna boksisko ona aro 
toromigiparangko rake porika nia. 

20. Angni kattarangko nangni katongo sebo aro 
bimchipe uarangko chanchibewalbo, maina 
dakmajoani somoio uarang nangna dak- 
chakani onggen. 

2 I jeko poraimitingo masija, uko Angni nangko 
grongani somoio masigen. 

22 Angni seokgimin nokkolrangko grongani 
rokom gni gnang : chongmotan porika nia- 
chi aro kadimeatachi. 

23. ^ro salantian Anga skiani minggniko ua- 
mangna ona : mingsa uamangni namgija- 
rangko rnancngani onga; minggipin gun- 
rangko barialna didiani onga. 

24 Angni kattarangko knaeba chonnikgipana. 
chonkaman salo uko bichal kagipa saksa 
donga. 

Toromi onganiko manna molmolani 

25. O Gitel, angni Isol, Naan pilak angni gam- 
jin onga. 

26. Aro angara sawa ? Nangna aganna kadong- 
gipara ? 

27. Anga Nangni kangalbatgipa aro mitchigni- 
gipa chongipa joong onga, angni aganna 
changana aro kadongana bate kangalbatgipa 
aro mitchignibatgipa. 

28. Indide anga mamungba ongja; gamchatja 
aro ango pilak gri ine gisik rabo, O Gitel. 

29. Naasan namgipa, kakketgipa aro rongtal- 
gipa onga. Naa jekoba dakna, jekoba onna 
ama; Naa jeoba donga; Naa papi mande- 
kosa jakrara watgala. 

30. O Gitel, Nangni kasachakanirangko gisik 
rabo aro Nangni kasaachi angni katongko 
gapatbo; maina Naa Nangni dakgimin- 
rangko arara ongatna namnikja. 

31. Nangni kasachakani aro Nangni kasaani 
angko kadimeatjaode, maikai anga ia dukni 
janggi tanganio chakchikna mangen ? 

32. Angoni anpilnabe. Angko grongna ruutnabe, 
aro angni janggi silchi chi gri aa gita Nang- 
na ongjana gita, Nangni kadimeataniko 
angoniko raangnabe. 

33. O Gitel, Nangni namnikako chusokatna 
angko skibo. Nangni mikkango krae aro 
gisik one tangna angko skibo. 


124 



34. Maina Naa angni gisik sengani. Agilsak 
dongna skang aro anga atchina skangan Naa 
angko pangnan kakket uiaha. 

Odhai 4 


GISIKO ONAO ARO BEBEO 

rSOLNI MIKKANGO RERURANA NANGA 

1. (Gitel) : Ang’dc, bebco Angni mikkango 
rcrurabo sronggipa katongchi Angko 
pangnan ambo. 

2. Angni mikkango bcbeo reruragipa namgija 
bobilni chaclrapaoniko chelchakaniko man- 
gen aro Bcbean uko togigiparangoniko aro 
namgijagiparangni malnangaoniko jokatgen. 

3. Bebean nangko jokatahaode, naa jagilel ong- 
cliongmotgen aro manderangni bingbang 
aganarangna simsakjawa. 

4. (Sninggipa) : Gitel, uan kakket chongmot 
Nangni agana gitan angna ongchina, anga 
molmola. 

5. Nangni bebe ongani angko skichina, angko 
chelchakchina aro jokataniko mankujana 
kingking angko rakichina. 

6. Pilak namgijana mikbokanirangoniko aro 
onggija kasaanirangoniko kakket ongani 
angko rakichina aro angni gisik jakgitel 
onge nang baksa reruragen. 

7. (Gitel) : Anga, Bebean agana. angni nikanio 
kakket aro kranikani kamrangko nangna 
skigen, 

8. Skimpile aro duk ongc nangni paprangko 
chanchibo; aro maiba nama kamrangko 
kaahani gimin antangko saoba ine channabc. 

9. Naa papi ongchongmota, banga mikbokani- 
rangchi kaako aro bamatako mangipa. 

10. Antangari naa mamungkoba dakna amja; 
bakbakan naa jagitota, nangko dikdiksanon 
rimna niana, nangko altucn kadonga gri 
ongatna aro jajrengatna mana. 

11. Rasong chana nango jc asclba gri, indiba 
antangko onatna aselrang banga, maina 
nangni masiana bate naa bilgri ongbata. 

1^. Indide nangni pilak dakarangko dalnik 
nabc; mamungba dalja, mamungba gam- 
chatja aro aiao inmanani ongja. Jringjrotna 
baikamgiparangna agre mamungba mande- 
rana, kragipa, chugipa, mitclna kragipa aro 
nangnikgnigipa gri. 

13. Pilakna bate jringjrotni bebeko namnikbo. 

14. Aro naa antangni mamung onggijania nang- 
na mitchiani ongchina. 

15. Mamungnaba kennabe; antangni namgija 
kamrang aro paprangna gitan mamung gi- 
pinko mitchinabe aro gelnabe. Uarangan 

pilak gimaanirangna bate nangna dukni 
ongbata. 

16 Mitam sroiige Angni mikkango rcruraja. 
Uamang uigramaina ske aro gaora dee, angni 
donnugipa ningtuanirangko uina aro Isollco 
Liisokgijanirangko masina ska, indiba an- 
tangtangni janggi jokanina simsakja. 

1 7 Uamang antangtangni gaora deachi aro ong- 
giamaigipa skianiko manna sikanichi pile 
pile dala majoanirango aro papiango gaaka, 
maina anga uamangko dakchakja. 

18 loolni bichal kaana kenbo. Bilaksranggipani 
kaonangana dildil ongbo. 

19 Chiibatbranggipani dakarangko sandirikkit 
nabe, indiba nangni kragija dakarangko 
nipilbo. Baditan naa gualaha aro badita 
namarangko dakna simsakjaha. 

20 Mitamranga kitaprango, mitamranga noks.v 
rango aro mitamranga dakbewal aro chin- 
rango pangchakcsan toromi onga. 

21. Mitamara Angko kusikosan mania indiba 
katongode dongja. 

22. Indiba gipinrang gnang jemang gisikni teng- 
suatako aro katongni rongtalatako mane, 
pangnan jringjrotgiparangna sintea, agilsak- 
onigiparangko knana sikja aro duk ongesa 
ongtelani nangarangna bama. 

23. Indakgipa manderang Bebeni Gisikni ua- 
mangna aganako masia. 

24. Maina agilsakonigiparangko chonnikna aro 
salgionigiparangna kasana, agilsakko mit- 
china aro saJwal salgiko amna gisik ua- 
mangko skia. 


Odhai 5 


ISOLNA KASAANI 
AIAO INMANPJLGIPA BITERANG 

1. (Sninggipa) • Apa, angni Gitel Jisu 
pagipa, lean angko gopal grigipako 
raaha, anga Nangko mitela. 

2. O ka^achakani Pagipa aro pilak kaclimcarani 
Isol, anga Nangko mitela (II Kor. 1:3), 
maina anga pilak kadimeataniko manna 
krajaoba, Naa angko pile pile kadimeata 
aro tangata. 

3. Anga Nangko Nangni saksa kamkam De- 
pante aro Rongtala Kadimcatgipa Gisik 
baksa pangnajolna mitela aro rasong chaata. 
Amen. 

4. O Gitel, angni Isol, Rongtala kasagipa, 
Naa angni katongo napon, angni gisik aro 
janggi katchagen. 

5. Naan angni rasong aro angni katongni kat- 
chaani; Naan angni kadongani aro jajreng- 
ani salo angni katnapram. 

6. Indiba angni kasaani bilgri aro namao chu- 
sokgijagipa ongani gimin, anga Nangni 
mangrakatako aro kadimeataniko nanga. 

7. lani gimin pilnipil angko grongbo aro Nang- 
ni rongtala niamrangchi angko skibo. 

8. Angko kragija aro namgijagipa mikbokani- 
rangoniko jokatbo aro pilak golmal dakgipa 
sikarangoniko angko ansengatbo, jedakode 
gisikni ansengatako aro rongtalatako mane, 
anga kasana kragipa, chakchikna bilakgipa, 
aro nama ramao rena kimkingipa ongna 
mangen^ 

9 (Gitel) : Kasaania data, pilakna bateba dala 
maina uasan pilak balko ritchengata aro 
dingtanggrikanirangko chanja. 

10. Ua nengmangija bal boja ripea aro kaako 
chiata aro toata. 

11. Jisuna namgipa kasaania dala kamrangko 
dakna didia aro pangnan chusokgipa ongna 
sikani gisikko bariata. 

12. Kasaania chubata gadangona rena joton kaa 
aro agilsaknirangni champenganiko manija. 

13. Kasaani jakgitel ongna aro pilak agilsakni- 
rangna mikchaoni jokna ska, jedakode gisik- 
ko nina uko champengjawa aro agilsakni 
lapni asel kanganiko manjawa ba maiba 
nengnikani gimin sijawa. 

14. Kasaanina agre bilakbatgipa, chubatgipa, 
nambatgipa, apalbatgipa, kusinibatgipa. 


9 

suakbatgipa aro katchaatbatgipa, agilsak 
aro salgisako mamung gipin gri; maina 
kasaania Isoloni atchigipa onga aro Isolona 
agre pilak dakgiminrango nengtakani gri. 

15. Kasagipa mande bilataraka aro katchaa; ua 
jakgitel onga aro uko inamungba champeng- 
na amja. 

16. Pilaknan chugimikko ina, pilakon chugimik 
mana, maina pilakna bate chubatgipaosa 
pangchaka. Uoni pilak nama ongkala aro 
jokbaa. 

17. Kasae onanirangko chanchija, indiba pilakna 
bate ongipana gisik nanga. 

18. Kasaani ari gri, indiba arigrian dinga. 

19. Kasaani bal bojako uija, nengnikja, bilna 
bale krengna sika. 

20. Amja inc pasikja maina chugimikko dakna 
amgen inc beberaa. 

21. Aganna mana, jekoba dakna taria aro ka- 
saani grigipa mandeni chusokgijagipa banga 
kamrangko daka aro chusokala. 

22. Kasaania nitima aro tusioba tusidapja, 
nengoba nengnikja, draako manoba chak- 
chika, kamikkenatoba jajrengja; indiba 
chingenggipa walsare aro kamenggipa bil- 
cham gita chingdororoa aro pilak cham- 
penganiko chea. 

23. Kasagipa ia kattani aganprakaniko masia. 

24. Janggini dingchike kasaania Isolni nachi- 
koloiia gambea kurang onga. Ua agana, 
“Oh, angni Isol, ang Kasaa, chugimik naa 
angnin aro anga nangnin.” 

25. Angni kasaaniko bariatbo jedakode kasaani 
badita chia kalongni masigimin kusikchi 
ch itote skianiko mangen aro kasaanio jrona 
aro jrongkapna mangen. 

26. Kasaani angko chapripchina, aro dingdugani 
aro aiao inmanani gimin antangoniko angko 
tangdoatchina. 

27. Kasaani gitko anga ringna onbo aro chubata- 
chi Nangko angni kasagipako angna jarikna 
onbo. 

28. Kasaani asel katdiae, Nangko mi tele, angni 
janggi sibokchina. 

29. Antangna bate nangna kasana angko onbo 
aro nangni giminsan anga antangna kasa- 
china aro nangni geetarangoni ongkatgipa 
kasaani niam gita nangna kasagipa pilaknan 
kasana angko onbo. 

30. Kasaani tarakgipa, sronggipa, toromigipa, 
gisik gnanggipa, kasachakgipa, bilakgipa 
onga aro pangnaba antangko amja. 

51. Maina jensalo saoba antangko ama, unon 
uni kasaani grijok. 

32. Kasaani simsakgipa, gisik ongipa, kakket- 
gipa onga. Ua rinokbalbal, ritchenggipa, 

onggramaigiparangna simsakgipa ongja. Ua 
kasina, kimkima, rongtala, tomtoma aro 
pilak beenni skarangko chelchaka. 

33. Kasaani pamongrangko manderaa aro ua- 
mangna bama, antangko mamungba ine 
chanja aro gamchatnikja. Isolko rasong 
chaata aro mitela. Uo pangchaka, aro pang- 
nan, Isol uko kadimeatjani somoioba, Uo 
kadonga, maina duk gri kasaanian tangna 
manja. 

34. Je dukkoba chakna aro Kasagipani namnik- 
ako rachakna namnikgijagipako kasagipa 
ine mingna kraja. 

35. Kasagipa Kasagipani gimin kusi onge pilak 
raka aro kagipa aselrangko rachakna nanga 
aro nenganirangni gimin Uoni anpilna 
nangja. 


Odhai 6 


CHONGMOTGIPA KASAANI SAKKI 

1 . (Gitel) : Ang’de, naa kimkimgipa aro gisik 
gnanggipa kasagipa ongkuja. 

2. (Sninggipa) : Maina, O Gitel ? 

3. (Gitel) : Maina ontiti champengani dongode, 
naa nangni abachengako dontonga aro sik- 
bee kadimeataniko ama. 

4. Kimkime kasagipa dakmajoanirangna ka- 
soka aro bobilni chalaki dake didianirangko 
rachakja. 

5. Suko ua Angko namnika aro jajrengan 
saloba ua Angko namnika. 

6. Gisik gnanggipa kasagipa onana simsakja; 
indiba ongipani kasaana gisik nanga. 

7. Bostuni gamchatanina bate kasaaniko ua 
chana aro pilak onanirangna bate antangni 
kasagipako dalbate raa. 

8. Dala kasagipa onaniko chuongnikja, indiba 
pilak onanina bate Angko chuongnikbata. 

9. Indiba gisep gisep nangni namnika gita 
Angko ba Angni Rongtalgiparangko krae 
chanjaoba, magna kam chugimik ongkuja. 

10. Je nama aro suk onggipa kasaako naa gisep 
gisep mana, nango dongenggipa kasaani 
bite onga aro salgini suko chatotsoani. 
Indiba agre uo pangchaknabe, maina daon 
donga aro daon gimaa dakaia. 

11. Indiba namgijagipa mikbokanirangko che- 
latani aro saitanni didiako chonnikani, gun- 
ni aro dala namani chin onga. 

12. lani gimin jerokom chanchianirang nangko 
jajrengatna nangja. 

13. Nangni kimkimgipa tik kaako aro Isolna 
sronggipa miksonganiko rakibo. 


133 



14. Gisep gisep nangni gisik rangitik katchabea- 
ni ongako manode, aro uni jamano bakan 
ramram katongni mikbokanirangchi rebapi- 
lode, gisikni togiani ongja 

15. Maina uarangko amana bate uarang antang- 
ari sokbaon, naa namnikgijasa uarangko 
chakchika; aro naa uarangna kusi ongjaon 
aro warachakon gimaani pal mandapani 
onga. 

16. lako uibo : ua gitcham janggini bobil 
nangni nama miksonganiko dontongatna, 
aro pilak toromi dakarangoniko rongtalgi- 
parangko manderaaoniko, Angni dukchak- 
aniko kasac chanchibewaloniko, paprangko 
gisik raaoniko, katongtangko chelchakao- 
niko aro toromi onganio nambatrorona kim- 
kimgipa tik kaoniko, nangko champengna 
krengbea. 

17. Nangko jajrengatna aro kenatna aro Isolo 
biaoniko aro nama kitaprangko poraiaoniko 
nangko champengna, ua banga kragija chan- 
chianirangko nakatatgen. 

18. Ua gisik ongipani papkurachakako namnik- 
ja aro chol donggenchimodc Rt. Kommu- 
nionko watchangatgenchim. 

19. Ua nangko pilnipil togiani jagao nangatna 
krengoba, uo beberanabe aro una gisik 
onnabe. 

20. Uni didigipa pilak denggu aro namgija kam- 
rangchin uko matnangbo. 

21. Una aganbo : Katangbo, rongtalgijagipa 
gisik. Kratchabo naa rasong donggijagipa. 
Naa iarangko angni nachilrangna janape 
naa namen namgijagipa ongchongmota. 

22. Angoni katangbo. denggusranggipa, togi- 
gipa. Naa ang baksa bak nangpajawa, indiba 
jisu bilake warachakgipa ang’ baksa dong- 
gen aro naa kratchaatako mangen. 

23. Nangna baniana bate anga siako aro pilak 
diikko manna namnikbata. 

24. Jrip dongbo; agannabe. Angko bangbate ja- 
jrengatoba, anga nangko knachakjawa. 

25. Gitcl angni senga aro angko jokatani onga. 
Anga Sana kengen ? (Ps. 26:1) 

26. Bobil kotokrang tomdakc angni mikkango 
dongoba, anga jajrcngjawa. 

27. Gitel angko dakchakgipa aro angko piok- 
gipa (Ps. 18: 15) onga. 

28. Kadonggipa sipai gita dakgrikbo, 

29. Aro gisep gisep bilgri ongani giinin gaak- 
ode, skangna bate bilakbatgipa onge chak- 
atbo; dalbata Angni dakchakanio pangchak- 
bo aro onggija chuongnikanina aro gaora 
deanina namen simsakbo. 

30. lani asci banga brangatako manenga aro 
gisep gisep namatna mangijagipa mikgrigi- 
parang onga. 

31. la gaora degiparangni aro antangtango ka- 
donge gisik grigiparangni brangani nangko 
mikrakatani ongchina aro pangnan gisik 
ongipa ongatchina. 

Odhai 7 


GISIK ONANIO KASAAKO DONNUNA 
ARO CHELCHAKNA NANGA 

1. (Gitel) : Ang’de, toromi ongani kasaako 
donnuode, uni asel gaora dejaode aro uni 
gimin bangen aganjaode, uko bangen chan- 
chijaode, batesa antangko chonnike uko 
manna kragijagipana onaha ine kenode, 
nangna cholibata aro mamung kenani gri. 

2. la gisikni dinganiko agre kapakna nangja; 
maina bakan ua bikpilna mana. 

3. Kasaako manon, kasaan gri naa baditana 
choligijagipa aro dilgipa ongronga uko 
chanchibo. 

4. Kasaani kadimeatako manosa gisikni tanga- 
nio mandapani donga, iade ongja; indiba 
jensalo kasaako raangjok aro naa iako gisik 
one, kapakgija aro chakchike rachaka aro 
Isolo bianina simsakanio aratja aro gipin 
nangni dakrongna nanggipa nama kamrang- 
ko watchanggija, mana aro masia gita kusi 

onge bil ama dipet daka, aro gisik ranani 
aro sintea sinjetoba, antangna simsaksrang- 
gijagipa dakja, unon bariroani donga. 

5. Maina bangan namnika gita mangsongako 
manjaode, bakan sengnapgijagipa aro arat- 
gipa ongpila. 

6. Beben mande pangnan ska gita antangna 
rama bakna manja, indiba Isolsan Uni nam- 
nika aro ska gita ona. lako aro baditana ska 
gita dakchakna aro kadimeatna mana. 

7. Mitam gisik nanggijagiparang toromi ong- 
ani kasaaniko mane, antangtangna namgi- 
jako rabaa; maina uamang antangtangni 
bilgrianiko chanchigija katongni sikanikosan 
jarikari, mamung bichal gri antangtangni 
amana bate dakna joton kaa. 

8. Aro Isolni namnikana bate dalbata kamrang- 
ko dakna kadongdugahani gimin, bakan 
kasaako gimaatjok. 

9. Aro salgio dongramko rikahaoba, cholgri 
aro mitchignigiparang ongpilaha, jedakode 
uamang onatako aro bilgriako mane, an- 
tangtangni grangrangchi bilgija, Angni 
grangrangni ningo kadongna skigen. 

10. Jemang Isolni ramao agital aro sapgijagipa 
ongkuenga, gisik gnanggiparang kupatia gita 
dakjaode, altue togiako aro brangatako 
mannaba donga. 

n. Cisik gnanggiparango bcberaana bate ua- 
mang antangtangni namnikako jarikna skode, 
antangtangni onggija chanchiako galna maFi- 
jaotle, a.sclo gaaknaba donga. 

12. Antangtangko gisik gnanggiparang inc 
chaiigiparang, sakgipinrangni dilnko rachak- 
rongja. 

15. Onggramaigipa gaora deani baksa uiani 
dala gamjinna bate, gisik onani aro banggija 
sapani baksa chongipa uiani nambata. 

14. Gaora dejana gila bangako manana bate, 
komie manon nambata. 

15. Antangni kangal onggitchamko aro Isolna 
rongtala kenaniko onginiin kasaaniko gima- 
atgen ine kengija antangko chugimik kat- 
chaanina pakwatgipa mande, gisik senggipa 
ongja. 

16. Uandaken jean champengani aro maiba 
sinteani sokon, kadongani gri ongbea aro 
nanga gita Ango kadongbreja, ua mandeni 
chanchiani kragipa ongja. 

17. }ean tomtomani somoio kenchakani gri 
ongsranga, pilnipil dakgrikani somoio ka- 
pong aro kenjagokgipa onga. 

18. Pangnan gisiko ongipa aro chongipa ongna 
aro janggitangko kraa gita sason kana aro 
dilna skigenchimode, bakan jajrenganio aro 
aselo gaakjawachim. 

19. Ian naman tik kaani : gisikni bimchipako 
manmanoa, tengsuani gimahaode mikkang- 
chi mai onggen ine chanchibewalbo. 

20. Indakgipa obostao, nangni namgnina aro 
Angni rasongna dikdiksana raanggipa teng- 
suani rebapilnaba donga ine chanchibo. 

2 1 . Pangnan nangni namnika gita onggija, pil- 
nipil indakgipa porika raani nangna nambata. 

22. Saoba bangbata nikanirangko nikodc ba 
bangbata kadimeatanirangko manode, ba 
sastroko sapode ba chubatgipa gadangko 
manode, unoniko namako channa nangja. 
Indiba saoba chongmotgipa gisik onanio 
pangchakodc ba Isolonigipa kasaachi gapo- 
de, Isolni rasongkosa chusoke amsrangode, 
anlangko mamungba ine chanodc aro bebco 
chonnikode, aro gipinrangni manderaanina 
bate chonnikako aro onatako mane kat- 
chabatode, (uko chanbo). 

Odhai 8 


ISOLNI NIKAO ANCHING MAMUNGBA 
ONGJA INE CHANCHIBO 

1 . (Sninggipa) : Adumu aro tappragipa ongoba 
angni Gitelna anga agangen (Ab. 18:27). 

2. Antangko dala ine chanode, nibo Naa angni 
mikkango chadengenga, Angni gualanirang 
angni kosako kakketgipa sakiko ona aro 
anga jechakna manja. 

3. Indiba antangko onatode, mamungba ongja 
ine kurachakode, antangko gamchatnikjaode 
aro, ongchongmota gita antangko adumusa 
ine chanode, Nangni namnikani angna kasa- 
chakgen aro Nangni tengsuani angni kat- 
ongo chinggen, aro antangko je gamchat- 
nikani, chonbegipaba, mamungba onggijani 
akolo gopako mane, jringnan gimasranggen. 

4. Uno Naa anga mai onga, mai ongachim, 
baoni ongkataha, mamungba ongja aro iako 
anga uijachim ine angna mesokgen. 

5. Nibo, antangaride anga mamungba ongja 
aro bilgribea. 

6. Indiba Naa ranggitik angko niaton anga 
bilaka aro gital katchaanichi gapa. 

7. Aro aiao inmanani onga : angni jrimani 
angko kamachi jringjring salonoba, rangsan 
Naa angko chakatata aro kasachake gi- 
paksoa. 

8. Ian Nangni kasaani kam onga. la Kasaani 
indin angko chelchaka aro banga nangani- 
rango dakchaka, dala kenchakanirangoniko 
angko naljokata, aro bebeko aganode, channa 
mangijagipa aselrangoniko jokata. 

9. Beben kakket onggijagipa antangna kasaa- 
chi anga antangko nisiata. Indiba Nangko 
ame Nangna mangmang kasae, antangko aro 
Nangkoba manaha aro kasaachi mamungba 
ongijanio ningtukale napsimaha. 

10. Maina Naa, kasagipa Gitel angni kraana 
aro angni kadongana aro biana bate angna 
kasachakbata. 

11. Nangko mitelchina, o angni Isol, maina 
anga pilak namarangko manna krajaoba 
Nangni dalani aro tona amgijagipa kasa- 
chakani mitelaniko ongijagiparangnaba 
aro Nangoni chelao reruragiparangnaba 
pangnan namako dontongja. 

12. Nangona chingko anpilatbo, jedakode chinga 
mitelpilgiparang, gisiko ongiparang aro toro- 
migiparang onggen, maina Naa chingko 
jokata, chingko namata aro bilakata. 

Odhai 9 


PILAKON ISOLKOSA MIKSONGBO 
UAN 

ANCHINGNI BONKAMGIPA KATNAPRAM 

1. (Gitel) : Ang’de naa kusi ongna sikode, 
Angan nangni dalbatsranggipa miksongani 
ongna nanga. 

2. la miksonganichi nangni kasaani rongtalat- 
ako mangen. la kasaani pilnipil antangna 
aro dakgiminrangona chingbea. 

3. Maina badiaba kamo naa antangko amode, 
bakan bilgri aro sikrepgipa ongpila. 

4. Indide pilakon Angko tniksongbo. maina 
Angasa pilakkon onaha. 

5. Pilakkon dalbatsranggipa Namaoni jokgipa 
ine chanbo, aro pilaknin chimik ine Angko 
chanbo. 

6. Chongipa aro dalgipa, kangal aro mane cha- 
gipa, tanggipa chimikoni gita, Angoni tang- 
gipa chiko koa aro jemang antangtang aro 
jakgitel onge Angna dangdikc ona, suakpile 
kasaako mana. 

7. Indiba jean Angna agre gipino rasongchana 
ba antangni namao katchana ska, chongmot- 
gipa katchaanio mangrakatako manjawa 
aro katongtango kasrokjawa, indiba rokom 
rokom champenganiko aro sinteaniko 
mangen. 

8. lani gimin je namakoba antangni ine chan- 
srangnabe, ba darangkoba giin gnang ine 
dalniknabe, indiba chugimik Isolnisa ine 
inbo. Ua gri mande mamungba ongja. 

9. Anga chugimikko onaha aro Anga chugi- 
mikko manpilna ska aro mitelaniko rabana 
ama. 

10. la bebe ongani onggramaigipa rasongko 
chelata. 

1 1 . Salgionigipa onani aro chongmotgipa kasaa- 
ni sokbaode, mamung mikbuani, katongni 
rubiani aro antangnasa kasaani dongjawa. 

12. Maina salgionigipa kasaani pilakko ama aro 
pilak gisikni bilrangko bariata. 


142 



15. Naa gisik gnanggipa ongode, Angosa naa 
katchagcn, Angosa kadonggcn, maina Isolna 
agrc darangba namgipa gri (Luk. 18: 19). 
Uko pilakni kosako dalnikna aro mitcina 
nanga. 


Odhai 10 


AGILSAKKO CHONNIKEMUNG ISOLNA 
DANGDIKE ONANI SUK 

1. (Sninggipa) : O Gitel, dao anga jrip dong- 
gija, agangcn : Angni Isolni aro chubatao 
donggipa angni Rajani knaon, iako agangen: 
O Gitcl, Nangni suk onani mairongpile 
dala, jeko Nangna kengiparangna Naa don- 
soaha. (Ps. 30:20) 

2. Indiba Nangna kasagiparangna, katong 
gimikchi Nangna dangdike ongiparangna, 
Naa mai onga ? 

3. Beben Nangko chanchibewalani suk, jcko 
Naa Nangna kasagiparangna ona, agansok- 
pilja. 

4. Mongsongde Naa iachi Nangni kasaani ku- 
siniko mesokaha, maina anga dongjachim 
aro Naa angko dakaha; aro angni brangao- 
niko, Nangna dangdike onna Naa angko 
redilbapilaha aro Nangna kasachina geetaha. 

5. O baikamgipa kasaani chimik, nangna anga 
maiko agangen ? 

6. Naa angko gisik rana namnikani gimin, anga 
maikai Nangko gualna mangen ? 

7. Angni sikrepmano aro gimamano, pilak ka- 
dadongana batpile Naa Nangni nokkolna 
kasachakaha aro pilakan mangnina bate 
kasaako aro ripeng ongako onaha. 

8. la kasaanina anga Nangna maiko onskagen ? 

9. Maina chugimikko aro agilsakko wate soi- 
nasirang gita tangna pilaknade donsoja. 

10. Pilak dakgiminrang Nangna dangdike onna 
nanga. Indide anga Nangna dangdike onode 
mai dala kam ongaijok ? 

1 1 . Nangna dangdike onani dala kam ongja; 
indiba mongsongde dala aro aiao inmanpil- 
gipa angni nikao ian onga. Naa ia kangal- 
begipa aro kragijagipa mandeko nokkol ine 
rachakna aro Nangni kasagipa nokkolrang 
baksa chanchapna namnikaha. 

12. Nibo jerang ango donga aro jerangchi anga 
Nangna dangdike ona, pilakan Nangnin onga. 

13. Indiba anga Nangna dangdike onani pal 
Naasa angna dangdike onskaa. 

14. Nibo : salgi aro aa, jerangko Naa mandeni 
namgnina dakaha, salantian pilakan Nangni 
geetarangko manina tarie donga aro mania. 

15. Aro iaba dala kam ongkuja, maina Naa 
sagrerangkoba mandena kam kachina don- 
manaha. 


144 



16. Indiba ia pilakna bate ian dalbata : Naa 
mandcna dangdike onna namnikaha aro An- 
tangko ongen ine kurachakaha. 

17. la channa mangijagipa patianirangna anga 
maiko onskagen ? 

18. Pilak angni janggi tangani salrango anga 
Nangna dangdike onna manpaodechim. 

19. Oh salsana mangmangba kragipa dangdike 
onaniko mesokna manosachim. 

20. Beben Naa pilak dangdike onaniko, pilak 
manderaako aro jringjrotni mitelako mana 
kraa. 

21. Beben Naa angni Gitel onga aro anga 
Nangni kanggal nokkol. Anga bil gimikchi 
Nangna dangdike onna nanga aro pangnaba 
Nangko niitelna nengnikna nangja. 

22. Ian angni ska, ian angni namnikani. Naa 
angni pilak chuonggijako kasapac chiisok- 
gipa ongatbo. 

23. Nangna dangdike onani aro Nangni asel 
chugimikko chonnikani dala mikkini onga. 

24. Maina jemang kusi onge Nangna rongtale 
dangdike one, dala kasaako aro Rongtalgipa 
Gisikni chibegipa kadimeataniko mangen. 

25. Jemang Nangni rasongna apehongipa ra- 
mako rea aro pilak agilsaknirangna sinteja, 
banga gisikni jakgitel onganiko mangen. 

26. O anscnggipa aru kiisinigipa Isolna dang 
dike oiiani jean mandeko jakgitel aro rong- 
talgipa ongata ! 

27. O rongtala toroinni bidingo dangdike ona- 
ni, jean mandeko sagrerang gita ongata. 
fsolni namnikgipa, saitanrangna kengni- 
gipa aro pilak bcheragiparangni mandcraako 
manna kragipa ongata. 

28. la dangdike onaniko namnikna aro pang- 
nan amna nanga. Uchin mande dalbaisrang- 
gipa namako manna kraa aro jringnan bai- 
kamgipa sukko mana. 


Odhai 11 


KATONGNI KAPAKANIRANGKO F’ORJKA 
RANA ARO KASINATNA NANGA 

1. (Gitel) : Ang’de, naa banga skianirangko 
manna nangkuenga. Uarangko naa name 
uikiija. 

2. (Sninggipa) : Badia skianirang, O GilcI ? 

3. (Gitel) : Naa nangni namnikaniko Angni 
namnika baksa nangrimatsrangna nanga. 
Antangna kasana nangja aro Angni skako 
sikbee chusokatna nanga. 

4. Pilnipil kapakanirang nangko dingata aro 
draata indiba iako chanchibo : chongmotan 
angtangni rasongna aro namgnina ba angni 
rasongna kam dakama ? 

5. Angni ascl dakode, jejeko Anga tik kagen, 
naa uno katchagen. 

6. Indiba dongnue antangni namgniko amode, 
nibo, iani gimin naa champenganiko aro 
ncngnikaniko mangen. 

7. Ango singchanggjja, nangni chanchigipa ska- 
nirango kimkiin pangchaknabe, main a jama- 
no naa minggipinko chanchie nangni skango 
namnikgipa aro nambatsranggipa kam ingi- 
pakon namnikpiljanaba donga. 

8. Maina je kapakani nama inc nika, uko ba- 
kan jarikna nangja. Uandaken nangko nam- 
nikatgijagipa gisikni skakoba bakan galna 
nangja. 

9. Gisep gisep namgipa namnikanirangko aro 
skarangko kasinatodc, dakchakani onga, je- 
dakode sikbeani ascl gisik nanggijao gaak- 
javva; sason kajahani ascl sakgipinrangna 
jagitolani ongjawa aro naa antangan gipin- 
rangni champengani asel sintejawa aro ka- 
dongani gri ongjawa. 

10. Indiba gisep gisep bilko jakkalna aro man- 
desan onge beenni skarangko warachakna 
nanga, aro beenni skako simsakna nangja. 
Indiba krengna nanga, jcdakode, namnik- 
jaoba been glsikna bamgen. 

1 1 . Aro been chugimik chakchikna manjaskal 
aro banggijako manoba kusi ongna aro raai- 
ba dukni asel mitu mitu aganako dontongna 
skikujaskal, sasti onna aro bamatna nanga. 

Odhai 12 


CHAKCHIKANI ARO BEENNI SKARANGKO 
WARACHAKANI 

1 . (Sninggipa) : O Gitel Isol, angni masia gita 
ia agilsako chakchikani angna nangchong- 
motgipa onga. maina ia janggi tanganio 
bangc: champenganirang donga. 

2. Maina tomtomao janggi tangna joton kaoba, 
angni janggi tangani duk aro dakgrikani gri 
ongna nianja. 

3. (Gitel) : Ian kakket, Ang'de. 

4. Angni ska ian : dakmajoanirang aro cham- 
penganirang gri tomtomaniko naa amna 
nangja. Indiba naa jajrenganirangko nie 
uiahaoba aro banga champcnganirangchi 
porika raa manahaoba, unoba naa tomtom- 
aniko manaha ine chanchina nanga. 

3, Naa banga dukko chakna amja ine aganode, 
indide maikai janggi chiripramni waalko 
chakgen ? 

6. Duk minggnioni chonbatako basena nanga. 

7. Indide jringjrotni onggnigipa saknaarangoni 
jokna, Isolna kasaani gimin kasoke daalni 
dukrangko rachakna krengbo. 

8. Agilsakni manderang duk chakja ba ontitisa 
dukchaka ine chanchiama ? 


148 




9. Mahamaha tanggiparangni gisepoba naa iako 
nikjawa. 

10. Indiba naa agangen : uamang banga kusi- 
nirangko mana aro skatang daka; iani gimin 
uamang antangtangni dukrangko chanbreja. 

11. Indaken ongchina; jeko namnika uko ua- 
mang manchina. Indiba baditana klngking 
uarang baigen ? 

12. Nipo ; ia agilsakni mane chagiparang waiku 
gita gimagen (Ps. 36:20) aro skangni kat- 
chaako gisik rajawaha. 

13. Indiba tangmitingoba uamangni katchaa 
baksa ka’a, nengnika aro kenani brina. 

14. Maina jeoni uamang suk mana, uoni pilnipil 
duk aro sastikoba manpaa. 

15. Aro uamang iako manna krara. Uamang 
niam gita sukko amja aro jarikja; iani gimin 
ka'a aro kratchaa gri uko chatotja. 

16. Beben, ia kusinirang baikamja; chongmot- 
gipa aro niam gita ongja aro namjasrang. 

17. Indiba manderang rasong chae aro kana 
onge iako masija aro kanamgija matburung- 
rang gita. banggija aro baikamgijagipa ia 
agilsakni sukni asel janggini gimaatako ma.ia. 

18. Iani gimin, naa Ang’de, nangni mikbokani- 
rangko jariknabe aro nangni skaoni anpilbo. 
(Ed. 18:30). Isolo katchabo aro jeko nang- 
ni katong ama, uko Isol nangna ongen 
(Ps. 36:4). 

19. Beben, naa katchachongmotna aro banga 
Angni kadimeatanirangko manna skode, 
agilsaknirangko chonnike pilak kragija kusi- 
nirangoiii antangko chelchakbo aro patiani 
aro dala kadimeatani nangona sokbagen. 

20. Aro baditana pilak dakgiminrangoni naa an- 
tangko chelchakgen, inditana chibatgipa aro 
dalbatgipa kadimeatanirangko Ango mangen. 

21. Indiba maiba dukko aro dakgrikani jrima- 
ko rachakchcngesa naa uarangko mangen. 

22. Gitcham bcwal champengani onggen. Indi- 
ba nambatgipa bewalchi uko amgcn. 

25. Been dinga chagen; indiba gonggipa gisik 
uko bamatgen. 

24. Gitcham chipu nangko ruragen aro jajreng- 
atgen. Indiba Isolo biachi naa uko arikgen. 
lana agre choligipa kam kaachi naa una 
dogako champenggen. 


Odhai 13 


ffSU DAKAHA GITA GISIKO ONGIPA 
PAMONGNA BAMA 

1 . (Gitel) : Ang’de, jean chubatgiparangna 
bamjana cholko manna krenga, Isolni kasaa- 
ko gimaata. aro antangni namgnikosan am- 
gipa, damsan dongani namgniko manja. 

2. jean kusi onge aro draata gri antangni pa- 
mongna bamja, beentangko bamatsrangkuja 
aro uni been pilnipil bobil dinga aro suk 
ongja ine mesoka. 

3. Indide beentangko bamatna skode, bakan 
nangni pamongna bamna skibo. 

4. Maina nangni gisik amako mankujaodc, ba- 
kan apalni bobilko amgen. 

5. Naa antang gisik baksa meligrikjaodc, nang- 
ni janggina kenbatgnigipa aro namjabatgipa 
bobil nangna agre gipin dongja. 

6. Bcbcn naa been aro anchiko bamatna skodc, 
antangko chonnikehongmotna nanga. 

7. Naa daoba anlangna kasadugaa, iani gimin 
sakgipinni skani ningo antangko ehusoke 
donna kena. 

8. Indiba naa adumu, manning onggijagipa, 
Isolna kasaani gimin mandcskako maiiioba, 
mai dala kam ongachim ? Anga bilaksrang- 
gipa aro chubatsranggipa, jean mamung 
grioniko pilakkon ongataha, nasimangna 
kasae antangko onatc mandeni ningo an- 
tangko donalia. 

9. Angni gisik onanichi nasimangni gaora dea- 
niko amna gita, anga onbatgipa aro chon- 
batgipa pilaha. 

10. Naa, adumu bamna skibo. Naa, aa aro aste, 
antangko onatna skibo. 

11. Nangni namnikako jegalna aro pilakon an- 
tangko onatna skibo. 

12. Antangko kaonangbo; gaora deaniko nango 
dongna onnabe; indiba antangko inditan 
onatbo aro bamatbo jedakode sorokni adu- 
muko gita pilakan nangko gabelbele nangni 
kosako rama regen. 

13. Mamungba ongsranggijagipa mande : nango 
mai apoti donga ? 

14. Rasong grigipa papi, jean banga chang 
Isolko chonnikaha aro noroko gcakna 
kraaha, nangko matnanggiparangna maiko 
aganchakna mangen ? 

15. Indiba nangni janggi Angni mikkango gam- 
cliatgipa ongani gimin, Angni mikron nang- 
ko kasachake nionpaha, jedakode naa Angni 
kasaako uigen, pangnan Angni kasae daka- 
rangna mitelgipa onggen aro pangnan chong- 
motgipa bamako aro onataniko amgen aro 
chakchike chonnikako rachakagen. 

Odhai 14 


NAMA DAKARANGNI GIMIN GAORA 
DEJANA NINGTUGIPA ISOLNI BICHAL 
KAAKO CHANCHIBO 

1 . (Sninggipa) : O Gitel, kimpreta gita Nangni 
bichal kaarang angni kosako ongonbaa, aro 
kenanichi aro dildil onganichi Naa pilak 

angni grengrangko morokroka aro angni 
janggi kenjagoka. 

2. [abrange anga chadengenga aro salgirangba 
Nangni mikkango simteka gri ongja ine 
chanchibewala. 

3. Naa sagrerango namgijako nikmanaha aro 
uamangko kema kajaaha. Indide angna mai 
onggen ? (Job: 15: 15). 

4. Askirang salgioni gaakaha (Par. 6: 13). Indi- 
de anga adumu mangmang maio kadonggcn ? 

5. fcmangni kamrangko mitelna kraa gita nika- 
chim, uamangba onbate gaaka; aro skango 
sagrcrangni rutiko chagiparangba wakrangni 
chaaniko chae suk onga ine anga nikaha. 

6. lani gimin, O Gitel, Naa Nangni jakko 
rapilode, rongtalani grisranga. 

7. Naa sason kana dondikode je gisik gnanga- 
niba cholijajok. 

8. Naa rakina dontongode, je bilakaniba dak- 
chakani ongja, 

9. Naa uko chclchakjaode, antangko rongtale 
rakiani chol dongja. 

10. Nangni rongtaJa nitimani dongjaode, ching- 
ni simsakani dakchakani ongja. 

11. Maina Naa chingko watode, chinga sripe 
gimaa. 

12. Indiba Naa chingko grongna rebaode, chinga 
kenchakgija tanga. 

13. Beben chinga kimkimja indiba Nangchi 
chinga mangraka. Chinga kasina, indiba 
Naa chingko dingata. 

14. Oh ! antangko chonchongkipa aro gamchat- 
gijagipa ine channa nanga. 

15. Aro maiba nama ango donga inc nikoba, 
antangko gamchatnikna nangja. 

16. Jensalo anga rektck rnamungba ongja ine 
nika, gisik onbec anga Nangni uisokgijagipa 
bichal kaarangna bamna nanga, O Gitel. 

17. Oh ! jrimbegipa bal boja 1 O balsotna man- 
gijagipa sagal jeo antangni gimin mainung- 
koba niksrangja. 

18. Indide rasongara banosa dongnua ? An- 
tangni guno kadongania baojok ? 

19. Nangni ningtubegipa angko bichal kaarangan 
pilak onggramaigipa rasongko minokaha. 

20. Nangni mikkango je mandcba inai ongpa- 
gen ? Aste uko jakkalgipani kosako rasung 
chagenma ? (Is. 29: 16). 

21. feni katong bebeo Isolna bama, maikai ong- 
gramaigipa kaltarangchi gaora dcgen ? 

22. Maina je mandeko Bebean antangna ba- 
mataha, agilsak gimikba uko dedona amjavva; 
aro jean kimkimc Isolo kadongsrangaha, 
uko pilakan mitelanirang aro kaltarang 
ilengatna manjawa. 

25. Beben ia agangiparangba pilakan mamungba 
ongja aro uamang antangtangni kattarangni 
gaman baksa gimagen. 

24. Indiba Gitclni bebe onganiara jringjrotna 
onga. (Ps. 1 16: 2). 


Odhai 15 


PFLAK KUSINIRANGO MAIKO DAKNA ARO 
MAIKO AG ANNA KRAA 

1. (Gitcl) : Ang’de, pilakon indaken aganbo : 
O Gild, iako Naa namnikodc, ian indaken 
ongchina. 

2 O Gild, ian Nangni rasongna ongode, 
Nangni bimungo uko dakchina. 

5. O Gilel ian angni namgnina onggen ine 
nikodc, aro angko dakchakani onggen inc 
chanchiodc, Nangni rasongna uko jakkalna 
angko onpabo. 

4. Indiba ian angna noksan onggen aro angni 
janggi jokanina namgni ongjawa ine uiode, 
uko manna angko sikatnabe. 

5. Maina mande uko kakketgipa, cronggipa 
aro namgipa ine nikoba, pilak skani Rong- 
talgipa Gisikoni ongja. 

6. lako ba uako dakna didigipa gisikan nam- 
gipa ba namgijagipa gisikan ba naa antang- 
ni gisikanma, uko kakketo bichal kana 
nanga. 

7. Banga mandean abachengo nama gisikchi 
dila gita nikoba, bonchotaode togiako mana 
ine nikaha. 

8. Uni gimin namgni gisiko manna krae nika- 
ko, Isolna kene aro una bame manna aro 
amna nanga, mongsongde antangko onkange 
aro pilakkon, Angni jako pakwate indine 
aganna nanga : — 

9. “Gitel, mai nambata, iako Naan uia, pilak- 
kon Nangni ska gita dakboaha.** 

10. Jeko Naa namnika, badita aro mai somoio 
namnika, ugitan angna onbo. 

1 1 . Nangni uia aro namnika gita aro nangni ra- 
songna krabata bimango angna dakbo. 

12. Nangni namnika biapo angko donbo aro pi- 
lakon jakgitele angko jakkalbo. 

15. Anga Nangni jako donga. Jechiba angko 
dilbo aro anpilatbo. 

14. lakai, anga Nangni nokol, jenaba antangko 
tarisoaha, maina angna onggija, Nangna anga 
tangna ska. lako krae aro chusoke dakna 
manosachim. 

Isolni namnikako chusokatna biani. 

15. Kasachakbegipa Jisu, ango dongna, ang’ 
baksa kam kana, aro bonkamaona kingking 
angmung tikkelona, Nangni kasaako angna 
onbo. 

16. Nangni namnikna aro rachakna krabatgi- 
pako pangnan manna aro nangnikna angko 
dakchakbo. 

17. Nangni ska angni ska ongchina aro angni 
ska Nangni skako jarikchina aro pangnan 
unbaksa meligrikchina. 

18. Angni ska ba sikjana Nang’ baksa mingsa- 
san ongchina, aro jeko Naa namnika ba 
namnikja, ukosa namnikna ba namnikjana 
angna bil onbo. 

19. Piiak agilsakni bosturangna angko sina onbo 
aro Nangni asel ia agilsako chonnikuko aro 
gamchatnikgijako namnikna angko onbo. 

20. Piiak sikanirangko watc Nango ncngtakna 
angko onbo aro angni katongko Nango torn- 
tomatbo. 

21. Naa katongni chongmotgipa tomtomani; 
Naasan nengtakani; Naa grio pilakan jrima 
aro tomtomja. 

22. la tomtomanio chongmotan Nangosan, 
chongmotgipa aro jringjrotni Namao, anga 
tusigen aro nengtakgen, (Ps. 4:9). 

Odhai 16 


ISOLOSA CHONGMOTGIPA 
KADIMEATANIKO AMNA NANGA 

1. Jekon anga aiUangni katchaanina chaiichia 
aro nangnika, anga ianoniko sandija incliba 
jamanosa. 

2. Maina, pilak agilsakni sukrangko anga sak- 
san mane, uarango katchana mangencliimo- 
ba, uarang mute baijachongmot. 

3. lani gimin kangalrangko kadimcatgipa aiu 
chongiparangko rachakgipa Isolosa, o angni 
janggi, naa chusoke kadimena aro ansengna 
man a. 

4. O angni janggi, dikdiksana scngkubo. Isolni 
kurachakanina nichaksobo aro salgio suak- 
pile pilak namarangko mangcn. 

5. la nikenggiparangko daon amodc, jringjrot- 
nirang aro salgionirangko manjawa. 

6. Agilsakni je namaba nangko chuongnikatna 
manja, maina uarango kasrokna nangko 
dakjaha. 

7. Agilsaknirangko jakkalbo, jringjrotnirangko 
ambo. 

8. Pilak dakgimin namarangko mangenchimo- 
ba, naa kusi ongna manjawachim. Indiba 
pilakko dakgipa Isolosa nangni chusokgipa 

ansengani aro katchaani donga. la katchaa- 
nirang agilsakni gisik grigiparangni chan- 
chia aro mitcla gita ongja; indiba namgipa 
Kristoko jnnkgiparang niscngsoa gita, aro 
toromirang aro katong rongtalgiparang 
(jemangni gisik salgio dongkama) gisep 
giscp chatote iiiaha gita, uarang onga. 

Pilak mancJerangni kadimcatani onggramaia 
aro dikdiksasan. 

10. Bebesa gisiko ansaoatgipa aro chongmotgipa 
kadinicalaniko ona. 

1 1. Toromigipa mandc jcchiba antang baksa ka- 
dimcatgipa jisuko rabita aro una agana : 

12. O Gitcl lisu, jc biapoba aro je somoioba 
ang* baksa dongpabo. 

13. Knsi ongc pilak manderangni kadimcataniko 
watgalanian angni kadimeani ongchina. 

14. Aro Naa N angni kadimcataniko onjaodc, 
Nangni skani aro kakket porika raani angna 
dalbatsranggipa kadimcatani ongchina. 

15. Maina Naa pangnan kaonangjawa aro ka- 
mikkcnatjawa. (Ps. 102:9). 

Odhai 17 


PILAK SINTEANl ISOLO PANGCHAKCHINA 

1. (Gitcl) : Ang’de, Angni ska gita nangna 
dakna onbo. Nangna mai nambata iako 
Anga uia. 

2. Naa mande gita chanchia. Banga kamrango 
naa mandeni namnikani gita bichal kaa. 

3. (Sninggipa) : O Gitel, Nangni katta kakkel 
onga. 

4. Anga antangna simsakna manana bate, Naa 
angna simsakbata. 

5. Beben Nangko pilak antangni sinteako pang- 
chakgijagipa, kenanio janggi tanga. 

6. Gitel, angni ska kakket aro kimkim nango 
donga dipct, nangni namnika gita angko 
dakbo. 

7. Maina Nangni angna dakani namgninasa 
onga. 

8. Angko andalao dongna Naa namnikudc, 
Nangko mitelchina; Naa angko sengao dong- 
na namnikode, batesa nangko mitelchina. 

9. Naa angko kadimeatna namnikode, Nangko 
mitelchina. Naa angko jajrenganirango 
dongna namnikode, unoba pangnan Nangko 
mitelchina. 

10. (Gitel) : Ang’de, naa Ang' baksa rerurana 
skode, indakgipa mande ongna nanga. 

1 1 . Apsandake naa dukko aro katchaakoba ra- 
chakgipa ongna nanga. 

12. Uandaken, kusi onge cholgri aro kangal, ba 
chol gnanggipa aro mane chagipa ongani- 
koba rachakna nanga. 

15. (Sninggipa) : Gitel naa je obostao angko 
donoba anga kusi ongen rachakgen. 

14. Basegija anga Nangni jakoniko namako aro 
dukko, chiako aro kaako, katchaako aro 
sinteako rachakna aro pilak angna ongipa- 
rangna mitclaniko onna ska. 

15. Pilak paponiko angko chclchakbo, unon 
anga siana aro norokna kenjawa. 

16. Naa jringjrotna angko galchipjaode aro 
janggini kitaponiko angni bimungko dcn- 
galjaode, jc jajrengani angona sokbaoba, 
angni gimaani dongjawa. 


Odhai 18 


IISIJ GITA AGILSAKNI DUKRANGKO 
fAIRENGGUA CHAKCHIKNA NANGA 

1. (Gitel): Ang’de nasimangko jokatna anga sal- 
gioni rebaaha. Draalako mane ongja indiba 
kasachakesa anga nasimangni dukrangko 
chakaha; jedakode nasimang chakchikna 
skie ragen aro agilsakni dukrangko nengnik- 
gijan chakchikgcn. 

2. Anga atchiantal chisolo siaona kingking, 
duk gri ongjaha. 

3. Agilsakni nangnikanirangko angaba cha- 
totaha; angni kosako banga miteng miteng 
agananirangkoba knaaha; matnanganirang 

aro jajaatanirangko chakchikaha; angni 
kasae daka kamrangna mitelpilani dong- 
jaha; aiao inmanani kamrangna kalstapani- 
rang aro skianirangna matnanganirangkosa 
manaha. 

4. (Sniiiggipa) : O Gitel, Naa ia agilsako chak- 
chikahani gimin aro indakachin Nangni pa- 
gipani geetako mongsongbate chusokatahani 
gimin anga sao mangipa papi Nangni nam- 
nika gita chakchike rerurana aro Nangni 
ska dipct, antangni jokanina, ia gimagni- 
gipa janggi tangani balko ripena kraa. 

5. Maina ia agilsako janggi tangani bal boja 
ongoba, nangni kasaanichi mandapani chi- 
mik ongskaaha aro nangni dakmesokako aro 
rongtalgiparangni jakolko javike bilgrigi- 
parang altue janggi tangna aro masina 
manaha, Skango Niam Gitchamni somoio 
salgini dogacholko aro banggijasan salgini 
songnokko amna gisik nangmiting somoina 
bate dao kadimeani bangbataha. Indiba ua 
somoio kakket onggiparangba aro jokatako 
manna kragiparangba nangni dukchakana 
aro sina skang salgini songnoko napna 
manjachim. 

6. Oh ! Anga Nangko bangen mitelna nanga 
maina Naa angna aro pilak bcberagiparang- 
na jringjrotni songnokona rena dimbrengi- 
gipa aro kakketgipa ramako mesokna nam- 
nikaha. 

7. Maina Nangni janggi tangani chingni rama 
onga aro rongtale chakchike chingni mukut, 
Nangona, chinga songrea. 

8. Naa skang skang rcc skijahaodc, sawa 
jarikna gisik nanggenchim ? 

9. Aiao ! Nangni mingsinggipa dakincsokani- 
rangko nikjagcnchiinode, basiksak j':inan 
dongrikgcnchim ? 

10. Maina nibo : indila Nangni aiao inmanani- 
rangni am hkianirangni gimin knamana- 
haoba, chinga dingchaja. Indiba Najigko 
jarikna indila sengako manjagcnchiniode, 
mai onggciichim ? 


Odhai 19 


ONIA DAKARANGKO CHAKCHIKKANl 
SAWA iiRBEN CHAKCHIKA ? 

1. (Gitel) : Ang’dc, maiko aganenga ? 

2. Angni aro ronglalgipa manderangni duk cha- 
kako chanchic, matnange aganncibejok. 

3. Naa anchitangko regalaniona kingking wara- 
chakkuja - (Hebr. 12:4). 

4. MitaiTi mitainrcing banga dukrangko chak- 
aha, uamangko bilonge dakmajoaha aro 
raken jajrengataha, rokomrokom uamangko 
porika aro ranta kaaha. - Antangko uamang 
baksa tosusae, nangni dukchakani ontitisa 
ongaia. 

5. Uni gimin naa sakgipinrangni dalbata chak- 
chikanirangko gisik rana nanga, jedakode 
naa miteng miteng ingija nangni chongipa 
dukrangko chakchikgen. 

6. Aro nangni nikao uarang daldaloba, chan- 
chibo : haida nangni chakchikna sikjani 
a?el indaken onga. 

7. Jcba ongchina, nangni dukrang chongipa ba 
dalgipa ongoba, uarangko chakchikc racluik- 
na joton kabo. 

8. Nambate antangko duk chakna tarisoode, 
gisik gnangbalgipa kam onggcn, aro gisikko 
simsake tarisoahani gimin aro ranta onga- 
hani gimin, bangbata patiako manna kragcn 
aro allubate chakchikna mangcn. 

9. Indaken agannabe : ia kragija mandeni da- 
kako anga chakchikna manja aro indaka- 
rangko anga chakna nangja. Ua angna 
bnngen onia dakaha aro angni chanchiso- 
gijagipa kamrangni gimin angko matnanga. 
Indiba sakgipinonikode chakchike rachak- 
gen aro uarangko chakna krara ine changen. 

10. Indakgipa chanchiani gokani kam onga 
maina ua chakchikani gunko chanchija aro 
sawa uni gimin boksisko ongen uko gisik 
raja; indiba sawa aro maikai uko onia dak- 
aha ukosa chanchia. 

11. Antangni nama ine chanchia gitasan aro 
antangni namnikatgipa mandeni onia kaa- 

kosan chakchikaiode, uan chongmot chak- 
chikgipa mande ongja. 

12. Chongmotgipa chakchikgipa badia mande, 
una dalbatgipama ba apsan gadangogipama 
ba una chonbatgipama; namgipa toromi man- 
dema ba denggugipa aro kragijagipa mam 
dema, uko chanchija. Ua jajrenggija, pilak 
dukkoba aro banga chang uko duk onoba, 
chugimikko milele Isoini jakoniko rachaka 
aro ia dala lap inc chana. Maina Isoini mik- 
kango je dukba, chonbegipa ongoba, Isolna 
kasaani gimin duk chakode indinari ong- 
jawa. 

13. lani gimin chena skode, dakgrikna tarigipa 
ongbo. 

14. Dakgrikgija, chakchikani mukutko manjawa. 

15. Duk chakna sikjaode, naa mukut stikna 
jechaka. 

16. Indiba mukut stikako manna namnikode, 
kadongc aro, chakchikc warachakbo. 

17. Raken kam kajaode nengtakramona sok- 
jawa aro dakgrikani gri, chejawa. 

18. (Sninggipa) : O Gitcl, jeko anga antangni 
bilchi chusokatna manja, Nangni kasaachi 
uko dakna naa angko onbo. 

19. Anga ontitisa chakchikna mana aro chongipa 
champengani sokon, kadongani gri onga 
ine Naan uia. 

20. Nangni bimungna jc sinteani aro je porika 
raanikoba namnikna aro rachakna angko 
onbo. 

21. Maina Nangna duk chakani aro jajrengani- 
rangko manania angni janggiko namen an- 
saota. 


Odhai 20 


MANDE BlLGRl ONGA ARO I A JANGGI 
TANGANIO JAJRENGANIRANG 
DONGA INE KURACHAKANF 

1 . (Sninggipa) : “Antangni kakket onggijaku 
anga kurachaka” (Ps. 31:5) O Gitel, angni 
bilgriako anga Nangna kurachakgen. 

2. Pilnipil chongipa asel angko kadongani gri 
aro duk gapgipa ongata. 

3. Anga kimkime dakgen ine miksonga, indiba 
chongipa dakmajoani sokbaon, anga jajreng- 
bea, 

4. Gisep gisep chonbegipa obostaonin dalbe- 
gipa majoani ongkata aro antangna mamung 
kenchakani gri ine chanchimitingo ranggi- 
tik dakmajoani balwachi binekatako mana. 

5. [ani gimin, O Gitcl, angni mamungba ong- 
gijaniko aro angni bilgri onganiko nipabo 
jeko Naa uisranga. (Ps. 14: 18). 

6. Angna kasachakbo aro adubeko napangjana 
aro uo sripjana gita, uoniko angko koldobo. 
(Ps. 68: i5). 

7. Anga majoako manna altua aro mikbokani- 
rangko waracliakna bilgri onga; ianan anga 
nangni mikkango duk onga aro jada sia. 

8. Aro anga kusi onge uarangko rachakjaoba, 
uarangni sinjetani namen angko gisik dong- 
togija ongata aro salantian dakgrike tangna 
nengniksranga. 

9. lanonikon anga antangni bilgriko maisia. 
maina pangnan mitchignigipa chanchiani- 
rang chelangana bate uarang altubate 
napdraa. 

10. O bilaksranggipa Israelni Isol, kakketgipa 
janggirangna kasagipa. Naa Nangni nokkoini 
nengako aro dukko nionpaode aro pilak uni 
daka kamiangko nilimodc. narnachim. 

1 1 . Angko salgionigipa bilakatanichi kimkimat- 
bo, jedakodc mande gitcham, daona king- 
king gisikna bamgijagipa been, angko sason 
kajawa, Jekon tanga dipet ia duk gapsrang- 
gipa agilsako warachakna nanga. 

12. Aiao ! Ian maidakgipa janggi tangani onga! 
Jajrenganirang aro dukrang gapgipa; jeon 
jagarang aro bobilrangara gnang. 

13. Maiba jajrengani ba dakmajoani bonon, 
minggipin sokbaskaa. Batesa dakgrikani 
bonkujaon, kadongsogija banga gipin sin- 
jetanirang sokbaa. 

14. Indide maikai ia agilsakni janggi tanganiko 
namnikgen, jean inditana kaa aro indita 
dukrang aro jajrenganirang gapa ? 

15. Aro indita sianirang aro saanirangni chimik 
ongodc, maikai uko janggi tangani changcn ? 

16. Indakoba bang:: uko namnika aro uo sukko 
ama. 

17. Banga salon agilsakku togigipa aro ongni- 
maigipa inc matnanga, indiba uko watningja 
maina bcenni ^karangchi sason kaa. 

18. Indiba agilsakko iiamnikna abcirang gnang 
aro iiku chonniknaba ascirang gnang. 

19 Bcciini sikn, mikronni mikboka aro janggi 
tangani ganbinga (I fohn 2:16) agilsakko 
nainnikata; indiba uarangko jarikgipa sasti- 
rang aro dukrang uko niitchinikata aro ni- 
di kata. 

20. Indiba, himangai ! namgijagipa mikbokani 
agilsakko namnikgipa gisikko ama aro gisik 
beenna dangdike one katchaa, maina ua 
Isolni ongipa sukko aro janggini gunni 
nitoako masikuja aro chatotkuja. 

21. Indiba jemang agilsakko namen chonnika 
aro rongtala niam gita Isolna tangna joton 
kaa, uamang pilakko watchanggiparangna 
kurachakgimin sukko uia aro uamang agib 
sak namen branga aro rokom rokom togia- 
ko mana ine nika. 

Odhai 21 


PILAK BOSTURANGNA ARO KASAE 

ONANIRANGNA BATE ISOLO NENGTAKNA 
NANGA 

1. (Sninggipa) : Angni janggi, pilakna bate 
pangnan Isolo nengtakbo maina Uan to- 
romigiparangni jringjrotni nengtakani onga. 

2. O sontolsranggipa aro kasachakbegipa )isij. 
pilak dakgiminrangna bate Nango nengtak- 
aa angko onbo; pilak ansengani aro nitoani, 
pilak rasong aro mandcraani, pilak bil aro 
mikkim, pilak uiani aro sapani, pilak gam 
aro nitoani, pilak katchaa aro kusi ongani, 
pilak mingsinga aro mitclani, pilak suk aro 
kadimeani, pilak kadonga aro kurachakani, 
pilak mangni aro namnikani, pilak Nangni 
ongipa aro sualgipa onanirang aro boksis- 
rang, pilak gisikni rachakna aro uina man- 
gipa kusini aro kasrokanina uan bata. 

3. Bonkamao pilak Sagrerang, Dala sagrcrang 
aro pilak Salgini kotokrang, pilak nikna 
mangipa aro nikna mangijigiparang, aro o 
angni Isol, pilak Naa onggijagiparangna bate, 
maina Naa, o angni Isol, pilakna nambata. 

4. Maina Oh Gitel angni Isol, Naasan pilakna 
bate nambatgipa; Naasan chubatgipa; Naa- 
san bilakbatgipa; Naasan chusoksranggipa ; 
Naasan rinoksranggipa aro ansaotgipa; Naa- 

san nitobatsranggipa aro kastibatsranggipa; 
Nangon pilak namarang ongaha, ongenga 
aro ongkugen. Uni gimin jeko Nangna agre 
Naa angna ona Naa antangni ba Antangni 
gimin kurachaka ba parapeaha, uarang 
pilakan Nangko nikjaskal ba manjaskal 
gamchatani komia aro chuongja. 

5. Maina Nango nengtakaniko manjaode aro 
pilak onanirang aro dakgiminrangni kosako 
ongjaode, angni katong chusoke nengtakna 
aro suk ongna manja. 

6. O angni kasabegipa ripeng Jisu Kristo, rong- 
talsranggipa kasagipa, pilak dakgiminrangni 
Gitel, sawa angna Nangona bilangna aro 
Nango nengtakna basako jakgitelgipa ong- 
ani grangrangko ongen ? 

7. Oh Gitel angni Isol, antangko watgalna aro 
nangni namtinglinganiko chugimik clum- 
china angna basako chol ongen ? 

8. Basako antang chugimikko Nangni jako 
donsranggen, jedakode Nangna kasaanichi 
antangko chanchigija, pilak uiani aro clia- 
nani kosako, pilakni uisokgija gadango anga 
Nangkosa chanchigen ? 

9. Indiba dao anga pilnipil maringa aro ka- 
suange duk mana. 

10. Maina ia diikrangni akaweo banga namgi- 
jarang donga. Uarang pilnipil angko ja- 
jren^ate aro duk ongate aram simdapa; 

pilnipil champenga aro gisik brangata; ki- 
mala aro jagao nangata, jedakode anga 
jakgite] onge Nangona reangjawa aro Nangni 
kasagipa kabako katchajawa, jco Naa 
pangnan rongtala toromigiparangko rim- 
chaksoa. 

1 1 . Angni maringanina aro ia agilsako angni 
rokom rokom sintcanina kasachakpabo. 

12. Oh |isu, jringjrot rasongni Tengsuani, song- 
regipa janggina kadimcani, Nang niikkango 
anga kuaganna amja; indiba angni jripa 
donganian nangna aganskaa. 

13. Baditana kingking angni Gitel rebana ruut- 
gcn ? 

14. Ua angona, Uni kangal nokolona, rcbachina 
aro angko katchaatchina. 

15. Ua anlangni jakko snilchina aro ia oholgri- 
gipako pilak sinteaoniko jokatchina. 

1 6. Rebabo, rebabo, maina Naa dongjaode, pang- 
naba katchaani sal ba konta dongjawa. Naa 
angni kusini aro Naa dongjaode angni mi 
charam sikdikdik onggen. 

17. Nangni dongpaani tengachi angko kadimeat- 
jaskal aro nangni kasachakgiipa mikkangko 
mesoke angko jakgitel ongatjaskal, anga duk 
mangipa aro sildeng pata mangipa koedi 
gita onga. 

18. Nangni palo sakgipinrang jcko namnika am- 
china. Indiba angade, Nangna agre, o angni 

Isol, angni kadongani aro jringjrotni jokata- 
ni, mamungkoba namnikja aro namnikjawa. 

19. Nangni kasara rebapilkujaskal aro Naa 
angni gisiko angmung agangrikkujaskal, anga 
jrip dongjawa aro molmolna dongtongjawa. 

20. (Gitel) : lakai, Anga rebaa (Is. 58: 1). 

21. Nibo, Anga rebaa, maina naa Angko oka- 
maha (I Sam. 5:8). 

22. Nangni mikchirang aro nangni janggini ma- 
ringani; nangni antangko onatani aro katong- 
ni skimpilani Angko kasachakataha aro 
naiigona redilbaataha. 

23. (Sninggipa) : Unon anga aganaha : O Gitel, 
anga Nango molmolaha aro Nango katcliana 
ske Nangna kasaani asel pilakkon chonnikna 
mangsongaha. 

24. Beben Nangko amna angko Naan didi- 
chcngaha. 

25. lani gimin, Nangko mitelchina, o Gitel, 
maina Nangni dala kasachakaha gita Naa 
Nangni nokkolna name dakaha. (Ps. 1 19: 65). 

26. O Gitel, pangnan antangni namgijako aro 
mamungba onggijako gisik rae, namen 
Nangni mikkango antangko onatana agre, 
Nangni nokkol maiko agangen ? 

27. Maina pilak Salgi aro agilsakni aiao inman- 
pilgipa kamrango saksaba Nang gita gri. 

28. Nangni dakarang, o Gitel, namsranga; 
Nangni bichal kaarang kakket aro Naa 
pilakkon sason kaa. 

29. lani gimin, o Pagipani sengani, demitelani 
aro rasong nangna ongchina. Angni kusik, 
angni janggi aro pilak dakgiminrang Nang- 
ko rasong chaatchina aro mitelchina. 

Odhai 22 


ISOL BANGEN KASAANI KAMRANGKO 
DAKAHA INE GISIK RABO 

1 . (Sninggipa) : O Gitcl, angni katongko Nang- 
ni niamo redilangbo aro Nangni geetarang 
gita rerurana angko skibo. 

2. Nangni namnikako masina aro manderabee 
aro gisik nangbec Nangni kasae dakarangko, 
pilakkon damsan ba mingprakprakkoba 
gisik rana angko dakchakbo, jedakode iana 
krae anga Nangko mitelna mangen. 

3. Beben chonbatgipa kasaani kamnaba kraa 
gita mitelaniko onna manja ine anga uia aro 
kurachaka. 

4. Nangna pilak ongimin kasaarangna bate 
anga komibatgipa onga aro Nangni nama 
chanchie uni dalani mikkango angni gisik 
nomboka. 

5. Pilak chingo donggipa gunrang, janggio aro 
beenoba, aro jejeko ongtelaiani gita ba 


173 




Nangni salgionigipa kasaachi manaha, Nang- 
ni kasae dakarang onga aro uarang Nangko 
kasachakgipa, kasagipa aro namgipa ine 
aganpraka. maina pilak namarang Nang- 
onisa onga. 

6. Saoba bangbatako aro saoba komikale ma- 
nobu, pilakan Nangnisanjok aro N la iiko 
onjaode, komibatgipakoba manna amja. 

7. Bangbatako mangipa mandeba anlangni 
guno rasong chana aro sakgipinrangni kosa- 
ko antangko chualna aro komikale niangi- 
pako chonnikna manja, maina ua mande 
dalbala aro nambata onga, jean antangko 
komikale chana aro mitelaniko onon ua 
gisik onbalgipa aro tororaibatgipa onga. 

8. Aro jean pilakna bate antangko namjabat- 
gipa aro krajabatgipa inc chana, ua bangbata 
kasae dakarangko manna krabala. 

9. Komikale mangipa duk ongna aro kaonangc 
rachakna ba bangkalako mangipako mik- 
buna nangja. Indiba Nangko chanchina aro 
Nangni namako demitelna nanga maina Naa 
jaksrame, indin, namnike darangkoba mik- 
kang nigija kasae onanirangko sualaha. 

10. Chugimik Nangonisa. lani gimin pilakon 
Nangko mitelna nanga. 

11. Sakprakprakna maiko onode nambata, iako 
Naa uia; aro maina iana komikale ba una 
bangkale ona chingni ongja indiba Nangni 

bichal kaanisa onga; maina Naa sakprak- 
prakni mangniko uia. 

12. Tani gimin O Gitel Isol, mandeni nikani gita 
rnilclani aro rasongni onggenchimoba uarang- 
ko banggijasan manaodc dala dakchakani 
onga inc anga chanchia. 

I>. Indakcn sakprakprakan antangni kangal 
ongako aro namgijako chanchic, iani gimin 
saknaa, duk aro gisik kadonggijaniko man- 
gija, batcsa dala kadimentani aro katchaako 
mnngen. Maina Naa o Isol, kangalgiparang, 
chongiparang aro ia agilsakni chonnikako 
inangiparangko Nangni ripengrang aro nok- 
kolrang inc scokaha. 

14. Nangni watatcrang, jcmangko Naa aa giniik- 
on Pamongrang ine donangaha (Ps. 45: 16) 
sakirang onga. 

15. Bcben uamang miteng miteng ingija ia agil- 
sako reruraaha, gisiko ongiparang aro srong- 
giparang onge mikbua aro togiani gri. Ua- 
mang Nangni bimungni gimin saknaatako 
aro matnangako mane katchaaha aro nam- 
nikbee jeko agilsak mitchia uko rachakaha. 

16. lani asel nangni jringjrotni namnike tik ka- 
soana agre aro antangchi nangni namnikako 
chusokatanichisa nangna kasagipa aro Nang- 
ni daka namgnirangko uigipa mandena ma- 
mung gipin katchaani gri. Uarangon chuong- 
nikna aro sakgipinrangni dalbatgipa ongna 
sikengo chonbatgipa onge, kadimeaniko 

manna nanga, aro tomtome skanggipa gitan 
bonkamgipa ongoba chuongnikna; mitchia 
aro jegalako manna; galchipa aro bimung 
gri ongoba, agilsako mande raa manbatgipa 
aro dalbatgipa gitan chanchie katchana aro 
chakchikna nanga. 

17. Maina Nangni ska aro Nangko manderaani, 
pilaknan dalbata aro pilak ongimin ba on- 
gnigipa kasae dakarangna bate mandeko ka- 
dimeatna aro kusi ongatna nanga. 


Odhai 23 


DALA TOMTOMANIKO RABAGIPA 
MINGBRI 

1 . (Gitel) ; Ang’de, dao tomtomani aro chong- 
motgipa jakgitel ongani ramako Anga nang- 
na skigen. 

2. (Sninggipa) : Nangni agana gita dakbo, o 
Gitel, maina iako knana anga namnika. 

3. (Gitel) : Ang’de, nangni namnikako dakana 
bate, sakgipinni namnikako dakna joton 
kabo. 

4. Pangnan bangana bate komikale manna 
basebo. 

5. Pangnan bonchota biapko rabo aro pilakni 
ningo dongna ambo. 

6. Isolni namnikani nango chusokchina pang- 
nan ambo aro bibo. 

7. Nibo, indakgipa mande tomtomani aro neng- 
takani songnoko napa. 

8. (Sninggipa) : O Gitel, ia Nangni kandikgipa 
agananio chusokgipa skianirang donga. 

9. Kattarang bangja, indiba gisik gnangani 
gapa aro bangen bite nanggen. 

10. Bcben, uko anga kimkime manigenchimodc. 
ango jajreiigani altue nangjawachim. 

11. Maina angni gisik tomtomgija aro \nmu 
changanti anga ia skiani gita dakjaha ine 
nika. 

12. Indiba o Gitel, Naan pilakkon dakna ama 
aro ang' janggini nambatroroaniko ama; 
Nangni kasaaniko ango bariatbo jedakode 
nangni skianirangko jarikna mangen aro 
jokataniko chusoke manna amgen. 

Kragija chanchianirangko chelatna biani. 

13. O Gitel, angni Isol, angoni chele dongnabe. 
o angni Isol, angko dakchakna bakbakbo 
(Ps. 71:12), maina ango onggramaigipa 
chanchianirang aro angni janggiko ja- 
jrengatgipa dala kenanirang nabaaha. 

14. Anga maikai gimaataniko mangija repak- 
gen ? Maikai uarangko rikgalgen ? 

15. Gitel agana ; Anga nangna skang regen 
aro agilsakni daldalgiparangko onatgen 


12 


177 



(Is. 45: 2); patokni dogako osogen aro dong- 
nugimin ningtuanirangko nangna parapegen. 

16. (Sninggipa) : O Gitel, Nangni agana gita 
dakbo aro pilak kragija chanchianirang 
Nangni mikkangoni chelangchina. 

17. Angni kadongani aro mingsasan kadimeani 
ian : pilak jajrenganio Nangona katnapna. 
Nango kadongna, gisik gimikchi molmolna 
aro chakchike Nangni kadimeatanina seng- 
sona. 

Gisikni tengmatako manna biani 

18. O namgipa Jisu, jringjrotni tcngsuachi ang- 
ko sengatbo. Angni katongoniko pilak 
andalarangko chelatbo. 

19. Banga chanchisretanirangko champengko 
aro ongsiatgipa dakmajoaniiangko rikgalbo. 

20. Bilake angna warachakbo aro mikmalgija- 
gipa matburungrangko chongmotan gisikko 
salgipa mikbokanirangko chelatbo, jedakode 
Nangni bilchi tomtomaniko mangen aro 
Nangni dongramo, chongmotan rongtalgipa 
katongo, Nangko mitelanichi gapgen. 

21. Balwarang oro balmindurirangko sason 
kabo. Sagalna aganbo : Tomtombo. Balwa ; 
balna bengbo aro unon namen tomtoragen. 

22. Nangni senga aro Nangni bebeko watatbo 
(Ps. 43:3), jedakode uarang agilsako seng- 
gen, maina Naa angko tengsuatkujaskal, 
anga asal grigipa aro agisi aa onga. 

23. Kosakoni Nangni kasaako rudapbo; angni 
katongko salgini ripamchichi kasinatbo; 
aako sosiatna aro namgipa aro chibegipa 
biterangko nangna manna gita toromi ong- 
ani chiko jokatbo. 

24. Paprangchi sinjeta mangipa angni gisikko 
saldobo aro angni gisik gimikko salgini na- 
manirangona dedobo, jedakode jringjrotni 
katchaaniko chatote nikmano agilsakni- 

rangko chanchina mitchinikgcn. 

V 

25. Dakgiminrango dikdiksana kadimeanirango- 
niko angko salongkatbo aro jokatbo; niaina 
je dakgiminrangba angni skanirangko kolga- 
pate angko kolgapatna aro kadimeatna 
amja. 

26. Bnekgijagipa kasaani sildengchi angko 
Nang’ baksa kachapbo, maina Naasan kasa- 
gipako kolgapata aro Naa gri pilakan ram- 
ramsan onga. 

Odhai 24 


SONGSULNI JANGGI 
TANGANl GIMIN SANDIRIKITNABE 

1. (Gitel) : Ang'de, sandirikitnabe aro nangai 
nangjai bojako ranabe. 

2. laba uaba nangna mai bak ? Naade Angko 
jarikbo. (John 21:22). 

3. Ua indakgipa ba uandakgipa mandema ba 
ia mande iako dakama ba aganama ba 
ukosa dakama, iarangko sandinan naa mai 
bak nangpara ? 

4. Naa sakgipinni gimin aganchakna nangja 
indiba nangni giminsa aganchakna nanga. 

5. Indide maina naara jakdangdikpaa ? 

6. Nibo, Anga pilakkon uia aro pilak saini 
tengao dakgiminko nika aro sakprakprakni 
obostako uia ; ua maiko chanchia. maiko 
ama aro uni miksongani mai. 

7. Indide chugimikko Angiia pakwatbo. Naa 
anlangko tomtome rakibo aro amrikkitpjna 
amrikiten dongchina. 

8. jejeko ua daka ba agana antangon gaakdap- 
gen maina Angko togina manja. 

9. Onggramaigipa mingsingana ba banga ri- 
pengrangko manana ba manderangni ding- 
tangniancha kasaana simsaknabe. 

10. Maina iarang gisikko brangata aro katongko 
namen andalata. 

1 1 . Naa gisik nange Angni rebaako nichakso- 
genchimode aro katongni dogako osogen- 
chimode, Anga nangna Angni kattako agan- 
na aro donnugiminko parapena namnik- 
genchim. 

12. Gisik onbo, mikrake bie dongbo aro pilakon 
antangko onatbo. 

Odhai 25 


KATONGNl KIMKIMGIPA 
TOMTOMANl ARO CHONGMOTGIPA 
NAMBATROROANI MAIO PANGCHAKA ? 

1 . (Gitel) : Ang’de Anga aganaha; tomtoma- 
niko Anga nasimangna donanga; angni 
tomtomaniko anga nasimangna ona; in- 
diba ia agilsak ona gita, Anga onja. 
(John 14:27). 

2. Pilakan tomtomaniko ama indiba pilakan 
tomtomaniko rabagiparangna simsakja. 

3. Gisiko ongiparang aro sontolgiparang baksa 
Angni tomtomani donga. 

4. Banga chakchikanichi naa tomtomaniko 
mangen. 

5. Naa Angko knachakode aro Angni kattako 
maniode, banga tomtomaniko mangen. 

6. (Sninggipa) : Indide anga maiko dakbo ? 

7. (Gitel) : Minganti kamon naa maiko dak- 
enga aro maiko aganenga name chanchibo 
aro pilak kamon Angkosa namnikatna aro 
Angna agre mamungkoba amjana chugimik 
miksongbo. 

8. Sakgipinrangni aganarangko ba dakarangko 
chanchigija bichal kanabe aro nangna pak- 
watgi jagiparango jakdangdikpanabe . Unon 
naa ontitisan ba giseposan jajrengna nan^- 
naba donga. 

9. Indiba pangnan jajrengaoni jokna aro ma- 
mung saloba katongni duk ba beenni sak- 
naako mangija ongna, ia agilsakni onggija, 
jringjrotni nengtakani obostasa onga. 

10. Indide mamung sinjetako manjaode naa 
chongmotgipa tomtomaniko manaha ine 
chanchinabe. Uandaken darangba nangko 
bobil dakjaode, ian nambeaha ba pilakan 
nangni namnika gita ongode, chugimik 
chusokaniko manaha inc chanchinabe. 

11. Uandaken nangni gisiko dala toromi ong- 
ako aro sukko manoba, naa mingsingako ba 
dingtangmancha kasaako manaha ine chan- 
chinabe; maina indakarangchi gun chong- 
motgipako mesokja aro mandeni nambatro- 
roani aro chusokgipa ongani indakarango 
pangchakja. 

12. (Sninggipa) : Indide, o Gitel, maiosa pang- 
chaka ? 

13. (Gitel) : Nangni katong gimikchi Isolni nam- 
nikanina antangko pakwate, banga bangja- 
naba, daona ba jringjrotonaba, antangni 
mangnina riknabe; jedakode mikkangnigija 
apsan tochakanio toon silroroanioba ba gi- 
maanioba nangni mitelani chotchangjawa. 

14. Inditana kingking kimkimgipa aro baikam- 
gipa nangni kadongani dongode, gisikni suk- 
ko raangoba, naa dalbata dukrangko chakna 
nangni katongko tarisogen. Aro indakgipa 
dukrangko chakna kranikja ine naa antangko 

nikoba, nangni pilak kamrango Angni kak- 
kct dakaniko rachake Angni rongtalgipa 
bimungko demitelon naa tomtomani kakket 
ramao reenga aro jajagijan Angni mikkang- 
ko katchabee niktaina kadongna mana. 

15. Aro bcben antangko chusoke chonnikode, 
agilsako mana gita, namen tomtomgen ine 
uibo. 


Odhai 26 


GISIKNI fAKGITEL 

ONGANIKO MINGSINGA. PORAIANA BATE 
UKO MOLMOLACHI MANA 

1. (Sninggipa) : O Gitel, aratgipa mandc gila 
onggija aro mamung dakgiminna gisik ongi- 
ja, jakgitel gisikni bilchi, agilsakni banga 
jajrengatanirangko minggija, salgisaknirang- 
korara chanchiari reruragipa mandeni kam- 
sa chusokgipa mandeni kam chongmol onga. 

2. O kasaningbegipa Gitel, angni Isol, anga 
Nango molmola ia agilsakni sinteanirangoni 
angko chelchakbo, jedakode anga uarangni 
jagao nangjawa; banga beeni nangnikani- 
rangoniko angko jokatbo, jedakode kusi 
ongani angko nokol itjawa; pilak janggiko 
champenganirangoniko jokatbo, jedakode 
nengnikanirangchi amako mane kadongani 
gri ongjawa. 

3. Agilsako gangbinggiparangni mikbokanirang< 
oniko angko jokatbo ine anga aganja; indi- 
ba mongsongbate indakgipa sinteanirango 
niko jerangan signiona sao rabara aro 
nangan somoio gisikni jakgitel onganiko 
champenga aro salonrika. 

4. O angni Isol, ari gri suk, jringjrotnirangna 
kasanniko angko champenggipa aro dikdik- 
sana maiba katchaani bimangko angna 
mesoke angko salonenggipa beenni kadi- 
meanirangko angna kranikatbo. 

5. O angni Isol, been aro anchi angko amja- 
china; agilsak aro uni dikdiksani rasong 
angko togijachina; saitan aro uni chalaki 
dakani angko bamatjachim. 

6. Bilake warachakna, chakchike dukchakna 
aro mangrake jotking dakna angko on bo. 

7. Pilak agilsakni kadimeatanirangni palo 
Nangni Gisikni rinokbegipa nonganiko onbo 
aro beenni mikbokani palo Nangni bimung- 
na kasaako rudapbo. 

8. Beben chaani, ringani, bara aro pilak 
beenni ansenganina jakkalgiparang bimchip' 
gipa janggina balboja onga. 

9. Uarangna agre gisik ongija aro sintegija, 
uarangko krae jakkalna angna bilko onbo. 

10. Chugimikko watgalna kraja, maina ong- 
bewal gita chaa ringaniko nanga. 

1 1 . Indiba nangni rongtalgipa niam nangana 
bate aro sukko amna benga. 

12. Ongjaodc been gisiko bobil dakgen. 

13. lani gimin agrejana gita Nangni jak angko 
sason kachina aro skichina anga molmola. 


Odhai 27 


ANTANGNA KASADUGAANl 
DALBATSRANGGIPA NAMAONA 
SOKANGNA RAKEN CHAMPENGA 

1. (Gitel) : Ang’de, chugimikko manna chugi- 
mikko onna nanga aro ontisaba naa antang- 
ni ongna nangjajok. 

2. la agilsak pilakna bate, antangna kasaani 
noksan ongbata ine masibo. 

3. Nangni kasaani aro naninikani krisa je bos- 
tuba nango magapa. 

4. Nangni kasaani rongtalgipa, sronggipa aro 
kragipa ongode, je bostuba nangko nokol 
itjawa. 

5. Manmalgijana mikboknabe. 

6. Nangko champenggipa aro gisikni jakgitel 
onganiko gimaatgipako manna mikboknabe. 

7. Nangni manna aro nokgipa ongna sikani 
kri nangni katong gimikcbi antangko on- 
kangja; ian aiao inmanani onga. 

8. Maina magnasa simbrae antangko chama- 
ta ? Maina namgijagipa sinteachi antangko 
nengata ? 

9. Angni namnika gita janggi tangbo aro gi- 
mataaniko manjawa. 

10. Naa antangni namgnina aro antangni nam- 
nikako chusokatna iako ba uko amods aro 
iano ba uno dongna skode, mamung saloba 
tomtome aro sintea gri ongna manjawa; 
maina je bostuba chusokgipa ongja aro je- 
biapoba nangko jechakgipa donggen. 

1 1 . Uni gimin apalniko mangipa aro bariatgipa 
bosturang anchingna dakchakani ongjawa, 
batesa uarangko mitchinike katongoniko 
pike galosa dakchakani onga. 

12. lani bidingo tangka mane chaani bidingo 
ine naa masisretnabe indiba agilsak baksa 
gimaaigipa rasong manna skani aro onggra- 
maigipa mitelanirangko manna skanirangba 
onga. 

13. Gisikni dingani gri, biap ontitiba namgni 

gri- 

14. Aro mangrakgipa katongo kakkei pangcha- 
kani griode, apaloni mangipa tomtomani 
dikdiksanasan baiaigen, chongmotan Ango 
dongrikjaode, naa biapko bodilioba, an- 
tangko nambatatna manjawa. 

15. Maina asel sokon naa uko rachakode, jeko 
gelaha una bate namjabatako mangen. 

Katongni rongtalatako aw salgioni senganiko 
manna biani. 

16. (Sninggipa) : O Isol, rongtalgipa Gisikni 
kasaachi angko mangrakatbo. 

17. Gisikni bil barirorona aro angni katong pi- 
lak choligijagipa sinteaoni aro simbraaoni 
jokna onbo. Pilak onggramaigipa ba gam- 
chatgijagipa bosturangko amani angko sal- 
jachina. Indiba pilakkon aro uarangmung 
antangkoba gimagni ine channa onbo, maina 
ia salni ningo gimagijagipa mamungba gri, 
indiba pilakan aari aro gisikni sinteani 
ongaia (Eccl. 1 ; 14). 

18. Indaken chanchigipa beben gisik gnanggipa 
onga. 

19. O Gitel salgioni gisik senganiko angna onbo, 
jcdakode pilakna bate anga Nangko amna 
aro manna sikgen; pilakna bate nangkosa 
gamchatnikgen aro kasagen aro gipin ong- 
giminrangko Nangni sengani tik kaahra gita 
changen. 

20. Mitelmikgipako gisik gnange gelna aro angko 
jegipako chakchikna angko onbo. 

21. Maina ian dala gisik gnangani onga, chong- 
motan kattarangni gamanichi ilengata man- 
jana aro mitelmikgipa buga raniko kna- 
chakna nangjana, maina indaken kenchak- 
ani gri reangkuna manna gita rama bak- 
ronga. 

Odhai 28 


MITAKGIPA SRERANG 

1. (Gitel) : Ang'de, saoba saoba nangko nam- 
nikjaode aro nangni gimin kragija aganode, 
gisik sanabe. 

2. Naa antangan namjabata aro darangba 
nangna bate bilgribatgipa gri ine chanchina 
nanga. 

3. Gisikchi reruraodc, ramrani kattarangiia 
simsakbrejawa. 

4. Aseini somoio jrip donge Angona anpilode 
aro mandeni bichal kaana jajrenggija dong- 
ode, ian chongipa gisik gnange dakani kam 
ongja. 

5. Nangni tomtomani mandeskarangni aga- 
nanio pangchakjachina. 

6. Maina uamang mitele ba mitake nangni 
gimin aganoba, naa sakgipin mande ongja. 

7. Chongmotgipa tomtomani aro chongmot- 
gipa rasong bao ? 

8. Angosa; ongjama ? 

9. Aro jean manderangko namnikatna amja, 
aro uamangko duk ongatna kenja, bangen 
tomtomgen. 

10. Pilak katongni sintea aro gisikni golmal, 
kragija kasaaoni aro bangbanggipa kencha- 
kaoni nabaa. 

Odhai 29 


GOLMALNI SOMOIO 
MAIKAI TSOLO MOLMOLNA NANGA 

1. (Sninggipa) : O Gitel, Naa ia dakmajoani 
aro ia dukko angona sokbana namnikahani 
gimin, jringjrotna Nangni bimunp.ko mitel- 
china. 

2. Uarangko anga gelna manja, indiba Nang 
ona anga katnapna nanga, jedakode Naa 
angko dakcliakgen aro uarang angni n:?ni- 
gnina onggcn. 

3. O Gitel. dao anga duko donga aro n!;gni 
katong chakna amja. la duk angko bilong^' 
saknaata. 

4. Aro, Kasagipa Apa, anga dao maiko agan- 
gen ? 

3. Anga indakgipa choljokgijarvrango gaakaha. 

6. Daon angko jokatbo. 

7. Indiba ianan anga ia kontaoiia sokbaaha, 
jedakode angko namen onatmanahaoa a-o 
jokatpilahaoa, Nangna rasong onggen. 

8. O Gitel, angko jokatna nangni namnikani 
ongchina. Maina anga cholgri mande onga, 
maiko dakna mana ? aro Naa gri bachi 
regen ? 

9. Daonpakoba, O Gitel, chakchikna angko 
dakchakbo. 

10. O angni Isol, angko dakchakbo aro anga 
je dukkoba chakna kenjawa. 

1 1 . Aro dao iarangni gisepo maiko agangen ? 

12. O Gitel, Nangni namnika chusokchina. 

13. Anga sinjetako aro dukko manna kraaha. 

14. lani gimin anga chakchikna nanga. Aro 
balmanduri badeangjaskal aro tomtomjaskal, 
jajrenggija chakchikna onbo. 

15. Indiba Nangni bilaksranggipa jak ia dak- 
majoako angoniko chelatna aro uni bilko 
komiatna mana, jedakode anga gitiljawa. 
Skangoba Naa, o angni Isol, angna kasa- 
chakgipa, pilnipil indaken dakaha. 

16. Aro chubatgipani jakko bodiliani (Ps. 76: 11) 
baditana angna rakbata, inditana Nangna 
nengrabata. 


Odhai 3Q 


ISOLNI DAKCHAKAKO BIBO ARO 

KASAAKO MANTAIGEN INE KADONGBO 

1 . (Gitel) ; Ang'de, Anga jajrenganirango 
kadimeataniko ongipa Gitel onga. 

2. Jensalo naa suk ongja, Angona rebabo. 

3. Bina anpilna kasindugaani asel salgionigipa 
kadimeaniko manna champengani dalbat- 
gipa asel onga. 

4. Beben gisik nange Ango molmolna skangan, 
naa banga kusinirangko ama aro apalchini- 
rango antangko ansaota. 

5. Aro iani gimin, Angasa uarang chugimikko 
ongipa ine Ango kadongjaskal, pilak apalni 
kadimeanirang namgni bangja. Aro Angna 
agre bilakbatgipa dakchakgipa ba namgniko 
kupatigipa ba baigipa ansengatgipa ma- 
mungba gri. 

6. Indiba dao mikka balwa badeangmano an 
scngpile, Angni kasachakani tengao bilak- 
taibo, maina (Gitel agana : ) Anga chugi- 
mikko taridaptainasia, chusokesa ongja, 
indiba suakpilc aro tona inanpilgija. 

7. Maiba Angna nengnikani dongama ? ba 
Anga agangipa aro chusokatgijagipa gi- 
tama ? 

8. Nangni beberaani bao ? 

9. Mangrakc kiinkimgipa ongbo. 

10. Chakchikbo aro kadongbo. Somoi ongon 
kadimeani sokbagen. 

1 1 . Sengsobo, Angna scngsobo. 

12. Rebae Anga nangko anscngatgen. 

13. Dakmajoani nangko jajrengata aro onggra- 
maigipa kenani nangko dildil ongata. 

14. Knal salni onggnirangni gimin sinteani mai 
namgni ? Dukko dukni kosako nangna ra- 
baasan. 

15. Salsani namgija salsana chuonga. (Mt. 6: 34). 

16. Knal salni onggnirangni gimin (jerang pang 
naba sokbajanaba donga) sintena ba kat- 
chana onggramaiani onga aro namgni gri. 

17. Indiba indakgipa chanchichipanirangchi 
togiako manna mandeni bewal onga aro 
uan janggini bilgriani onga aroba altuen 
bobiini jagao gaaknt; 

18. Maina Saitan nangko chongmotgipa ba 
onggijapipa asclrangchi dilsreta aro togia- 
ma ? Ba daalni onggiparangna kaiyikachi 
ba ongnigiparangna kenachi nangko bama- 
tama ? lana ua simsakja. 

19. lani gimin nangni katongko jajrengatnabe 
aro kcnatnabe. (John 14:27), 

20. Ango beberabo aro Angni kasachakanio 
pangchakbo. 

21. Anga nangoni chela ine naa chanchioba, 
Angde nangni sepangbeaon donga. 

22. Chugimik gimaaha ine naa nikon, bang- 
batako mannasinaba donga. 

23. Nangni namnika gita onggija bikpile onga 
haoba, chugimikde gimakuja. 

24. Nangni chanchia gita bichal kanabc aro 
jokna kadongani dongjaha gita je nengnik- 
anikoba (jeoniba sokbabo) rimnapna aro 
rachakna jechaknabe. 

25. Anga nangko dikdiksana maiba duko gaakna 
onode, nangko galchipaha ine chanchinabe. 

26. Maina ian salgini songnokona rama. 

27. Aro pilakan nasimangni namnika gila onga- 
na bate nengnikanirangchi nasimangko 
porika raode, ian nangna aro gipin Angni 
nokolrangna nambata. 

28. Nangni donnuc chanchianirangko Anga 
uia; giscpo kadimcani gri nangko watgaloba 
nan nangni janggi jokanina nambata in». 
Anga uia; ongjaode naa antangko ongpilgija 
chanchie chubokgipa o’\galia ine paoiu tie 
gipa onggen. 

2^). Ongiminko raangna aro ska gita onpilna 
Anga mana. 

"0. Ongimin Angni onga aro uko rapilob^ 
nangoniko Anga rasekja; maina pilak nam 
bcgipa onani aro chusokgipa boksis Ang- 
nisa. (|ak. 1:17) 

> I . Anga nangna jajrenganiko ba je ncngnik »- 
niko onoba kaonangnabc aro nangni katcng 
kadongani gri ongjachina; maina Anga bak- 
bakan saldona aro pilak balbojako katchaani 
pilatna mana. 

32. Indiba iako nangna dakon Anga kakketgipa 
aro banga mitelaniko manna kragipa onga 

53. Kraa gita chanchiode aro bebe gita niodc, 
nengnikanirangni gimin naa mamung saloba 
agre duk ongna nangja Indiba namcn kai- 


13 


195 



chana aro mitelna nanga. Batesa ian kat- 
chaanisa onga ine channa nanga, maina 
Anga nangkoba watchanggijan dukrangchi 
saknaataha. 

34. Pagipa Angna kasaaha gita, Anga nasimang- 
na kasaa (John 15:9) ine Anga Angni kasa- 
gipa sninggiparangna aganaha. Beben Anga 
uamangko agilsakni sukrangko manna ongja, 
dala dakgrikanirangko dakgrikna watataha; 
rasongko ongija, chonnikanirangko manna- 
sa; nengtakaniko ongija nengnikanirangko 
chakna; tomtomaniko ongija, chakchikanio 
banga biterangko nangna. 

35. Ang'de, ia kattarangko gisik rabo. 


Odhai 31 


DAKGIPAKO GRONGNA 
PILAK DAKGIMINRANGKO CHANCHINABF. 

1. (Sninggipa) : O Angni Gitel, ua gadangona 
sokangna, jeo darangba aro je dakgiminba 
angko champengna manjawa, anga dalbat.i 
kasaako nangkuenga. 

2. Maina maiba dakgimin angko champenga 
dipet, anga ska gita Nangona rebana raanja. 

3. Paroani gita sawa angna grangrangko ongen, 
jedakode anga bilange nengtakako mangen ? 
(Ps. 55:7) lako agangipa ska gita bilangna 
namnikachim. 

4. Isolkosan nikaigipa mikronrangna agre mai 
gipin mandena tomtombataniko ongen ? 
Aro agilsako mamungkoba manna sikgija- 
gipana bate sawa jakgitel ongbatgen ? 

5. lani gimin mande pilak dakgiminrangko 
watsrangna aro antangko nikgualsrangna 
nanga aro pilakko Dakgipako dakgiminrang 
baksa tosiisana manja ine gisikchi ninglue 
chanchina aro masina nanga. 

6. Mande pilak dakgiminrangn ^ kapakaoni 
naljokjaode, Isolonigiparangrif* simsnkna 
jokjawa. 

7. lani gimin ningtue chanchini: vapgiparang 
bangja, maina banggijasa anlangtangko gi- 
magnigipa dakgiminrangoniko aktongna uia. 

8. lako dakna dala kasaako nanga jean janggi- 
ko radona aro intangko kai>aachi sjildona 
mana. 

9. Aro mande antangko gisikchi saldojaode 
aro pilak dakgiminrangoniko naljokatjcode, 
Isol baksa nangrimsrangna amja aro jeko 
uioba aro jeko manoba, uarang gamchatja. 

10. Saoba, tona mangijagipa, gesagipa aro jring- 
jrotni namana agre maibako gamchatnikode, 
ruutana kingking ua chongipa aro aao ma- 
lame donggen. 

11. Jeba Isol ongjaode mamungba ongja aro 
indaken channa nanga. 

12. Beben, gisik gnaiigani sengako mangipa to 
roniigipa mande aro skia mangipa mandesal 
namen dingtanggrika. 

13. Krenge mandeni poraianichi mangipa skia- 
nina bate, kosakoni Isoini tengsuataoni 
mangipa skiani mingsingbata. 

14. Banga mande chanchibewalna ska, indiba 
uko manna nangchongmotgipa cholrangko 
jakkalna simsakja. 

15. laba dala champengani onga, chongmotan 
chinrang aro nikna mangipa bosturangna 
gisik ona, indiba chusoke antangtangko 
jechakna simsakja. 

16. Mai asel, mai gisik chingko dila aro jemang- 
ko toromigiparang gita niinga, maiko mik- 
songenga, iako anga uija. Maina bil gimik- 
chi aro dalbata sinteachi girnagnigipa aro 
gamchatgijagiparangna simsaka, indiba jang 
gini nangarangni gimin gisep gisepsa gisiko 
chanchia, 

17. Aiao ! Dikdiksana ningtue chachimano, ba- 
kan apalchirangko chanchimikbranga aro 
gisik nangbee chingni dakarangko porika 
raja. 

18. Chingni simsakanirang bano donga chinga 
uko sandija aro chingni kamrang kakket 
ongjaoba uarangnaba sinteja, 

19. Indiba dala chi dubiani dongaha, maina 
pilak been ongsiatako manaha (Abac. 6:12). 

20. lani asel, chingni gisikni skani ongsiatako 
manaha aro pilak, dakaniba gisik bilgri onga 
ine mesoka aro ongsiatako manchonginota. 

21. Namgipa janggi tangani bite rongtala ka- 
tongoni ongkata. 

22. Badita kamko sawa dakaJia, iako anching 
sandironga; indiba uko dakon badita nama- 
ko miksongaha, uko sandibreja. 

23. Ua bilakgipa, mane chagipa, nitogipa, chang- 
gipa, namgipa kitaprangko segipa, chang- 
gipa, git ringgipa ba sapgipa kam kagipa, 
ongama ? Iako manderang sandienga. Indi- 
ba baditana gisiko toromigipa, iani gimin 
aganrongja. 

24. Manderang mandeni apalchiko nia; kasaa 
uni gisikkosa. 

25. Uamang pilnipil guala. Kasaara togiako 
manjana Isolo kadonga. 

Odhai 32 

ANTANGKO JECHAKBO 
ARO PILAK MIKBOKAKO WATGALBO 

1 . (Gitel) : Ang’de naa antangko chusoke ra- 
chakjaocle, jakgitcl chugimikko manna amja. 

2. Sukko amgiparang aro antangtangna kasa- 
giparang kabinga mangiparang ongc; mik- 
bokgiparang aro agilsaknirangna gisik ongi- 

parang pangnaba tomtomja aro Jisu Kristoni 
gimin chanchigijagiparang antangtangni 
dongtoanikosan amgiparang onga. Uarang 
pilakan baijawa. 

3. Maina Isoloni onggijagiparang pilakan gi- 
magen. 

4. la kandikgipa aganbewalko gisik rabo : 
chugimikko watbo, unon chugimikko 
mangen. Mikbokako watbo, unon tomtom- 
aniko mangen. 

5. lako chanchibewalbo aro indake dakmana- 
haon piiakkon masigen. 

6. (Sninggipa) : Gitel, ian salsani kani ba bka- 
rangni kalakani ongja. Batesa ia kandikgipa 
aganbewal pilak toromi ongako mangopa. 

7. (Gitel) : Ang’de, chusokgipa onggiparangni 
ramako uiahaoa, anpilna l3a kadongani gri 
ongna nangja; batesa chubatako manna ka- 
dongataniko manna ba jedakeba uchi sokna 
sikna nanga. 

8. Naa antangko watgale indakgipa obostaona 
sokpile rebahaode angni geetanirangko aro 
nangna ongimin paraongni geeta kattarang- 
na gisik ongenchim. Unon anga nango kat- 
chabatgen aro nangni janggi tangani katchae 
tomtomao regen. 

9. Bangako watna nangkuenga. Uarang pilak- 
kon Angna pakwatsrangjaode, naa nangni 
biako manjawa. 

10. Ian Angni kupatiani : mane chagipa ongna 
gita, Angni waalchi rongtalatgimin sonako 
brebo (Par. 3: 18), chongmotan pilak gam- 
cliatgijarangko chonnikgipa salgionigipa 
gisik gnanganiko manbo. 

11. Pilak agilsakni gisik senganiko, mandeska- 
rangko aro antangkoba namnikatna skako 
watgalbo. 

12. Angni skiani ian : agilsakni gamchatgipa 
aro mingsinggipa bosturangni palo jerangko 
manderangni chonnika uarangko basebo. 

13. Beben, chongmotgipa salgionigipa uiani, 
gamchatgijagipa, chongipa aro gisik rana 
kragijagipa onga aro gualaia. Ua antangko 
dalnikja aro agilsakni rasongko amja. Ku- 
sikchisa banga uko mitela indiba antang- 
tangni janggi tanganichi uoni chelbea. 
Indiba ua bangana donnugimin gamchat- 
begipa mukta onga. (Mt. 13:46). 


Odhai 33 


ANCHINGNI KATONG KIMKIMJA.- 
PILAKNI KOSAKO ISOLKO MTKSONGBO 

1. (Gitel) : Ang’de, nangni dikdiksana skanio 
pangchaknabe. Uan ruutgijan dingtanggen. 

2. Janggi tanga dipet, namnikjaoba naa ding- 
tangatako mana. Daa katchaa, jamano kubo- 

SOSO daka; dao tomtoma, jamano 
dao toromna gisik nanga, jamano simf kja: 
dao bimchipa, jamano arata; dao gisik 
jrima, jamano katchaa. 

3. Indiba gisik gnanggipa aro janggini skiani- 
rangko manggipa ia dingtang dingtang ong- 
rongatgipa balwa banoni bala, iana simsak- 
ja. Indiba simsaka jedakode gisik gimikchi 
nanggipa aro nambatsranggipa miksojiga- 
niko jarikgen. 

4. In^aken ua kimkime apsan aro dingtang- 
gija ongna mana, maina indita dingtang 
dingtang aselrangni gisepo uni sronggipa 
gisikni mikron gualgija Angko nika. 

5. Aro baditana kingking gisikni mikron mik- 
songa rongtala, inditana kingking kimkim- 
bate pokpekgipa chipakorerangko batsotna 
ama. 

6. Indiba banga manderangni rongtala mik- 
songani mikron delmrua. 

7. Maina maiba kusi ongatgipa ongani sok- 
baode, bakbakan uko miktenten nia aro 
antangni sukko amronggijagipa rongtala 
mandeko nikrongbreja. 

8. Indaken changsao Jihudirang Bethaniachi, 
Marta aro Mariani nokchi rebaon Jisuko 
mangmang nina rebajaha, uamang Lazarus- 
koba nina rebaaha. (Th. 12:9) 

9. lani gimin miksongani mikronko rongtalata- 
na nanga, jedakode sronggipa aro kakket- 
gipa onggen aro pilak onganirangko wat- 
change, Angkosan nikgen. 

Odhai 34 


ISOLNA KASAGIPA PILAKNA 

BATE ARO PILAKNI KOSAKO UKOSAN 
CHATONIKBATA 

1. (Sninggipa) : lakai, angni (sol, angni chu- 
gimik. 

2. Nangna agre maiko amkugen ? aro mai kusi 
ongbataniko nangkua ? 

3. Oh ! suua aro chigipa katta ! Agilsakna aro 
agilsaknirangna kasagipana ongja, indiba 
kaltana kasagipanasa. 

4. Angni I sol, angni chugimik. 

5. Masigipana ia katta chuonga. Kasagipana 
iiko agantaitaiani sukko rabaa. 

6. Maina Naa dongode, pilakan suk onga. Naa 
dongjaode pilakan dongtoja. 

7. Naa katongko dongtoata aro dala tomtoma- 
niko aro katchaatgipa kusiniko ona. 

8. Naa pilakkon katchana aro pilakkon Nangko 
mitelna ona aro Naa dongjaode je namaba 
katchaatna manja. 

9. Suk onna aro dongtoatna gita, Nangni 
kasara dongpana nanga aro Nangni gisik 
gnanganichi suutatna nanga. 

10. Nangosa suk mangipa mandena maia uko 
suk ongatgijani donga ? 

11. Aro Nango suk mangijagipa mandena maia 
uko suk ongatskana mana ? 

12. Indiba agilsakni skia mangiparang aro 
beenni suko janggi tanggiparang nangko 
uiani gisik grisrang; maina ia agilsako ong- 
gramaianian gapa aio beenni ‘^ikanirallga 
siani on^^ 

13. Indiba jemang agilsaknirangko chonnike an) 
beentangko bamatc Nangko jarika, beben 
mandcsalrang onga; maina uamang onggra- 
maiaoni bebeona aro beenoni gisikona 
gadoa. 

14. lamangna Isol kusini onga aro dakgimin- 
rango gnang nama chugimikko antangtang- 
ko dakgipana mitele ona. 

15. Indiba Dakgipani aro dakgiminni ongipa 
suk, jringjrotni aro ongenggipa somoi kari. 
dakgijagipa aro dakgipa tengsuani apsan 
ongja aro namen dingtanggrika. 

16. Oh ! tangkamgipa tengsuani, pilak dak- 
gimin tengsuanirangna batgipa, angni ka< 
tongni dongnugimin dringko tengsuatchina. 
kosakoni sengako riprapatbo. 

17. Katchae antangko onkange Nang* baksa ma- 
gapna angni gisikko aro angni bilrangko 
rongtalatbo, kasrokatbo, chingatbo aro tang- 
chaatbo. 

18. Oh ! basako ia ansengatgipa aro nainnik- 
begipa janggi tangani sokbagen, jeo Nang- 
ni dongpaani angko okkaatgen aro pilakon, 
Naa angna chugimik onggen ? 

19. lako mankujaskal, katchaani chusokgip.i 
ongjawa. 

20. Himangai ! Angon gitcham mande tangku- 
enga. Ukon chugimik chisolo datkapkuja. 
Ua chugimik sisrangkuja. 

21. Ua angni ningon dakgrikcngkua aic' angni 
janggini songnoko tomtomna onja. 

22. Indiba Naa, Oh Gitel sagalni bilko sason 
kagipa aro uni pokpekgipa chipakorcrangko 
tomtomatgipa, chakatbo, angko dakchakbo. 

23. Dakgrikako namnikgipa manderangko bil- 
ding bildangatbo (ps. 68:31), Nangni bilchi 
uamangko bnekatbo. 

24. Anga nango molmola Nangni dala kam- 
rangko mesokbo aro Nangni jakra rasong 
manchina maina Nangna agre, O angni Gitel 
Isol, angna gipin kadongani aro katnapram 
dongja. 

Odhai 35 


I A JANGGI TANGANIO 

DAKMAJOANIRANGONI lOKNA MANJA 

1. (Gitel) : Ang'de, ia janggi tanganio ma* 
mung kenchakani gri ongna manja; indiba 
tanga dipet pangnan nangnin gisik dakgrik- 
na tarisoe dongna nanga. 

2. Naa bobilrangni jangchio onga aro uamang 
nangko samtangtangchini chadrapa. 

3. lani gimin naa chakchikani danilchi wara- 
chakjaode, ruutana kingking mata buako 
mangija ongjawa. 

4. lana agreba, angni asel pilakkon cbakchik- 
na nango miksongani griode ia dakgrikani 
dingako naa chakchikna amjawa ba rongtal- 
giparangni mukutko manpajawa. 

5. Indide naa kadonge pilak obostaon cham- 
penganirangko warachakna bilakgipa jakko 
snilna nanga. 

6. Maina chegipana mannako ona (Par. 2: 17) 
aro aratgipa banga dukrangko mana. 

7. la janggi tanganio nengtakaniko amode. 
maikai jringjrotni nengtakaniona sokang' 
gen ? 

8. Banga nengtakaniko manna onggija, banga 
chakchikanina antangko tarisobo. 

9. Chongmotgipa tomtomaniko agilsako onggi- 
ja, salgioniko ambo; manderango ba gipin 
dakgiminrango onggija, Isolonikosa. 

10. Isolna kasaani asel namnike chugimikko 
chakchikna nanga; chongmotan nengtaka- 
nirang aro dukrang, dakmajoanirang aro 
sinjetanirang, aro nenganirang, saarang, sao 
onanirang, mitakanirang, matnanganirang, 
onatanirang, kratchaatanirang. manengani- 
rang aro chonnikanirang pilakkon. 

11. larang guiiko manna dakchaka; iarang 
Kristoko jarikgipako porika raa; larang 
yalgionigipa mukutko manata. 

12. la dikdiksa nenganina jringjrotni boksis aro 
dikdiksa kratchaanina arigrigipa rasongkj 
Anga ongen. 

13. Nangni ska gita naa pangnan gisikni suk- 
rangko mangen ine naa chanchiama ? 

14. Angni Rongtalgiparangba indake manjah^, 
indiba banga sinjetanirang, rokom rokom 
dakmajoanirang aro dala sinteanirangko 
manaha. 

15. Indiba uamang pilakkon chakchikaha aro 
antangtango onggija Isolo kadongbataha, 
maina uamang uiaha je dao anchingni duk 
chakanirang rebanasigipa rasong baksa 
tosusana kraja. (Rom. 8: 18). 

16. Jeko banga mandean mikchi onge aro 
nenge kam kaoba manna nengaha, uko naa 
bakan manna skama ? 

17. Gitelo kadongbo; bilake kam kabo aro 
nangni katongko kimkimatbo (Ps. 27: 14) 
Kadongani gri ongnabe, katnabe indiba 
Isolni rasongna dondikgija been aro jang- 
giko onchakbo. 

18. Anga jaksrambee onskagen. Pilak jajrenga- 
nirango Anga nang* baksa donggen. 


Odhai 36 


BINGBANG BICHAL KANABE 

1. (Gitel) : Ang’de, nangni katong kimkimc 
Gitelo pangchakchina, aro nangni gisiko I’aa 
toromi aro dos gri onga inc sakki onodc, 
inanderangni bichal kaana kenchaknabe 

2. Indakgipa duk chakani nama aro ansaoata 
aro gisik ongipana aro antangna bate Isolu 
kadongbatgipana chaktogijani ongjawa. 

3. Banga mandean agandugaa. lani gimin 
bangan uamangna gisik nangja. 

4. Aro pilakkonde namnikatna manja. 

5. Paul Gitelo pilakkon namnikatna joton 
kaahaoba aro antangko pilakna onahaoba. 
manderangan uko bichal kaenga ine ma- 
mungkoba chanjachim. 

6. Ua antang sapa aro bil soka dipet songsulni 
skianina aro jokatanina kam kaaha, indiba 
gisep gisepo gipinrangni bichal kaako aro 
chonnikako champengna manjaha. 

7. lani gimin chugimikko uigipa Isolna ua chu- 
gimikko pakwataha aro chakchike aro gisik 
one, aganmitakgiparangko, onggramaigipa 
aro agilsaknirangko chanchigiparangko aro 
ikatang gaora dee agangiparangko wara- 
chakaha. 

8. Indiba giscp giscp, bilgrigiparang uni jrip 
dongachi jagidotako manjana gita ua agan 
chakaha. 

Signigipa niandena kenpipa naara sawa ? 
(Is. 51; 12). 

10. Ua daalo donga aro knalo uko nikjajok. 

11. Isolna ken bo aro unon manderangna ken- 
jawa. 

12. Kattarangchi ba saknaalanichi nangni ko- 
sako sawa bil mangen ? 

n. Ua nangna bate, antangkosa saknabatata 
aro ua jcba ongchina Isolni bichal kaaoni 
jokjawa. 

14. Nangni mikronrangni mikkango Isolko mik- 
songbo aro mitcng miteng innabe. 

15. Aro dao amsrangaha aro ongna amgija krat- 
chaataniko manaha ine nikode, iana koa- 
nangnabe aro chakchikgija dake nangni 
mangniko komiatnabe. Indiba salgichi nigi- 
toe Angko chanchibo, maina Anga pilak 
kratchaataoniko aro gimataaoniko jokatna 
bil donga aro sakprakprakna uni kamrang- 
ni kri onskana mana (Mt. 16: 27). 

Odhai 37 


GISIKNI JAKGITEL ONGAKO MANNA 

ANTANGKO RONGTALE JECHAKSRANGNA 
NANGA 

1. (Gitel) : Ang'de, antangko jegalbo unon 
Angko mangen. 

2. Antangna basee raani ba nanigniko amani 
nango Jongjachina, unon pangnan manda- 
pani donggen. 

3. Maina antangko jegalahaon aio anpiltai 
jahaoa, nangna dalbata kasaako ongcn. 

4. (Sninggipa) ; Gitel, basikchang anga an- 
tangko jegalgen aro mai dakarango antangko 
watgen ? 

3. (Gitel) : Pangnan je somoioba. Chongipji 
aro dalgipa dakarangoba. 

6. Anga mamungkoba watchangja. Pilakon 
jenaba kapakgija Anga nangko manna ska. 

7. Ongjaode gisiko aro kamrangoba naa an- 
tangni skako watsrangjaode, maikai naa 
Angnin aro Anga nangnin onggen ? 

8. Badita senggnang iako daka, nangnan nam- 
gni aro badita kakket onge chugimikko daka 
inditan angni kusini aro nangni mandapani 
onga. 

9. Mitamrang antangtangko jegala indiba mai- 
bana kapakkua. 

10. Maina chusoke Isolo pangchakja, iani gimin 
antangtangna nangarangko manna sintckua. 

1 1 . Mitamara abachengo, oe, chugimikko ona; 
indiba jamano ruraani bilchi antangtangni 
watgalgiminna anpiltaia. Iani gimin ontitian 
antangtangko namatroroa. 

12. Antangtangko chugimik watgaljaode nro 
salrikitan antangtangko angna boli onjaode, 
jean gri Isol baksa nangrimani dongja ba 
dongna manja, darangba rongtalgipa ka- 
tongni kakket jakgitcl onganiko ba Ang 
baksa ripeng ongani katchaaniko m-'niawa. 

13. Pilnipil Anga nangna aganaha aro daoba 
agantaienga : Antangko watgalbo. antangko 
jegalbo aro dala gisikni tomtomaniko 
mangen. 

14. Chugimikko manna chugimikko onbo. Ma- 
mungkoba amnabe, mamungkoba manpilna 
binabe. Angosa pangnan dongkambo unon 
Angko mangen. Nangni katongo naa jakgitel 
onggen aro andalanirang nangko sinjetjawa. 

15. Indakanan krengbo, bibo, manna joton kabo, 
jedakode pilak nanganirangko gale nagande 
onge Jisuko jarikgen aro antangna sigen 
indiba jringjrotna Angna tanggen. 

16. Unon pilak onggramaigipa chanchianirang, 
namgijagipa jajrenganirang aro nanggijagipa 
sinteanirang gimagen. 

17. Unon dugagipa kenaniba nangko walgen 
aro agrepilgipa mikbokani gimagen. 


14 

Odhai 38 


APALNIRANGO KRAE ANTANGKO 

SASON KAANI ARO KENCHAKANIRANGO 
ISOLONA KATNAPANI 

1. (Gitel) : Ang’de, gisik nangne miksonge 
krengna nanga, je pilak biaprango, kani- 
rango ba apalni kamrango, nangni gisik 
draatako mangija antangni nokgipa ongbo; 
naa pilak onganirangni ningo onggija, nok- 
gipa ongbo jedakode naa nokol ba tangkana 
kam kagipa onggija, nangni dakaraugni 
kosako bil mangipa aro gitel onggen; IsoJni 
dedrangni jakgitel onganina aro uko inan- 
rikanina, jakgitelgipa mande aro kakketgipa 
Hibru mande gita ongbo. Uamang dao onga 
obostarangko niondapc, jringjrotnirangko 
chanchia Uamang jakasini mikronchi ba- 
tangenggiparangko aro jakrani mikronchi 
salgirangko nia. Uamang agilsaknirangchi 
salbakako manna antangtangko onja indiba 
Isoini dongimin aro chubatsranggipa Dak- 
gipani miksonga gita, antangtangni nang- 
aniko chusokatna uarangko jakkala. An- 
tangni dakarango Ua mamungkoba bilding 
bildang dake donja. 

2. Uandake je aseloba naa nikna mangipanasa 
gisik nanggija, aro beenni mikronchisa 
nigija ba knagija, indiba je onganioba naa 

bakan Mose gita Isol baksa agangrikna 
tambuo napode, gisep gisep Isolni agan- 
chakako knagen aro banga dao ongenggi- 
parangni aro onggnigiparangni gimin kupa- 
tianiko mangen. 

2. Maina Mose pilak jajarango aro uigijarango 
kupatianiko manna, pangnan tambuo nap- 
rongachim aro manderangni kamikkenata- 
rangoni aro namgijanirangoni jokna biachi 
dakchakako amachim. 

I Uandaken naaba Isolni dakchakako me*! 
mole, gisik nangbate, nangni kak'ngm 
kuturio katnapna nanga. 

5. Maina, anching poraigimin gita, )osua aio 
Israclni dedrang Gabaonatirangni togiako 
manaha; uamang pilakna skang Gileini 
aganako sandijaha; indiba knatogipa agar- 
arango pangchake, onggija kasachakani ua 
mangko dilsretaha. 


Odhai 39 


ANTANGNI DAKARANGO 
MANDE AGRE SINTENA NANGIA 

1- (Gitel) : Ang'de, nangni dakgniko pang- 
nan Angna pakwatbo. Somoi gita Anga uko 
krae matchotatgen. 

2. Angni tik kaana sengsobo aro indaken chu- 
sokatako nikgen. 

3. (Sninggipa) : O Gitel, kusi onge chugimik- 
ko anga Nangna pakwata; maina angni 
krengani ontitiba cholija. 

4. Oh anga onggnigipa aselrangna bange gisik 
onna nanggija Nangni namnikako kusi onge 
rachakna manosachim. 

5. (Gitel) : Ang’de, pilnipil mande antangni 
namnikako manna krenga, indiba uko man- 
manahaoa, uni gisik dingtanga; maina ie 
namnikanirangba baikamja; aro anching 
rningsani jamano minggipinko manna ska. 

6. lani gimin chongiparangoba antangko je- 
chakani chongipa kam ongja. 

7. Chongmotgipa mandeni nambatroroani jadil 
antangko jechakani onga aro antangko je- 
chakgipa mande, namen jakgitel aro kenani 
gri onga. 

8. Indiba gitchamgipa bobil, pilak namarangko 
champenggipa, dakmajoaoni dontongja aro 
simsakgijagipako togie uarangko rinina 
manna gita, sal wal dala jagarangko saa. 

9. Gitel agana : dakmajoao napjana gita, mik- 
rakbo aro bibo. (Mt. 24:41). 

Odhai 40 


MANDEO ANTANGNI MAMUNG 
NAMANl GRI ARO JENI GIMIN RASONG 
GHANA NANGJA 

1 . (Sninggipa) : O Gitel, mandca maia ? Nan 
una simsakara ? Aro mandeni depanica 
maia ? Naa uko nirokara ? 

2. Naa una Nangni kasaako onna gita, mandc 
maiko dakaha ? 

3. O Gitel, Naa angko watgaloba, maikai anga 
matnanggen ? Ba Naa angni biako knachak- 
jaoba, anga mai kakket aselko janapgen ? 

4. Beben anga indake chanchina aro aganna 
mana; O Gitel, anga mamungba ongja, an- 
tangoni mamung namakoba manja, indiba 
pilakkon anga cliusokja aro pangnan gima- 
srangaona reronga. 

5. Naa angko dakchakjaode, aro angni gisikko 
tengsuatjaode, anga bombom chi gitasa gisik 
nangani komia. 

b. Indiba Naa Gitel, pangnaba dingtangja aro 
jringjrotna dongkama, pangnan namgipa, 
kakketgipa aro rongtalgipa, chugimikko 
kakket gita gisik gnanganio chusokatgipa 
onga. 

7 . Anga mikkangchi reana bate kisangchi 
bitinggipa mandesa, pangnan apsan obostao 

dongkamja; maina angni kosako changsni 
dingtang dingtang somoi badeangenga. 
(Dan. 4:33). 

8. Indiba je somoio Naa namnika aro Nangni 
dakchakgipa jakko snila, obosta namkala, 
maina Naasan mandeni dakchakani gri dak- 
chakna aro mangrakatna mana, maidakode 
angni mikkang dingtangjawa aro angni ka> 
tong Nangonasa anpilgen aro tomtomaniko 
mangen. 

9. lani asel gisikni bimchipaniko manna ba 
Nangko amna nangani gimin (maina angko 
kadimeatna mangipa darangba gri), mandeni 
pilak kadimeataniko jegalna anga uigen- 
chim ! Unon anga Nangni kasachakanio 
kadongna aro gital kadimeatanio katchana 
mangenchim. 

10. Nangko mitelchina, maina changanti asel- 
rang angna namode, ian chugimik Nango- 
nisa onga. 

1 1 . Indiba anga Nangni mikkango onggramaia- 
nisa, batesa tangbingbanggipa aro bilgrigipa 
mande. 

12. Anga mai aselni gimin rasong chana mana 
ba maina dalnikaniko ama ? 

13. Maiba ongani giminma ? Ian namen jarani 
kam. 

14. Beben onggramaigipa rasong sabisi, dalbe- 
gipa gaora deani onga maina chongmotgipa 

rasongoni anpilata aro salgionigipa kasaako 
raseka. 

15. Antangko namnikatgipa mandeko Naa nam- 
nikja. Ua mande mitelaniko mikbokachi, 
chongmotgipa gunrangko gimaata. 

16. Indiba chongmotgipa rasong aro rongtala 
katchaani, antango ongja, Nangosa; antang- 
ni guno ongija, Nangni bimungosa aro je 
dakgiminoba Nangni aselsa katchana. 

17. Angni bimungko ongja, Nangni bimungko 
mitelchina; angni kamko ongja, Nangni 
kamkosa dalnikchina. Aro manderangni 
mitela onanirango anga bak manpajachina. 

18. Naa angni rasong; Naa angni katongni kat- 
chaani. 

19. Nango anga rasong chagen aro pangnan ka- 
srokgen; indiba antangni bilgriana agre anga 
mamungoba rasong chajawa. (11 Kor. 12:5). 

20. fihudirang sakgipinrangni ongimin rasongko 
amchina. Anga Isolni ongimin rasongkosan 
amgen. 

21. Maina pilak manderangni rasong, pilak 
baikamgijagipa manderaani, pilak agilsakni 
chunikaniko Nangni jringjrotni rasong baksa 
tosusaode, gamchatja arogisik griani ongaia. 

22. O angni Bebe aro kasachakani, angni Isol, 
patia mangipa Sakgitamgipa Isol, Nangnasa 
mitela, bil, manderaa aro rasong jringjrotna 
chasongni chasong ongchina. 

Odhai 41 


PILAK AGILSAKNI 
MANDERAAKO GAMCHATNIKNA 
NANGJA 

1. (Gitel) : Ang’de, sakgipinrangko mandcraa 
aro chuata, indiba nangkode chonnika, aro 
onata ine nikoba, duk mannabe. 

2. Nangni katongko Angona salgichi dedobo 
aro agilsako manderangni chonnikanina duk 
ongjawa. 

3. (Sninggipa) : O Gitel, chinga mikgri onga 
aro bakan onggramaigiparang chingko 
brangata. 

4. Kakket anga nipilode je dakgiminba tnamung 
saloba angko onia dakkuja. 

5. lani gimin kakket dake Nangko matnange 
aganna manja. 

6. Indiba pilnipil aro bilonge anga Nangna 
pap dakahani gimin, pilak dakgiminrang 
krae angko dinga. 

7. Indide anga kratchaatako aro chonnikako 
manna kraa. Indiba Nangna mitela, mande- 
raa, bil aro rasong ongchina. 

8. Aro antangko tarijaode, jedakode anga pilak 
dakgiminrangni chonnikako aro watgalako 
aro mamungba onggijako namnikgen, angni 

katong tomtomjawa aro mangrakjawa aro 
angni gisik tengsuako aro Nang’ baksa 
chusoke nangrimaniko manjawa. 

ANCHINGNI TOTOMANI MANDERANGO 
PANGCHAKJACHINA 

1 . (Gitel) : Ang’de naa sakoba namnikani gi- 
min ba un baksa dongna skani gimin ua 
mandeon nangni toratonianina pangchakodc, 
naa kabinga mangipa aro tik grigipa mande 
onggen. 

2. fndiba naa pangnan tanggipa aro dongka- 
maigipa Bebeona katnapode, nangni ripeng 
nangko watoba ba sioba naa kaa bejawa. 

'5. Nangni ripengna kasaani Ango pangchakna 
nanga aro Angni aselni giminsa ia rigilsako 
nangni namgipa aro namnikbegipa ripengna 
kasana nanga. 

4. Ang’ gri ripeng ongani gamchatja aro 
baikamja aro nangrimani Angoni ongjacde, 
chongmotgipa aro rongtalgipa kasaani ongja. 

5. Nangni indakgipa namnikgipa ripengrangna 
kasaani sia gita ongna nanga, maikai naa 
ripeng gri tangna namnikgen. 

6. Mande baditana agilsakni pilak kadimeata 
oni chelanga, inditana Isol baksa nangrima. 

7. Baditana antangko gisiko onata aro gamchat- 
nikja, inditana chubate Isolona doanga. 

8. Indiba maiba namaniko antangni ine changi- 
pa, Isoini kasara uona sokbana champenga. 
Maina Rt. Gisikni kasara gisik ongipako 
pangnan ama. 

9. Naa antangko chusoke chena aro pilak dak- 
giminrangna kapakaoniko jokatna amgen- 
chimode, Anga banga kasaa gnang nangona 
rebagenchim. 

10. Naa dakgiminrangko niode, Dakgipani mik- 
kang nangna pindapa. 

1 1 . Dakgipani asel antangko pilakon chena 
skibo; unon Isolonigipa uiaona sokanggcn. 

12. )e gita chongipa ongoba, agre kasaani aro 
simsakani dongode, arigrigipa Namako man- 
na kasinata aro nangni janggi sogen. 


Odhai 43 


CHOLIGIIAGIPA AGILSAKNI UIANIKO 
GAMCHATNIKNABE 

1 . (Gitel) : Ang’de, knatogipa aro chachiptl- 
gipa manderangni agananirang nangko jing- 
jengatjachina, maina Isoini songnok kattao 
ongja, indiba gunosa pangchaka. 

(I Kor. 4:20). 

2. Angni kattarangna nachil songbo. U a rang 
katongrangko dingata aro gisikrangko teng- 
suata; gisik pilaniko rabaa aro mamanti 
kadimeatanirangko ona. 

3. Skia manbatgipa ba gisik gnangbaigipa ine 
antangko mesokna katta mingsakoba po- 
rainabe; indiba namgija dakbewalrangko 
siatna krcngbo maina ian banga masina 
nenggipa uianirangko manana bate, nangna 
cholibatgen. 

4. Bangako poraiahaoa aro uiahaoa abachengao- 
na naa sokangpilna nanga. 

5. Anga mandena skianiko aro uianiko ongipa 
aro mandeni ongipa skianina bate, talbata 
masianiko chongiparangna onkipa. 

6. Jena Anga skigen, uan bakan mandesal ong- 
gen aro uni gisik namen barirorogen. 

7. Manderangoni banga skianirangko amgipa- 
rangna aro Angna dangdike onani cholko 
simsakbregijagiparangna aiao ! 

8. Somoi sokbagcn jensalo skigiparangni ski- 
gipa, Kristo, sagrerangni Gitcl pilak man- 
derangni agananirangko knagnigipa aro 
sakprakprakni gisikko porika kagnigipa, 
mikkang pagen. Unon lerusalemko tochri- 
rangchi amgen (Sof. 1:12). Andalanirango 
donnugiminrangko parakgen aro jegrikgipa 
srerang jripgen. 

Bilsi chikung skulo poraigipa mandena bate 
jringjrotni bebeni japangrangni gimin, ongi- 

pa gisikko dikdiksanon masibatatna man- 
gipa angan Ua. 

10. Anga kattarangni gamani gri, chanchiani- 
rangni golmal gri, rasongko manna skani 
gri aro jegrikani gri skia. 

11. Agilsaknirangko chonnikna, dao ongenggipa- 
rangko mitchina, baikamgiparangko amna, 
jringjrotnigiparangko gamchatnikna, mande 
raako watpakna, jagidotanirangko chak- 
chikna, pilak kadonganiko Ango donna, 
Angna agre mamungnaba kapakjachina 
aro pilakna bate sikbee Angna kasana : 
skigipa Angan. 

12. Beben saoba saoba nangrimbee Angna kasae, 
Isolni gimin skianirangko manaha aro uni 
agananirang aiao inmanpilani ongachini. 

13. Ningtuanirangko sandigija, pilakko watgala- 
nichi ua skia manbataha. 

14. Indiba Anga mitamrangna ramram aro mi- 
tamrangna dingtangmancha skianirangkc 
ona. 

15. Mitamrangna kasae chinrangchi aro meso- 
kanirangchi Anga antangko parapea aro mi 
tamrangna tengsuatako one banga ningtuani- 
rangko paraka. 

16. Kiraprangni kurang mingsasan indiba pilak- 
na apsanko skija, maina Anga gisiko bebeko 
skigipa, katongko amgipa, chanchianirangko 
masigipa, kamrangko dakatgipa, sakprak- 
prakna kraa gita suale ongipa. 

Odhai 44 


APALNIRANGMUNG MAGAPNABE 

1. (Gitcl) ; Ang’de, naa bangako uigijagipa ong- 

na aro agilsako antangko sigirain gita channa 
nanga, jena agilsak chugimik chisolo datka- 
pako manaha. 

2. Uandaken bangako nachil songgija watchang- 
na aro nangna tomtomaniko rabagiparangko 
chanchina nanga. 

3. Nangni namnikgijagiparangoni mikronrang- 
ko anpilatode aro jegrike agangrikanirang- 
chi nokol onggija, sakprakprakko ska gita 
chanchina onode, uan gamchatbata. 

4. Naa Isol baksa kakkct dake nangrimode aro 
Uni bichal kaako maniode, antangko amaha 
ine altubate rachakgen. 

5. (Sninggipa) : O Gitel, bachi sokbaaha ? 

6. Nibo : mitam agilsakni gimaana grapa; 
banggija mangnina manderang bimchipbce 
kam kaa; indiba janggini gimaaniko guala 
aro uko gisik raja. 

7. Ontiti ba raatnung namgniko ongijagipana 
gisik nanga aro namen nangchongmotgipako 
gisik nanggija watchanga, maina mande 
apalnirangna gisik nange uarango sripa aro 
bakbak gisik piljaode, kusi onge uarango 
napsrime donga. 


221 



Odhai 45 


PILAKKON BEBERANA NANGJA 
AGANANIO ALTUE GUALNA MANA 

1 . (Sninggipa) : O Gitel, jajrenganioniko angko 
chelchakbo, maina mandeni dakchakaniara 
onggramaia. (Ps. 59: 13). 

2. )eo uko mangen ine piinipil chai.chi icliim, 
bebe onganiko manjaha. 

3. Aro jeo mansrangjawa ine chanchiachim, 
uko pilepile manaha. 

4. Indide manderango kadongani onggramaia 
indiba kakketgiparangni jokatani Nango.'a, 
O Gitel. 

5. Pilak aselrango Nangko mitelchina. o Gitel 
Isol. 

6. Chinga bilgri, mangrakja; bakan guala aro 
dingtang onga. 

7. Badia mande pilakon inditanan gisik rake 
aro simsake antangko chelchakna mana je- 
dakode gisepoba maiba gualanio aro jajaa- 
nio gaakja ? 

8. Indiba Nango pangchakgipa aro sronggipa 
katongchi Nan^o amgipa, o Gitel, nengrae 
gaakjawa. 

9. Aro maibakai nengnikanio gaakoba aro jegi- 
taba uno nangstipahaoba, ruutgijan una 
jokataniko aro kadimeataniko Naa ongen: 
maina Nango kadonggipako Naa watgalja. 

10. Ripengtangni pilak sinjetanirango watgal- 
gija, bakrimpagipa kakket ripeng dongbreja. 

1 1 . Naa o Gitel, Naasan pilakon bcbesranggipa 
onga. Nangna agre sakgipin dongja. 

12. Oh ! Ua janggi jean “Angni gisik Kii:ioo 
mangraka aro pangchaka ine aganaha; be- 
bcn gisik gnanggipa ongachim.” (Rt. Agatha) 

n. Angaba indakgipa onggenchimode, manclc 
rangna kenani angko jajrengatjawachitn aro 
matgipa kattarang gisik raoatjawachitn 

14. Sawa pilakkon niksona aro sawa sokbag-.i- 
gipa namgijarangoniko chelchr:kna mana ' 

15. Niksogiminrangan pilnipil saknaatodc, mai- 
kai ranggitik sokbagipa asclrang biloagcn 
matatjawa ? 

16. Indide, mainasa antangna nambata cholrang- 
ko daksoja ? Mainasa sakgipinrango altubec 
kadongaha ? 

17. Indiba chinga manderang onga; bilgrigipa 
manderangsan onga, chingko sagrerang ine 
chanchioba aro chanoba. 

18. O Gitel, Sana rasong ongen ? Nangna agrc. 
sao beberagen ? 

19. Naa brangatgijagipa aro brangatna mangi 
jagipa Bebean onga. 

20. Piltaie "pilak manderang tolgiparang onga” 
(Ps. 116:11), bilgrigiparang, kimkimjagipa 
aro kattarangchi gualninggiparang. lani 

gimin je agananiba nachilo kakket gama 
uko bakan beberana nangja. 

21. Manderangna simsakna nanga aro noktango 
dongpagiparang raandeni bobilrang onga ine 
Naa senge mikrakatsoaha. Uandaken, saoba 
iano ba uchi donga ine aganode, beberana 
nangja. 

22. Togiako mane skia manjok, aro ian goka 
ongjachina simsakatani ongchina. 

23. Simsakbo ine saoba aganaha, simsakbo. 
Angni aganako nangni gisiko chipbo. 

24. Aro anga jrip dongoba aro agananiko para- 
katani ongja ine beberaoba, jrip dongchina 
bigipa antangan jrip dongja, indiba angko 
aro antangkoba soe chaa aro reanga. 

25. O Gitel, indakgipa goka agananirang aro 
simsakgijagipa manderangoniko angko chel- 
chakbo, jedakode anga uamangni biio jang- 
nangjawa aro mamung saloba indake gual- 
jawa. 

26. Bebegipa aro kimkimgipa kattako angni 
kusiko donbo aro togigipa sreko angoniko 
chelatbo. 

27. Jeko anga chakchikna sikja, uko je chol- 
chiba anga gelna nanga. 

28. Oh I sakgipinrangni gimin mamungkoba 
agangijani gisik nanggija, jekoba beberagi- 
jani aro uko agantaitaigijani, antangko bangi- 
janasan parakani, pangnan Nangko ka- 

tongni nirikgipako amani, je kattani gama- 
chi salwilwila mangijani, indiba chugitnik- 
ko gisiko aro apaloba Nangni ska aro nam- 
nika gita chusokchina namnikani : iarang 
baditana nama aro tomtomatgipa onga. 

29. Salgionigipa kasaako ripingna, manderangni 
nikna mangiparangko gelani, songsulni 
mitela rabagnigiparangko amgijani, indiba 
gisik nange janggi tanganiko nambatroroat- 
giparang, bimchipatgiparangko amani ; ia- 
rang tomtomaniko ona. 

30. Badita manderangna uamangni uigimin aro 
mitelbegimin gun gimaataniko rabaaha. 

31. Indiba kasara jcni gimin ia bilgrigipa janggi 
tanganio jrip dongaha, banga namgniko raba- 
ha. la janggi tangani chugimik dakmajoani 
aro dakgrikanisa onga ine agana. 


Odhai 46 


MATATGIPA KATTARANGKO KNAON 
ISOLO KADONGNA NANGA 

1. (Gitel) : Ang’de kimkim ongbo aro Ango 
kadongbo. 

2. Maina : kattarang mai ? Kattarangsan. 

3. Bangbango bila, indiba rongbrakko cha- 
matja. 


15 

4. Nangni dos dongode, antangko kusi onge 
natnatna ska ine chanchibo. Aro nango dos 
gri ine uiode, naa iako Isolna kasaani gimin 
kusi onge chakchikna ska ine chnnbo. 

3. Daona kingking naa bilonga dokako chak- 
chikna manja. Indide gisep gisep kattarang- 
ko knae naa chakchikode uan dala kam 
ongja. 

6. Aro maina indakgipa chongipa aselrang 
nangni gisikko saknaata ? Nangni chnnchia- 
ni beenni biding gita ongkuenga aro naa 
nangana bate manderangna gisik onkuenga. 

7. Maina chonnikako manna kene, nangni 
gualanirangni gimin naa matnangako nam- 
nikja aro pasikanirangko ama. 

8. Indiba gisik nangbate antangko nibo aro 
agilsakni manderang gita naa chanchikuenga 
aro gisik grigipa gita manderangku nam- 
nikatna ska ine nikgen. 

9. Maina nangni gualanirangni gimin naa ona- 
tako aro kratchaatako jegale, naa gisiko 
ongipa ongsrangja, agilsakna sikuja arc agil- 
sakko chisolo datkapkuja ine paraka. 

10. Indiba Angni kattako knachakbo aro mande- 
rangni hajalni hajal kattarangna gisik nang- 
jawa. 

11. Nibo: nangni gimin pilak chanchina man- 
gipa tole namgija kattarangko aganoba, naa 
uarangna simsakjaode aro uarangko megap 

gita gamchatnikode, uarang nangna mai 
gimaataniko rabagen ? 

12. Nangni kni dingsakoba aktetna manama ? 

13. Indiba katong ningoni gisik nanggijagipa- 
rang aro Isolko chanchijagiparang, altubee 
matnangani kattachi gisik moa. 

14. Indiba Ango kadonggipako aro antarigni 
bichal kaanio pangchakgijagipako manderang 
kenatna manjawa. 

15. Maina Anga pilak donnugiminrangko bichal 
kaa aro uia. ^ 

16. Mai ongaha, Anga uko uia. Anga onia dak- 
gipa aro onia mangipako uia. 

17. Ian Angni kusikni katta : Angan iako ong- 
china onaha, jedakode “banga katongrangni 
chanchianirangko parapegen : (Luk. 2:35). 

18. Anga dos dakgipako aro dos grigipako bichal 
kagen indiba iako aro ukoba donnugimin 
bichal kaachi porika ramanaha. 

19. Mapderangni sakki onani pilnipil tik ongja. 
Angni bichal kaani kakket onga; ua gima- 
jawa aro uko bodolijawa. 

20. Bangbatakon donue dona aro banggijanasa 
uko chusoke masina ona. Indiba gisik grigi- 
parangni nikanio kakket ongnikjaoba ma- 
mung saloba guaija aro gualna manja. 

21. lani gimin pilak miksonge tik kaanio Ango- 
na rebana nanga. Antangni chanchianio 
pangchakna nangja. 

22. Maina jekoba Isol uona watatoba, toromi- 
gipa mande jajrengja. 

23. Aro uni kosako tole saki onoba, ua simsak- 
jawa. Aro gipinrang uo dos dongja inc kraa 
gita mesokoba, ua agre katchajawa. 

24. Maina “Anga katongrang aro gisikrangko 
sandie uia aro nika aro manderang mcsoka 
gita bichal kaja” (Pat. 2:23) ine Ua chan- 
chia. 

25. Beben jeko manderang mitela, pilnipil 
Angni nikanio matnangako mannu kraa. 

26. (Sninggipa) : Gitel Isol, kakketgipa bichal 
kagipa, bilakgipa aro chakchikgipa, Naa 
manderangni bilgriako aro namgijako uia. 
Naa angni bil aro kadongani ongbo. 

27. Maina angni gisikni uiani chuongja. Angni 
uigijako Naa uia. lani gimin angko mat- 
nangode, changantian anga gisik one aro 
chakchike uko rachakna nangachim. 

28. Basikchang anga indaken dakjaha, kasapae 
angko kema kachina anga molmola aro 
bangbatako mikkangchi chakchikna gita 
Nangni kasaako ontaibo. 

29. Beben anga kakket onga ine chanchia. 
Indiba kasachakako manna angni dongnu- 
gimin gisikko warachakna angni chanchi- 
gipa kakket onganina bate, Nangni dala 
kasachakani angna nambata. 

30. Aro “anga antango mamung matnanganiko 
nikjaoba, ango matnangani gri ine aganna 
manja. (Kor. 4:4), maina Nangni kasacha- 
kani gri Nangni nikanio janggi tanggipa 
mande saksaba kakket dakgipa dongja.” 
(Ps. 142:2). 


Odhai 47 


JRINGJROTNI JANGGIKO 

MANNA fE DUKKOBA CHAKNA NANGA 

1. (Gitel) : Ang’de, Angna chakchikgipa l;am- 
rang nangko nengatjachina aro jajrengani- 
rang nangko bilgriatjachina. Indiba je 
ascloba Angni kurachakani nangko bilakat- 
china aro kadimeatchina. 

2. Anga chubanda gri aro suaksuak onskana 
ama. 

3. Naa iano route nenge kam kajawa ba duk- 
rangchi pangnan nangko sinjetjawa. 

4. Dikdiksana sengkubo aro nangni pilak 
dukrang bongen ine naa nikgen. 

5. Somoi sokbagen, jensalo je nanganiba aro 
golmalba dongjawa. 

6. Somoi baksa badeanggiparang chona aro 
kandika. 

7. Je kamkoba name dakbo; angni draka bario 
kakket onge kam kabo "Angan nangni 
mangni onggen." (Abach. 15: 1) 

8. Sebo, poraibo, ringbo, maringbo, jrip dong- 
bo, bichakbo, mandesal gita chakcbikbo. 
Jringjrotni janggiko manna iarang pilakkon 
aro dalbata dakgrikanirangko rachakna 
krara. 

9. Salsao, Gitelni donsogimin salo tomtomani 
sokbagen. 

10. Unon dao gita sal ba wal dongjawa, indiba 
jringjrotni senga, arigri chingani; kirnkim- 
gipa tomtomani aro kenchakani gri neng- 
takani onggen. 

1 1 . Unon naa : ia signigipa beenoniko sawa 
angko jokatgen ine aganjawa. (Rom. 7:24). 

12. Uandaken : Aiao anga, maina angni song- 
dongani ruutaha ine naa chrikjawa 

(Ps. 120:5). 

13. Maina siani dongjawaha; sabisigri bimang, 
sinteani gri indiba ansenggipa katdiaani aro 
namgipa. aro katchagipa kotok dongskagen. 

14. Oh ! Salgio donggipa rongtalgiparangni sik- 
repgijagipa mukutrangko aro badita ra- 
songko mane uamang katchaa, jemangkon 
changsao ia agilsako chonnikako manna 
kragipa aro tangnaba kragijagiparang ine 
chanachim, iako nikna manosachim. Beben, 
naa bakan aao tugopgenchim aro saksanin 
kosako dongana bate, pilakni ningo dongna 
basegenchim, ba ia janggi tangani ansengani 
salrangko - mikbokgija, batesa Isolni asel 
jajrengatako manna katchagenchim aro 

manderangni gisepo mamungba ongja ine 
chanako naa dalbatgipa lap onga ine chan- 
chigenchim. 

15. Oh ! ia kattarang nangna chatogcnchimode 
aro naa uarangko nangni katongo chipgen- 
chimode, naa changsamangmangba apoti 
kana pajawachim. 

16. Jringjrotni janggiko manna, pilak nengani- 
rangko rachakna nangjama ? 

17. Isoini songnokko manna ba gimautiia ram 
ram ongja. 

18. lani gimin salgichiko nigitobo. lakai Anga 
aro Ang’ baksa pilak Angni Toromigipa- 
rang. Uaraang ia agilsako namen dakgrikna 
nangaha. Dao uamang katchaa, kadimeaiako 
mana, kenchakani gri nengtakenga aro 
jringjrotna Ang’ baksa Angni pagipani song- 
noko dongkamgen. 

Odhai 48 


JRINGIROTNI SAL ARO IA JANCGI 
TANGANI JAJRENGANIRANG 

1 . (Sninggipa) : Oh ! chubatsranggipa song- 
jinmani ansengsranggipa dongram ! 

2. Oh ! Chingsranggipa jringjrotni sal, jeko 
wal andalatja aro dalbatsranggipa Bebean 
pangnan tengsuata; katcharongaui sal, pang- 
nan kenchakani gri aro pangnan bikpilat- 
gijagipa. 

3. Ua sal tengbagenchimode aro ia pilak agil- 
saknirang bongenchimode, namachim. 

4. Maina ua sal Rongtalgiparangna pangnan 
chingbce tengsua, indiba chingnn agilsako 
songgregiparangna chelaonisa, jancrao nika 
gita ongaia. 

5. Salgio songdonggiparangna ua sal badita 
katchaani; indiba Hebani branggipa dcd- 
rang ua sal dukko aro nengatako rabaa ine 
maringa. 

6. la janggi tangani salrang kandika aro namja 
dukrang aro sinteanirangchi gapa. 

7. lano mande banga paprangchi ongsiataku 
mana; uko banga mikbokanirang kabinga, 
banga kenanirang sinjeta, banga sinteani- 
rang nengata, banga uina skarang gisik 
brangata, banga onggramaigiparang nang- 
stipa, banga gualanirang dongdula, banga 
kamrang bilbeata, banga ruranirang ja- 
jrengata, sukrang bilgriata aro chaasia duk 
ongata. 

8. Oh 1 basako ia banga namgijanirang bon- 
gen ? Basako anga kragija dakbewalrangni 
nokkol ongaoni jokgen ? 

9. Basako, O Gitel, anga Nangkosan chanchi- 
gen ? Basako Nango chusoke katchagen ? 

10. Basako gisiko aro beeno pilak champengani 
gri, chongmotgipa jakgitel onganiko man- 
gen? 

11. Basako anga kimkimgipa tomtomaniko, ju- 
jagijagipa kenchakani gri tomtomaniko, 
ningo aro apaloba, pangrakgipa tomtomani- 
ko mangen ? 

12. O namgipa Jisu, basako anga Nangni mik- 
kangko nikgen ? basako Nangni songnokni 
rasongko aiao inmanpile nigen ? basako Naa 
angna chugimik onggen ? 

13. Oh ! basako anga Nang’ baksa Nangni song- 
noko, jeko Naa Nangni kasagiparangna aba- 
chengan intal tarisoaha, donggen ? 

14. Bobilrangni asongo, jeo salantian dakgrika- 
nirang aro dalbegipa gimaanirang donga, 
angko kangalgipa aro branggipa ongataha. 

15. Angni branganio angko kadimeatbo, angni 
dukko kasinatbo maina pilak angni ska 
Nangna maringa. 

16. Maina jeko agilsak angko katchaatna ona, 
chugimikan angna bal boja onga. 

17. Angni katong Nango katchana ska, indiba 
iako manskajaenga. 

18. Salgionigiparango magapna ska, indiba 
agilsaknirang aro bamgijagipa mikbokani- 
rangan angko salona. 

19. Gisikchide pilak dakgiminrangna gisik 
onna sikjachim indiba namnikjaoba, ua- 
rangna bamna beenni sika angko draata. 

20. Indaken anga, rasong gri mande, antang 
baksa dakgrika aro antangna bal boja onga, 


233 



maina gisik kosakchi ato been kamachi rena 
ska. 

21. Oh ! angni gisik badita saknaa jensalo gisik 
salgionigiparangko chanchia aro joljol bimi- 
tingo banga beenni dakmajoanirang aro 
mikbokanirang sokbaa. 

22. O angni Isol, angoni chelangnabe aro 
kaonange Nangni nokkolko watgalnabe. 
(Ps. 27:9). 

23. Naa mikka riprapatode uarang katbildang- 
gen; nangni brarangko watatbo jcdakode 
bobiini pilak chalakki dakanirang btlding 
bildang onggen. (Ps. 144: 14). 

24. Angni pilak skarangkon Nangona salbakbo; 
pilak agilsaknirangko gualna angko dak- 
chakbo aro bakbakan namgijagipa chan- 
chianirangko jegalna aro chonnikna onbo. 

25. Jringjrotni Bebean, angko dakchakbo, jcda- 
kode onggramaiani angko mojimatjawa. 

26. Salgionigipa chiani rebabo aro Nangni mik- 
kangoni pilak rongtalgijani katanguhiiia. 

27. Bimitingo nangna agre minggipinko chan- 
* chia changrikiton angko keraa kabo aro 

angna kasachakbo. 

28. Maina angni gisik bingbangatako manronga 
ine anga kakketkon kurachaka. 

29. Banga changon, jeo angni been asonga ba 
chadenga, angni gisik uno dongrongja; in- 

diba jechi angni chanchianirang angko 
salanga unosa anga dongronga. 

30. Jeo angni chanchiani donga anga unon 
donga; aro jeon angni namnika bu kasaa 
donga unon angni chanchiani donga. 

31. Jean angko katchaata aro ongrongbcwal gita 
angna namnikani onga, uasa angni gisiko 
nakatbatronga. 

32. lani gitnin Naa, jringjrotni Bebean, tale 
aganaha ; “jeo nangni gam, unon nangni 
katongba donga.” (Mt. 6:21). 

33. Saigiko namnikode, salgionigiparangko cliaii- 
china namnikgen. 

34. Agilsakko namnikode, uni kusi onganirango 
katchapaa aro uni saknaarango duk ongpaa. 

35. Beenna kasaode, pilnipil becnni sukko 
chanchigen. 

36. Janggina simsakode, gisikni onganirangko 
chanchina katchaa. 

37. Maina jejeko anga namnika, uni gimin kusi 
onge anga agana aro knaa aro uni noksako 
ang’ baksa nokchi rabaa. 

38. Indiba ansenga ua mande jean Nangni asel, 
O Gitel, pilak dakgiminrangko waigala, an- 
tangni ongtelaianiko warachaka aro beenni 
mikbokanirangko gisikni dingachi chisolo 
datkapa, jedakode gisikko toratoniatenba, 
rongtale Nango bichakgen aro pilak agilsak- 
nirangko gisikoni aro beenoni chelate, sagre- 
rangni kotokrango dongpana kragen. 

Odhai 49 


JRINGJROTNI JANGGIKO 

MANNA SIKBO ARO KRENGGIPARANGNA 

ISOL BADITA BOKSISRANGKO ONGEN 
INE KURACHAKAHA CHANCHIBO 

1. (Gitel) ; Ang’de, je somoio jringjrotni kat- 
chaana skako kosakoni nango rudapaha ine 
masia, aro beenni tambuoni ongkatna ska, 
jedakode naa bodiliani gri Angni chingako 
nina mangen, nangni katongko apatatbo aro 
sikbee ia rongtalgipa chanchiataniko ra- 
chakbo. 

2. Chubatgipa Namgipana banga mitelaniko 
onbo, maina Ua nangna inditana kasae daka, 
kasachake gronga, gisikko dingata, bil 
gnange saldoa, jedakode naa antangni jri- 
machi agilsaknirangona salonako manjawa. 

3. la kasaako naa nangni chanchiachi ba 
krengachi manja, indiba salgionigipa ka- 
saani dakchakachisa aro Isolni onanichisa; 
jedakode naa nama gunrango aro dalbate 
gisik onanio barirorogen aro knasaini dak- 
grikanina antangko tarisogen aro pilak 
katongni kasaachi Ango magapna aro bim- 
chipe dangdike onna krenggen. 

4. Ang’de, pilnipil waal soa, indiba >valku gri 
walsare chadoja. 

5. Uandaken salgionigiparangko manna skachi 
mitam mitamara gisik dinga, indakoba 
beenni mikbokanioni jokja. 

6. lani gimin jeko uamang sikbee Isoio ama, 
Isolni rasongna rongtalbee dakja. 

7. Banga salon nangni skaba, jean nangni 
agana gita, inditan dala, indaken ongaia. 

8. Maina jeko nangni namgniko amani ong- 
siata, uan rongtaigipa aro chusokgipa ongja. 

9. Nangni katchaaniko aro chuongnikaniko 
aninabe, indiba Angni namnikani aro ra- 
songkosa ambo. Maina naa kakket bichal 
kaode, nangni namnika aro sikanirangna 
bate Angni tik kaako jarikchengna nanga. 

10. Anga nangni skako uia aro pilnipil nangni 
maringako knaaha. 

1 1 . Isolni dedrangni jakgitel ongani rasongo 
naaba dongpaaha ine uina naa kusi onggen. 
Salgini songnoko katchaan gape jringjrotni 
noko dongna naa katchagen. Indiba sonioi 
sokkuja; dakgrikani somoi dongkuenga jeon 
nenganirang aro porika raanirang donga. 

12. Dalbatgipa Namachi gapatna naa ska, indiba 
dao naa iako manna amja. 

13. Angan ua dalbatgipa Naraa. Isolni songnok 
sokbakujaskal, Angna sengsobo ine Gitel 
agana. 

14. Agilsako nangko porika rana aro rokom 
rokom jajrengatna nangkuenga. 

15. Gisep gisep nangna kadimeataniko ongen; 
indiba chugimikko onjawa. 

16. lani gimin kamoba aro nangni namnikgija- 
rangko chakchikaoba kadonge kengija ong- 
bo. (Deut. 31:7). 

17. Naa gital mande ongbo aro sakgipin mande 
pilbo. 

18. Naa pangnan nangni namnikgijako dakna 
aro nangni namnikako watna nanga. 

19. Jeko sakgipinrang namnika chusokgeii In- 
diba jeko naa namnika chusokjawa. 

20. Sakgipinrangni aganako knachakgen. Indiba 
nangni aganakode knachakjawa. 

21. Sakgipinrang bigen aro mangen; indiba 
nangni biako naa manjawa. 

22. Sakgipinrangko mingsinggipa ine manderang 
mitelgen. Indiba nangni gimin katta ming- 
sakoba aganjawa. 

23. Sakgipinrangna ia ba ua kamko pukwatgen; 
indiba nangkode je kamnaba cholija ine 
chanchigen. 

24. larangni gimin naa mande gita gisep gisep 
duk mangen. Indiba jrip donge chakchikode 
banga namgniko mangen. 

25. la aro gipin indakgipa kamrango badita naa 
antangko jechakna mana aro chakchikna 
mana, Gitelni kakketgipa nokkolko porika 
raani donga. 

26. Nangni namnikgijako nikna aro chakchikna 
nangon, mongsongbate nangna engtogijani 
aro choligijani kamko kana geetako manon, 
naa antangna siana agre mamung gipin chol 
dongja. 

27. Aro naa sakgipinni ningo donge pamongni 
kattana bamna jechakna paja. Uni gimin 
sakgipinni okamao reangna aro antangni 
ska chugimikko watchangna nangna raka. 

28. Indiba, Ang'de, ia krengani biteko chanchi- 
bo: bakbakan bonkamani sokbagen, naa 
dalbegipa boksisko mangen aro unoniko 
naa saknaako manjawa, indiba nangni chak- 
chikana dalsranggipa kadimeatanikosa 
mangen. 

29. Maina nangni ontisa skaniko dao nangni 
kusi onge watgalanina naa salgio nangni 
skanirangko manskagen. 

30. Beben naa jeko ska, jejeko namnika uno 
mangen. 

31. Uno nangni ska, Angni ska baksa mingsasan 
onggen. Angna agre mamung gipinko am- 
jawa. 

32. Salgio darangba nangko warach^jawa, 
darangba nangko matnangjawa, darangba 

champengjawa, mamung bingkangani dong- 
jawa, indiba jerangko namnika pilakan 
dongpatokgen aro nangni ska chugimikko 
gapatgen aro suakpile okkaatgen. 

33. Uno mangimin chonnikani palo Anga ra- 
songko onskagen, duk manahana mitelani 
barako aro bonkamgipa gadango asonga- 
hana jringjrotni singhasonko. 

34. Salgio bamani biteko, duk chakani katchaako 
nikgen aro jean sakgipinni ningo gisiko 
one dongachim, una rasongni mukutko 
stikatgen. 

35. lani gimin dao pilaknan gisik one antangko 
onatbo aro sawa iako aganaha ba geclaha, 
iana simsaknabe; indiba gisik nangbce iana 
krengbo, chongmotan pamong ongchong, 
chonbatgipa ba apsan gadango donggipa ong- 
chong, nangoniko maibako biode ba nangna 
maiba mangsongako uiatode, naa chugimik- 
ko nama ine rachakbo aro sronggipa skani- 
chi chusokatna joton kabo. 

36. Saksa iako, sakgipin uko amchina; saksa 
iani gimin aro sakgipin uni gimin rasong 
chachina, aro channa ampilgija uko mitel- 
china. Indiba naade iani gimin ba uni 
giminba rasong chagija, antangko chonnike 
Angni namnikao aro rasongo katchabo. 

37. Naa iako amna nanga, chongmotan naa 
tangoba ba sioba nango pangnan Isol rasong 
manchina. 

Odhai 50 


SIKDIKDIKGIPA MANDE ANTANGKO 
ISOLNI JAKO DONCHINA 

1. (Sninggipa) : O Gitel Isol, rongtalgipa Apa, 
dao aro jringjrotna Nangko mitelchina; 
maina nangni ska gita pilakan ongaha aro 
Nangni dakani pangnan nama. 

2. Nangni nokkol antangko ba sakgipinoba 
onggija Nangosa kasrokchina, maina Naasan 
chongmotgipa Katchaani onga. Naa angni 
kadongani aro angni mukut. Naa, o Gitel, 
angni kusi aro rasong. 

3. Krajaoba, Naa jeko onaha; una agre Nangni 
nokkolo maia dongpaa ? 

4. Jejeko Naa onaha aro dakaha, Nangnin. 

5. Pante intalan anga chol gri aro nenganiko 
mangipa (Ps. 88: 16). Gisep giscp mikchi 
ongpile angni gisik saknaa aro gisep giscp 
mikbokanirangni sinjetachi antangonikoba 
jajrengako mana. 

6. Anga tomtomani katchaako manna ska. 
Nangni dedrangni tomtomaniko bia. Naa 
uamangko Nangni kadimeatani sengao aldua. 

7. Naa tomtomaniko onode, rongtala katchaako 
rudapode, Nangni nokkolni janggi kasrok- 
anichi gapgen aro Nangna ringmiteina sim- 
sakgen. 

, Indiba Naa pilnipil watgaironga giia angko 
watgalode, Nangni nokkol Nangni geetani- 
rangni ramao darina manjawa (Ps. 1 10: 32); 
batesa kabako doke jasku demgen, maina 
uni obosta mejalo aro una skang gita ong- 
jajok. Unomiting Nangni lenten uni skoni 
kosako tengsuachim aro Nangni grangrang- 
ni ningo sokbagipa ruraanirangoniko chel- 
chakako manachim. 

Kakketgipa aro pangnan miteignigipa Apa, 
somoi sokbajok, Nangni nokkolko porika 
raani. 

Kasaako manna kragipa Apa, dao Nangni 
nokkol Nangni asel maiba dukko chakna 
krara. 

Pangnan manderaako manna kragipa Apa, 
je somoi Naa jringjrotoni sokbagcn ine 
uisoaha, sokbajok, jensalo Nangni nokkol 
gisikchi pangnan Nangon tangoba, dikdik- 
sana kamrangchi siboka. 

Uko mande mingja, onata, manderangni 
nikao mikkim gria, saknaatarang aro sin- 
teanirang uko bnekata, jedakode ua Nang’ 
baksa gital tengsuani sengao chakatpiltaigen 
aro salgio rasong chaatako mangen. 

Rongtalgipa Apa, Naa jeko tik kaaha aro 
geetaha, Nangni geeta gita ongbebeaha. 

Maina Nangni ripengna Nangni kasae onani 
ian: ia agilsako Nangna kasaani asel chang- 



anti aro jeoniba nangni ska gita ongchina, 
ua duk chakna aro jajrengna nanga. 

15. la agilsako Nangni tik kaani aro nirokani 
gri mamungba ongja. 

16. Naa angko onataha, o Gitel. Ian angna 
nama, jedakode anga Nangni niamrangko 
skie rana mangen (Ps. 119:71) aro pilak 
gisik gaora deanirangko aro kadongdugaa- 
rangko jegalgen. 

17. Kratchaani angni mikkangko ptndapaha. 
Ian angna nama jedakode manderangoniko 
onggija Nangonikosa kadimeatako amgen. 

18. Maina unoni anga Nangni ningttigipa bichal 
kaani kenna skiaha. Naa denggugipa mande 
baksa kakketgipakoba duk ongata, indiba 
pangnan krae aro kakket onganio. 

19. Nangko mitela maina naa angni paprangko 
nikchangjaha; indiba been aro gisik sintc- 
manpile saknaatee betsmitchi dokaha. 

20. Nangna agre, o Gitel, angni Isol, salgini 
jringjrotni janggirangni Oja, pilak salgini 
ningo donggiparangni gisepo mamungba 
angko nangna agre kadimeatna amja. Naa 
matata aro ansengata; Naa norokona salona 
aro saldopila. (Tob. 13:2). 

21. Nangni niam angko sason kachina aro Nang- 
ni manggot angko gisik nangatchina. 

22. lakai, kasagipa Apa, anga Nangni jako 
donga. Nangni namatgipa goldikni ningo 

anga bamgopa. Naa angni janggilko aro 
gitokko dokbo, jedakode anga angni dim- 
brenggijagipa ramako Nangni namnika gita 
srongatgen. 

23. Nangni kasaao dakronga gita, Naa angko 
toromi aro gisiko ongipa sninggipa ongat- 
bo, jedakode anga pangnan Nangni kiisio 
reruragen. 

24. Antangko aro angni pilakkon, Nangchi na- 
matako manna anga pakwata. Atchiramasa- 
chi onggija dao doke skian nambata. 

25. Naan gimikkon uia aro inandcni kalongo 
nangna donua mamungba gri. 

26. Mai onggen angna skangan naa uisoalia; aro 
darangba agilsako ongenga obostarangko 
nangna uiatna ba gisik raatna nangja. 

27. Angni silroroanina maiko nangchonginota 
aro papni marangko rongtalatna jaircnga- 
nirang badita dakchaka, naan pilakkon nia. 

28. Nangni ska aro namnika gita angko dak- 
boaha aro angni pap gapgipa janggi tang- 
aniko chonniknabe. Darangba Nang gita 
nambate ba talbate uko uija. 

29. O Gitel, uigniko uina, kasagnina kasana, 
Nangni namniksrangako mitelna, Nangni 
gamchatnikako dalnikna, Nangni nikao ong- 
sigipako mitchina angko onbo. 

30. Nikani gita ba uigijagipa manderangni aga- 
nani gita bichalkana angna onnabe; indiba 
agilsakni aro gisiknirangkoba kakket bichal 
kana aro pilakna bateba Nangni iiamnikani 
aro sikaniko pangnan amna onbo. 

31. Mandeni uiani bilrang pilnipil bichal kae 
guala. Uandaken agilsakni nikna mangipa- 
rangna kasana agilsakna kapakgiparang 
togiako mana. 

32. Maina mande mandeskako dalnikbatode, ua 
mande iani gimin maikai nambata ? 

33. Togigipa mande togigipaskako, gaora degipa 
gaora degipaskako, kana kanaskako, an- 
senggijagipa ansenggijagipaskako togia aro 
bcbeko aganna gita asel gri uko milcle 
kratchaata. 

34. Gisik ongipa Rongtalgipa Francis agana 
gita, sakantian badita Nangni nikao onga 
ugitasan aro una batja. 


Odhai 51 


DALA KAMRANGKO DAKNA MANJAODE, 
CHONGIPARANGKO DAKNA NANGA 

1 . (Gitel) ; Ang'de, naa pangnan kimkime aro 
bimchipbee antangko namatrorona aro chan- 
chibewalani chubatgipa gadango dongna 

amja. Bakapgimin ongsiani asel, gisep gisep 
namnikjaoba nenge ia gimagnigipa janggi 
tangani jrimako ripena tangonna nanga. 

2. Ia signigipa beeno donga dipet, naa katong- 
ni nenganiko aro jrimako uigen. 

3. lani gimin beeno dongmitingo pilnipil been- 
ni jrimani asel kalimna nanga, maina dong- 
dikgija gisikni krenganio aro salgionigi- 
parangko chanchibewalanio dongkamna 
amja. 

4. Unon iarang nangna namgen : chongipa aro 
ramram kamrangko dakna aro nama kam- 
rangko dake antangko gital daklaina. Kim- 
kime kadonge Angni rebaana aro kosakoni 
rebataiana sengsona. Anga nangko grong- 
taijaskal aro pilak sinteaoniko jokatjaskal, 
nangni songreako aro gisikni rancliangako 
chakchikna. 

5. Anga nenganirangko gualatna aro gisikni 
nengtakako mane kasrokatna nangna ongen. 

6. Nangni mikkango Anga Sastrorangni bak- 
rangko oprakgen, jedakode naa katongko 
apalate, Angni geetani ramarango dariangna 
abachenggen. (Ps. 119:32). 

7. Aro naa agangen : Dao anchingni duk cha- 
karangko anchingna parapegnigipa rasong 
baksa tosusana amja. (Rom. 8: 18). 

Odhai 52 


MANDE ANTANGKO 
KADIMEATANIKO MANNA KRAGIPA 

CHANGIIA, SKIE DOKAKO MANNA KRAA 
INE CHANCHICHINA 

1. (Sninggipa) ; O Gitel, anga Nangni kadi- 
meataniko aro Nangni gisiko gronganiko 
manna kraja. lani gimin Naa angko kangal 
aro saksan ongna watgalania kakket onga. 

2. Maina anga sagal gita mikchi onggenchi- 
moba, anga Nangni kadimeataniko manna 
krakujawachim. 

3. lani gimin dokako aro sastikosa manna 
kraa maina bilonge aro pilnipil Nangna duk 
onaha, banga chang namen gualaha aro 
banga kamon pap kaaha. 

4. Indide, chugimikko radime, chonbatgipa 
kadimeatanikoba manna anga kraja. 

5. Indiba Naa kasaninggipa aro kasachakgipa 
Isol, Nangni dakgiminrangni gimaako nam- 
nikja aro Nangni kasachakako rachakgipa- 
rangna Nangni kasaani suakako, mandeni 
je manna kragniko changija, mesoka. Kasa- 
pae mandeni manana bate Nangni nokkolko 
kadimeatbo. 

6. Beben Nangni kadimeatanirangan mande- 
rangni aganarang gita ongja. 

7. O Gitel, Nangni salgionigipa kadimeatani- 
ko angna ona gita, anga maiko dakaha ? 

8. Mamung namako dakaha ine anga gisik 
raenga; indiba pangnan gualninggipa aro 
gisik pilna aratgipasa ongaha. 

9. Ian kakket onga aro anga uko jechakna 
manja. 

10. Anga bikpile agangenchimode, Naa angko 
warachakgenchim aro darangba cheichak- 
jawachim. 

11. Angni paprangni ascl anga maiko manna 
kraaha ? Norok aro jringjrotni waalkosa. 

12. Beben anga je kadingstekako aro chonnika- 
koba manna kraa ine kurachaka. Anga 
Nangni toromirangni gisepo, songdongna 
kraja. 

13. Aro anga iako knana namnikjaoba, Nangni 
kasachakako altubatc manna, angni pap- 
rangni asel antangko matnanggen. 

14. Dos gnanggipa aro pilak kratchaani gapgipa 
onge anga maiko agangen ? 

15. Angni kusikoni katta mingsasan ongkalna 
mana chongmotan : O Gitel, anga gualaha, 
pap kaaha. Angna kasachakbo. Angko kema 
kapabo. 

16. Andalani aro siani jagringni asongona rcang- 
na skangan, angni dukni gimin kalimna dik- 
diksana angko onbo. (Job 10:20-21). 

17. Gisik pilchongmote antangni papiyngni asel 
antangko onatana agre dos gnanggipa nam- 
gijagipa papi mandeoniko naa maiko 
amkua ? 

18. Gisik pilchongmotanio aro katong onanio 
kema kaanina kadongani donga, jajreng- 
gipa gisik tomtoma, gimagimin kasaako man- 
pila, rebagnigipa kaonangaoniko mandcko 
chelchaka. Isol aro gisik pilgipa janggi rong- 
talgipa tomtomanio kasae gronggriktaia. 

19. Faprangna gisik ongipani skimpilani Nangna 
namnikgipa boli onga. Nangni mikkango ia 
boli chachatni bibana bate namen simila, 
O Gitel. 

20. Ian ua similgipa to onga jeko Nangni patia 
mangipa jaarango rudapatna Naa namnik- 
aha; maina Naa pangnaba anpilgipa aro 
onatgipa gisikko chonnikja. 

21. Uno bobilni mikkangoni katnapram donga. 

22. Uano jean nidikako aro ongsiatako nianaha, 
uko namata aro sugala. 


Odhai 53 


ISOLNI KASAAKO 

AGILSAKNTRANGMUNG BRINNA MANIA 

1 ■ (Gitel) : Ang’de, Angni kasaani gamchata. 
Uko ratnram bosturang aro agilsakni suk- 
rang baksa brinmalja. 

2. Uni gimin kasaani rudapako rachakna skode, 
pilak kasaako manna champenganirangko 
rikgalna nanga. 

3. Sikdikdikgipa biapko antangna seokbo; sak- 
san antangari dongna namnikbo; darangni 
agangrikaniko amnabe, batesa Isolna bame 
molmolbo, jedakode nangni gisik skimpilgen 
aro nangni katong rongtale donggen 

4. Agilsak chugimikko mamungba ongja ine 
chanbo. 

5. Isolna simsakaniko pilakni kosako donbo. 

6. Maina apsan somoio naa Angna dongdikna 
aro baikamgijagiparango katchana manja. 

7. Naa ripengskarangko aro kasaarangko wat- 
changna aro nangni janggiko pilak agilsakni 
kadimeataniko gelna nanga. 

8. Patia mangipa rongtalgipa watata Pilor 
Kristoo beberagiparango ia agilsako song- 
dongpaigiparang aro agital mandcrang gita 
antangtangko rakichina molmola. 

(I Pr. 2: 11) 

9. Oh ! Sinasio je mandean agilsako mamung 
kapakani gri, baditana kadonganiko mangcn. 

10. Indiba bilgri mande indake pilakoni jokgipa 
katongko rakina uija aro beenna gisik nang- 
gipa mande gisikni jakgitel ongako masikuja. 

11. Jeba ongchina, jean toromigipa bebe ong- 
chongmotna ska, chelao aro sambao dong- 
pagiparangkoba jechakna nanga aro pilakni 

kosako antangnan mongsongde mikrakna 
nanga. 

12. Naa antangko chusoke bamatode, altubate 
gipinrangko bamatgen. 

13. Maina antangko amani chusoke cheani onga. 

14. jean antangko bamata jedakode beenni ska- 
rang gisikna bamgen aro gisik pilakon Ang- 
na bamgen, uan antangko amchungmolgipa 
aro agilsakni gitel onga. 

15. Naa ia abri kuchotona doangna amude, man- 
desal gita abachengna aro rua jad<jo donna 
nanga, jedakode antangna aro pilak antang- 
ni aro agilsakonigipa bosturangna donnu- 
gimin aro agrepilgipa kasaako pangpikna 
aro nisiatna mangen. 

16. Ia naingijagipa cholono chongmoton antang- 
na kasadugaanio anchingni pangpikgni aro 
nisiatgni chugimik ongnasipile pangcliaka. 

17. la namgijako amahaosa aro bamatahaosa 
dala tomtomani aro kasinani donggen. 

18. Indiba banggijasa antangtangna sisrangna 
taria aro chusoke antangtangko janggilata. 
lani gimin uamang antangtango kaa mangi- 
parang onga aro gisiko kosakchi gadona 
amja. 

19. Indiba jean jakgitel onge Ang’ baksa reru- 
rana ska, pilak antangni namgija aro kragija 
mikbokanirangko bamatna nanga aro mik- 
boke je dakgiminnaba kapakna aro uo ma- 
gapna nangja. 



Odhai 54 


ONGTELAIANI ARO KASAANI 
DINGTANG DINGTANG RAMARANG 

1. (Gitel) : Ang’de, gisik nange ongtclaiani 
aro kasaani dilako nirokbo, maina iiarang- 
ni ramarang namen cholet rongret aro nikna 
nenggipa onga, maikai gisikchi reruragipa 
aro gisikni tengsuatako mangipasa jenetene 
dingtanggrikaniko uia. 

2. Beben pilakan namako ama aro antangtang- 
ni aganarango ba dakarango maiba namako 
miksonga. lani gimin banga nama ine niasi- 
srete togiako mana. 

3. Ontelaiani chalaki dake bangako sal bake 
kimala aro togia oro uni miksongani pang- 
nan antangni namgnisa. 

4. Indiba kasaara sronge reruraa aro je namgi- 
jaoniba anpila, togiako jakkalja aro pilak- 
kon rongtale Isolnasa daka; Isolosa bonkame 
nengtaka. 

5. Ongtelaiani duk manesa siako rachaka; 
sinjetako aro amako, sakgipinni ningo 
dongako aro skatang antangko onatako 
namnikja. 

6. Indiba kasara antangko jechakanina sim- 
saka, beenni skarangko warachaka, sakgi- 
pinni ningo dongna ama, amako namnika 
aro antangni jakgitel ongako jarikna sikja; 

niamni ningo dongna ska aro darangkoba 
sason kana sikja. Isolni ningo pangnan 
tangna, dongna, rerurana ska aro kasaani 
gimin pilak manderangna gisik one banina 
tarigimin onga. 

7. Ongtclaiani lapko mannasa krenga aro sak- 
gipinoni maiko mandapgen, iana simsaka. 

8. Indiba kasara mai lap aro mai sukko an- 
tangna inangen, iana simsakja; batesa maiara 
bangana namgni onggen, iako chanchia. 

9. Ongtclaiani kusi onge rasong aro mandc 
raaniko rachaka; indiba Kasaani pilak ra- 
song aro mandc raaniko Isolnasa ona. 

10. Ongtclaiani kratchana aro chonnikana kena. 
Indiba kasara Jisuni bimungni gimin saiako 
manna katchaa. (Wat. 5:41). 

1 1 . Ontclaiani kam kagijako aro beenni nengta- 
kako namnika. Indiba kasara kam gri dong- 
na manja aro kusi onge kam kaako rachaka. 

12. Ongtclaiani rokom rokom nitogipa bostii- 
rangko manna ska aro ramram aro gamchat- 
gijagiparangko mitchia. Indiba kasara ram- 
ram aro chongipa bosturangko mane kat- 
chaa, skakgiparangko chonnikja aro gitcham 
bararangko ganna jechakja. 

13. Ongtclaiani baikamgijagiparangna simsaka, 
agilsakni lapko mane katchaa, gimaanina 
duk mana, chongipa manderabregijagipa 
kattana kaonanga. 

14. Indiba kasara jringjrotgiparangna gisik 
nanga, baikamgijagiparangmung magapja 
aro gimaani dongode sinteja. Raka katla- 
rangna kaonangja, tnaina ua salgiosa an- 
tangni gam aro katchaako dona. Uiio ma- 
mungba gimaja. 

15. Ongtelaiani mikbokgipa onga aro onana 
bate manna kusi ongbata aro antangna ding- 
tangmancha manna ska. 

16. Indiba kasara toromigipa aro donnua gri- 
gipa onga; antangna amja, banggijao chuong- 
nika aro manana bate onaan kusi ongbata 
ine chana. (Wat. 20:35). 

17. Ongtelaiani dakgiminrangona, beenoiia^ ong- 
gramaianiona aro katjojoana sala. 

18. Indiba kasara Isolona aro pilak namaona 
childoa, dakgiminrangko jegala, agilsakko 
gela, beenni skarangko mitchia, reroroako 
komiata aro manderangni mikkango clia- 
dengna kratchaa. 

19. Ongtelaiani kusi onge maiba beenko an- 
saoatgipa sukko rachaka. 

20. Indiba kasara Isolosa kadimeataniko manna 
aro chubatsranggipa Namaosa, pilak nikna 
mangiparangko wate, katchana ska. 

21. Ongtelaiani antangna lap aro sukko manna 
pilak kamko daka, indin mamungkoba dak- 
ja, aro maiba dakchakaniko onode, apsan 
ba nambata dakchakaniko, mitelako ba kasa- 

chakaniko manskagen ine kadonga aro an- 
tangni dakarang aro kasae onanirangko 
bangen dalnikchina ska. 

22. Indiba kasara agilsakni lapko amja aro Isolna 
agre gipin boksisko bija aro agilsakni nanga- 
nirangoniko, jerangan jringjrotnigiparangko 
manna uko dakchaka, uarangkosan ama. 

23. Ongtelaiani banga ripengrango aro chatchi- 
rango katchaa, maharini mikkim aro chu- 
gipa atchiani gadangni gimin rasong chaa, 
bil mangiparangna chaka, mane chagipa- 
rangko lolpinikc manderaa aro u' gita cng- 
giparangko dalnika. 

24. Indiba kasara bobilrangnaba kasaa aro 
banga ripengrang dongoba gangbingja aro 
bangbata gun dongosa mikkimko aro at- 
chiani gadangko dalnika. Mane chagipana 
bate kangalko namnikbata; bil mangipana 
bate dos donggijagipana kasachakbata. tol- 
napgipana bate bebeko agangipana katchaa, 
bimchipgiparangko nambata onanirangko 
onchina aro nama gunrangchi Isolni De gita 
ongchina pangnan didia. 

25. Ongtelaiani chuonggijani aro jajrengani gi- 
min mitu mitu agana; kasara dilachonako 
nengmangija ripe-chaka. 

26. Ongtelaiani pilakkon antangona anpilata; 
antangna dakgrika aro jegrika. 

27. Indiba kasara pilakkon Isolona anpilata, 
Jeoni uarang abachengaha aro ongaha; ma- 

mung namako antangni ine chanja aro gaora 
dee kadongdugaja. Jegrikja aro antangni 
chanchiako sakgipinrangni chanchiana bate 
gamchatbatnikja, indiba pilak uianio aro 
masianio jringjrotni gisik gnangana aro 
Isolonigipa porika nianina antankko onata. 

28. Ongtelaiani donnugimin kattarangko uina 
aro gital kuborrangko knana mikboka; 
manderangni mikkango chadeiigna aio 
bangen dakc nie uina ska. Dalnikako ama 
aro jeoni rasongko aro mitelako maiigcn, 
uko dakna ska. 

29. Indiba kasara gital aro ongronggijagipa- 
rangko uina simsakja, maina ia pilakjn 
gitcham ongsiatani bite onga. Maina agilsako 
mamungba gital aro baikamgipa dongja. 

30. lani gimin kasara beenko bamatna. onggra- 
maigipa kusiniko aro gangbingako gelna, 
mi tela aro manderana kragiparangko gisik 
one donnuna aro pilak aselrangoni aro 
uianioni choligipa biteko aro Isolni mitelako 
aro manderaako amna skia. Ua antangko 
aro antangnirangko aganchakna sikja, indi- 
ba Uni kasac onanirangna Isolna mitelani 
ongchina namnika, maina Ua chugimikko 
kasaesa ona. 

31. Kasara salgionigipa ongronggija tengsuani 
aro Isolni dingtangmancha kasae onani onga, 
seokako mangiparangni dingtangmancha 
chin aro jringjrotni jokatani bondok, jean 

mandeko, agilsaknirangko wate, salgionigi- 
parangko namnikna tangdoata aro beenna 
chanchigija gisiknasa simsakata. 

32. Indide baditan ongtelaianiko bamata, indi- 
tan bangbata kasaako rudapa aro Isol uko 
grongtaina rebataie, gisiktangna simsakgipa 
mandeko Isolni noksa gita ongatroroa. 


Odhai 55 


ONGTELAIANI ONGSIANI 
ARO ISOLNI KASAANI BIL 

1 . (Sninggipa) : Gitel Isol, Naa anlang jagring 
gita aro antang gitan angko dakalia. Nangni 
kasaa dalbea aro janggi jokna nangchong- 
motgipa onga ine Naa mesokaha. Uko ang- 
na onbone, jedakode anga paprangona aro 
gimaaona salgipa angni namgijagipa ong- 
telaianiko bamatgen. 

2. Maina beentango papni niam donga ine 
anga uia. U aangni gisikni niam baksa bobil 
daka aro angni beenni bakrango donggipa 
papna bangen angko nokkol napala (Rom. 
7:23). Naa Nangni rongtalsranggipa kasaa- 
ko angni katongo rudapachi aro uko ding- 
atachi angko dakchakjaode, anga uni mik- 
bokanirangko warachakna manja. 

3. Bisa intal pangnan namgijako dakninggipa 
ongtelaianiko amna, anga Nangni kasaako, 
oe’, dala kasaako nangchongmota. 

4. Skanggipa mande Adam gualahani gimin aro 
papni asel ongsiatako manahani gimin, ia 
ongsiatani sasti pilak manderangona sokbaa- 
ha, maikai Nangni nama aro kakket dak- 
gipa ongtelaiani antangko pap aro ongsiat- 
gipa aro bilgrigipa ongtelaiani ine chana, 
maina antangari uni ska namgijaona aro 
kragijaona salbaka. 

5. Beben je chona bil dongrikaha, taprao don- 
nugimin walmisi gita onga. 

6. Ian ongtclaigipa antangari masiani bil. Uni 
namnika chugimikko chusokatna bil am- 
jaoba, ba bebeni tengsuako manjaoba ha 
kasaani skanggipa rongtalanio chugimik 
katchana manjaoba, aro dala andala dong- 
duloba, nama namgijako dingtanggiikatna 
aro kakket ba lolaniko mackgrikatna bichal 
kaani bil iino dongkua. 

7. lani gimin, o angni Isol, Nangni geera lunid, 
kakket aro rongtala onga ine uie aro pilak 
namgijako kachae aro papko gcio “angni 
gisik Isolni Niamo katchaa'’ (Rom. 7:22). 

8. Indiba masia gisikna bate beenni skarangna 
dangdike one, “anga beenchi papni niamna 
dangdike onskaa”. (Rom. 7:25). 

9. lani gimin namako dakna sikani ango donga 
dongade, indiba uko dakna anga amja. 
(Rom. 7:18). 

10. lani giminba banga salon anga banga nama> 
ko dakgen ine tik kaa, indiba angni bilgriko 

bilakatna kasara griani gimin, chona cham^ 
pengani dongon gitila aro watgala. 

11. lani giminba anga toromirangni ramako 
uioba aro chuonga gita maiko dakna nanga 
masioba, antangni ongsiani jrimachi angko 
salonani asel, chusokgipa kamrangko dakna 
amsokja. 

12. O Gitel, namako abachengna, uko dakang- 
kuna aro chusokatna, Nangni kasaako 
angna mairongpile nangchongmota. 

n. Maina ua gri anga mamungkoba dakna 
amja; indiba Nangni kasaani bilak[:tanichi, 
Nango chugimikko dakna niana. 

14. Oh ! bcben salgionigipa kasara ! Ua gri 
anchingni mangnirang mamungba ongja 
aro ongtelaiani onanirangkoba gamcl»':tnik- 
na nangja. 

15. Changani, mane chaani, nitoani, bilakaiii, 
gisik sengani, aganna sapani, Nangni kasara 
gri, Nangni mikkango, o Gitcl, maimingba 
ongjasrang. 

16. Maina namgipa aro denggiigiparangba 
ongtelaiani onanirangko mantoka. Indiba 
kasara, salgini kasaani, dingtangmancha 
seokako mangiparangna onani onga. Ua- 
mang uko mane jringjrotni janggiko manna 
kragiparang onga. 

17. la kasara inditan nama, maikai ua gri kat- 
chinike aganani boksisba, aiao iiiman^ini- 
rangko dakani bil ba je chugipa chanchi- 
bewalaniba mamungba gamchatani dongja. 

18. Beberaani aro kadonganiba aro gipin gun- 
rangba kasaani dongjaode Nangna namni- 
kani ongja. 

19. O Patia mangipa kasara ! Naa gisik kangal- 
gipako gunranchi mane chagipa ongata arc 
banga namarangko mangipako gisiko ongipa 
ongata. 

20. Rebabo, angona ongonbabo Bakbak angku 
Nangni kasachakanichi aro kadimeatanichj 
gapatbo, jedakode angni janggi gi'^ikni 
ncngani aro ranani gimin sibokjawa. 

21 O Gitcl, Nangni nikanio kasaako mangipj 
ongna anga molmola, maina ongtelaiani nam 
nika skanirangko manjaoba, angna nangni 
kasara chuonga. 

22. Ango Nangni kasara donga dipet. banga 
jajrenganirang angko sinjctoba aro dakma 
jaoba, anga namgijarangna kenjawa. 

23. la kasara angni bil onga. Ua kupatianiko 
aro dakchakaniko ona. 

24. Ua pilak bobilrangna bate bilakbata aro 
pilak mandesalrangna bate gisik sengbatJ 

25. Ua bebeko skia, niamko talata, katongko 
tengsuata, sinteako ritchengata, dukko che- 
lata, kenaniko rikgale toromi onganiko aldtia, 
mikchirangko ongkatata. 

26. Ua gri anga mai onga ? Rangipa bolcheksi 
aro choligijagipa boltong aro galnasa kraaia 

27. Indide Nangni kasara pangnan angna skang 
skang rechina aro angko jarikchina aro 

Nangni Depante Jisu Kristochi pangnan 
nama kamrangna gisik nangna angko dak- 
chakchina. Amen. 

Odhai 56 

ANCHING ANTANGTANGKO 
lECHAKNA ARO CHISOLCHI KRISTOKO 
DAKSNINGNA NANGA 

1. (Gitcl) : Ang’de, badilan naa arlangoni 
ongkatna mana, inditan Angona katnapna 
mangen. 

2. Jckai apaloniko naa mamungkoba nangnik- 
jaode lomtomaniko mana, uandakcn an- 
tangko watgalode Isol baksa gisikchi nang- 
rinina mana. 

3. Angni ska gita naa jcchakgija aro mileng 
miteng agangija antangko jechaksrangna 
skie rabo. 

4. Angko jarikbo. Angan rama, bebean aro 
janggi onga. (John 146). Rama gri, icani 
gri; bcben gri, uiani gri; janggi gri, tangani 
gri. 

5. Angan rama, Angko jarikbo. Angan kakket, 
Ango beberabo; Anga janggi. Ango ka- 
dongbo. 

6. Angan watna mangijagipa rama, dedagija- 
gipa bebe, chotchanggijagipa janggi onga. 

7. Angan srongsranggipa rama; chubatsiang- 
gipa bebe; chongmotgipa, patia raangipa 
aro dakgijagipa janggi. 

8. Naa Angni ramao reruraode, bebcko uigen 
aro bebean nangko naljokatgen aro naa 
jringjrotni janggiko mangen. 

9. Naa janggio napna skode, geetanirangko 
manibo. (Mt. 19: 17). 

10. Bebeko uina skode, Ango beberabo. 

11. Naa chusokgipa ongna skode, je gnangko 
palbo. (Mt. 19:21). 

12. Angni sninggipa ongna skode, antangko je- 
galbo. 

13. Patia mangipa janggiko manna skode, ia 
janggi tanganiko mitchinikbo. 

14. Salgio chuatako manna skode, agilsaku an- 
tangko onatbo. 

15. Ang’ baksa raja ongna skode, Angni chisolko 
ripepabo. 

16. Maina chisolni ripengrangsa katchaani aro 
chongmotgipa tengsuani janggiko mana. 

17. (Sninggipa) : O Gitel, Jisu Kristo, agilsako 
Nangni janggi tangani rakachim aro chon- 
nikako manachim. Angkoba agilsakni chon- 
nikako mane Nangko daksningna onbo. 

18. Maina “nokkol giteltangna bate dalbatja 
aro sninggipa skigipana bate dalbatja.*' 
(Mt. 10:24). 

19. Nangni nokkol Nangni janggi tangani gita 
ranta kachina, maina unosa angni jokani 
aro chongmotgipa toromi ongani donga. 

20. Jeko anga una agre poraia aro knaa, angko 
ansaoatja aro chusoke katchaatja. 

21. (Gitel) : Ang’de, naa ia pilakko poraiahani 
gimin uia. Uarangko maniode, naa patia 
mangipa onggen. 

22. “Angni geetanirangko uie uarangko manigi- 
paan, Angna kasagipa onga aro Anga una 
kasac antangko parapegen*' (Jn. 14:21) aro 
Anga uko Angni Pagipani songnoko Ang- 
baksa asongatgen. 

23. (Sninggipa) : Indide, o Gitel Jisu, Naa 
agana aro kurachaka gita, uarangko man- 
rikna angna onchina. 

24. Nangni jakoniko anga chisolko rachakaha. 
Naa angna onaha gitan, siaona kingking 
anga uko ripegen. 

25. Beben namgipa toromi mandeni janggi 
tangani chisol aro uan Salgiona rama onga. 

26. Anching abachengaha; anpilani grijok; don- 
tonganiba ongjaha. 

27. Kadongbo jongadarang, remikkangbo; lisu 
anching baksa donggen. 

28. Jisuni asel anching ia chisolko rachakaha. 
Hai chisolo kimkim dongna. 

29. Anchingni dilgipa aro resogipa anchingko 
dakchakgipaba onggen. 

30. Nibo, anchingni raja anchingna skang resoa. 
Ua anchingna warachakgen. 

31. Hai kadonge uko jarikna Darangba kena- 
nirangna tiltiljachina. Dakgrikanio kadonge 
sina tarisona hai. Aro chisoloni kate an- 
chingni rasongko dimelatjana. 


Odhai 57 


MAIBA GUALANIRANGO 

GAAKODE-MANDE AGRE KADONGANI 
GRI ONGNA NANGJA 

]. (Gitel) ; Ang’de, silroroanio banga kadi- 
meani aro toromi onganina bate, saknaanio 
chakchikako aro gisik onako Anga namnik- 
bata. 

2. Ontiti nangko miteng aganana maina naa 
kubososo daka ? 

3. Bangbate matnanggenchimoba, aaa jajrcng- 
na nangjawachim. 

4. Indiba iako dao chanchinabe. la skanggipa 
ba gital katta ongja aro naa ruute janggi 
tangode, bonkamgipaba ingjawa. 

5. Nangni ramao champengani dongkiija dipet, 
naa kasokgipa onga. 

6. Naa nama kupatianiko onna mana aro 
nangni kattarangchi sakgipinrangko ka- 
dongatna mana. 

7. Indiba ranggitik jajrengani nangoiia sok- 
baode, nango kupatiani aro kadongani bil 
dongjajok. 

8. Chongipa nengnikanirango nangni uigimin 
antangni dala bilgrianiko chanchibo. 

9. Indiba iarang nangni jokanina onga. 

10. Iarang aro indakarang sokbaode, bil mana 
dipet, uarangko katongtangoniko galbo aro 
jajrengani nangko saknaatode, nangko ga- 
lonjachina aro ruute nangatjachina. 

1 1. Aro kusi onge iako chakna manjaoba, jcda- 
keba chakchikbo. 

12. Naa chakchikna namnikjaoba ba kaonang- 
oba, chakchikkubo; aro nangna chonbjt- 
giparang jagitotatako manjana gita nangni 
kusikoni kragija kattarang ongkaljachina. 

13. la gisikni golmal bakbakan kasingen aro 
kasara rebapilo, katongni duk kalchapilgcn. 

14. Anga dongkuenga-Gitel agana. -Naa Ango 
kadongode aro gisik nange Ango niolmol- 
ode, Anga nangko dakchakna aro skangna 
bate kadimeatna tarisogimin onga. 

15. Kasrokbo aro dalbatako chakchikna an- 
tangko tarisobo. 

16. Pile pile jajrcngatako aro dakmajoako mana 
ine masioba chugimik magna ongknja. 

17. Naa mandesa, Isol ongja; beensa, sagre 
ongja. 

18. Maikai naa pangnan apsan namani gadango 
dongchana niangen ? Salgio sagre aro Eden 
bario skanggipa mande iako manjaiok, maina 
uamang ruute dongrikjajok. 

19. Anga kalimgiparangko kadongata aro tieng- 
takata aro antangtangni bilgriko masigi- 
parangko Ang’ gita ongna jakkindila. 

20. (Sninggipa) : O Gitel, bija bitchina aro bija 
birangkapna bate Nangni katta angni 
kusikna chibata. Uko mitelchina. 

21. Naa Nangni rongtala kattarangchi angko bi- 
lakatjaode, indita jajrenganirang aro sinlea- 
nirangni gisepo, anga maiko dakgenchim ? 

22. Bonkamao jokatani katnapramona sokna 
manode, je rokom aro je gita changba duk 
chakania mamungba ongsrangja. 

23. Name matchotna aro katchae ia agilsakoni 
ongkatna angko onbo. 

24. O angni Isol, angko gisik rabo aro Nangni 
songnokona kakket ramao angko dilbo. 
Amen. 


Odhai 58 


ISOLNI 

NINGTUANIRANG ARO DONNUGIMIK' 
BICHALRANGKO SANDIRIKITNA NANGfA 

1 . (Gitel) : Ang’de, Isolni ningtuanirang aro 
nikna mangijagipa bichalrangni gimin san- 
dinabe : maina ia mandeko galchipa aro 
sakgipinko indita kasaona radoa ? ba maina 
iana inditan duk ona aro sakgipinko namen 
manderaa. 

2. larang pilakan mandeni masiani bil nalsao 
onga aro je sandiani ba agangrikaniba Isolni 
bichal kaaniko cheem sandina chuongja. 

3. lani gimin je somoio bobil iako janapa ba 
mitam uina sikgipa manderang sandia, kat- 
chinikgipani kattachi aganchakbo : O Gitel 
naa kakket onga aro Nangni bichalrang 
sronggipa onga. (Ps. 118:137). 

4. Aro ua kattachi : Gitelni bichalrang bebe 
onga, uarang kakket ongsranga. (Ps. 18: 10). 

3. Angni bichalrangna kenna nanga, uarajigni 
gimin sandina nangja, maina uarang man- 
deni masiani bil nalsao onga. 

6. Uandaken toromirangni gunrangni gimin 
sandinabc aro jegriknabe: sawa toromibata ? 
ba sawa salgini songnoko dalbata ? 

7. Indakarang banga salon jegrikanirang aro 
choligijagipa susanirangko ongkatata aro 
gaora deako aro onggramaigipa rasongko 
dildoa. Unoni mikbuanirang aro kumong- 
grikjanirang nabaa, maina saoba ia Toromi- 
gipako aro saoba gipin Toromigipako gaora 
dee chuatna krenga. 

8. Indide indakarangko sandie uina sikani 
mamung bitcko rabaja, batesa Toromirang 
uarangko namnikja “maina Anga tomtoma- 
nisa, jegrikani Isol ongja,” aro ia tomtoma- 
ni chongmotgipa gisik onanio pangchakbata, 
antangko chuatanio pangchakja. 

9. Mitam namnikatanga basee ia ba ua Toro- 
migiparangko dalbate kasae jarika. Indiba 
ia namnikbatani salgioni ongja, mande 
gitasa ongaia. 

10. Anga pilak Toromirangko dakaha. Anga 
uamangna kasaako aro rasongko onaha. 

11. Anga uamang sakprakprakni gamchatako 
uia. Anga Angni kusinini patianichi iia- 
mangko jakkindilaha. 

12. Chengonin Anga seokako mangiparangko 
uisoaha. 

13. Anga uamangko agilsakoniko seokalia, ua- 
mang Angko seoksojachim. (Jn. 15:16-19). 

14. Anga kasaachi okamaha aro kasachakachi 
salbaaha. 

15. Anga uamangko banga majoarangni gisepo 
redilaha aro dintangmancha kadimcatani- 
rangko rudapaha. 

16. Anga uamangna tikkelaniko onaha. Anga 
uamangna chakchikani mukutko onaha. 

17. Anga skanggipa aro bonkamgipako uia : 
Anga tona mangijagipa kasaachi gipaka. 

18. Angko pilak Angni Rongtalgiparango mitcl- 
na nanga. Angko pilakni kosako aro Toromi 
sakprakprakko rasong chaatna aro mandc- 
rana nanga. Uamangni mangnirang dong- 
kujaoba Anga uamangko bilonge rasong 
chaataha aro sesoaha. 

19. lani gimin jean Angni chonbatgipa toromi- 
rangni saksako chonnika, dalgipakoba man- 
deraja, maina Anga chongipa aro dalgipa- 
koba dakaha. 

20. lean Toromi saksako chonnika, Aiigkoba 
aro pilak gipin salgini songnoko dongpagi- 
parangko chonnika. 

21. Uamang pilakan kasaachi kadimea mane 
saksan onga; uamangni chanchiani aro 
namnikani mingsasan aro uamang apsan 
saksa sakgipinna kasagrika. 

22. lana agre-ian namen dalbata dongkua-ua- 
mang antangtangna aro antangtangni mang- 
nirangna bate Angna kasabata. 

23. Maina uamang antangtangni kosakona 
dedoako mane aro antangtangna kasaaoni 
jokatako mane, Angna chugimik kasana aro 
Ango katchae nengtakna antangtangko on- 
kanga. 

24 Mamungba uamangko Angoni anpilatna ba 
jingjengatna manja. Jringjrotni bebean gape, 
uamango kimitna mangijagipa kasaani waal 
kama. 

25. Uni gimin gangbinggipa aro malburungrang 
gita onggipa manderang (jemang antang- 
tangni sukkosa amna uia) Rongtalgipa- 
rangni obostani gimin jegrikgija jrip dong- 
china. 

26. Uamang jringjrotni Bebeni namnika gita 
onggija, antangtangni namnika gitasa ko- 
miata aro ondapa. 

27. Banga masija, mongsongde jemang banggija 
tengsuatako mane, jenaba namgipa aro rong- 
tala katongchi kasana uirongja. 

28. Ongbewal aro mandeni dakbewal gita ripeng 
dakani gitasa iana ba uana kasagipa bang- 
engkua; uamang agilsaknirang gita salgini- 
rangkoba apsan chanchia. 

29. Indiba chusokgijagiparangni chanchianirang 
aro salgionigipa tengsuatako aro parapeako 
mangipa toromirangni masianirang aro nika- 
nirang namcn chelgrika. 

30. Indide, Ang’de, gisik rakbo; nangni uiani 
naisao onggiparangko sandirikitnabe. Indiba 
iana krengbo aro iako miksongbo, jedakode 
naa chonbatgipa ongoba, Isolni songnoko 
dongna manpagen. 

51. Aro saoba Isolni songnoko sawa rongtalbata 
ba dalbata uigenchimoba, ia uiani una mai 
namgni ? Ia uiani uko Angni mikkango an- 
tangko onatna aro Angni bimungko demilel- 
batna dakchakosa namgenchim. 

32. Antangni paprangni dalako, gunrangni bang- 
gijako aro Rongtalgiparangni namaoni an- 
tang badita chelesa donga, iarangko chan- 
chigipa mandean, sawa dalbata ba chonbata, 
uko sandigipa mandena bate Isolni nikao 
rachakna krabatgipa mande onga. 

33. Rongtalgiparangni donnugimin naniarangko 
choligijagipa sandianiko dakana bate, kasae 
uamango bie aro grape molmolode aro gisik 

one uamangni bilakgipa dakchakako biodc 
nambata. 

34. Manderang suk ongna uigenchimode aro 
choligijagipa aganarangko gelgcnehimode, 
Rongtalgiparang namen aro chusokc suk 
onggenchim. 

35. Uamang antangtangni namarango rasong 
chaja, maina uamang je namaba uamangni 
ongja, chugimik Angnisa onga ine kura- 
chaka. Anga chugimikko Angni arigrigipa 
kasaachi uamangna onaha. 

36. Uamango suakpile Isolna kasaa aro kalchaa 
gapa, maikai uamangni rasongo aro kat- 
chaanio mamungba komiani gri. 

57. Pilak rongtalgiparang baditan dalbata ra- 
songko mana, inditan gisik onbatgiparang 
onga aro Ang’ baksa nangrimbatgiparang 
aro kasabatgiparang onga. 

38. lani gimin sea gnang : uamang antanglang- 
ni mukutrangko Isolni mikkango gale dona- 
chim aro Mes bisani mikkango tuchigope 
jringjrotna tanggipako olakiachim. 

(Par. 4:9-10) 

39. Banga antangtangan chonbatgiparang baksa 
chanchapako mangen ba manjageii uigijan, 
Isolni songnoko sawa dalbata, uko sandia. 

40. Salgio chonbatgipa ongoba, dalgipa onga. 
Unon pilakan dala, maina pilakkon Isolni 
dedrang onggen aro indine okamgcn. 

41. Chonbatgipa sak hajal sa gita onggen aro 
ritchasa onggipa papi sigen. 

42. Beben sninggiparang Isolni songnoko sawa 
dalbata ine singahaon, uamang la agancha- 
kaniko manaha : Nasimang pile bisa chongi- 
parang gita ongjaode, mamung dakeba sal- 
gini songnoko napjawa. (Mat. 18:3). 

43. Uni gimin jean antangko ia chongipa bisa 
gita onata, uan Salgini songnoko dalbata. 
(Ib.) 

44. Bisarang gita antangtangko onatna jechakgi- 
parangna aiao ! Maina salgini songnokni 
ongipa doga gita uamang napna manjawa. 

45. lano kadimeataniko mangipa mane chagi- 
parangna aiao ! maina kangalgiparang 
Isolni songnoko napon uamang maame 
apalo donggen. 

46. Gisik ongiparang katchabo aro nasimang 
kangalgiparang kasrokbo, maina nasimang 
bebeo reruraode, Isolni songnok nasimang- 
nin onggen. 


Odhai 59 


ISOLOSA KADONGBO ARO PANGCHAKBO 

1. (Sninggipa) : O Gitel, ia janggi tanganio 
angni pangchakani maia ? Ba pilak salgini 
ningo nikgiparangoni angni dalbata kadi- 
meani badia ? 

2. Naa ongjama, o Gitel, angni Isoi, Jeni kasa- 
chakaniko chansokja ? 

3. Naa gri bano anga kusi ongaha ? ba nangni 
dongo basako angna namjaha ? 

4. Nangni chelao mane chagipa ongana bate, 
Nang baksa kangal ongna angna nambata. 

5. Naa donggija Salgiko manana bate, Nang 
baksa agilsako songrean nambalkua. 

6. Jeo Naa donga, unon Salgi. Jeo Naa dongja, 
unon siani aro norok dongskaa. 

7. Anga Nangko chugimik manna ska; iaiii gi 
minan anga Nangon maringa, Nangko 
okamna aro Nango molmolna nanga. 

8. Nangarango somoi gita dakchakna Nangna 
agre, o angni Isol, darangoba anga kadong- 
na manja. 

9. Naa angni kadongani aro pangchakani; 
angko kadimeatgipa aro pilakon kakket- 
sranggipa. 

10. Pilakan antangtangni mangniko ama. Naa- 
san angni jokatako aro mangniko ama aro 
pilakkon angni namgnina bikpilata. 

1 1 . Aro Naa mamanti majoanirang aro cham- 
penganirangko angna onoba, iako Naa angni 
namgnina tik kaa maina Naa Nangni seo- 
kako mangiparangko hajal sa rokom porika 
nironga. 


18 

12. Aro ango salgioni kaditneatanirangchi gapata 
gita, ia porika nianirangni gimin komikale 
Nangna kasaani aro Nangko mitelani ongna 
nangja. 

13. Indide, o Gitel, Isol, Nango anga angni 
pilak kadonganiko aro katnapramko dona. 
Nangna pilak angni jajrengani aro sinteako 
pakwata maina jeko anga Nango onggija 
nika, chugimik bilgri, kimkimgijagipa onga 
ine uia. 

14. Beben Nangni nirokani, dakchakani, bila- 
katani, kadimeatani, skiani aro warachakani 
gri, banga ripengrang angni namgnina ong- 
jaha, bil gnanggipa kasaarang dakchakna 
amja; gisik gnanggipa kupatigiparang agan* 
chakna amja; skia mangiparangni kituprang 
kadimeatja, gamchatgipa gam naljokatja 
aro dongnugimin biap chelchakna manja. 

15. Maina je pilak cholrang tomtomaniko aro 
katchaaniko ona ine nikoba, Naa dong- 
jaode, mamungba ongja aro beben katchaako 
onsrangja. 

16. Indide Naa pilak namarangni chimik, chu- 
batsranggipa janggi aro ningtua sengani 
onga aro pilakni kosako Nango kadonganian 
Nangni nokkolrangni dalbatsranggipa ka- 
dimeani onga. 

17. O angni Isol, kasachakanirangni Apa, angni 
mikronrang Nangchi anpila. Anga Nango 
pangchaka. 

18. Salgionigipa patianichi angni janggiko 
patibo, aro rongtalatbo; jedakode ua Nangni 
rongtala dongram aro Nangni jringjrotni 
rasongnl biap onggen. la Nangni mikkimni 
torom noko Nangni rajani mikronrang ma- 
mung nidikaniko nikjachina. 

19. Nangni dalbegipa kasachakani aro agan- 
sokgija namani gita angko nionpabo aro 
siani jagringni asongo brangenggipa Nangni 
kangal nokkolni bianiko knachakbo. 

20. la bongnigipa janggi tangani indita ken- 
chakanirangni giscpo Nangni kangal nok- 
kolni janggiko chelchake rakibo aro Nangni 
kasaani dilanio jringjrotni tomtomani aro 
sengani asqngona ramao uko redilangbo. 
Amen. 

Bak IV 


KRAA GITA RONGTALGIPA 
KOMMUNIONKO 
RACHAKNA DIDIANI 



Je chaaniko Anga ongen, uan Angni been onga, 
jeko Anga agilsakni tanganina ongen (John 6:51) 




>Jc 5i<; :ic 5}: 5jc >{: 5ic : :4c 5jc 5{c iic 


AGANSOANI 


1 . Kristoni katta : pilak nenggipa aro bal 
jrimgiparang Angona rebabo aro Anga na- 
simangna neiigtakaniko ongcn. (ML 11:28). 

2. }e chaaniko Anga ongen, uan Angni been 
onga, jcko Anga agilsakni tanganina ongen 
(lolin 6:51). 

3. Rabo aro chabo. Ian nasimangna onchakna- 
sigipa Angni been onga. Angko gisik ra- 
kande iako dakbo. (I Kor. 11:24). 

4. Angni beenko chagipa aro Angni anchiko 
ringgipa Ango dongkama aro Anga uo dong- 
kama. (John 6: 56). 

5. Angni nasimangna agangipa kattarangan 
gisik aro janggi onga. (John 6:63). 

Odhai 1 


MANDERABEE 

KRISTOKO RACHAKNA NANGA 

L (Sninggipa) : O Kristo, jringjrotni Kakket, 
changsano aganjahaoba aro biapsaiio seja- 
haoba, iarang Nangni kattarang onga. 

2. Uni gimin uarang Nangni kattarang aro 
kakket ongani asel, anga uarangka mitelc 
aro beberae rachakna nanga. 

3. Uaranga Nangnin aro Naa uarangko aga- 
iiaha. Uarangan angniba onga maina angni 
janggi jokanina Naa uarangko aganaha. 

4. Angni katongo kimitna amgija uarangko 
chipna, katchae anga uarangko Nangni 
kusikoniko rachaka. 

5. Chian aro kasaan gapgipa ia rinokbegipa 
kattarang angko kadongata, indiba indak- 
gipa dalbegjpa aiao inmananirangko rachak- 
na gila angni paprang angko kenjagokata 
aro angni rongtalgijagipa gisik angko cham- 
penga. 

6. Nangni chigipa kattarang angko snldoa, 
indiba angni banga dosrang angko salona. 

7. Nang’ baksa bak manpana sikode aro sigi- 
jani chaaniko chana amode, jringjrotni 

janggiko aro rasongko manna skode, Naa 
angko Nangona kadonge rebachina geeta. 

8. Naa agana : Pilak nenggipa aro bal jrimgi- 
parang Angona rebabo aro Anga nasimang- 
na nengtakaniko ongen (Mt. 11:28). 

9. O Gitel, angni Isol Nangni rongtalsrang- 
gipa beenni rengsiko chachina kangal aro 
okkrigipa mandeko okamania mairongpile 
chigipa aro kasaani katta papi mandena 
onga. 

10. Indiba, O Gitcl, Nangni sepangona reangna 
kadongdrana gita angara sawa ? 

11. Nibo : chubatsranggipa salgi Nangko chakja 
aro Naa agana : Angona rebabo. 

12. Indaken kasabee aro ripeng ongc okamani 
miksongara mai ? 

13. Pangchakna mangipa nama kamkon anga 
dakkuja ine masioba maidake sepangchi 
reangna kadonggen ? 

14. Anga pilnipil Nangni kasachakbegipa mik- 
kango pap kaahani gimin maikai Nangko 
angni noko sokachakgen ? 

15. Sagrerang aro Dala Sagrerang Nangni mik- 
kango aiao ine bame donga. Rongtalgipa- 
rang aro Toromirang tiltilpila, aro Naade 
agana : Nasimang pilakan Angona rebabo ! 

16. O Gitel, Naa aganahani giminsa, ongjaode 
sawa beberagenchim ? Naa geetahani 

giminsa, ongjaode, Nang’ sambaona reang- 
na sawa kadonggenchim ? 

17. Nibo: Noa, kakketgipa mande anlangko 
aro gipin banggija manderangko jokatna 
bilsi ritchasani gisepo ringko rikaba; indide 
angara kontasamangmang agilsakko Dak- 
gipako manderae rachakna antangko krae 
tarisona amgcnma ? 

18. Mose Nangni mingsinggipa nokkol aro ding- 
tangmancha ripeng-uno Niamni Rongpleng- 
rangko donna-sogijagipa bolchi Sundukko 
rike asol sonachi padapaha. Aro anga nam- 
sranggija papi Niamko Dongipa aro jang- 
giko ongipako maikai altue rachakna ka- 
donggen ? 

19. Solomon, Israelrangni sengbatsranggipa raja, 
Nangni bimungko mitelna bilsi snini gisepo 
nitobegipa torom nokko rikaha aro salchet- 
na ongkangani salko manic hajal sa mat- 
churangni homrangko onaha aro singga 
sikc aro inchroe tarigimin biapo kumong- 
grikani sundukko donaha. Aro anga gopal 
grigipa aro kangalbegipa mande, jean adha 
kontamangba gisik nange bina uija, inai- 
dake angni noko Nangko nokchakgen ? 
Aro changsamang adha kontaniangmang 
anga gisik nange biahaode angna namgnok- 
chim ! 

20. O angni Isol, Nangko namnikatna, uamang 
baditan joton kaaha ! 

21. Indiba aiao ! angni dakani ontitisa ? Koin- 
munionko rana antangko tarisoe banggija 
somoikosa jakkala. 

22. Gisep gisepsa anga namen gisik nanga. Aro 
banggija salosan pilak bingbangani gri. 

23. Beben angni jokatako ongipa Isolni mik- 
kango mamung kragija mikbokani uabana 
nangjawachim. Uandaken je dakgiminba 
chanchiatna nangjawachim maina anga 
sagre saksako ongja indiba sagrcian.<^ni 
Gitelko, katongtango nokchaknasienga. 

24. lana agre Gitelni Kumonggrikani sunduk 
(aro uo donggipa rongtala bosturang) aro 
Nangni Rongtalsrangipa Been (aro lini 
agansokgijagipa bil) namen dingtanggrika. 
Uandaken gipin chasongo onchakgnigipa 
bolirangko mesoksogipa Niamni bolirang 
aro chongmotgipa Nangni Beenni boll, jean 
pilak gitcham bolirangko chusokata, namen 
dingtanggrika. 

25. Indide Nangni rongtalgipa donganio anga 
maina dingchaja ? 

26. Ua rongtalgipa pagitchamrang, rajarang aro 
raja panterang aro pilak mande jinma 
Nangna dangdike onanio gisik onbec indila 
manianiko mesokaha ine nikeba, Nangni 
rongtalgipa Beenko rachakna maina angara 
simsakbate antangko tarija ? 

27. Reanggimin somoirango antangni pagitcham- 
rangna namgnirangko dakaha ine gisik rac, 
toromibegipa David raja Isolni Sundukni 
mikkango bil ama dipet chrokaha. 

28. Ua sika moani ostrorangko dakaha, ua git- 
rangko seaha aro uarangko kusi onge ring- 
china geetaha aro ua antangba Rongtalgipa 
Gisikni kasaako mane pile pile antangni 
knalko moe, katong gimikchi Isolko milcl- 
china aro salantian kurangchiba rasong 
onchina aro aganprakchina Israel mande- 
rangko skiaba. 

29. Indide Kumonggrikani Sundukni mikkango 
indita maniani aro Isolko demitelani dong- 
manahaode, Sakramentni mikkango aro 
pilakna nambatgipa Kristoni Beenko ra- 
chakanio, anga aro pilak Krislanrangan 
mairougpilc bamna aro toromi ongna 
nangachira ! 

30. Rongtalgiparangni dongsparangko ripingako 
nina banga mandcrang dingtang dingtang 
biaprangona rea aro uamangni aiao inmana 
kamrangko knana jagokpila. Uamangni dala 
torom nokrangko nia aro silk arc scnachi 
remreme dongipa grengrangko kudima. 
Aro nibo, Naa, angni Isol, Rongtalgipa- 
rangni rongtalbatgipa, manderangko Dak- 
gipa, aro sagrerangni Gitel, ang’ mikkango 
ganchio donga. 

31. Banga salon manderang uinasa aronikrong- 
gijagiparangko ninasa rea. Uni giniin nam- 
batani bite dongbreja. mongsongde jensalo 
manderang asel gri aro antangtangni pap- 
rangna skimpilchongmotgija ichi uchi kat* 
jojoa. 

32. Indiba, o angni Isol aro Mande, Kristo |isu. 
Naa ganchini Sakramento dongchongmota 
aro changrikit mande rongtale aro kasae 
Nangko rachakode, ua jringjrotni janggi 
jokani banga biterangko mana. 

33. Gisik ritchenge, uinasa sike ba kragija mik- 
boke ongja indiba chotchanggijagipa bebe- 
raani, kimkim kadongani aro chongmotgipa 
kasaani gnangesa ia Sakramentona rena 
nanga. 

34. O nikna mangijagipa Isol, agilsak saigisak- 
ko Dakgipa, mairongpile Naa chingko jak- 
kala. Nangni scokgimin manderangko. 
jemangnan Naa ia Sakramento Antangko 
onchaka, mairongpile name aro kasac Naa 
daka. 

35. Ian mandeni uisokani nalsao onga. lachin 
toromirangna katongrangko dingtangmancha 
dake salbaka aro kasaanichi dingchaata. 

36. Maina Nangni bebegipa nokkolrang, jemang 
antangtangko namatrorona pilak janggi 
tangani salrangko reatna tik kaa, pilnipil 
ia dalbegipa sakramentoniko dala kasaani 
gun aro tikkelani bilko mana. 

37. Oh ! ia Sakramentni aiao inmanpilgipa 
donnugimin kasaani, jekon Kristoo bcbera- 
giparangsan masia, indiba beberiigijagipa- 
rang aro papirangde chatote nikpaja. 

38. la Sakramento gisikni kasaako nana, gi- 
maatgimin gunrangko janggina manpila, aro 
papchi ongsiatgimin nitoani rcbapHa. 

39. Aro gisepode ia kasaanian indlt ui apala 
maikai bangbea katongni dingchaako ma- 
nani asel, gisiksan onggija, bilgi*i becnba 
bilakdapataniko mana. 

40. iani asel anching antangtangni gulk ka^i 
nani aro simsakgijani gimin duk ongna aro 
kalimna nanga, maina Kristoko nokchakna 
anchingni katongni kasaani inditan koniia. 
Jokatgnigiparangni kadongani chug»mika.o 
mangni uosa pangchaka. 

41. Beben Uasa anchingko rongtalatgipa aro 
piokgipa onga. Uasa songrcmiting somoio 
kadimeatani aro Rongtalgiparangni jiing- 
jrotni katchaani. 

42. Indide Salgio dongpagiparangko katchaat- 
gipa aro agilsak gimikko naljokc rakigipa 
ia jokatako ongipa Ningtuaniko banga gisik 
nangbrejani gimin, anching bangbatc duk 
ongna nanga. 

43. Oh ! mikgrigipa aro rakgipa mandeni 
katong, indakgipa nambegipa onaniko gam- 
chatgijagipa aro salantian uko rarongani 
gimin una simsakgijagipa. 

44. Maina ia Rongtalgipa sakramentko agilsak 
gimiko biap damsanosan onchakgenchimode 
aro kamal saksasan patigenchimode, ia 
Isolonigipa Ningtuanirangko manianio dong- 
pana, ua biapona aro ua kamalona reangna 
manderang baditan seksekgenchim ! 

45. Indiba dao kamalrang banga aro banga 
biapon Kristoko boli onenga, jedakode agil- 
sako baditan ia Rongtalgipa Boliko ona, 
inditan Isolni manderangna kasaani aro ua- 
mangko namnikani parakbatgen. 

46. Nangko mitelchina, o namgipa Jisii, jring- 
jrotni mes Nirikgipa. Naa chinga kangalna 
aro arika mangiparangna, Nangni gamchal- 
gipa anchiko ringna aro Beenko chana ona- 
ha aro Naa antang kurangchi ia aiao inman- 
nanirangko bak rengsi raanpachina oka- 
maha aro inaha : Pilak nenggipa aro bal 
jrimgiparang Angona rebabo aro Anga 
nasimangna nengtakaniko ongen. (Mt. 1 1 : 28) 


Odhai 2 


IA SAKRAMENTO 

ISOLNI KASAANIKO ARO NAMBEANIKO 
MANDENA PARAKA 

1. (Sninggipa) : O Gitel, Nangni namanio aro 
kasachakbeanio kadonge, sagipa saksa gita 
Jokatgipaona, okkrigipa aro ringna sikgipa 

gita janggini chimikona, kangal gita Salgini 
Rajaona, nokkol gita Giteltangona, dakgi- 
min jontu gita Dakgipaona, kadonga grigipa 
mande gita kasachakgipa Kadimeatgipaona 
anga rebara. 

2. Indide Nangni angona rebaania angna maisa 
ongpiljok ? (Luk. 1:43). 

3. Naa Antangko angna onna gita, anga sawa ? 

4. Papi mande anga. Nangna mikkang pana 
maikai kadonga ? Aro papi mandeona re- 
bana, Naara maikai antangko onata ? 

5. Naa Nangni nokkolko uia. Una ia kaoa niiko 
onna uo mamung namani gri ineba Naa uia. 

6. Uni gimin anga antangni bilgriako kura- 
chaka, anga Nangni jaksramaniko demitela. 
Anga Nangni namaniko ringmitela aro 
Nangni dalbea kasaaniko mitela. 

7. Angni nama gunrangni gimin ongja, indiba 
Nangni kasaani gimin Naa iako daka, jcda- 
kode anga Nangni kasaako uibatgen, bang- 
bata kasaako mangen aro antangko onata- 
niko nambate gamchatnikgen. 

8. lako Naa namnikani gimin aro indaken 
dakchina Naa geetahani gimin, Nangni 
kasachake dakania angkoba kusi ongata. 
Angni denggu ongania mamung champenga- 
ni ongjachina. 

9. O chibegipa aro kasachakbegipa Jisu. 
Nangni rongtalgipa Beenko raanina pang- 

nan rasong chaatan baksa badita manderaa- 
ko aro mitelaniko chotchanggija Nangna 
onna nanga ! Je mandeba ia Beenni dala 
mikkimko chuonga gita talatna manja. 

10. Indiba ia Sakramentko raon aro angni Gitcl- 
ona rebaon anga maiko chanchigen ? Uko 
anga kraa gita manderana amja. Indakoba 
Uko gisik nange rana ska. 

1 1 . Nangni mikkango antangko chugimik ona- 
tana bate aro jringjrotni Nangni angna 
namaniko rasong chaatanina bate angara 
maia nambata aro dakchakbatgipa chan- 
chianiko jakkalgen ? 

12. O angni Isoh anga Nangko demitcia aro 
pangnan rasong chaata. 

15. Anga antangko chonnika aro angni namgi- 
jani bangdukanio Nangna chugimik bama. 

14. Nibo, Naa rongtalgiparangni gisepo rongtal- 
batsranggipa onga. Angara papirangni kas- 
pusan. Indakoba Nangko niatna mangmang- 
ba kragijagipa ang’ gita mandena Naa an- 
tangko onata. 

15. Nibo, Naa angona rebara; ang’ baksa dong 
na ska; Nangni alaniona angko okama. 

16. Naa angna salgini chaaniko aro Sagrerangni 
nitiko chachina onna ska, chongmotan gipin 
chaani ongja, salgioni ongonbagipa Naa an- 
tangko jean agilsakko piokgipa tanggipa 
ruti onga. 

17. Unoni kasaani joka aro mairongpila kasa- 
chakani chinga. la pilak boksisrangna mai- 
dakgipa demitelani aro ringmitelaniko 
Nangna onpilna nangachim ! 

18. la Sakramentko onania mairongpile an- 
sengatgipa aro choligipa tik kaani ongaha. 
la alani, jeon Naa antangko chaani ruti 
pilate ona, mairongpile katchaani aro na- 
mani onga. 

19. O Gitcl, Nangni dakara maikai aiao inma- 
nani. Nangni bil maikai dala. Nangni Bebe- 
ko maikai agansokpilja. 

20. Maina Naa aganaha aro pilakan ongaha aro 
Nangni geetaha gita ongaha. 

21. O Gitel, angni Isol, chongmotgipa Isol aro 
mande, ontiti ruti aro chuni bimango chu- 
gimik donga aro mande Nangko chaoba Naa 
bonja. lara aiao inmanani, beberana kragipa 
aro pilak mandeni uiani nalsao onga. 

22. Naa darangkoba nanggijagipa pilaknin 
Gitcl, ia Sakramentko one ching’ baksa 
dongkamna skaha. Angni been am katong- 
ko rongtale rakibo, jedakode karchae aro 
dos gri gisikchi la aiao inmanpilgipa Ning- 
tuanirangko anga pile pile manina mangen 
aro Nangni dingtangmancha rasongna aro 
bonchanggijagipa gisik raanina lik kagimin 
aro donanggiminko angni jringjrotni joka- 
nina rana mangen. 


19 

23. O angni janggi katchabo aro ia mikchini 
akaweo donanggimin ia tona ampilgijagipa 
kadimeatani aro nambegipa boksisna Isolko 
mitclbo. 

24. Maina ia Ningtuaniko gisik rae Kristoni 
beenko rachaka changanti naa antangko 
piokani kamko daka aro pilak Kristoni 
mangnirango bak manpaa. 

26. lani gimin pangnan gisiktangko gital dak- 
taie antangko tarisona aro ia Dalgipa Jcka- 
tani Ningtuaniko gisik nangbee clianchibe- 
vvalna nanga. 

27. ye somoio naa Missa boli ona ba Missao 
dongpaa, Kristo Metra Mariani satipcna re- 
bachengani aro mande pilchengani sal gita 
ba chisolo dingdce manderangni janggi 
jokanina duk chakani aro sichakani sal gita, 
dala, gital aro katchaani dakako nika gita, 
nangna ongna nanga. 


Odhai 3 


PILNIPIL 

GITELNI MEATAMKO RAANI NAMGNI 

1 . (Sninggipa) : Nibo, anga Nangona rebaa, o 
Gitel, jedakode anga Nangni kasae onaoni- 
ko namgniko mangen aro Nangni alanio 
katchagen. Uko Naa, o Isol, Nangni nain- 
duganichi kangal mandena tarisoaha. 

2. Nibo, jeko aftga amna mana aro nanga, chu- 
gimik Nangon donga. Naa angko jokatgipa 
aro piokgipa; Naa angni kadongani aro bil, 
angni rasong aro katchaani. 

3. Uni gimin daal nangni nokkolni jangjiko 
kusi ongatbo, maina o Gitel Tisu Kristo 
angni janggiko anga Nangona dedoa 

4. Anga dao manderac aro kasae Nangko rini- 
chaksona ska. Zaccheus gita Nangni patiako 
manna aro Abrahamni deritchu saksa ine 
chanako manpana, angni nokona Nangkc 
rimbana anga sikbca. 

5. Angni janggi nangni bcenna kaoksia aro ang’ 
katong Nang’ baksa nangrimna ska 

6. Nangko angna onon angna chuonga. 

7. Maina Naa griode maniungba angko kadi- 
mcatna manja. 

8. Naa gri anga ongna manja aio Naa angko 
rakijaode anga tangna manja. 

9. Uni gimin anga Nangona rcrnrana aro 
janggini mangrakataniko manna Nangko 
rachakna nanga. Ongjaode ia salgini chaani 
gri anga raraao siboknaba donga. 

10. Maina, o kasachakbegipa Jisu, changsao 
manderangna skiprakmitingo aro mamanti 
rok mangiparangko ansengatmitingo, Naan 
aganaha : Anga uamangko okumu watatna 
sikja, maina uamang ramao siboknaba 
donga. (Mt. 15:38). 

11. lekai Naa Beberagiparangni kadimeantna 
ia Sakramento antangko donangaha, angko 
indaken jakkalbo. 

12. Maina Naa janggini chigipa chaani aro 
Nangko krae rachakgipa sakantian jringjrot 
rasongko manrikgipa aro rengsi mangipa 
onggcn. 

13. Ang’ gita jagitotninggipa aro pap dakrak- 
gipa, bilgrigipa aro sikbokninggipa man- 
dcna dongtonggija biachi, papkurachakcichi 
aro Nangni rongtalgipa beenko raachi an- 
tangko gital daktaina, rongtalatna aro ding- 
chaatna nangchongmota, jedakode ruute 
rachakgijani gimin naina miksonganiko 
gualjawa. 

14. Maina mandeni gisik pante intal namgijako 
dakninga, aro salgini samchi dakcltakani 
gri, mande namjabataona gaaka. 

15. lani gimin Rongtalgipa Kommunion namgi- 
jaoniko chclchaka aro namao mangrakata. 

16. Maina daomiting anga Kommunionko raoba 
aro missa boli onoba, pile pile .dmsakjaode 
aro gisik dingbomaiodc, ia samko ringjaode 
aro ia dalgipa dakchakaniko amjaode, mai 
ongsranggenchim ? 

17. Aro anga salantian missa boliko onna kra- 
gipa aro naraen tarisogipa ongjaoba, somoi 
gita ia salgini aiao inmananirangko rachak- 

na aro indita dala kasaani rengsiko manpana 
joton kagen. 

18. Maina ia signigipa becno donge Nangoni 
chelbeao songrcmitingo mandeni l)ebegipa 
janggi antangni Isolko pile pile gisik rae, 
toromigipa katongchi antangni kasagipako 
rachakana agre, mamung gipin kadimeata- 
niko manja. 

19. O Gitel Isol, Dakgipa, Rugipa aro pilak 
gisikrangko tangcliaatgipa, maikai Nangni 
chingna kasachakani dala ! Naa cliolgribe- 
gipa janggiona rebaa aro Nangni IsoI aro 
mande ongani chugimikchi uko okkaata. 

20. Oh ! ua mandeni gisik ansenga aro janggi 
patia mangipa onga, jean Nangko, Gitel 
aro Isolko, toromi onge rachaka aro Nangko 
rachake gisikni katchaa gapa. 

2 1 . Oh ! ua maidakgipa dala nokgipuko ra 
chaka, maidakgipa kasagipa songregipako 
soka chaka, maidakgipa kusi ongalgipa 
ripcngko nokchaka, maidakgipa kakketgipa 
dolko rima, maidakgipa nitogipa aro ming- 
singgipa jorako gipaka, jena pilak gipinna 
bate aro pilak namnikgiminrangna bate 
kasana nanga. 

22. Nangni mikkango, o angni chibegipa kasa- 
gipa, salgisak aro agilsak aro pilak uarangni 
nitoanirangan jripchina, maina pilak ua- 
rangni namani aro mitelna kragipa nitoani- 
rang Nangni kasachakanioni aro jaksrama- 



nionisa onga. Uarangoni mingsakoba Nang- 
ni arigrigipa bimungni chingani haksa tosu- 
sana amja. Uni nie masiani bonchanga gri. 
(Ps. 147:5). 


Odhai 4 


MANDERAE 

KOMMUNIONKO RAGIPARANGNA BANGA 
PATIANIRANGKO ONA 

1. (Sninggipa) : Nangni dalbegipa Sakrament- 
ko krae aro manderae rachakna kragipa 
ongna gita, o Gitel, angni Isol, Nangni nok- 
kolna suk onggipa patianirangko onscbo. 

2. Angni katongko Nangona dedobo aro sinje- 
tenggipa aratanioniko angko naljokatbo. 

3. Anga gisikchi Nangni chiako chatotna Naa 
angona rebabo aro Nangni jokataniko onbo. 
la chiani, chimiko gita, ia Sakramento chu- 
soke dongnue donga. 

4. Indakgipa aiao inmananiko masina gita 
angni mikronrangko oprakbo aro kimkime 
beberana gita angna bilko onbo. 

3. Maina uan mandeni bil ongja, Nangni 
kamsa. Uan mandeni bikotgipa ongja. 
Nangni rongtala rikgimin kamsa. 

6. Beben indakgipa aiao inmananiko, jekon 
sagrerangba uisokja, mande antangari ui- 
gipa aro masigipa darangba gri. 

7. Indide anga adumu aro tapra arigipa, kra- 
gijagipa papi, maikai indakgipa ningtugipa 
Sakramentko sandirikitna aro masina 
mangen ? 

8. O Gitel, sronggipa katongchi, kakket aro 
kimkimgipa beberaachi aro Nangni geetako 
manic, kadonge aro beberae anga Nangona 
rebaha aro beben Naa, Isol aro mande, ia 
Sakramento dongchongmota ine anga be- 
beraa. 

9. Indide ian Nangni ska : anga Nangko rana 
aro kasaani buduchi Nang' baksa magapna 
nanga. 

10. lani asel anga Nangni kasachakako bia aro 
jedakode anga Nangon chugimik ongc Nang- 
ni kasaani angon joksuakgen aro anga 
gipinoniko kadimeataniko amjawa. Nangni 
dingtangmancha kasaako onchma anga 
molmola. 

11. Maina ia chubatsranggipa aro kiabal^rang- 
gipa Sakrament janggiko aro becnko an- 
sengatgipa, pilak gisikni bilgrirangko bi- 
lakatgipa onga. la sam angni namgijaraiigko 
namata, beenni sikarangko cheka, niajoa- 
nirangko ama aro komiata, dalbala kasaako 
rudapa, gunrangko bariata, beberaako bila- 
kata, kadonganiko mangrakala aro kasaani- 
ko chingata aro bariata. 

12. O angni Isol, janggina warachakgipa, 
mandeni bilgriako bilakatgipa, aro pilak 

gisikni kadimeaniko ongipa, Nangai kasa* 
giminrangna, jemang manderae ia Sakra- 
mento raa, Naa banga namgnirangko onaha 
aro pile pile onengkua. 

13. Maina mamanti jajrenganirangon Naa 
banga kadimeaniko uamangna ona aro ua 
mangni kenjagoke akolo dongmitingo Nang- 
ni chelchakako manna kadongata. Naa 
maiba gital kasaako one uamangni gisikko 
gital ongata aro tengsuata, maikai iiamang, 
jemang Kommunionko rana skang sintec 
aro katongo ranggiparang ongachim ine 
masiaha, salgionigipa chaani aro ringani 
alduako manmano, nampilaha inc nikgen. 

14. Aro Naa jaksrame Nangni seokgiminrangko 
jakkala jedakode uamang antangtango ma- 
mung bil dongja ine masigen aro badita na> 
mako aro kasaako Nangonikosa mana ine 
bebeo kurachakgen aro parakc masigen. 

15. Maina antangaride uamang gisik kasina, 
rana aro torom gri. Indiba Nangni kasaani- 
chi gisik dinggiparang, bimchipgiparang 
aro toromigiparang ongna mana. 

16. Maina kasachakani chimikona antangko 
onate reangode, sawa unoniko ontiti chianiko 
manpajawa ? 

17. Ba sawa chingbegipa waalni sambao donge- 
ba unoniko ontiti dinganiko manpaja ? 

18. Aro Naa pangnan joksuakenggipa tipchang- 
gijagipa chimik; pangnaba chotchanggija- 
gipa kamenggipa waal. 

19. lani asel gapgipa chimikoniko salopana ba 
okkae ringpana manjaoba, salgini chidareni 
kumango anga angni kuchilrangko dongen, 
jedakode angni ranenggipa gitokko sosiat- 
pana aro chugimik rankrapjana, banggija 
tingtolrangko oppana mangeii. 

20. Aro dao anga cherubim aro Seraphim gita 
chugimik salgionagipa ongna aro cliingpana 
manjaoba, toromi ongako ripingna aro ka- 
tongtangko tarisona joton kagen, jedakode 
janggini Sakramentko antangko onatbee 
rachakanichi salgini walminchiko manpana 
amgen. 

21. O namgipa fisu, rongtalsranggipa Jokatgipa, 
Nangni nambegipa kasaachi, angni kolgap- 
gijarangko kolgapatbo. Naa pilak mandekon 
okame aganaha ; ‘Tilak nenggipa aro bal 
jrimgiparang Angona rebabo aro Anga nasi- 
mangna nengtakaniko ongen. (Mt 11:28). 

22. Bcben anga nenga aro gramchi ongkate 
angni katongko duk saknaata; anga papchi 
bal jrima, angko majoanirang jajrengata, 
banga namgija sikanirang angko smala aro 
sinjeta, dakchakgipa darangba gri aro, o 
Gitel Isol, Nangna agre angko jokatgipa 
aro nal jokatgipa darangba gri. Angko ni- 
timehina aro jringjrotni janggiona diking- 

china anga antangko aro pilak angnirangko 
Nangna pakwata. 

23. Naa Nangni Been aro Anchiko chaani aro 
ringani dake angna tarisoaha. Nangni bi- 
mungni rasong aro demitelanina angko ra- 
chakbo. 

24. Nangni Ningtuaniko rataitaianichi angni 
bamako avo kasaako bariatna gita, O Gitel 
Isol, angko Jokatgipa, angna bilko onbo. 


Odhai 5 


SAKRAMENT DALA 
ARO KAMALNI KAMBA DALA 

1. (Gitel) : Naa sagrerang gita rongtalgenchi- 
tnoba aro Rt. John Napbolatgipa gita to- 
romi ongenchimoba, ia Sakramcntko ra- 
chakna ba dangdike onna krakujnwachim 

2. Maina Kristoni Sakramentko tarina, dan- 
tapna aro ia Sagrerangni chaaniko chapana 
mandeni namanio pangohakja. 

3. Kamalrangni mikkim niksokpilgijagipa ping- 
tuani aro dala onga. Sagrerangna ongijagi- 
pako uamangna onaha. 

4. Maina Mondolio niam gita songako man- 
gipa kamalrangsa boli onna aro Kristoni 
beenko manidilna bilko mana. 

5. Bcben Isolni rikgimin aro geetgimin katta- 
rangko jakkale, Isolna dangdike ongipa 
Kamaisan ongaia. 

6. Indiba ia manianio mongsongbatgipa nok- 
gipa aro nikna mangijagipa dakgipa Isolan 
onga, jeni ningo pilakan Uni ska gita donga 
aro jena pilakan Uni geeta gita bania. 

7. Uni gimin ia nambegipa Sakramcntko ma- 
nion, nangni uigipa ba nikgipa chinrangna 
bate bilakgipa Isolo bebcrana naiigbata. 

8. Indide kene aro mandcraesa uona rebana 
nanga. 

9. lani gimin gisik nangbo aro Bishopni jak 
dondapanichi sani kamko nangna pakwata- 
ha, iako chanchibo. (I Tim. 4:14-16,!. 

10. Nibo, nangko kamal songaha aro missa bo- 
liko onna nangko patiaha. Dao simsakbo : 
kakket onge aro gisik nange somoi gita bo- 
liko onbo aro antangko matnanga gri ine 
dakmesokbo. 

11. Naa nangni balbojako komiatjaha, inuiba 
batesa rakbatgipa niamchi nangko kabinga- 
ha aro dao gisik nangbate antangko nam- 
batrorona aro chusokatna nanga. 

12. Katnalo chugimik gunrang dongna nanga 
aro gipinrangna nama dakmesokaniko onna 
nanga. 

13. Uni j^nggi tangani ramram manderangni 
janggi tangani gita ongjachina. Indiba sal- 
gini sagrerang gita ba agilsakni chusokgipa 
manderangni tangani gita ongchina. 

14. Antangna aro pilak manderangna Isolo bi- 
chakna aro gisik one molmolchakna gita. 
rongtalgipa ganding chindingrangko ganon, 
kamai Kristoni palo onga. 

15. Ua mikkang kisang Gitelni chisoini chinko 
krua jedakode Kristoni dukchakarangku 
dontonggija gisik ragen. 

16. Kristoni jakolrangko simsake nina aro pang- 
nan jarikna ua mikkango kosako krugipa 
gandingo chisolko rabita. 

17. Aro janggiloba chisoini chinko gana, jeda- 
kode Isolna kasaani gimin pilak sakgipin- 
rangni ongimin dukrangko chakchikna 
amgen. 

18. Antangni paprangna skimpilna ine ua mik- 
kango aro sakgipinrangni paprangnaba ka- 
sachake grapna ine janggilo chisolko gana, 
aro papirangni aro Isolni gisepo antangko 
baltigipa gita donangaha ine masie, kasa- 
chakaniko aro kema kaako mankuja dipet, 
bianiko aro rongtala boli onaniko dontongja. 

19. Kamai Missako manidilon Isolko manderaa, 
Sagrerangko kusi ongata, Mondoliko dal- 
doata, tangenggiparangko dakchaka, sigi- 
minrangna nengtakaniko bia aro pilak na- 
manirango bak rapagipa antangko engata. 

Odhai 6 


KRAA GITA 

KOMMUNIONKO RANA BICHAKANI 

!. (Sninggipa) : O Gitel, Nangni, mikkimko 
aro antangni mamung onggijaniko chan- 
chion, anga ansri inoa aro kcnjagoka. 

2. Maina anga Nangko rachakjaode, janggioni 
katanga aro Nangko kragija nokchakode, 
pap nanga. 

3. Indide, o angko dakchakgipa aro nangani 
salo kupatigipa Isol. maiko dakgnok ? 

4. Naa kakkct rainako angna mcsokbo; rong- 
talgipa konimunionko rana kandikgip;i kra- 
gipa dakgni kamko angna agane onbo. 

5. Maina namako mandapc Nangni Sakramenf- 
ko rana ba indita daia aro salgionigipa 
Boliko onna anga maikai kasae aro inande 
rae angni katongko Nangna tarisona nanga, 
uarangko masiania angna namgni onga. 


Odhai 7 


GISIKKO 

NIROKPILE NAMATNA MIKSONGANI 

1 . (Gitel) : Mongsongde kalongtangko onat- 
bee, molmole aro manderae, gisik gimikchi 
beberae aro Isoini rasongko kasae mik- 

songe, kamal ia Sakramentko onchakna aro 
una dangdike onna nanga. 

2. Sinisake gisiktangko nirokpilbo aro bil ama 
dipet skimpilchongmote aro gisik one pap- 
ko kurachake uko ipakbo aro rongtalatbo, 
jedakode nangni gisikko saknaatgipa aro 
nangni ganchiona reangako champenggipa 
mamung dala dos nango uia dongjawn. 

3. Pilak nangni paprangko mitchitokbo aro 
dingtangmancha dake salantini gualanirang- 
na sintie grapbo. Somoi dongode pilak gi- 
sikni namgijako katongtango sriksrik Isolna 
kurachakbo. 

4. Gisiko duk ongbo aro skimbo maina daoba 
naa inditan namgijagipa aro agiL^aknigipa 
onga, kragija sikanirangko bamatja, mikbo- 
kanirang gapengkua, beenni skarangko ni- 
timja. Pilnipil onggramaigipa chunchiani- 
rangko rabita. Gisiknirangna simijakgija, in- 
ditan apalnirangna gisik nanga. Kadingna 
aro kalakna taraka, indiba grapna aro gisik 
pilnade nenga. Ncngtakna aro beenni sukko 
manna gonga, indiba rake niamko aro bim- 
chipako jarikna arata. 

Gital koborrangko manna aro knatimna, ni- 
toanirangko nina inditan namnika, indiba 
ongipa aro chonnikako mangiparangko ra- 
chakna kasina. 

Inditan kaoksia, inditan mikkoti aro inditan 
kapake ripinga. Aganoa onggija agana, agan- 

gija dongnara manja. Cholon bilding bil- 
dang, dakanio gisik nanggija aro chabet- 
bonggipa. Isolni kattanade nachil songja. 
Nengtakna taraka, kam kanade jamanchaka. 

Golporangko knatimnajje walmikgraka, ma- 
nianio walmikgrakna tusidimuska. Maniani- 
rangko matchotna taraka, man ion gisik 
nangja. Breviaryni bianirangko mingiia 
simsakja, missa boli onon gisik dingja, 
meatamko rachakon gisik nangja. 

Aro gisepsade antangarin gisik nange sim- 
saka. Bakan kaonangninga aro sakgipin- 
rangko kaonangate roa. Bichal kann taraka, 
manengna jotking, silroroode indilan kat- 
chaa, dukode kaa bea. Pilnipil banga nama 
kamko dakgen ine tik kaa, indiba banggi- 
jakosa chusokata. 

5. larang pilakkon aro gipin chiisokgijanirang- 
ko duk onge aro nangni bilgriani bangen 
skimpile kuracliakmano aro skimmano, nang- 
ni janggi tanganiko pangnan dingtangatgen 
aro namroroatgen ine kimkime miksongani- 
ko dakbo. 

6. Unikoa chusokc onsrangc aro skc nangni 
katongni ganchio Angni bimungni rasong- 
na bonchanggija horn gita antangko onchak- 
bo, chongmotan nangni been aro janggi ko 
beberae Angna pakwatbo, jedakode naa 
Isolna boli onna rebana aro namgniko mane 
Angni Beenni Sakramentko rana kragen. 

7. Maina Missao aro Kotnmuniono Kristoni 
Beenko onchakan baksa antangko rongtalate 
Isolna chugimik onana agre, nambatgipa 
boli aro paprang gro chotna dalbatgipa 
onchakani gri. 

8. Mande bil soka dipet krengode aro skimpil- 
chongmotode, changantion ua kema kaako 
aro kasachakako manna Angona rcbagen:- 
Gitel indine agana : Angni tanga gita, deng- 
gugipani sianio Anga kusi ongja, indiba 
denggugipani antangni reanioni anpile jang- 
gi tangna nanga (Ezek. 33: 1 1), maina 
“Anga uni paprangko mamung dakeba gisik 
rataijawa. (Heb. 10:17). Uarang pilakkon 
kema kajok. 


Odhai 8 


KRISTONI CHISOLO SICHAKANI ARO 
ANTANGTANGKO ONCHAKANI 

1. (Gitel) : Jekae Anga Angni jakrangko ba- 
wange aro been nagande onge nangni pap 
rangna Pagipa Isolna kusi onge chisolo An- 
tangko onchakaha aro Isoini sao onaku 
kimitna Ango donga chugimikko boli onaha, 
uandaken naaba, pilak nangni bil ama dipet 
aro kasaa baksa nango donga chugimikko 
kusi onge salantian ongsia grigipa aro rong- 
tala boli gita, missao antangko Angna on- 
chakna nanga. 

2. Naa antangko Angna chugimik onna krengo 
dc, Angna maiko nangkua ? 

5, Naa antangna agre jcko onoba, Angni ma- 
mung kusi gri, maina Anga nangni onako 
amja, nangkosa ama. 

4. Jekae naa Angko manjaode, jekoba manoba 
chuongnikjawachim, uandaken naa jckoba 
onbo, antangko onjaodc, Angko kusi ongal- 
na manja. 

5. Antangko Angna onbo; chugimikko Isolni 
rasongna onsrangbo, unon nangni onani 
Angna katchaani onggcn. 

6. Nibo, Anga Antang chugimikko nangni pal 
Pagipana onchakaha arc Angni beenko aro 
anchiko chana onaha, jedakodc Anga chu- 
gimik nangnin onggcn aro naa Angnin ong- 
gen. 

7. Indiba naa an tango pangchakc kusi ongc 
Angni namnikana antangko onjaode, nangni 
onani gainchatja arc anchingni nangrimani 
chusokgipa ongja. 

8. Uni gimin gisikni jakgitcl ongako aro kasaa- 
ko manna skode, pilak nangni kamrangko 
daknasion, kusi onge antangko Isulni jako 
pakwatna nanga. 

9. lani aselan banggijasan gisikni jakgitcl onga- 
ko aro tengsuoka manaia, maina bangbatan 
antangtangko chugimik jegalna sapja. 


20 


305 



10. Angni katta dingtangjawa ; Mande antang- 
nl gamrangko chugimik jegaljaodc, Angni 
Sninggipa ongna manja. (Luk. 14:33). 

11. Uni gimin Angni sninggipa ongna skode, 
antangko aro nangni pilak kasaako Angna 
onbo. 


Odhai 9 


ANCHINGO DONGA 
GIMIKKO ISOLNA ONKANGNA ARO 
GIPINRANGNA BICHAKNA NANGA 

1. (Sninggipa) : Gitcl, salgisako aro agilsako 
donga chugimik Nangnin onga. 

2. Anga antangko kusi onge Nangna ona aro 
pangnan Nangnin ongska. 

3. Gitel, daal sronggipa katongchi jringjrotna 
Nangni nokkol ongna aro bamani aro mitel- 
jringani boli ongna anga antangko Nangna 
ona. 

4. Antangni aro pilak mandcrangni jokanina, 
nikna mangija dongpagipa sagrerangni mik- 
kango Nangna onchakgipa Nangni gamchat* 
gipa Beenni rongtala boli baksa angko ra- 
chakbo. 

5. Gitel, pap daka uichengaoni daalona king- 
king Nangni aro rongtala Sagrerangni mik- 
kango, angni dakgimin pilak paprangoni aro 
resretanirangoni kema kae naljokataniko 

manna, anga antangko kasachakani ganchio 
ona, jedakode Nangni kasachakaui vvaalchi 
uarangko kamchonate aro angni pilak pap- 
rangni simtckanirangoniko sugalc, pilak 
gualc dakgimin kamrangna gisikko rongla- 
laic, papchi gimaalgimin Nangni kasaako 
onpilgen, angni pilak gualanirang];o janggi- 
latgcn aro kasachakc tomtomani kudiniachi 
rimchakpilgcn. 

6. Giijik one kurachakana, grapana aro don- 
tonggija kcnia biana agre, angni paprangoni 
jokna mai gipin chol donga ? 

7. O angni Isol, anga Nang mikkango donga. 
Anga nango molmola, kasachakc angko 
knachakbo. 

8. Angni pilak paprang angko duk ongata aro 
anga uarangko dakialjawa. Anga uarjngna 
duk onge janggi langa dipet skimpilgen aro 
bil ama dipet uarangna kolgapc gieik pila- 
niko dakgen. 

9. O Isol, angko kema kabo. Nangni rongtala 
biraungna angni paprangko watbo. Nangni 
gamchata anchichi piokgiiniii angni janggiko 
jokatbo. 

10. Nibo, Nangni kasachakanina anga anlang- 
ko pakwata; Nangni jakon anga antangko 
ona. 

11. Angni paprang aro gualanirangni kri ongja, 
indiba Nangni namani kri angko jakkalbo. 

12. O Gitel, angni dakgimin pilak nama kam- 
rangko, uarang bangjaoba aro chusokgipa 
ongjaoba, anga Nangna ona, jcdakodc ua- 
rangko rongtalatna, namatna aro Nangni 
nikanio kragipa aro nitogipa ongatna Naa 
namnikgen. Uarangan Nangni namalaniko 
mane, patia mangipa bonchotaniona angko 
redilgcn maina anga aratgipa goka onga 

13. Bebaragiparangni nama skanirangko, ma- 
drangni, ripengrangni, jongada noabirang- 
ni, angni pilak kasagiparangni aro Nangna 
kasae angna aro gipinrangna nama kam 
kagiparangni nangnikanirangko anga Nang- 
na ona. Jcmang bichakanirangko aro Missa- 
rangko antangtangna aro antangtangnirang- 
na onchakchina ango biaha aro amaha, 
uamang tangenggipa ba sigiminrang ong- 
chong, pilakan Nangni kasaani dakchakani, 
nangni kadimeatani namgni, kengnirangoni 
chelchakani, sastirangoni naljokalani ua- 
mangona sokbacnga ine uichina aro pilak 
namgijarangoni joke, katchabee Nangko 
mitelchina. 

14. Jemangan maibakai angko saknaataha, duk 
ongataha, saiaha ba onia aro sinjetaniko 
onaha, uamangko naljokatna dingtangman 
cha Nango bichakanirangkoba anga ona. 
Uandaken jemang pilakkon anga maibakai. 
uie ba uijae, kattachi ba kamchi duk onga- 
taha, saknaataha aro jagitotataha, ua- 
mangna anga bichaka, jedakode chinga 

pilakni paprangko, sao onarangko aro mat- 
nanganirangko naa kema kagcn. 

15. O Gitel chingni katongrangoniko pilak 
chanchichipani, ka.a dakani, koonangani, 
jegrikani aro kasachakanina pilak bobil 
onggipa aro jongadarangni kasagi ikaniko 
komiatgipa aselrangko ragalbo. 

16. O Gild, Nangni kasnchakaniko amgiparang- 
na kasachakbo, iiko mangijagiparangna 
Nangni kasaako onbo aro Nangni kasaako 
aro jringjrotni janggiko manna chingko 
kragiparang ongalbo. 


Odhai 10 


RONGTALGIPA KOMMUNIONKO R\MR\M 
WATCHANGNABE 

1. (Gitel): Kasaani aro Isolni ka^achakani, 
namani aro pilak rongtalani chimikona pile 
pile remrana nanga, jedakode pilak beenni 
skarangoni aro nanigija gunrungoni nalioka- 
niko mane, pilak niaioanirang aro Siilanni 
logianirangko warachakna bilakb:ugipa aio 
simsakbatgipa ongna kragen. 

2. Rongtalgipa Konimunion dalbea !)il aio an- 
sengatako ona iiic bobil uic, inaiu dipet ic 
cholchiba aro asclchiba beberagipanmg aro 
loromigiparangko ua rachakjaebina cham- 
pengna krenga. 

3. Beben mitamrangde rongtalgipa Kommu- 
nionko rana tarimitingon, saitani namjabat- 
gipa majoanirangko aro togianirangko mana. 

4. lobni kitapo sea gita, ia namgijagipa gisik, 
bewaltang gita, Isolni dedrangko golmal 
kana, kenjagokatna aro jajaatna rebaa, jeda- 
kode uamangni nama skani biterangko ko- 
miate aro beberaako jechake olgrokatc, ua- 
mang gisep gisep ba pangnan Kommiinion- 
ko rana watchanggen ba gisik dinggija uko 
rana regen. 

5. Indiba anching uni budhi onanirangna aro 
chanchiatanirangna, jegitaba bilongc namgi- 
jagipa aro kengnigiparang ongoba, gisik 
onna nangjasrang aro pilak ia chanchiatani- 
rangko uko kratchaatna uona watatpilna 
nanga. 

6. Ia namgija gisikko chonnikna aro kading- 
stekna nanga aro uni chonnika aro jaiaata- 
hani asel anching rongtalgipa Kommunionko 
ragija dakna nangja. 

7. Banga salon kraa gita rana krengani agrea 
aro papkurachakna maiba sinteani donga : 
uarang champengani onga. 

8. Indaken ongon, gisik senggiparangni ku- 
patianiko knabo aro pilak sintea aro jajrenga- 
ko galbo, maina uarang kasaani kamko 
champenga aro katongni dinganiko gimaata. 

9. Chongipa aselni gimin ba gisikni dingcha- 
jani gimin, rongtalgipa Kommunionko 
ragija daknabe, indiba bakbakan papkura- 
chakna reangbo aro kusi onge sakgipinrang- 
ni dosrangko watbo. 

10. Aro naa sanaba onia dakahaode, gisik one 
kema kaako bibo aro I sol kusi onge nangko 
kema kagen. 

11. Papkurachakna ruutatachi ba Rongtalgipa 
Kommunionko ragija dakachi, nangna mai 
namgni donga ? 

12. Mana dipet sengnang antangko ronglalalbo, 
bakbak bisiko watgale galbo, anseiigatani 
samko rana tarakbo; unon ruutchaana bate 
naa nambate nikgen. 

13. Maiba aselna daal naa dontongode, knalo 
maiba dalbata asc! dongnaba donga, aro in- 
daken niuta somoina kingking Rongralgipa 
Komraunion rana champenganiko mane, 
antangko namjabatatnaba donga. 

14. Nangko champenggipa arataniko aro gisik 
nanggijaniko tarake watgalbo; maina gisik- 
ni dongsiksakanichi aro uarangni cham- 
penganichi salgini aiao inmananirangoniko 
antangko chele rakina mamung namgni 
dongja. Kakket aganode, ruuta salna Rong- 
talgipa Kommunionko ragijani namgijara 
gisikko kasinroroata. 

15. Aiao ! Mitam katong singipa aro gisik nang- 
bregijagipa manderang pap kuracliakaniko 
dakjana kusi onge pasikanirangko ama aro 
antangtangko rongtale rakkiaoni jokna gita 
Rongtalgipa Kommunionko raaniko don- 
tongna namnika. 

16. Oh ! Rongtalgipa Kommunionko rana sim- 
sakgijagiparango maidakgipa chongipa kasa- 
ani aro bilgrigipa toromi ongani donga. 

17. Ua mande namen ansenga aro Tsolko nam- 
nikata, jean ama dipet krae janggi langa 
aro simsakbee antangko rongtale rakia, mai- 
kai chol donggenchimode aro sakgipin- 
rangni mitakako manjagenchimodc, salan- 
tian Rongtalgipa Kommunionko rana tariso- 
gipa aro sikgipa onggenchim. 

18. Basakoba saoba antangko kranikjani asel 
ba dingtangmancha champenganiko mane 
rajaode, indakgipa mande uni gisik bama- 
nina mande raako krara. 

19. Indiba aratani napon, mana dipet warachak- 
na nanga, aro uni riama miksonganina ding- 
tangmancha chake, Isol uni skaniko ra- 
chakgen. 

20. Asel donge champengniko manode ua pang- 
nan Kommunionko krae rana sikgen aro 
miksonggen. Indaken ua Sakramentni nam- 
gni biteoniko degalako manjawa. 

21. Maina salrikit konta rikit je toromi mande- 
ba manchapani gnang aro champengani gri 
antangni gisikko Kristo baksa nangrimat- 
na mana. Jeba ongchina badiaba snlrango 
dingtangmancha somoio, mande rae, an- 
tangko Piokgipani bcenko ganchioniko 
rachakna nanga aro antangni kadimeaniko 
amgija, Isolni rasongko amna aro Una 
mitelaniko onna nanga. 

22. Maina basikchang ua Kristoni mande pilani 
ningtuaniko aro Uni Dukchakako aro uni 
kasaana dingchaa, indita chang ua gisikchi 
nangrima aro mandeni uisokpilgija alduako 
chanchia, aro bilakatako mana. 

23. Maniani sal ba dakrongbewal sokosan an- 
tangko tariaigipa mande, bangbata salon an- 
tangko tarisoa gri ine nikgen. 

24. Clianganti missa boli onon ba Kommunion* 
ko raon Gitcltangna antangko onkanggipa 
mande ansenga. 

25. Missa boli onon ruutatnabe ba sketnabe. 
Indiba nang’ baksa dongapagiparangna jak- 
kaltogipa ongbo. 

26. Sakgipinrangna nengatani ba boja ongnabe; 
indiba dalbatgiparangni dongimin niam gita, 
jakkaltoani ongbo aro nangni skani ba nam- 
nikani onggija, sakgipinrangni namgnina 
miksongbo. 

Odhai 11 


BEBERAGIPARANG 
KRISTONI BEENKO ARO SASTROKO 
NANGCHONGMOTA 

1. (Sninggipa) : O nambegipa Gitel Jisu, Nang- 
ni alaniko krae chapagipa janggini katchaa- 
ni baditan suua. Uano una gipin chaaniko 
chachina onja. Naasan uni pilak sikani- 
rangna batgipa ripeng aro chaani cnga. 

2. Aro Nangni mikkango kasabeani mikchi 
onge aro kasagipa Magdalene gita mikchi- 
rangchi Nangko jasuate, anga kusi onggen- 
chim. 

3. Indiba indakgipa kasara baosa ? Indakgipa 
rongtala mikchirang ongani baojok ? 

4. Bcben Nangni mikkango rongtala sakrerang- 
ni katong dingchana aro katchaani mikchi 
onpilna nangachim. 

5. Maina Rongtalgipa Sakramento, bimang 
dakjee. Naa dongchongmota. 

6. Beben angni mikronrang Nangni salgionigi- 
pa chinganio Nangko nichakna amja aro 
agilsak gimikba Nangni Rasong aro Mik- 
kimni chingbrapaniko chakna manjawa- 
chim. 

7. Uni gimin Naa Sakramento Antangko don- 
nue angni bilgriako dakchaka. 

8. Indakoba salgio Sagrerangni olakigipako 
angaba manpaa aro olakia. 

9. Indiba anga dao beberaachi; uamang mik- 
kang parake aro donpenga gri. 

10. fringjrotna kasachakani sengbakujaskal aro 
dimelgipa jagringrang gimakujaskal, anga 
kakket beberaani tengako mane kusi ongna 
nanga aro uo rerurana nanga. 

1 1. Indiba clnisokgipa sokbahaon (I Kor. 13:10, 
Sakramentrangko jakkaljawaha, maina salgi- 
ni rasongo patia Mangiparang Sakrament- 
rangni dakchakako nangja. 

12. Uamang Isolko mikkang chrakchrak nie 
chotchangija katchaa aro rasongoni ra- 
songona iiisokgija Isolni onganio jitruraako 
mane, been pilgipa Isolni Kattako chalota, 
jean abachengaonin dongaha aro jringjrot- 
na dongkamgen. 

13. la aiao inmananirangko gisik rae, pilak gisik 
kadimeanirang angna nengnikanisan aro 
bojasa ongaia, aro Gitelko Uni rasongo tale 
nikuja dipet, agilsako angni nika aro knara 
gimikba mamung ongsrangja. 

14. Isol angni sakki onga : mamungba angkc 
kadimeatna manja, mamung dakgirainba 
angna nengtakaniko onna manja. O angni 
Isol, Naasan mana, Jeko anga jringjring 
chanchibewaina ska. 

15. Indiba ia agilsako tangmitingo ian angna 
amgtjani onga. Uni gimin anga bilongen 
chakchikna aro antangko aro pilak angni 
namnikanirangko Nangna pakwatna nanga. 

16. Maina, O Gitel, Nangbaksa dao salgio kat- 
chaenggipa rongtalgipa manderangba, ua- 
mangni janggi tangmitingo bcberae aro 
chakchike Nangni rasongko parapeanina 
nisengsoaha. 

17. Uamang gitan, angaba beberaa; uamang 
gitan angaba kadonga; jechi uamang so- 
kangaha, uchi angaba Nangni kasaachi 
sokanggen ine nichaksoa. 

18. Indakmitingo Rongtalgiparangni dakme-soka- 
nichi kadongatako mane, beberae anga 
reruragen. 

19. Una agreba kadimeatani aro janggitangna 
janera gita rongtalgipa kitaprangko anga 
jakkalronggen aro pilakna bate sam aro 
katnapramgita Nangni rongtalsranggipa 
beenko ragen. 

20. Mongsongde ia janggi tanganio rongtala 
minggniko anga nangchongmota ine uia : 
uarang griode ia duk gapgipa janggi tanga- 
niko chakchikna amjawa. 

21. Been bimangtango koedi ongako mane chaa- 
ni aro tengsuani, ia minggniko nangchong- 
mota ine anga kurachaka. 

22. Indide janggi aro beenko ripingna, ang gita 
bilgri mandena, Naa Nangni rongtaJgipa 
beenko chachina onaha aro angni jakurangna 
tengsuani ongchina chakki gita Nangni kat- 
tarangko donaha. (Ps. 118:105). 

23. la minggni griode, kraa gita anga janggi 
tangna am] a. 

24. Beben Isolni Katta ang’ janggini chakki aro 
Nangni Sakrament janggini pita. 

25. Uarang Rongtalgipa Mondolini chimonggi- 
min gamni samtangtangchi donggipa raej 
gegni gita onga. 

26. Mej gesara rongtalgipa ruti chongmoian 
Kristoni gamchatgipa beenko donchakgipa 
rongtala Ganchi onga. 

27. Mej gegipin Isolni Niam onga. Uo rongtala 
skianirang donga; uan kakket beberaako 
skia aro pengani bara kisangchi dilanga, jeo 
Rongtalsrangipa Sunduk donga. 

28. O Gitel tcngsukamaigipa, Nangni Nokkol. 
rangchi chongmotan Katchinikgiparang, 
watatarang aro gipin skigiparangclii chingna 
Niamni rongtala mejko tarisoahana anga 
Nangko mitela. 

29. O manderangko Dakgipa aro Piokgipa, 
Nangna mitelani ongchina, maina Naa pilak 
manderangna kasaa ine mesokna, dala mea- 
tamko sachiaha. Uano Niamni mesko ongija, 
Naa Nangni rongtalsranggipa Beenko aro 

Anchiko rachina onaha. la rongtala alanio 
chapagiparang katchaa aro jokatani ringcha- 
kanioni ringgiparang okkaa. Uano pilak sal- 
gini sukrang gnang aro Sagrcrang anching 
baksa. indiba katchabate, chapaa. 

30. Kamalrangni kam mairongpile dala aro man- 
derana kraa ! Uamangna rongtala katla- 
rangchi rasongni Gitelko ganchio donna, 
kuchilrangchi patina, jakrangchi dangdikna, 
kusiktangchi rachakna aro gipinrangna 
sualna bil onaha. 

31. Oh ! Beben ua jakrang dak gri, kusik rong- 
tala, been marang gri, kamalni katong sim- 
teka gri ongna nanga, niaina longtalani 
Gitel pile pile uo napna rebaa. 

32. Kristoni Sakramentko laronggipa kamalni 
kusikoni rongtala, kakket, aro dakchakgipa 
kattasa ongkatna nanga. 

35. Kristoni beenko nikronggipa milcronrang 
sronggipa aro rongtalgipa ongna nanga. 

34. Aro salgi aro aako Dakgipako dangdikgipa 
jakrang rongtalgipa aro salgichina jakdegi- 
parang ongna nanga. 

35. Niamo dingtangmancha kamalrangko didia: 
“Nasimang rongtalgiparang ongbo niaina 
Anga nasimangni Gitel Isot rongtala.” 
(Lev. 12:2). 

36. O bilaksranggipa Isol, Nangni kasachakani 
chingko dakchakchina, jedakode chinga, jc- 

tnangan rongtala kamalni karnko jako raaha, 
krae aro manderae rongtala aro namgipa 
gisikchi Nangna dangdike onna niangcn. 

37. Aro chinga, nanga gita, sronge janggi tangna 
manjaoba, chingni dakgimin paprangna 
krae skimpilna chingko onbo, jedakode 
bamani gisikchi, kiinkim miksonganichi aro 
kakket skanichi, mikkangchi gisik nangbale 
Nangna dangdike onna mangcn. 

Odhai 12 


[ISUKO NOKCHAKNA 
ANTANGKO MAIKAI TARISONA NANGA 

1 . (Gitel) : Anga rongtalanio katchaa aro pilak 
rongtalaniko ongipa onga. 

2. Anga rongtala katongko ama aro uano 
Angni nengtakani biap donga. 

3. Kosak gadangni dalgipa dringko Angna tari- 
sobo aro Anga uano nangmung aro Angni 
sninggiparang baksa watchangani alaniko 
chagen. (Mk. 14: 15). 

4. Nangona Angni rebaako aro dongako nang- 
nikodc, wanti gitchamko gale, katonglangko 
rongtalatbo. 

5. Agilsaknirangko aro pilak namgijarangko 

galbo. 

6. Nokni kosako mangsangipa dochok gita 
dongbo (Ps. 102:7) aro janggini kabeanio 
nangni gualanirangko chanchibo. 




7. Maina sakanti kasagipa kasatangna nambat- 
gipa aro nitobatgipa kuturiko tarisoa. Bebcn 
iachin kasatangna antangni kasaako pataka. 

8. Bilsi gimik, maraung gipinko chanchigija 
antangko tarigenchimoba, antang kamni 
bitemangmangchi chuonga gita antangko 
tarisona amja ine naa tnasibo. 

9. Indiba Angni chugimik kcma kaachi aro 
kasachakachisa, Angni ganchiona nangko 
rebana ona, antangko bamatc mitolpilana 
agre mamungko onpilna manjaoba, mane 
chagipa mandeni alaniona okamako man- 
gipa biamgipa gita. 

10. Naade ama dipet bimchipe dakbo, dakronga- 
ni gimin ba draani gimin ongja, indiba 
kene, manderae aro kasae, nangona kasa- 
chake rebagipa kasagipa Gitel Isoini becnko 
rachakbo. 

11. Angasa nangko okamaha; Anga ia alaniko 
sachichina gcetaha; Anga nangni chuonggi- 
jako gapatgen. Rebabo, Angko rabo. 

12. Aro Anga nangna toromi ongani kasaako 
onon, nangni Isulko mitclbo, maina naa uko 
manna kraa, iade ongja, indiba Anga nang- 
na kasachakaha. 

13. Uko manjaode aro batesa nangni gisik rana 
ine nikodc, jokatani kasoa biginchisa ba 
tingtotsako mankuja dipet, dontongnabe. 
dongdikgija bibo, maringbo aro doktikbo. 

14. Naa Angko nanga; Angade nangko nangja. 

15. Aro Angko rongtalatna naa rebaja. Angasa 
nangko rongtalatna aro nambatatna rebara. 

16. Rongtalatako manna aro Angmung nang- 
rimna aro gital bilko mane antaiigko na- 
matna bimchiptaina naa Angona rebaa. 

17. la kasaani boksisko gamchatiiikgija dak- 
nabe, indiba bimchipbee katongtangko 
tarie, nangna kasagipako nokchakbo. 

18. Rongtalgipa Kommunionko rana skang gisik 
nange tarisona nanga iasan ongja: indiba 
Sakramcntko ramanoba simsakbce autangko 
rakikuna nanga. 

19. Jekai uko rana antangko simsakbee tarisona 
nanga, uandaken ramano antangko nitim- 
kuna nangani komijachina. 

20. Maina Kommunionko ramano simsakbee 
antangko nirokani, dalbata kasaako manna 
nambalsranggipa tarisoani chol onga. 

21. Bebcn je mandean bakbakan apaini kat- 
chaanirangna agre gisik ona, mcatamko rana 
namen kragijagipa ongpila. 

22. Agre betbetnabe; katong ningo donge nang- 
ni Isolo katchabo. 

23. Maina Uan nango donga, Jeko agilsak gimik 
nangoniko raangna manja. 

24. Nangni chugimikko onna nanggipara Angan 
onga; jedakode naa raikkangchi antango 
onggija, Angosa jajrenggija janggi tanggcn. 


21 

Odhai 13 


TOROMI MANDE lA SAKRAMENTO 

KRISTO BAKSA NANGRIMNA KATONG 
GIMIKCHI SIKNA NANGA 

1. (Sninggipa): O Gitel, Nangko saksanrik 
grongna, katongtang chugimikko Nangna 
parakna aro ang’ janggini namnika gita 
Nango katchana, sawa angna cholko ongen ? 
Dao darangba angko chonnikjachina; Naa 
saksasan angna aganbo aro angaba Nang- 
nasan agangen, jekai kasagipa kasatangnasa 
aro ripengara ripengskanasan aganaia. 

2. lakon anga ama aro namnika jedakode 
pilak dakgiminrangko wate Nangmung chu- 
gimik nangrimna mangen aro rongtalgipa 
Kommunionko rae ba Missako one salgini 
aro jringjrotnirangko chatotna bate bate skie 
rana mangen. 

3. Indiba, O Gitel Isol, antangko gualpile ba- 
sakon anga Nang baksa chugimik nangrim- 
na aro magapsrangna mangen ? 

4. Naa ango aro anga Nango pangnan magape 
dongna onbo. 

3. Hajal hajalrangoni seokgipa angni kasagipa 
Naa ongchongmota. Janggi tanga gimiko 
angni janggi Nango dongna namnikjok. 

6. Beben Naa angna tomtomaniko ona. Nango 
arigrigipa tomtomani aro chongmotgipa 

nengtakani donga. Naa griode nengskima, 
duk aro chotchanggija kalimanisa donga. 

7. Bcbcn Naa Antangko donnugipa Isol onga 
(Is. 45: 15) aro denggugiparang baksa agan- 
grikja, indiba Naa Nangni kattako gisik 
ongipa aro sronggipa manderangna agana. 

8. O Gitel, Nangni gisik mairongpilc nama ! 
Nangni suua kasaako dedrangna mcsokna, 
salgioni ongonbagipa suubegipa chaanichi 
Naa uamangko alduna namnika. 

9. Aroba Nang gita, o chingni Isol, antangni 
manderang baksa donggipa je dala jatoba 
miterang dongja (Deut. 4: 7). Naa pilak 
bcberagiparang baksa dongc, uamangna sa- 
lantian kadimealaniko onna aro uamangni 
katongrangko salgiona dedona, uamangna 
antangko chachina aro chatotchina ona. 

10. Kristan dolni manderang gita badia gipin 
jatni dol indita mingsingna mana ? Ba agil- 
sak salgisakni ningo, badia dakgimin, bebe- 
gipa janggi gita (jeona Isol Antangni rasong 
gnanggipa Beenchi alduna onganbaa) indita 
kasaako mana ? 

11. Oh agansokgijagipa kasaani ! Oh aiao in- 
manpilgipa onani ! Oh mandena arigrigipa 
dingtangmancha kasachakani ! 

12. Indiba ia onanina, ia dingtangmancha kasaa 
nina, Gitelna anga maiko onpilskagen ? 

13. Katongtangko Isolna onkange Un baksa 
nangrimsrangana agre. Uni mikkango ra- 
chakna krabatako maiko onkugen ? 

14. Isol baksa chugimik nangrimaniosa anga 
chugimik katchana mangen. 

15. Unon ,Ua agangen: Naa Angmung dongna 
skode, Angaba nangmung dongna namnikgen. 

16. Aro anga Una aganchakgen: O Gitel kasa- 
pae ang’ baksa dongbo. Kusi onge anga 
Nang baksa dongna ska. 


Odhai 14 


KRISTONI BEENKO RACHAKNA 
GISIK NANGGIPARANGNI SIKBEANI 

1. (Sninggipa) : Nangna kengiparangna Nang- 
ni dontegipa namanirangan badita banga, o 
Gitel, (Ps. 30:20). 

2. Toromi ongbce aro kasabee Nangni Sakra- 
mentko ragipa mitam toromi manderangko 
gisik raon, pile pile antangni gisik namgija 
aro ganchini gunko chanchigija longtalgipa 
Kommunioni tebilona antangni reanganan 
anga jara changa aro kratchaa. 

Maina anga gisik rangipa aro katcngo ka* 
saani gri onga. Nangni mikkango, o angni 
Ssol, angni gisik Nangna chingchaja aro 
banga toromi manderang gita namen 
kaoksija aro gisik dingja. Uamangde rong- 

talgipa Kommunionko rana ska amchak- 
jae aro katongo kasadugaen mikchi ong- 
gija dongna manja. Indiba katongchi aro 
been bimangchi uamang nangona, tanggipa 
chimikona, bil gimikchi rena sikbeachim, 
maina Nangni beenko katchabee aro gisik- 
chi sikbce raesa, uamang antangtangni 
okkriako okkaatna aro namatna manachim. 

3. Bebcn uamangni beberaani kakket onga- 
chim aro Nangni rongtala dongchongmoiani 
kragipa sakki ongachim. 

4. Kakketgipa mandcrang pita peanio Gitel- 
tangko uichongmota, maina Jisu uamang 
baksa rerurani gimin uamangni katongrang 
namen dingchaa. 

5. Indakgipa kasaani, indakgipa onkangani, 
indita kasae gisik nanganian angodc grisrcng. 

6. O namgipa, kasagipa, sontolgipa Jisu, angna 
kasachakbo. 

7. Rongtalgipa Kommunionko raanio Nangni 
kasaani bitchriko gisep gisep chaiotpana 
ang’ gita kangal biamgipana cholko onbo, 
jedakode angni beberaani bilakatako mangen, 
angni Nangni kasaanio kadongani bariroro- 
gen aro angni kasaani chingchaatako mane 
aro salgini mannako chamane, mamung 
saloba nombokangjawa. 

8. Nangni bilakgipa kasachakani angni manna 
sikgipa dakchakakoba onna mana aro 

Nangni namnikani sal sokon, gisik dinga- 
tako one, kasachakbee angko grongna mana. 

9. Beben dingtangmancha toromi mandcrang 
gita ango indita kaoksiani gisik dongjaoba, 
Nangni kasaachi anga ia dala kaoksiako 
manna ska aro pilak ia Nangna kasagipa- 
rangni dolo bak manpana aro uamang baksa 
chanako manna anga ska aro bia. 


Odhai 15 


BAMANICHI ARO ANT ANGKO 
JEGALANICHI TOROMI ONGANIKO MANA 

1. (Gitel) : Jringjring toromi ongani kasaako 
amna nanga; uko kingkot bibo; chakchike 
aro beberae nisengbo; katchae rachakbo; 
bama gisikchi rakibo aro bimchipe jakkal- 
bo. Aro basako ba maikai Isol nangko 
gronggen, Uni rebakujaskal, iako Una 
pakwatbo. 

2. Mongsongde antangni onkangani gisikko 
chuongnikjao naa antangko onatna nanga. 
Indiba kadongani gri aro duk ongdugana 
nangja. 

3. Banga salon ruuta somoina ongijakoba dik- 
diksanon Isol ona. 

4. Aro gisep gisep bichengon jeko Ua onjaha, 
uko biani matchotahaon ona. 

5. K^SdchslcBTiiko bakbakan onode aro nangni 
nanga changrikitan mangenode, mande bil- 
griani gimin chakchikna amjawachim. 

6. Uni gimin kimkime kadongna aro gisik one 
chakchike onkangani kasaana nisengsona 
nanga. 

7. Indiba nangna uko onjaon ba nangni uigija 
uko raangpilona, antangko aro antangni 
paprangkosa malnangbo. 

8. Gisepo kasaako manjani ba donnuani asel 
chona. Indiba dala namako manaoui cham- 
penggipa asclko chona inc changcnma ? 
Batesa dala asel ine channa nanga. 

9. Daicngbo choncngbo, uko chelalodc aro 
chusokc amode, nangni biako mangen. 

10. Maina katong gimikchi naa antangko Isolna 
pakwatahaon aro antangni skana aro kusina 
mamungkoba amjahaon, indiba Uosa cliu- 
gimikko pakwatahaon, naa suk aro tom- 
tomako mangen, maina Isoini naninikanio 
katchaani gita mamung gipinba nangna 
kusini aro katchaaniko onjawa. 

11. Uni gimin je mandean katong rongtala, 

Isolona gisikko dedoa aro pilak onggija ka- 
saaoniko ba je dakgiminkoba mitchiaoniko 
antangko naljoka. Indakgipa manJe kasaako 
aro onkangani boksisko manna krabargipa 
onga. ; 

12. Maina Gitel bangbanggipa rachakanirangko 
Antangni patianirangchi gapata. 



13. Aro baditan chusoke mande agilsaknirangko 
jegala aro antangko dalnikjae sina ona, 
inditan bakbak kasara sokbaa, joksuake 
katongko napa aro uko jakgitel ongaie chu- 
bataona dedoa. 

14. Unon ua nikgen aro suakpile mangcn aro 
uni katong aiao inmanpile apalgen; maina 
Gitelni jak unbaksa donga aro ua jringjrot- 
na antang chugimikko jako donaha. 

15. Nibo : katong gimikchi Isolko amgipa man- 
dena patianiko ona aro ua indinari janggi 
ko manjaha. (Ps. 23:4). 

16. la mandean rongtalgipa Eucharistiako raa, 
Isol baksa nangrimani banga kasaaniko 
mana, maina ua antangni namgnina aro 
kadimeanina chanchiglja. Isolni lasongna 
aro manderaanasa chanchia. 


Odhai 16 


ANCHINGNI 

NANGANIRANGKO KRISTONA PARAKE 
UNI KASACHAKANIKO BIBO 

1. (Sninggipa) : O nambegipa aro kasabcgipa 
Gitel, Jekon dao anga kasae rachakna ska. 
Naan angni bilgriako aro angko sinjeienggi- 
pa nanganirangko uia; badita natngijarango 
aro gualanirango simbole manenga, badita 

sinjetako, majoako, jajrengataniko aro pap- 
chi marang nangatako mana, pilakkon 
Naan uia. 

-Anscngataniko manna anga Nangona rcbaa. 
Nangni kadimcataniko aro dakchakaniko 
anga molmola. 

3. Chugimikko Uigipana anga aganenga. Nang- 
na angni gisikni obosta tala aro Naasan 
angko chusoke kadimeatna aro dakcliakna 
mana. 

4. Mongsongdc anga mai namarangko iiaiigbata 
aro badia gunrang ango grisranga, Naa uia. 

5. Nibo, anga Nang' mikkango kangal aro na- 
gande onge chadenga aro Nangni kasacha- 
kaniko aro kema kaako bia. 

6. Okkrie biamgipana chaaniko onbo; Nangni 
kasaanichi angni kasina gisikko dingatbo. 
angmung dongpae Nangni tengsiianichi 
angni mikgrianiko nikalna onbo. 

7. Agilsaknirangko kanikatbo; duk jajrengani- 
rangko chakchikatbo aro pilak inamung 
onggijarang aro dakgiminrangko gualsrang- 
na aro chonnikna onbo. 

8. Angni katongko salgiona Nangona dcdobo 
aro agilsako roamna onnabe. 

9. Daontal Naasan jringjrotna angni ka^aani 
ongbo, maina Naasan angni chaani aro 
ringani, angni kasaani aro kusini, angni 
katchaani aro pilak namani. 

10. Oh I Nangni dongpaachi anga dingchana, 
chingchana aro Nang’ gita ongpilna mano- 
sachim ! jedakode kasabeani kamchotako 
mane angni janggi nangrimataniko mangen 
aro anga Nang’ baksa gisiksan onggen. 

1 1 . Angko okkrie aro gitok rane Nangoni reang- 
na watnabe; indiba pile pile rongtalgipa 
rangko Nangni aiao inmanpile jakkala gita, 
angkoba kasae jakkalbo. 

12. Nangni asel anga kama mane kamchonode 
mairongpile aiao inmanani onggenchim ! 
Maina Naa pangnan chingenggipa aro ma- 
mung saloba kamchotgijagipa waal; katong- 
rangko rongtalatgipa aro gisikrangko teng- 
suatgipa kasaani onga. 


Odhai 17 


JISU KRISTOKO RIMCHAKNA 
SIKBEANI ARO KASABEANI GIMIN 

1. (Sninggipa) : O Gitel, banga rongtalgipa 
aro toromigipa manderang, jemangko ua- 
mangni rongtala tanganina Naa namen nam* 
nikaha aro jemang katong gimikchi Nangna 
kasaaha. sikbee Kommunionko raaha. Uan- 
daken. angaba sikbee aro chingchngipa 
kasaachi, kattmg gimikchi namnike aro 
simsake Nangko rachakna ska. 

2. O angni Isol, jringjrotni kasaani, angni chu- 
gimik namani aro bonchanggijagipa kat- 
chaani, je sikbeani aro manderabeaniko 
rongtalgipa manderang mesokaha aro gisik- 
tango manaha, apsan namnikbcnnichi aro 
mandcrabeanichi anga Nangko nokchakna 
ska. 

3. Aro pilak indakgipa onkangani gisikko 
manna krapajaoba, ua chingchagipa aro 
chibegipa sikani chugimikko angasa manaia 
ingipa gita, anga angni katong kasaani chu- 
gimikko Nangna ona. 

4. Aro jejeko toromi gisik chanchina aro nam- 
nikna ama, uarang chugimikko nnga man- 
derabec aro katongni chingchagipa kasaachi 
Nangona rabaa aro ona. 

5. Antangna anga mamungkoba rakija: indiba 
antangko aro angni pilakkon Nangna kusi 
ongbee boli onna namnika. 

6. O Gitel angni Isol, angko Dakgipa aro 
Piokgipa, anga daalo kasae aro manderae, 
dalnike aro rasong one, mitcle, gamchat- 
nike aro namnike, beberae, kadon^^t aro 
rongtala katongchi Nangko rachakna ska, 
jekae Rongtalbcgipa Nangni Magipa, rasong 
inangipa Metra Maria, namnike Nangko 
rachakaha, je somoio Ua Nangni mande 
pilgnini gimin uiatgipa Sagrcna, gisik one 
aro toromi dake aganchakaha : lakai Giteini 
nokol mechik; Nangni agana gita angna 
ongchina. (Luk. 1;38). 

7. Aro jekae Nangna skang rongtala Resogipa, 
toromirangni gisepo mingsingbatsranggipa, 
Napbolatgipa John, maani oko kemitingo, 
Rongtalgipa Gisikni katchaatako mane chro- 
kaha aro jamano manderang baksa Jisuni 
reniraako nike, antangko onatbee aganaha: 
Chawarini ripeng unbaksa dongpae nko kna- 
tima aro uni kurangko knae katchabea 
(John 3:29), Ua gitan chacha anga dala 
aro rongtala katongni chingchaatako manna 
aro gisik gimikchi antangko Nangna onna 
ska. 

8. lani ascl pilak kasagipa katongrangni kat- 
chaanirang, chingchagipa sikanirang, kusi 
ongstapanirang, kosakoni tengsuatanirang 
aro salgionigipa nikanirangko anga Nangna 
ona aro pakwata aro uarang baksa pilak 
gunrang aro salgisako aro agilsako pilak 
dakgiminrangni angna aro pilak angni bi« 
chakarangna pakwatgiparangna ongimin aro 
ongnigipa mitelanirangkoba, jedakodo pi- 
lakan kraa gita Nangko mitclgen aro jring* 
jrotna rasong chaatgen. 

9. O Gitel, angni Isol, dongdikgija Nangko 
mitelna aro arigrigipa rasongko onna anga 
namnika aro ska. Nangni dala aro agansok- 
gijagipa mikkimni kri, uarangko Nangna 
kakket onna nanga. Naa ia angni skako 
rachakbo. 

10. larangko anga ona aro salanti minitanli 
onna ska aro ang’ baksa Nangko mitelanio 

aro ringmitelanio bakrimpacliina pilak sal- 
gini sagrerangko aro Nangko jarikgipaiangko 
bianirangchi anga okama aro molmola. 

1 1 . Pilak mandorang, jatrang aro kusikrang 
Nangko mitelchina aro katchabcc aro man- 
dcrabce Nangni rongtala aro chigipa bimung 
ko dalnikchina. 

12. Aro jemang niauderae aro kasae Nangni 
dalbalsranggipa Sakramcnlko mania aro 
bebcrac rachaka. kasachakaniko aro dak- 
chakaniko Nango manpachina aro ang’ 
gita papi mandcna bichakchina. 

13. Aro jcnsalo nangnikgipa toronii onganiko 
aro suk ongipa nangrimaniko, chut.okgipa 
kadimeataniko aro aiao inmanpilgipa biUi- 
katako mane, uamang ganchioni pilanga, 
ang’ gita kangal janggiko gisik rapachina. 


Odhai 18 


MANDE SAKRAMENTNI 
GIMIN SANDIRIKITIACHINA-GISIK ONE 
KRISTOKO DAKSNINGE RONGTAEA 
BEBERAANINA BAMCHINA 

1 . (Gitel) : Naa jajaani lubegipa akolo gaak- 
na sikjaode, ia ningtubegipa Sakiamcnlni 
gimin gamchatgijagipa aro choligijagipa 
sandirikkitaniko gclna nanga. 

2. Jajani mikkimko sanditikitgipako rasong 

sinjetgen. , _ 



3. Mandeni masiana bate Isol dalbatako 
dakna mana. 

4. Jean skianiko rachakna pangnan tarisoa 
aro Pagiparangni namgipa niamri^ngo 
reruraa, indakgipa mandena toromi onge 
aro gisik one bebeko sandina champcng- 
ani dongja. 

5. Isolni geetanirangni gananggipa aro be- 
begipa ramako, sronge ree rakgipa singa- 
nirangko gelgipa mandcan anscnga. 

6. Bangan ningtuanirangko amrikitna skc, 
gisik branganiko manaha. 

7. Gisik sengteaniko. ba Isolni ningtuanirang- 
ko masianiko ongja, beberaaniko aro kak- 
ket janggi tanganikosa nangoniko ama. 

8. Nangni jakokkimao donggiparangko naa 
masisokjaode, kosakonikode maikai masi- 
gen ? 

9. Isolna bambo, gisik one nangni chanchianio 
beberaani dilako jarikbo; unon nangni nang- 
ani kri nangna choligipa gisikni senganiko 
ongen. 

10. Mitamrang beberaani gimin aro Sakrament- 
ni gimin bilonge dakmajoako mana. Indiba 
iani gimin uamangko dos onnabe; ian bo- 
bilni kamsa. 

11. Nangni chanchianirangko knachaknabe, aro 
uarangmung jegriknabe ba Saitaniii kupa- 
tianirangna aro jajaatanirangna agan- 

chakna joton kanabe, indiba Isolni kattako 
beberabo; unon denggu bobil nangoni 
katgen. 

13. Banga salon Isolni nokkol indakarangko 
chakchike banga namgniko mana. 

14. Maina Saitan beberagijagiparangko aro papi- 
rangko majoja; uamangnide uan nokgipa 
onga. Indiba kakket beberagiparangkosa 
rokomanti cholchi majoa aro sinjeia. 

15. Uni gimin sronge aro kimkime beberae re- 
kubo aro manderae Sakramentko rana 
reangbo. 

16. Nangni masisokgija pilakko bilaksranggipa 
Isolna jajagija pakwatbo. 

17. Isol nangko togija. Antango pangchakdugipa 
togia mana. 

18. Isol sronggipa manderangmung reruraa, gi- 
sik ongiparangna Antangko paraka, chongi 
parangna tengsuatako aro katong rongtalgi- 
parangna masiako ona, aro ganbinggiparang- 
na kasaako donnue onja. 

19. Mandeni chanchiania bilgri aro guajna 
mana. Indiba kakket beberaanio tolnapani 
gri. 

20. Pilak chanchianirang aro sandianirang bebe- 
raaniko jarikna nanga, resona ba uko bik- 
pilatna nangja. 

21. Maina iano mongsongde beberaani aib ka- 
saani chugimik donga aro ia KHigtalsrang- 
gipa aro nambatsranggipa Sakramento ua- 
rang donnue kam kaa. 

22. Jringjrotgipa, chubanda grigipa aro arigri- 
gipa bilko mangipa Isol, salgio aro asuko 
data aro masisokgija kamrangko kaa aro Uni 
aiao inmangipa kamrangko sandisokja. 

23. Isolni kamrangko mande masisokna mangen- 
chimode, uarang aiao inmanani aro masiani 
nalsao kamrang ine mingna nangjawachim. - 
Amen. 

